
Kitab Fikah Mazhab Syafie (Fighul Manhaji) adalah kitab yang terulung 


diterbitkan dalam edisi bahasa Melayu moden. Tajuk- tajuk 


pe rbincanganny ‚a disusun secara sistematik agar mudah bagi pembaca 
memahaminya. Kitab ini dibabagikan kepada 8jilid seperti berikut: 


Jilid 1: Bersuci dan Sembahyang 


Jilid » Zakat. Puasa: ! laji dan Umrah. 


jilid 3: Sumpah, Nazar Pemburuan & Penyembelihan, Aqiqah, 
Makanan & Minuman, Pakaian & Perhiasan dan Kafarah 


Jilid 4: Undang-undang Kekeluargaan (Nikah, Talak, Nafkah, Pe njagaan 


Anak-anak, Pe nyusuan, Mene ‘ntukan Keturunan, Anak Buangan). 


Jilid 5: * Wakaf, Wasiat, Faraid. 


Jilid 6: Jual beli, Jual beli Salam, Riba, Pertukaran Matawang, Hutang, 


Anugerah, Kontr: ik Sewa, Si: ıguhati, Rundingan, Pemindahan 
Hutang. 


Jilid 7: Syufah, Pajak, Pinjaman, Syarikat, Pelaburan, 


Span, ın. Penemuan, Gadaian Jaminan, Perw: ikilan, 
'aksaan, Rampasan. 


Jilid 8: Jenayah, Hudud, Jihad, Al-Futuwwah, STA 


Bukti dan Keterangan S: aksi,Pembahagian, Pe ng: iku: an, 
Halangan, Pc merintahar Tertinggi. 

DARIPADA PENERBIT 


Bersyukur kepada Allah kerana dengan limpah rahmat-Nya 
kami dapat menyiapkan dan menerbitkan terjemahan lengkap buku 
'Fiqhul Manhajı 'Ala Mazhabil Imam as-Syafie' jilid 1 - 8 karangan 
Dr. Mistofa al-Khin, Dr. Mustofa al-Bugha dan Ali asy-Syarbaji. 


Disini kami kemukan jilid ke-7 buku 'Fiqhul Manhaji: Kitab 
Fekah Mazhab Syafie' untuk tatapan dan kajian pembaca yang 
bidiman. Sebelum ini kami pernah terbitkan dalam saiz yang lebih 
besar. | 


Kitab ini menghuraikan persoalan fekah berdasarkan 
pendangan yang ada dalam mazhab Syafie. Di samping 
perbincangannya yang menyeluruh; meliputi hampir keseluruhan 
tajuk dalam bab fikah, ia tetap istimewa dari segi perbincangannya 
yang tidak meleret; terus kepada apa yang ingin disampaikan dan 
mudah difahami, disusun berdasarkan tajuk-tajuk kecil yang mudah 
dicari, serta pelbagai keistimewaan lain yang hanya dapat dirasai 
oleh pembacanya. Ia menjadi pilihan kami untuk diterjemah dan 
diterbitkan kerana rata-rata umat Islam di Malaysia adalah 
bermazhab Syafie, ditambah lagi dengan suasana generasi muda 
kita pada hari ini. Mereka tidak terdedah dengan kitab-kitab fekah 
yang generasi dahulu pelajari seperti Matlail Badrain, Perukunan 
dan lain-lain yang dikenali sebagai Kitab Kuning. Lebih malangnya 
lagi, boleh dikatakan kebanyakan mereka 'buta huruf' terhadap 
kitab-kitab tersebut. Oleh itu mereka perlu didedahkan dengan kitab 
fekah yang mereka celik huruf supaya khazanah Islam tidak 
ditinggalkan begitu sahaja dengan berlalunya masa. 


Kebanyakan hadis dan doa yang dibariskan dalam buku ini 
adalah diambil daripada CD Ensaiklopedia Hadith Sunan Tis'ah. 
Ia juga dirujuk kepada buku asal berbahasa Arab (Kebanyakan 
hadis dan doa di dalamnya telah dibariskan). 


Sebagai manusia, kami tidak menafikan kemungkinan berlaku 

Daripada Penerbit 


kesilapan dalam penterjemahan dan penerbitan buku ini, Walaupun 
sebelum diterbitkan ia telah disemak oleh sidang penyemak demi 
memastikan ketepatan terjemahannya. Oleh itu, sebarang teguran 
membina amat diharapkan. Keampunan dan rahmat Allah saya 
doakan. Segala kesempurnaan adalah milik-Nya. 


Kitab ini kami terbitkan dalam dua bentuk; kulit keras dan 
kulit lembut. Insya Allah, kami sedang usahakan supaya kitab ini 
dapat menemui pembaca dalam edisi jawi. 


Di sini kami ini ingin merakamkan jutaan terima kasih dan 
penghargaan kepada Ustaz Salehan bin Ayub selaku penterjemah 
dan, Ustaz Ahmad Tarmidzi al-Muttaqi bin Mahmood, Ustaz Mohd 
Asri bin Hashim dan Ustaz Wan Mohd Nasir bin Wan Abd Wahab 
selaku penyemak buku Kitab Fikah Mazhab Syafie jilid ke-7 ini. 


Buat akhirnya, semoga usaha yang sedikit ini akan 
memberikan manfaat yang tidak terhingga kepada pengarang, 
penterjemah, penerbit dan mereka yang terlibat secara langsung 
atau tidak langsung dalam usaha yang kerdil ini, serta pembaca. 
Begitu juga dengan mereka yang mengambil manfaat daripada buku 
Ini secara langsung atau tidak langsung. Semoga Allah menjadikan 
segala amalan kita ikhlas kerana-Nya. Amin. | 

PENDAHULUAN 


Segala puji bagi Allah, Tuhan sekalian alam. Selawat dan salam 
buat junjungan kita, Nabi Muhammad s.a.w, ahli keluarga Baginda, 
para sahabat dan orang-orang yang mengikut jejak langkah mereka 
sehingga hari kiamat. 


Buku ini adalah jilid ke-7 daripada siri Fiqh al-Manhaji, Kitab 
Fikah Mazhab asy-Syafie. Kami tujukan buku ini buat para 
penuntut ilmu dan pengkaji fikah. Juga buat mereka yang mahu 
memastikan setiap urusan dunia mereka berada pada landasan yang 
benar. Agar mereka terselamat di hari akhirat kelak. Dalam buku 
ini, kami bentangkan hukum-hakam urusan yang biasanya 
diamalkan oleh masyarakat dalam kehidupan harian mereka. Akibat 
kurangnya pengetahuan tentang hukum-hakam ini, pertikaian dan 
perselisihan telah timbul dan akhirnya ia terpaksa dihadapkan ke 
muka pengadilan. Malah dalam banyak keadaan, kes-kes ini 
meruncing sehingga ke tahap menumpahkan darah dan menindas 
hak-hak orang lain. Dalam jilid ini kami akan bincangkan tajuk 
berikut: 


Syuf'ah. 

Musaqah, Muzara'ah dan sebagainya. 
Pinjaman ('Ariyyah). 

Syarikat (Syarikah). 

Pelaburan (Mudharabah). 
Simpanan (Wadi'ah). 

Barang pungutan (Luqotoh). 
Gadaian (Rahn). 

Jaminan (Kifalah dan Dhoman). 
Wakil (Wikalah). 

Paksaan (Ikrah). 


Rampasan. 

= = m 

Pendahuluan 


perbahasan yang berjela-jela. Kami Juga akan membahagikan 
perbincangan ini kepada beberapa tajuk agar tidak timbul sebarang 
kekeliruan. 


Seperti yang dimaklumi, perbincangan dalam buku ini 
berpandukan mazhab Imam asy-Syafie rhm.. Namun oleh kerana 
topik muamalat ini terlalu luas, adakalanya pandangan mazhab 
Ini tidak sesuai dengan situasi masyarakat hari ini. Walau 
bagaimanapun, kes ini mungkin sedikit. 


mengenepikan pandangan mazhab asy-Syafie atau untuk 
mengkritik atau memperkecilkan beliau. 


Kami memohon semoga Allah menerima usaha kami ini dan 


memberikan kami ganjaran. Semoga Allah memuatkan usaha ini 


Sidang pengarang 

SYUF'AH 


Takrif 


Syuf'ah (isi) menurut bahasa Arab, berasal daripada perkataan 
asy-syaf' (Ai!) yang bermaksud menghimpun atau menggabung. 


Syuf'ah menurut istilah para ulama fikah ialah hak untuk 
memiliki sesuatu secara paksa. Diberikan kepada rakan kongsi lama 
untuk mengambil bahagian yang dimiliki oleh rakan kongsi baru 
dengan sesuatu balasan (bayaran) terhadap hak miliknya. Hak ini 
diberikan untuk mengelak sebarang kemudaratan. 


Syufah adalah hak yang diakui oleh syarak. Dengan hak ini, 
seorang rakan kongsi berhak memiliki bahagian yang telah dijual 
oleh bekas rakan kongsinya kepada pihak lain. 


Contohnya, dua orang yang berkongsi memiliki sebuah rumah. 
Lalu salah seorang daripada mereka menjual bahagiannya kepada 
pihak lain. Dengan ini, rakan kongsinya berhak mengambil alih 
bahagian tersebut daripada pihak pembeli (yang kini menjadi rakan 
kongsi barunya) tanpa persetujuannya. Tetapi harga yang sama 
hendaklah dibayar kepada pembeli tadi. 


Syuf'ah pada dasarnya bercanggah dengan prinsip yang 
ditetapkan oleh syarak dalam soal pemilikan. Iaitu sebarang 
penyerahan hak milik mestilah dibuat dengan persetujuan 
pemilik. 


Hak yang diberikan oleh syarak ini dinamakan syuf'ah kerana 
rakan kongsi tadi menggabungkan bahagian rakan kongsi lamanya 
(penjual) ke dalam bahagiannya. 


Kesahihan Menurut Syarak 


Syuf'ah dibenarkan dan sah menurut syarak. Kesahihan ini 
adalah berdasarkan beberapa hadis. Antaranya: 

Hadis yang diriwayatkan oleh Jabir bin Abdullah al-Ansori 
r.a., katanya: 


cas 138 sm JG JS a IE RA Jpn 

dads YG Sa ira, Sada 
Rasulullah s.a.w. telah menghukum berdasarkan syuf'ah bagi 
setiap harta yang belum dibahagikan. Apabila sempadan- 


sempadan telah ditandakan dan jalan-jalan telah 
dijelaskan, maka tiada lagi syuf'ah.! 


Maksud “sempadan-sempadan telah ditandakan” ialah tanah 
tersebut telah dibahagi-bahagi dan ditentukan bahagian masing- 
masing. “Jalan-jalan telah dijelaskan” pula bermaksud jalan-jalan 
tersebut telah ditentu dan dihadkan. 


Hadis-hadis lain akan dinyatakan sepanjang perbahasan ini. 
Apa yang dinyatakan oleh hadis ini telah diterima secara ijmak oleh 
para ulama Islam sepanjang zaman. 


Hikmah Pensyariatan 


Matlamat syariat Islam adalah untuk menjaga kepentingan 
manusia dengan menggarap segala perkara yang bermanfaat dan 
mengelakkan segala perkara yang memudaratkan. Seorang pekongsi 
mungkin telah serasi dan saling faham-memahami sesama rakan 
kongsi yang memiliki sebuah rumah atau sebidang tanah. 


Namun, adakalanya salah seorang di antara mereka terdesak 
sehingga terpaksa menjual bahagian perkongsiannya. Syarak tidak 
menghalang tindakan ini kerana ia dilakukan untuk kepentingan- 
nya. Cuma, syarak mahu memastikan segala tindakan dan usaha 
yang dilakukan untuk kebaikan dirinya tidak akan menimbulkan 
kesulitan kepada rakan kongsinya. 


Oleh itu, syarak juga akan menjaga dan memastikan kepentingan 
rakan kongsinya serta menghalangnya daripada sebarang kesulitan 
dalam penjualan bahagian tersebut kepada rakan kongsi yang 
baru. Ini kerana rakan kongsi baru mungkin akan menuntut 
supaya diadakan pembahagian. Akhlak dan pergaulannya juga 





1 Al-Bukhari, kitab: syufah, bab: syufah pada sesuatu yang belum dibahagikan..., no. 
2138, dan Muslim, kitab: musagah, bab: syuFah, .no. 1608. 

mungkin tidak baik dan mungkin ini memaksa mereka melakukan 
pembahagian kawasan atau dia meminta untuk berbuat demikian. 


Dalam keadaan ini, rakan kongsi lama berhadapan dengan 
kesulitan kerana terpaksa menyediakan kemudahan-keudahan 
baru atau sebagainya. Pembahagian yang berlaku juga akan 
menyebabkan mereka terpaksa menanggung bebanan dan kos 
tambahan. Persefahaman yang ada tentunya akan terhapus dan 
yang tinggal hanyalah perselisihan antara mereka. Akhirnya, segala 
kebaikan akan diketepikan dan timbul pelbagai kemudaratan di 
kalangan manusia. 


Atas dasar ini, Allah menetapkan supaya rakan kongsi yang 
mahu menjual bahagiannya hendaklah menawarkannya kepada 
rakan-rakan kongsi yang sedia ada terlebih dahulu. Jika mereka ingin 
membelinya, mereka hendaklah diutamakan dan merekalah paling 
berhak untuk membelinya. Jika mereka menolak, barulah bahagian 
tersebut berhak dijual kepada sesiapa yang dikehendakinya. 


Dalam sebuah hadis, Rasulullah s.a.w. bersabda: 
OS EE Red OF ga a dh od GA 
IB OS Of} JA tej OW AS 


Sesiapa yang ada rakan kongsi pada sebuah rumah atau 
pokok kurma, maka dia tidak berhak menjualnya sehingga 
dia memberitahu kepada rakan kongsinya. Jika rakan 
kongsinya berkenan, dia boleh mengambilnya. Jika dia tidak 
suka, dia boleh membiarkannya.! 


Diriwayatkan daripada 'Amr bin asy-Syarid r.a., bahawa beliau 
berkata: 


Saya telah berhenti singgah di rumah Sa'ad bin Abi Waggos 
r.a., lalu al-Miswar bin Makhramah r.a. datang dan 
meletakkan tangannya di atas salah satu bahuku. Tiba- 
tiba datang pula Abu Rafi’ r.a., bekas hamba Nabi s.a.w., 
lalu berkata: “Wahai Saad, belilah daripadaku dua buah 
rumahku yang ada di dalam kawasan rumahmu.” Sa'ad 
berkata: “Demi Allah, saya tidak akan lebihkan harganya 
daripada 4,000 dirham secara ansuran.” Abu Rafi’ pun 


1 Muslim, kitab: musagah, bab: syufah, daripada Jabir r.a., no. 1608. 

berkata: “Demi Allah, saya telah ditawarkan dengan harga 
500 dinar. Jika tidak kerana saya pernah mendengar Nabi 
s.a.w. bersabda: "Jiran lebih berhak terhadap apa yang dekat 
dengan rumahnya," sudah tentu saya tidak akan berikannya 
kepadamu dengan harga 4,000 dirham, padahal saya telah 
ditawarkan harga 500 dinar." Lalu Sa'ad memberikan harga 
yang diminta itu kepada Abu Rafı'.' 


Demikianlah bagaimana Rasulullah s.a.w. menggariskan 
cara yang jelas bagi memelihara kasih sayang dan perhubungan di 
kalangan anggota masyarakat. Baginda juga telah menunjukkan 
akhlak yang terbaik dalam berurusan. Kita juga mendapati para 
sahabat r.a. sentiasa berpegang teguh dengan ajaran Baginda dan 
mereka tidak pernah membelakangkannya. Walaupun mereka 
terpaksa menanggung kerugian dari segi kebendaan. Mereka tidak 
menghiraukannya dan sentiasa berpegang dengan kata-kata: “Kami 
dengar dan kami taat.” 


Apabila ada anggota masyarakat yang membelakangkan 
saranan ini dengan mengenepikan kepentingan dan pandangan rakan 
kongsinya sendiri, malah bertindak menjual bahagiannya kepada 
pihak lain tanpa persetujuan rakan kongsinya terlebih dahulu, maka 
syarak segera bertindak bagi mengelak sebarang kesan buruk atau 
kesulitan yang mungkin menimpa rakan kongsinya. 


Dalam hal ini, saranan tadi akan bertukar kepada penguat- 
kuasaan undang-undang. Hak kemudiannya akan diberikan kepada 
rakan kongsinya untuk mengambil alih secara paksa bahagiannya 
yang telah dijual daripada rakan kongsi baru dengan membayar 
semula harga yang sama. Melalui langkah ini, kepentingan semua 
pihak akan terpelihara dan segala kesulitan akan dapat dielak. 


Malah segala punca kepada perbalahan dan pergaduhan 
akan dapat dihindar. Melalui langkah ini juga, keharmonian dan 
kestabilan umat Islam akan terpelihara sama seperti tubuh yang 
satu. Keteguhan dan semangat tolong-menolong ini akan sentiasa 
kukuh seperti sebuah bangunan. 


Rukun Syuf'ah 
Rukun syuf'ah adalah seperti berikut: 


1 Al-Bukhari, kitab: syufah, bab: menawarkan syuf'ah kepada rakannya sebelum menjual, 
no. 2139. . | 

1. Syafi’ (3): 


Iaitu pihak yang berhak menuntut syuf'ah. Seperti yang kita 
sedia maklum, tujuan syuf'ah dikuatkuasakan oleh syarak ialah 
bagi mengelak sebarang kesulitan yang kemungkinan berlaku. 
Kesulitan ini mungkin berlaku pada seorang rakan kongsi dan 
mungkin juga berlaku pada orang lain contohnya jiran yang tinggal 
bersebelahan. 


Walau bagaimanapun, syarak telah mengkhususkan syufah 
hanya kepada rakan kongsi yang berkongsi barang yang belum 
diagihkan. Maksudnya, bagi mereka yang berkongsi satu barangan 
atau perkara-perkara lain yang berkaitan dengan barang tersebut. 


Contohnya mereka yang berkongsi sebuah rumah yang 
mempunyai pelbagai kemudahan termasuk laluannya, ataupun 
sebidang tanah termasuk hak untuk menggunakan air, kawasan 
ternakan dan sebagainya. Ini jelas dinyatakan oleh hadis tadi yang 
menyebut: “Bagi harta yang belum diagih.” Pihak yang berhak 
menuntut syuf'ah di sini dinamakan sebagai syafi'. 


Oleh itu, setelah sebuah rumah atau sebidang tanah diagihkan 
dan setiap rakan kongsi mendapat bahagian masing-masing, ketika 
itu sekiranya salah seorang daripada mereka menjual bahagiannya 
kepada pihak lain iaitu bukan kepada mana-mana bekas rakan 
kongsinya, mereka tidak berhak mengambil alih bahagian ini atas 
alasan syuf'ah. Walaupun kemudahan yang ada seperti laluan, 
saliran air dan sebagainya masih dikongsi bersama. Ini berdasarkan 
hadis di atas: “Namun setelah ditandakan sempadan dan diagihkan 
jalan-jalan, maka tiada lagi syuf'ah.” Dalam keadaan ini, setiap 
pekongsi telah mempunyai bahagian masing-masing. Cuma mereka 
hanya berkongsi kemudahan yang ada. Mereka dinamakan sebagai 
rakan kongsi campur (Wadi & N). 


Jika hak ini tidak diberikan kepada rakan kongsi campur, 
sudah tentu hak ini lebih-lebih lagi tidak diberikan kepada jiran 
yang bersebelahan dan selain mereka. Dengan ini, hak syuf'ah hanya 
diberikan kepada rakan kongsi bagi harta yang belum diagih (walaupun 
ada kemungkinan kesulitan yang cuba dielak oleh syarak ini juga : 
berlaku pada bukan rakan kongsi bagi harta yang belum diagih). 


Ini kerana hukum ini pada dasarnya bercanggah dengan kaedah 
asal. Kaedah asal menetapkan tiada sesiapa yang boleh memiliki 
sesuatu harta secara paksa tanpa persetujuan pemiliknya. Namun 

seperti yang anda sedia maklum, dalam kes syufah, rakan kongsi 
boleh mengambil alih bahagian rakannya secara paksa daripada 
pihak pembeli. 


Maksud kaedah asal di sini ialah faktor yang diambil kira oleh 
syarak pada kebanyakan hukumnya. Ulama menamakannya sebagai 
illah hukum atau faktor wujudnya sesuatu hukum. Ada kalanya 
ulama menamakannya sebagai gias. 


Salah satu kaedah dalam syariat Islam ialah mana-mana 
hukum yang didapati bercanggah dengan kaedah asal akan hanya 
diamalkan berpandukan kepada apa yang dinyatakan oleh nas dan 
tidak boleh disabitkan pada perkara lain. Ulama juga ada menyentuh 
perkara ini dengan menyebut: “Sesuatu hukum yang disabitkan dan 
bercanggah dengan kaedah gias, maka perkara yang lain tidak boleh 
digiaskan kepada hukum tersebut.” 


Di sini, terdapat nas sahih dan secara jelas mengesahkan 
bahawa hak syuf'ah diberikan kepada rakan kongsi bagi harta yang 
belum diagih. Ini bermakna, hak ini tidak diberikan kepada rakan 
kongsi bagi harta yang telah diagih dan juga kepada jiran tetangga. 
Ia juga tidak boleh digiaskan kepada perkara-perkara lain. 


Hadis Rasulullah s.a.w. yang berbunyi: 


- 3 Pu‘ o 
Ann GAN i 
Jiran lebih berhak terhadap apa yang dekat dengan 
rumahnya. 


iina tidak merujuk secara jelas kepada hak syuf'ah. Hadis ini 
hanya memberikan galakan supaya orang Islam melakukan perkara 
yang baik untuk jiran dan sentiasa memberi keutamaan kepada 
jiran ketika membuat sesuatu kebajikan. 


Di samping itu, perkataan ‘jiran’ memberikan pengertian yang 
luas dari segi bahasa. Perkataan ini merangkumi rakan kongsi dan 
sebagainya. Oleh itu, perkataan jiran dalam hadis ini lebih tepat 
diterjemahkan sebagai rakan kongsi. 


Abu Rafi' r.a. menyebut hadis ini ketika meminta rakan 
kongsinya membeli dua buah biliknya yang berada di dalam rumah 


tersebut. Apa yang pasti, rumah tersebut belum dibahagikan ketika 


itu. Wallahu a'lam. 

Pertindihan Hak Syuf'ah 


Kita telah mengetahui bahawa syafi' mestilah daripada 
kalangan pekongsi. Pekongsi ini pula kemungkinan lebih daripada 
seorang. Oleh itu akan terdapat ramai pihak yang berhak menuntut 
syuf'ah. Bahagian perkongsian mereka pula mungkin sama banyak 
seperti masing-masing memegang hak satu pertiga bagi sebuah 
rumah. Atau ia mungkin tidak sama banyak. Contohnya seorang 
memegang hak sebanyak satu perempat, seorang lagi satu perempat 
dan yang ketiga satu perdua. 


Jika salah seorang di antara mereka ingin menjual bahagiannya, 
contohnya pemegang hak sebanyak satu perempat ingin menjual 
bahagiannya. Manakala semua rakan kongsinya ingin mengambil 
alih bahagian tersebut secara syuf'ah, adakah mereka akan 
mengambilnya secara sama rata mengikut bilangan mereka atau 
mengambilnya mengikut peratus bahagian mereka? 


Jawapan bagi kes ini ialah masing-masing akan mengambil 
bahagian tersebut mengikut peratus bahagian masing-masing. Bagi 
yang memegang hak sebanyak satu perempat, dia akan mengambil 
satu pertiga daripada bahagian tersebut. Sementara pemegang 
hak sebanyak separuh, dia akan menerima dua pertiga bahagian. 
Alasannya ialah faktor yang membolehkan mereka mengambil alih 
hak ini ialah hak milik dan hak milik mereka tidak sama rata. Ini 
bermakna hak mereka juga tidak sama rata. 


Pembahagian Hak Syuf'ah 


Hak syuf'ah termasuk dalam perkara yang tidak boleh diagih- 
agihkan. Bagi syafi’, pilihan yang ada padanya ialah sama ada 
dia mengambil alih semua bahagian rakan kongsinya atau dia 
melepaskan kesemuanya. 


Bagi kes yang membabitkan lebih daripada seorang syafi' 
seperti yang dinyatakan di atas, Jika ada di antara mereka yang 
tidak mahu menuntut hak syuf'ah, menurut pendapat yang paling 
sahih, rakan-rakan kongsi yang lain akan diberi pilihan sama ada 
untuk mengambil alih semua atau melepaskan semua hak mereka. 
Ini adalah sama seperti jika syafi' tersebut hanyalah seorang. 


Bagi rakan kongsi yang tidak menggugurkan haknya, dia 
tidak berhak mengambil sekadar peratusannya sahaja. Langkah ini 
bertujuan supaya urusniaga tersebut tidak tercerai-cerai dan tidak 
dibahagi-bahagikan kepada pembeli dan seterusnya tidak memberi 

faedah kepadanya. Ini kerana mungkin kepentingan pembeli akan 
tercapai dengan memiliki kesemua bahagian tersebut dan bukan 
hanya dengan memiliki sebahagian sahaja. 


Rakan Kongsi Tidak Dapat Dikesan 


Jika seorang atau beberapa orang rakan kongsi tidak dapat 
dikesan, rakan-rakan kongsi yang masih ada tetap berhak menuntut 
syuf'ah. Bahagian yang terlibat dalam syuf'ah tersebut akan diberi 
mengikut peratus pegangan mereka. Rakan kongsi yang tidak dapat 
dikesan tadi pula akan dikategorikan sebagai orang yang telah 
menggugurkan haknya dan tidak termasuk dalam senarai orang 
yang menuntut hak. Dengan ini, rakan-rakan kongsi yang masih 
ada, berhak mengambil kesemua bahagian tersebut. 


Mereka juga tidak dibenarkan mengambil peratus pegangan 
mereka sahaja. Ini kerana kemungkinan rakan kongsi yang tidak 
ada tersebut tidak berminat menuntut haknya sekiranya dia wujud. 
Jika demikian, ia akan menyebabkan urusniaga oleh pembeli akan 
tercerai-cerai. 


Jika rakan-rakan kongsi yang ada telah mengambil semua 
bahagian tersebut, kemudian rakan kongsi yang tidak dapat 
dikesan tadi datang, dia berhak menuntut bahagiannya. Dengan ini 
semua rakan kongsi perlu membuat pembahagian semula bahagian 
tersebut mengikut peratus pegangan masing-masing. 


Menurut pendapat yang paling sahih (x1), rakan kongsi yang 
ada boleh menangguhkan pengambilalihan hak syuf'ah sehingga 
rakan yang tidak dapat dikesan hadir. Langkah ini bagi mengenal 
pasti keputusan rakan yang tidak dapat dikesan dalam kes ini. 
Mungkin dia ingin mengambil haknya. Kemungkinan juga dia 
tidak mampu mengambil kesemua bahagiannya. Ada kemungkinan 
juga dia tidak berhasrat untuk mengambil alih bahagian yang 
diperuntukkan kepadanya. 


2. Masyfu' 'alaih (sé ¢ pia): 


Masyfu' 'alaih ialah pihak yang menerima hak milik bahagian 
rakan kongsi lama. Dia adalah pihak yang menjadi fokus tuntutan 
syuf 'ah. 


Syarat yang ditetapkan ialah perpindahan hak milik kepada 
rakan kongsi baru (masyfu' alaih) mestilah dilakukan dengan 
sesuatu balasan. 

Mungkin balasan ini berbentuk harta. Contohnya perpindahan 
ini dilakukan secara jual beli, atau ia dilakukan secara perdamaian 
(sulh) yang membabitkan sesuatu jenayah yang mewajibkan 
pesalah membayar wang. Contohnya penjenayah berdamai supaya 
dia membayar diyat yang diwajibkan dengan separuh rumah 
yang dimilikinya. Dengan ini, rakan kongsi pesalah tadi berhak 
mengambil alih bahagian ini melalui syuf'ah. 


Balasan ini juga mungkin tidak melibatkan harta. Contohnya 
seorang rakan kongsi yang meletakkan bahagiannya sebagai mahar 
kahwinnya, ataupun meletakkan bahagiannya sebagai bayaran 
kepada perceraian secara khuluk atau sebagainya. Dalam keadaan 
ini, rakan kongsinya berhak mengambil alih bahagian daripada 
orang yang menerima perpindahan hak milik ini melalui syuf'ah. 
Ini kerana barangan ini dimiliki melalui kontrak pernaan yang 
menyamai jual beli. 


Syafi' akan mengambil alih bahagian ini dengan membayar 
harga yang dibayar oleh pembeli jika bahagian tersebut adalah 
barangan miisli," atau dengan nilai semasa dijual beli jika ia adalah 
barangan qimiy* seperti kain; atau ia hendaklah dibayar dengan 
nilai mahar sepadan (mitsli) pada hari pernikahan dalam masalah 
nikah atau khuluk mengikut nilainya pada hari khuluk. Ini tanpa 
mengira sama ada nilainya lebih rendah atau lebih tinggi daripada 
nilai bahagian tersebut. 


Jika hak milik tersebut berpindah tangan kepada rakan kongsi 
baru tanpa sebarang balasan, rakan kongsi lama tidak berhak 
mengambil alih bahagian tersebut melalui syuf'ah. Perkara ini berlaku 
jika perpindahan hak milik tersebut berlaku melalui anugerah tanpa 
sebarang timbal balik, sedekah, wasiat, pusaka atau sebagainya. 


3. Harta yang Dituntut (Masyfu' fihi) 
Masyfu' fihi ialah harta yang dituntut oleh rakan kongsi melalui 
syuf'ah. 


Harta ini disyaratkan mestilah harta tak boleh alih seperti 
rumah, tanah atau seumpamanya. Hak syuf'ah tidak diberikan jika 


1 Barang mitsli (4%) ialah barang yang mudah didapati yang sama sepertinya. Sila lihat: 
Mu’jam Lughat al-Fuqaha', m.s. 404. -pent. 


2 Barang gimiy (23) ialah barang yang tiada yang sama dengannya. Sila lihat: Mujam 
Lughat al-Fuqaha', m.s. 374. -pent. 

perkongsian hanya membabitkan harta boleh alih seperti haıwan, 
perkakas dan sebagainya. 


Dalil 
i. Hadis Rasulullah s.a.w. yang bersabda: 


Syuf'ah A a semua Pe pada tanah, 
rumah atau kebun.' 


ii. Pengambilalihan harta tak boleh alih melalui syuf'ah disahkan 
oleh nas walaupun ia bercanggah dengan kaedah gias. Oleh 
itu perkara lain tidak boleh diqiaskan dengan hukum ini. 
Ini kerana syuf'ah dibenarkan bagi mengelak kesulitan yang 
berterusan yang mungkin ditimbulkan oleh rakan kongsi baru. 
Sementara harta boleh alih tidak akan menimbulkan kesulitan 
yang berterusan kerana ia dapat dialihkan. 


Termasuk dalam ertikata harta tak boleh alih ialah bangunan 
dan tanaman yang dijual sekali dengan tanah. Harta tak boleh alih 
dan seumpamanya yang boleh dituntut melalui syuf'ah mestilah 
dalam bentuk harta yang boleh diagih. Harta tak boleh alih yang 
boleh diagih ialah harta yang apabila dibahagi masih boleh memberi 
perkhidmatan yang diperlukan. 


Jika pembahagian tersebut menyebabkan perkhidmatan 
tersebut tidak boleh digunakan, ia bermakna harta tersebut tidak 
boleh diagih. Dengan itu harta tersebut tidak boleh dituntut melalui 
syuf'ah. Contohnya, bilik air dan alat pengisar yang kecil atau yang 
seumpama dengannya. 


Dalil bagi masalah ini ialah hadis yang menyebut: 
rer * 2 a «@ “u's | ATU u A dr a 
und; p mä DG JE È FESTE x5 a) gw) ad 
nsd ae TEEN 
dais YO ea ed! 


Rasulullah s.a.w. telah menghukum berdasarkan syuf'ah 
dalam setiap harta yang tidak dibahagikan. Apabila sempadan- 
sempadan telah ditandakan dan jalan-jalan telah dijelaskan, 
maka tiada lagi syuf'ah. 





1 Muslim, kitab: musagah, bab: syuf ah, no. 1608, daripada Jabir r.a.. 

Ini bermakna syuf'ah hanya membabitkan harta yang boleh 
diagih tetapi belum dibuat pembahagian. 


Selain itu, pada dasarnya syuf'ah dibenarkan bertujuan menge- 
lak sebarang kesulitan yang timbul atau sebarang kemudahan baru 
yang terpaksa dibuat kesan daripada pembahagian. Perkara ini 
tidak timbul kecuali pada harta yang boleh diagih. 


Menurut satu pendapat, hak syuf'ah dibenarkan bagi harta 
tak boleh alih dan seumpamanya yang belum diagih, walaupun 
harta tersebut tidak boleh diagih. Pendapat ini mengatakan hadis 
Rasulullah s.a.w. membenarkan syuf'ah bagi semua harta yang 
belum diagih adalah umum. 


Di samping itu, syuf'ah dibenarkan oleh syarak dengan tujuan 
mengelakkan sebarang kesulitan akibat perkongsian. Bagi harta 
yang tidak boleh diagih sudah tentu lebih ditekankan kerana 
kesulitan yang bakal ditanggung bersifat kekal. 


Syarat-syarat Pengambilalihan Berdasarkan Syufah 


Kini anda telah mengetahui rukun dan syarat bagi setiap rukun 
syuf'ah. Di sini, kami akan nyatakan beberapa syarat lain yang perlu 
bagi membolehkan sesuatu harta diambil alih melalui syuf'ah. 


1. Hak milik dan hak rakan kongsi pertama terhadap 
bahagian yang terlibat telah dilepaskan sepenuhnya. 
Apabila seorang pekongsi menjual bahagiannya kepada pihak 
lain selain rakan kongsinya dengan meletakkan syarat dia 
boleh melakukan khiyar, syuf'ah tidak boleh dituntut dalam 
tempoh khiyar tersebut. Demikian juga, syuf'ah tidak boleh 
dituntut sekiranya diletakkan syarat pihak penjual dan pembeli 
boleh melakukan khiyar. Ini kerana dalam tempoh ini, harta 
yang dijual belum dilepaskan sepenuhnya daripada hak milik 
penjual. Setelah tempoh khiyar tamat dan tiada pihak yang 
membatalkannya, barulah jual beli tersebut sempurna. Ketika 
itu barulah syuf'ah dibenarkan. 


Jika hak khiyar hanya diberikan pada pembeli, rakan kongsi 
berhak mengambil alih bahagian tersebut sebaik sahaja jual beli 
dipersetujui. Ini kerana hak milik rakan kongsi yang menjual telah 
terlucut sebaik sahaja kontrak jual beli dimeterai kerana dia tidak 
meletakkan syarat khiyar untuk dirinya. 


Selain itu, syuf'ah juga tidak dibenarkan jika jelas kontrak 

jual beli tersebut tidak sah. Ini kerana dalam keadaan ini hak milik 
penjual tidak dilucutkan. 


2. Rakan kongsi yang menuntut syuf'ah mestilah masih 
memiliki bahagian perkongsiannya sewaktu kontrak 
penyerahan hak milik kepada rakan kongsi baru dibuat. 
Pemilikan tersebut mestilah masih kekal sehingga tuntutan 
syufah dibenarkan. Demikian menurut pendapat yang paling 
sahih. 


Jika syafi' (rakan kongsi lama) melucutkan hak miliknya ke 
atas pegangan, sama ada melalui jual beli, hadiah atau sebagainya 
sebelum tuntutan syuf'ah dibenarkan, hak menuntut syuf'ah 
dibatalkan. Ini tanpa mengira sama ada dia tahu mengenainya 
atau tidak, dan sama ada dia menuntut syuf'ah atau tidak. Kerana 
faktor kelayakannya untuk menuntut syuf'ah iaitu sebagai rakan 
kongsi tidak wujud lagi. 


Dalam keadaan ini, jika rakan kongsi baru (beliau adalah 
bakal pemilik hak syufah daripada syafi' (rakan kongsi lama yang 
menjual kepadanya)) meminta untuk mendapatkan hak syufah 
yang dimiliki oleh syafi”, dia tidak boleh mengambilnya kerana dia 
tidak memiliki pegangan dalam perkongsian tersebut ketika kontrak 
pertama dibuat. 


Terdapat pengecualian terhadap syarat di atas iaitu jika syafi’ 
meninggal dunia sebelum tuntutan syuf'ah dibenarkan. Pada ketika 
itu, pewaris berhak mengambil alih syuf'ah bagi pihaknya, sekalipun 
ketika jual beli atau seumpamanya dia bukan lagi pemilik bagi 
bahagian pegangannya. Ini kerana syuf'ah termasuk di antara hak 
yang boleh diwariskan. Ini juga tanpa mengira sama ada kematian 
tersebut berlaku sebelum pewaris syafi’ menuntut syuf'ah tersebut 
ataupun selepasnya. 


3. Syafii tidak menunjukkan sebarang reaksi yang dia tidak 
mahu menuntut hak syuf'ah. Contoh reaksi yang menunjuk- 
kan dia tidak mahu menuntut haknya ialah dia menyatakan 
persetujuannya terhadap perpindahan hak milik kepada 
rakan kongsi baru. Ataupun dia melakukan sesuatu sama ada 
dalam bentuk percakapan, perbuatan atau berdiam diri yang 
menunjukkan dia tidak mahu menuntut hak syuf'ah. 


Contohnya jual beli tersebut berlaku di hadapannya, kemudian 
dia bangun dan meninggalkan majlis tersebut tanpa menuntut hak 

syuf'ah. Ataupun berita mengenai perpindahan hak milik ini sampai 
ke pengetahuannya tetapi dia tidak menuntut hak syuf'ah dalam 
tempoh yang lama tanpa sebab yang munasabah. Dalam semua 
keadaan ini, dia tidak berhak menarik balik persetujuannya dan 
tidak berhak menuntut syuf'ah. 


Walau bagaimanapun, terdapat beberapa keadaan di mana 
syafi’ masih dibenarkan menuntut syuf'ah walaupun sebelumnya 
dia tidak menunjukkan sebarangan bantahan. 


1, 


il. 


Hb 


Iv. 


Dia tidak diberitahu tentang bayaran sebenar bagi perpin- 
dahan hak milik tersebut. Contohnya, dia diberitahu 
bayarannya ialah RM 100,000.00 dan kerana itu dia tidak 
mahu membuat tuntutan. Selepas itu, baru dia diberitahu 
bahawa harga yang ditawarkan ialah RM 90,000.00. Oleh 
kerana keengganannya pada peringkat awal bukan kerana 
persetujuannya sebaliknya kerana harga yang tinggi, 1a 
tidak menjadi bukti bahawa dia bersetuju menerima rakan 
kongsi baru. 


Dia diberitahu bahawa pembelinya adalah seorang yang 
dikenalinya dan kerana itu dia tidak berhasrat menuntut 
syuf'ah. Setelah itu dia menyedari pembeli sebenar adalah 
orang lain. Pada ketika itu, dia berhak membuat tuntutan 
kerana tindakannya pada peringkat awal adalah kerana 
mahu berkongsi dengan orang yang dinyatakan dan bukan 
dengan orang lain. Atas dasar ini dia tidak membuat 
tuntutan pada peringkat awal dan ini bukan kerana 
kecuaiannya. 


Dia diberitahu bahawa bayaran perlu dibuat secara 
tunai, kemudian dia menyedari bayaran boleh dibuat 
secara ansuran. Ketika itu dia berhak menuntut syuf 'ah. 
Walaupun pada peringkat awal dia telah pun menyatakan 
keengganannya. Ini kerana dia mungkin berkemampuan 
membayar secara ansuran tetapi tidak mampu jika 
bayaran perlu dibuat secara tunai. 


Dia tidak dimaklumkan peratus sebenar pegangan yang 
dijual. Contohnya, dia diberitahu jualan membabitkan 
hanya separuh pegangan sahaja kemudian didapati 
pegangan yang dijual sebenarnya adalah kesemuanya. 
Begitu juga sebaliknya jika dia diberitahu bahawa jualan 
membabitkan semua pegangan kemudian didapati 

jualan hanya membabitkan sebahagian pegangan sahaja. 
Walaupun dia telah menunjukkan keengganannya tetapi 
dia masih berhak menuntut syuf'ah setelah mengetahui 
jumlah sebenar yang dijual. Alasannya, dia mungkin hanya 
mahu memiliki sejumlah peratusan tertentu sahaja. 


4. Syafi’ perlu sedaya upaya mengambil inisiatif segera 
untuk menuntut hak syuf'ah. Sebabnya, hak menuntut 
syuf'ah perlu dilaksanakan serta-merta kerana seperti yang 
sedia maklum, hak ini dibenarkan walaupun ia bercanggah 
dengan gias. Oleh itu hak ini tidak kukuh. Hadis menyebut: 


- 9 w - £ o2 
Ju Js ARAS 
Syuf'ah adalah seperti merungkai tali tambatan unta.' 


Maksudnya, peluang ini akan terlepas jika ia tidak segera 
dituntut. Umpama seekor unta yang akan bertempiaran lari sebaik 
sahaja tali tambatannya dirungkai. Atas dasar ini, syafi' perlu segera 
menuntut hak syuf'ah sebaik sahaja mengetahui hak milik bahagian 
tersebut telah berpindah daripada rakan kongsinya kepada orang 
lain. Itupun mengikut kebiasaan dan keupayaannya. 


Jika perkara tersebut diketahui pada waktu malam, dia boleh 
menuntutnya pada esok hari. Jika dia sakit atau berada di luar 
negara, dia perlu mewakilkan tuntutannya kepada orang lain 
atau melantik seorang saksi yang menjadi saksi tuntutannya. Jika 
dia cuai melakukan apa yang dimampui, haknya ini digugurkan 
menurut pendapat yang paling jelas! (74). 


Pensabitan hak yang diberikan ini tidak memerlukan 
pengesahan pemerintah, kehadiran pembeli, persetujuannya 
atau bayaran terlebih dahulu. Sebaliknya cukup setakat 
tuntutan ini dinyatakan dengan lafaz yang menunjukkan berlaku 
pengambilalihan. Contohnya, syafi' berkata: “Saya memiliki harta 
ini,” atau “saya mengambil melalui syuf'ah.” 


Walau bagaimanapun, disyaratkan pembayaran semula dibuat 
kepada pembeli; ataupun pembeli hendaklah bersetuju bayaran 
tersebut menjadi hutang yang ditanggung oleh syafi. Namun 





Ibnu Majah, kitab: syufah, bab: menuntut syuf'ah, no. 2500. 


2 Pendapat yang azhar ialah pendapat yang paling jelas dalam perselisihan pendapat 
yang kuat di antara dua atau lebih pendapat Imam Syafie. Sila lihat: al-Fiqh al-Islami wa 
Adillatuh, Dr. Wahbah az-Zuhaili, 1/79. -pent. 

sekiranya ia tidak dilakukan, tetapi hakim telah memutuskan hak 
syuf'ah diberikan kepada syafi', menurut pendapat paling sahih 
(A241), harta tersebut menjadi hak milik syaft’. 


Hukum-hakam Berkaitan Syufah 
1. Pengguguran Hak Syuf'ah 


Seperti yang kita sedia maklum, hak syuf'ah adalah tidak 
kukuh. Oleh itu, ia mungkin digugurkan walaupun kerana faktor 
yang kecil. Sebahagian faktor ini telah dinyatakan sebelum ini. 
Contohnya, keengganan membuat tuntutan. Contoh lain ialah tidak 
bersegera membuat tuntutan, dia melucutkan hak milik pegangannya 
sebelum tuntutan syuf'ahnya dibenarkan dan sebagainya. 


Termasuk dalam perkara yang boleh menyebabkan hak ini 
digugurkan ialah berlakunya rundingan untuk menggantikan 
syuf'ah dengan sesuatu bayaran. Contohnya, syafi' berunding supaya 
pembeli membayar kepadanya sejumlah wang sebagai syarat dia 
melepaskan hak syuf'ahnya. Rundingan di sini tidak dibenarkan 
dan syafi' tidak berhak mendapat sebarang balasan. Dengan ini, 
haknya untuk membuat tuntutan digugurkan. 


2. Pembeli Melakukan Transaksi atau Menggunakan 
Harta yang Dibeli 


Pihak yang membeli pegangan sesebuah harta tak boleh alih 
atau sebuah rumah hendaklah menangguhkan terlebih dahulu 
transaksi atau sebarang bentuk penggunaan berkaitan harta 
yang dibeli sehinggalah dia mengenal pasti keputusan syafi' sama 
ada ingin menuntut syuf'ah atau tidak. Ini kerana hak syafi' 
lebih diberikan keutamaan berbanding haknya. Hak miliknya 
bagi bahagian yang dibeli bergantung kepada pengguguran syafı' 
terhadap hak syuf'ahnya. 


Jika pembeli melakukan sebarang transaksi terhadap bahagian 
yang dibeli, atau menggunakannya, sebelum syafi'membuat tuntutan 
atau sebelum dia mengenal pasti kedudukan sebenar, segala urusan 
tersebut dianggap sah dan berkuatkuasa. Ini kerana dia melakukan 
transaksi atau menggunakan barang yang menjadi hak miliknya, 
walaupun hak milik tersebut bersifat tidak kekal. 


Persoalannya, adakah tindakan tersebut membatalkan hak 
syafı? 

Jawapannya: Tindakan tersebut tidak membatalkan hak syafi”. 
Sebaliknya syafi' berhak membatalkan segala tindakan pembeli 
walaupun yang tidak membabitkan syuf'ah seperti hadiah, wakaf 
dan sewa. Oleh itu, syafi’ berhak menuntut bahagian tersebut 
melalui syuf'ah kerana haknya sabit terlebih dahulu daripada segala 
urusan yang dilakukan oleh pembeli. Oleh itu, ia tidak membatalkan 
hak tersebut. 


Namun, jika tindakan pembeli turut membabitkan hak syuf'ah 
seperti jual beli atau sebagainya yang berupa pertukaran secara 
timbal balik, syafi' mempunyai dua pilihan. Dia boleh mengambil 
alih bahagian tersebut melalui syuf'ah berdasarkan transaksi 
yang baru tadi, atau dia boleh membatalkan jual beli tersebut 
dan mengambil haknya yang telah disahkan pada peringkat awal 
tadi. 


Faedah pilihan ini diberikan ialah kemungkinan bayaran yang 
dibuat pada salah satu jual beli tersebut lebih rendah atau lebih 
mudah baginya. Oleh itu, syafi' boleh memilih mana yang lebih 
baik untuknya. 


Tindakan Pembeli yang Menyebabkan Nilai Harta Naik 
atau Turun 


Contohnya, pembeli bercucuk tanam atau membina bangunan. 
Dalam keadaan ini, syafi' berhak menuntut supaya pembeli 
mencabut semula tanaman atau merobohkan bangunan yang telah 
dibina. Ini kerana tindakan pembeli tersebut menceroboh hak syari" 
Syafi juga berhak mengambil alih tanaman atau bangunan tersebut 
berdasarkan nilai selepas tanaman atau binaan tersebut dicabut 
atau dipindahkan. 


Jika terdapat bangunan atau tanaman di atas tanah yang 
dibeli, lalu pembeli merobohkan bangunan atau menebang tanaman 
tersebut, syafi’ berhak membayar bahagian pembeli dengan harga 
yang lebih rendah iaitu setelah ditolak nilai bangunan atau tanaman 
pada ketika kontrak dimeterai. Ini kerana walaupun bangunan atau 
tanaman ini hanya mengikut hukum tanah tersebut (bila tanah 
dibeli, dengan sendirinya apa yang ada diatasnya menjadi milik 
pembeli), ia tetap perlu digantikan dengan harga tertentu kerana 
pembeli sengaja memusnahkannya. 


Demikian juga jika sebahagian tanah tersebut musnah akibat 
ditenggelami air atau tanah runtuh. Nilai tanah tersebut akan 

diturunkan mengikut kadar kemusnahan yang berlaku. Ini kerana 
tanah yang musnah adalah sebahagian daripada harta asal. 


Namun demikian, jika bangunan atau tanaman tersebut 
musnah bukan kerana tindakan sesiapa, syafi' boleh memilih sama 
ada ingin mengambil alih bahagian tersebut dengan membayar 
keseluruhan harga atau melepaskannya sama sekali. Nilai tanah 
tersebut tidak akan diturunkan kerana bangunan dan tanaman 
tersebut mengikut hukum tanah. Kedua-dua subjek ini termasuk 
dalam jual beli tanah tersebut walaupun tidak dinyatakan dalam 
kontrak. Oleh itu tiada nilai tertentu yang diperuntukkan khusus 
untuk bangunan dan tanaman ini. 


3. Potongan atau Tambahan Harga kepada Pembeli 


Jika penjual mengurangkan atau menaikkan harga kepada 
pembeli, kemudian syafi' berhasrat mengambil alih pegangan 
tersebut melalui syuf'ah, bolehkah syafi' mengambilnya dengan 
harga yang rendah jika potongan diberikan dan adakah dia terpaksa 
membayar lebih jika harga dinaikkan? 


Jawapannya: Jika pertambahan atau pengurangan harga 
berlaku setelah proses jual beli sempurna: contohnya jual beli 
tersebut berkuatkuasa serta-merta tanpa sebarang khiyar dan 
kedua-dua pihak telah berpisah, atau tempoh khiyar bagi jual beli 
tersebut telah tamat, dalam keadaan ini syafi' tidak terikat dengan 
pertambahan atau pengurangan harga tersebut. 


Ini kerana pengurangan harga tersebut dianggap sebagai 
hadiah penjual kepada pembeli. Sementara pertambahan harga pula 
dianggap sebagai hadiah pembeli kepada penjual. Perkara ini tiada 
hubungan dengan harga kerana transaksi telahpun berkuatkuasa 
sebelum itu. 


Jika pertambahan atau pengurangan harga berlaku sebelum 
proses jual beli sempurna, contohnya, perkara tersebut berlaku 
dalam majlis kontrak dan sebelum mereka berpisah, ataupun masih 
dalam tempoh khiyar yang dipersetujui. Dalam keadaan ini, syafı’ 
terikat dengan pertambahan atau pengurangan harga tersebut. Ini 
bermakna syafi' perlu mengikut harga selepas dikurangkan oleh 
penjual atau ditambah oleh pembeli kerana perkara ini dianggap 
sebagai sebahagian daripada kontrak. Ini dengan syarat, perkara 
ini berlaku sebelum proses jual beli tersebut sempurna. 

4. Mengambil alih Harta yang Dijual Secara Hutang 


Apabila seseorang menjual pegangannya secara hutang, 
kemudian rakan kongsinya menuntut untuk mengambil alih 
pegangan tersebut melalui syuf'ah, adakah dia terikat dengan 
tempoh hutang tersebut? 


Jawapan: Dalam keadaan ini rakan kongsi tadi diberi dua 
pilihan. Sama ada mengambil alih pegangan tersebut serta-merta 
dengan bayaran tunai, ataupun menangguhkan pengambilalihan 
sehingga tamat tempoh pembayaran. Apabila tiba masa pembayaran 
hutang, syafi' boleh membayar dan mengambil alih pegangan 
tersebut. Dalam keadaan ini, haknya untuk menuntut syuf'ah tidak 
digugurkan kerana adanya sebab yang munasabah. 


Jika kita memaksa syafi' mengambil alih serta-merta 
pegangan tersebut dengan bayaran secara tunai, tindakan ini akan 
mendatangkan kesulitan kepada syafi’. Ini kerana tempoh masa yang 
diberikan biasanya akan membabitkan bayaran tambahan tertentu. 
Harta yang dijual secara hutang biasanya lebih mahal berbanding 
jika dijual secara tunai. 


Namun jika kita membenarkan syafi’ mengambil alih pegangan 
tersebut dengan serta-merta tetapi bayaran ditangguh mengikut 
tempoh hutang, tindakan ini akan mendatangkan kesulitan kepada 
pembeli. Ini kerana tanggungan hutang masing-masing adalah 
berbeza. Sikap manusia dalam membayarkan hutang juga adalah 
berbeza-beza. 


Pembeli (yang perlu membayar kepada penjual dan akan 
menerima bayaran daripada syafi) berkemungkinan tidak 
bersetuju menerimanya dengan pembayaran secara ansuran. Jika 
kita memaksa pembeli berbuat demikian, ia akan mendatangkan 
kesulitan kepadanya. Dengan ini, langkah memberi pilihan kepada 
syafi' seperti yang dinyatakan tadi akan mengelakkan sebarang 
kesulitan daripada menimpa kedua-dua pihak. 


Namun sekiranya pembeli bersetuju pihak syafi’ mengambil 
alih serta-merta pegangan tersebut dan bayaran ditangguh 
mengikut tempoh hutang tetapi syafi’ menolak, sebaliknya mahu 
menangguhkan pengambilalihan sehingga tempoh hutang, dalam 
keadaan ini hak syuf'ah akan digugurkan, demikian menurut 
pendapat yang paling sahih. 

5. Percanggahan antara Pembeli dan Syafi” - 


Dalam sesetengah kes, syafi' dan pembeli mungkin berselisih 
| pendapat mengenai harga yang dipersetujui. Sebagai contoh, syafı’ 
berkata: “Anda membelinya dengan harga RM1,000.00.” Pembeli 
pula berkata: “Saya membelinya dengan harga RM1,100.00.” Namun 
tiada sebarang bukti menyokong kenyataan kedua-dua pihak. Dalam 
keadaan ini, pengakuan pembeli dengan disokong oleh sumpahnya 
akan diambil kira. Ini kerana pembeli lebih tahu mengenai jual beli 
yang dilakukannya dan harga yang dibayar. 


Ini juga kerana syafi' mendakwa nilainya adalah lebih rendah 
dan pembeli menafikannya. Pengakuan yang akan diterima sudah 
tentu pengakuan pihak yang menafikan jika disokong dengan 
sumpah. Jika pembeli tidak mahu bersumpah sementara syafi pula 
bersumpah bagi menyokong dakwaannya, syafi' akan mengambil alih 
pegangan tersebut dengan harga yang dinyatakannya tadi. 


Jika kedua-dua pihak bercanggah mengenai jual beli itu sendiri; 
iaitu pembeli menafikan dia membeli sementara syafi'mendakwa dia 
telah membeli. Pengakuan pembeli akan diambil kira jika disokong 
oleh sumpah. Ini kerana menurut kaedah asal, tiada jual beli yang 
dilakukan. Kecualilah jika rakan kongsi lama mengakui wujudnya 
jual beli. 


Demikian juga jika pembeli menafikan pihak yang menuntut 
adalah rakan kongsi. Kemudian dia bersumpah tidak mengetahui 
wujudnya sebarang perkongsian. Oleh kerana hukum asalnya ialah 
tiada sebarang perkongsian, pengakuan yang diterima dalam kes ini 
ialah pengakuan orang yang berpegang dengan hukum asal. 

Takrif 


Menurut penggunaan bahasa Arab, musagah GEL) diambil 
daripada perkataan as-sagyu (4!) yang bererti menyiram 
tanaman. 


Menurut istilah syarak pula, musaqah ialah kontrak antara 
pemilik tanaman dengan pihak lain yang akan melakukan kerja- 
kerja pemeliharaan, penjagaan dan segala kerja yang diperlukan. 
Sebagai balasannya, pihak kedua tadi (pengusaha) akan mengambil 
kadar tertentu daripada hasil yang diperolehi. 


Amalan ini dinamakan sebagai musaqah kerana kerja-kerja 
ini memerlukan pengusaha tadi melakukan kerja siraman dan 
mengalirkan air lebih daripada kerja-kerja lain. Kerja penyiraman 
ini dilihat sebagai kerja yang paling membebankan dan paling 
penting kepada subjek kontrak iaitu tanaman. 


Amalan ini juga dinamakan sebagai muamalat. Namun 
berdasarkan faktor tadi, istilah musaqah lebih tepat untuk 
digunakan. 


Kesahihan Menurut Syarak 


Musaqah adalah disyariatkan dan harus dilakukan. Dalil yang 
menunjukkan amalan ini bertepatan dengan syarak ialah: 


1. Sunnah 


Hadis yang diriwayatkan oleh Abdullah bin Umar r.a.: 


rer DaN 


Dokus Rasulullah s.a.w. telah memberikan Khaibar 
(kepada penduduk Yahudinya secara musaqah) dengan 

(syarat mereka menyerahkan kepada baginda) separuh 
daripada hasil buah-buahan atau tanaman yang terhasil. 


Dalam satu riwayat lain pula, disebut: 


yet je! pele 
Baginda s.a.w. telah melakukan musaqah dengan penduduk 
Khaibar.! 


2. Ijmak Sahabat r.hum. 


Para sahabat terus melakukan apa yang telah dilakukan oleh 
Rasulullah s.a.w., sepanjang zaman Abu Bakar dan Umar r.a., dan 
tiada siapapun di kalangan mereka yang membantah.? 


Hikmah Pensyariatan 


Hikmah pensyariatan musagah ialah bagi memenuhi keperluan 
manusia dan memudahkan mereka memenuhi kepentingan 
bersama tanpa memudaratkan diri sendiri atau orang lain. Ini 
kerana kemungkinan ada pihak yang memiliki tanah dan tanaman 
tetapi tidak mempunyai keupayaan untuk menjaga atau memanfaat- 
kannya. Sementara itu, pihak lain pula mungkin tidak mempunyai 
tanah ataupun tanaman tetapi mempunyai keupayaan fizikal dan 
kepakaran dalam menjaga dan menyuburkan tanaman. 


Sekiranya kerja ini diupah, pemilik tanah mempunyai 
kemungkinan yang tinggi untuk mengalami kerugian. Ini kerana, 
orang yang diupah mungkin cuai dan menyebabkan tiada hasil 
yang diperolehi, ataupun hasil yang dikeluarkan hanyalah sedikit 
dan tidak cukup untuk membayar upah. Malah pemilik mungkin 
terpaksa membayar upahnya semenjak awal lagi. 


Melalui kaedah musagah ini, pengusaha akan lebih rajin dan 
bersemangat untuk bekerja. Ini kerana jika hasil yang diperolehi 
banyak, beliau akan memperolehi habuan hasil kegigihannya. Dalam 
masa yang sama, pemilik juga akan memperolehi hasil daripada 
tanaman yang dimilikinya tanpa terpaksa menanggung kerugian. 
Dengan cara ini, kepentingan kedua-dua pihak akan terpelihara. 


1 Al-Bukhari, kitab: muzara'ah, bab: muzara'ah dengan sebahagian hasil dan sebagainya, 
no. 2203, dan Muslim, kitab: musagah, bab: musagah dan muamalat dengan sebahagian 
hasil buah atau tanaman, no. 1551. 


2 Ibid. 

Malah kepentingan masyarakat turut terjaga kerana mereka akan 
memperolehi manfaat rezeki yang dilimpahkan oleh Allah hasil 
usaha yang dicurahkan dengan jujur dan amanah. 


Rukun Musaqah 


Terdapat enam rukun dalam kontrak musagah iaitu; pemilik, 
pengusaha, sighah (lafaz kontrak), subjek, kerja dan hasil. Setiap 
rukun tertakluk kepada syarat-syarat tertentu. Kami akan jelaskan 
kesemua syarat ini dengan izin Allah. 


1. Pemilik 


Pemilik mestilah seorang yang mempunyai kelayakan penuh 
sekiranya dia menjalankan sendiri urusan tersebut. Jika pemilik 
tidak berkelayakan untuk menjalankan urusan kontrak kerana 
masih kanak-kanak, gila atau dilarang menggunakan harta kerana 
kebodohannya (safih) contohnya, sedangkan wujud keperluan untuk 
memeterainya, kontrak tersebut akan dijalankan oleh orang yang 
memiliki hak penjagaan ke atas pemilik atau oleh sesiapa yang 
memiliki hak penjagaan ke atas harta tersebut. Contohnya harta 
tersebut adalah milik umum seperti harta milik Baitul Mal atau 
harta wakaf. Dalam keadaan inr, pengurus wakaf atau pemerintah 
atau wakilnya akan menjalankan urusan tersebut. 


2. Pengusaha 


Syarat yang sama seperti pemilik turut dikenakan kepada 
pengusaha dari segi kelayakan. Oleh itu, kanak-kanak atau orang 
gila tidak layak menjadi pengusaha. 


3. Sighah (lafaz kontrak) 


Kontrak musagah mestilah mempunyai elemen penawaran 
(ijab) dan persetujuan (gabul). Penawaran mungkin diucapkan 
dengan lafaz secara langsung (sorih). Contohnya pengusaha berkata: 
“Saya serahkan kerja menyiram pokok kurma ini kepada awak dan 
dibayar dengan sejumlah daripada hasilnya.” 


Ia juga mungkin diucapkan dengan lafaz tidak langsung 
(kinayah). Contohnya: “Saya serahkan tanaman ini kepada anda 
untuk anda jaga dengan bayaran seperti berikut,” atau “saya akan 
menjaga tanaman ini dengan bayaran seperti berikut.” Lafaz-lafaz 
lain yang biasa digunakan oleh orang ramai juga boleh digunakan 
bagi merujuk kepada kontrak ini. Jika pengusaha bersetuju dengan 

menyatakan persetujuan terhadap tawaran pemilik, kontrak 
musaqah tersebut dianggap sah. 


Menurut pendapat yang paling sahih, kontrak musaqah tidak 
sah mengunakan lafaz sewa atau upah. Jika pemilik berkata: “Saya 
upah anda untuk menjaga tanaman ini dengan bayaran sekian- 
sekian daripada hasilnya.” Kontrak ini tidak dianggap sebagai 
kontrak musaqah kerana lafaz upah yang digunakan dengan jelas 
merujuk kepada kontrak lain. Dalam pada itu, kontrak upah juga 
tidak boleh dilaksanakan di sini kerana wujud ketidakpastian dalam 
jumlah upah. 


Bagi mengesahkan sesuatu kontrak, lafaz persetujuan adalah 
perlu. Lafaz persetujuan juga mestilah berkesinambungan dengan 
lafaz penawaran sebagaimana yang biasa diamalkan. Bagi orang 
bisu, bahasa isyarat atau tulisan boleh diterima bagi menyatakan 
persetujuannya. 


4. Subjek 


Subjek ialah perkara yang dirujuk oleh sighah kontrak. Subjek 
di sini ialah tanaman yang akan dipelihara. Iaitu pokok kurma dan 
anggur. 


Ini kerana nas mengenai musaqah secara jelas menyebut 
perkataan kurma. Dalam sebuah hadis yang diriwayatkan daripada 
Ibnu Umar r.huma.: 


Baginda s.a.w. telah menyerahkan kepada penduduk Khaibar 
pokok-pokok kurma dan tanahnya. 


Tanaman anggur pula diqiaskan dengan kurma kerana 
persamaan yang ada. Ini kerana menurut persepakatan ulama, hasil 
daripada kedua-dua tanaman ini dikenakan zakat. Buah kedua-dua 
tanaman juga mempunyai kepelbagaian yang sama. Kedua-dua jenis 
buah juga boleh dianggarkan jumlahnya dalam keadaan kering ketika 
1a masih basah. Ini kerana kedua-dua jenis buah ini menghasilkan 
buah-buah yang segar dan kering yang boleh disimpan atau dimakan 
terus. Kurma boleh dimakan ketika segar (rutob) dan boleh dimakan 
ketika kering (tamar). Begitu juga anggur, boleh dimakan ketika 
segar (inab) dan boleh dimakan ketika kering (kismis). 


Beberapa orang ulama dan penganalisis dalam mazhab Syafie 
lebih bersetuju bahawa hukum ini turut membabitkan kesemua jenis 

tanaman yang berbuah kerana digiaskan kepada kurma dan anggur. 
Pandangan ini berdasarkan sabda Baginda yang umum: 


Daripada buah-buahan. 


Semoga pandangan yang saya pilih ini lebih kuat dan lebih 
bertepatan dengan hikmah pensyariatan iaitu memelihara 
kepentingan manusia dan memudahkan kehidupan mereka. 
Apatah lagi pada zaman ini, pelbagai jenis pokok berbuah yang 
ditanam. Dengan ini, wujud keperluan untuk kontrak musaqah ini 
diperluaskan kepada semua jenis pokok. 


Barangkali faktor yang menyebabkan nas hanya menyebut 
pokok kurma kerana pokok ini begitu meluas ditanam di tanah Arab 
terutama di Hijaz, lebih-lebih lagi di Khaibar. Perkara ini dinyatakan 
oleh pelbagai hadis. Walau bagaiamanapun, kebanyakan riwayat 
tidak menyebut tentang pokok kurma. Wallahu a'lam. 


Mengikut pendapat qadim (lama)' asy-Syafie rhm. dan juga 
pendapat kebanyakan ulama fikah lain selain mazhab Syafie, 
kontrak musaqah ini boleh merangkumi semua jenis tanaman 
berbuah yang lain. 


5. Kerja 


Kerja yang dimaksudkan di sini ialah kerja-kerja yang 
dilakukan oleh pengusaha untuk memelihara tanaman tersebut. 
Dia wajib melaksanakan semua kerja yang perlu untuk memelihara 
mutu buah atau menambahkan hasilnya, dan kerja-kerja ini 
mestilah berulang sepanjang tahun. 


Oleh itu pengusaha bertanggungjawab melakukan kerja 
menyiram atau kerja-kerja yang berkaitan dengannya seperti 
memelihara saliran air, membuka atau menutup kunci air ketika 
pengairan dilakukan. Termasuk juga kerja membersihkan tanah, 
rumput atau sebagainya pada saliran air. Begitu juga pengusaha 
perlu memelihara lubang yang digali untuk memastikan kewujudan 
air pada pangkal pokok. 


Pengusaha juga bertanggungjawab meletakkan baja dan kerja- 
kerja yang berkaitan dengannya.Termasuk dalam tugas pengusaha 





1 Pendapat qadim ialah pendapat Imam Syafie sebelum beliau berpindah ke Mesir. 

ialah membuang tumbuhan menumpang, rumput hidup atau rumput 
kering yang boleh merosakkan tanaman. 


Begitu juga meletakkan kayu penyokong pada tanaman yang 
dijaga sebagaimana yang biasa dilakukan dan meletakkan rumput- 
rumput kering atau sebagainya di atas buah-buah bagi memelihara 
buah-buah tersebut daripada pancaran matahari. Ini ditentukan 
menurut kebiasaan dan keperluan. 


Menurut pendapat yang paling sahih, pengusaha turut 
bertanggungjawab menjaga hasil tanaman ini daripada pencuri. 
Buah-buah juga perlu dijaga daripada serangan serangga dengan 
cara menyembur racun atau sebagainya. Buah-buah yang perlu 
dikeringkan seperti kurma, anggur dan tin perlu dipetik dan 
dikeringkan. | 


Sekiranya pengusaha tersebut tidak mampu melakukan 
semua kerja disebabkan tanaman yang terlalu banyak atau kebun 
terlalu luas, dia perlu meminta bantuan orang lain tetapi dengan 
perbelanjaannya sendiri. 


Walau bagaimanapun, pengusaha tidak perlu melakukan 
sebarang tugas yang membabitkan keselamatan kebun atau kerja- 
kerja yang tidak berulang sepanjang tahun. Ini bermakna pengusaha 
tidak bertanggungjawab untuk membina pagar, menggali parit 
atau kolam baru, membina pintu, menyediakan mesin pembajak 
atau mesin pengepam air atau sebagainya. Semua perkara ini dan 
perbelanjaannya perlu ditanggung oleh pemilik. 


Jika pemilik meletakkan syarat pengusaha perlu melakukan 
kerja-kerja yang di luar tanggungjawabnya, kontrak tersebut tidak 
sah. Begitulah juga, ia tidak sah jika pengusaha meletakkan syarat 
pemilik perlu melakukan kerja yang sepatutnya dilakukannya 
sendiri. 


Syarat Sah Kontrak 


1. Pengusaha mestilah diberikan kebebasan sepenuhnya untuk 
melaksanakan tugasnya. Dia juga mestilah diberikan kuasa 
penuh dalam penjagaannya. Maksudnya, subjek kontrak 
iaitu tanaman mestilah diserahkan kepada pengusaha 
sepenuhnya, supaya dia boleh bekerja pada bila-bila masa yang 
dikehendakinya. Jika kebun tersebut disyaratkan mesti berada 
di bawah jagaan pemilik atau kedua-duanya, kontrak tersebut 

tidak sah. Namun, sekiranya pemilik meletakkan syarat pekerja 
upahannya akan turut ditempatkan di situ untuk melakukan 
kerja-kerja tertentu, kontrak tersebut sah. 


ii. Bebanan kerja yang perlu dilakukan mestilah diketahui secara 
umum oleh pengusaha. Ini dilakukan dengan menyebut tempoh 
pada kebiasaanya tanaman mengeluarkan hasil dan berapa 
lama ia boleh bertahan untuk dipetik. 


Oleh itu kontrak tidak sah jika tidak ditetapkan tempoh 
tersebut, ataupun ditetapkan tetapi pada kebiasaannya tanaman 
belum mengeluarkan hasil dalam tempoh tersebut. Ini kerana ia akan 
menyebabkan pengusaha tidak memperolehi sebarang hasil. Begitu 
juga dengan kontrak yang menetapkan suatu jangkamasa tetapi 
tanaman tersebut sudah tidak lagi mengeluarkan hasil. 


Menurut pendapat yang paling sahih, tidak sah menetapkan 
waktu hasil diperolehi sebagai tempoh. Ini kerana tempoh tersebut 
tidak dapat dipastikan; mungkin awal dan mungkin lewat. 


6. Hasil 


Hasil di sini ialah buah daripada tanaman yang dinyatakan 
dalam kontrak musaqah. Syarat-syaratnya adalah seperti berikut: 


i. Buah ini mestilah hanya diperuntukkan untuk kedua-dua pihak 
sahaja iaitu pemilik dan pengusaha. Sebarang syarat yang 
menyatakan sebahagian hasil ini akan diserahkan kepada orang 
lain adalah tidak sah. Jika syarat ini wujud, kontrak tersebut 
dengan sendirinya terbatal. 


ii. Kedua-dua pihak mestilah berkongsi buah-buah tersebut. Jika 
wujud syarat yang menyatakan kesemua buah akan diserahkan 
kepada satu pihak sahaja, kontrak tersebut dianggap terbatal. 


iii. Bahagian yang bakal diperolehi oleh kedua-dua pihak mestilah 
dinyatakan dengan jelas. Contohnya, suku, satu pertiga, 
separuh atau sebagainya. Jika salah satu pihak berkata: “Buah- 
buah ini mestilah dibahagikan sesama kita,” maka maksudnya 
ialah separuh. Jika disyaratkan salah seorang antara mereka 
memperolehi jumlah tertentu seperti 1,000 gantang atau 1,000 
kati, maka kontrak ini tidak sah. Ini kerana, kemungkinan hasil 
yang diperolehi tidak mencapai jumlah tersebut atau hanya 
mencukupi jumlah tersebut. Oleh itu, pihak kedua tidak akan 
memperolehi apa-apa hasil. Begitu juga jika wujud syarat yang 

menyatakan salah satu pihak akan memperolehi sejumlah 
wang. 


Hak pengusaha untuk memperolehi buah tersebut disahkan 
sebaik sahaja tanaman tersebut mengeluarkan buah. Jika buah 
tersebut keluar sebelum tempoh berakhir, maksudnya setelah 
berputik walaupun tidak keluar sepenuhnya, pengusaha telah 
berhak memperolehinya. | 


Kontrak musaqah sah jika dimeterai sebelum tanaman 
mengeluarkan buah. Kontrak juga sah selepas tanaman mengeluarkan 
buah tetapi mestilah sebelum buah tersebut masak (menurut 
pendapat yang paling jelas EN). Syarat ini bagi memastikan masih 
wujud banyak lagi kerja yang perlu dilakukan. 


Kedudukan Kontrak Musaqah 


Kontrak musaqah adalah kontrak yang lazim' sebaik sahaja 
dimeterai oleh kedua-dua pihak. Jika kontrak tersebut memenuhi 
kesemua rukun dan syarat, kontrak tersebut wajib dilaksanakan 
oleh kedua-dua pihak. Ia tidak boleh dibatalkan atau ditarik balik 
kecuali dengan persetujuan pihak kedua, sama ada sebelum atau 
selepas kerja dilakukan. Ini kerana kerja yang dinyatakan dalam 
kontrak membabitkan sesuatu yang telah wujud. Oleh itu kerja-kerja 
tersebut perlu disempurnakan walaupun keseluruhan buahnya telah 
musnah akibat dilanda bencana atau sebagainya. 


Tujuan penguatkuasaan ini adalah untuk menjaga kepentingan 
kedua-dua pihak. Ini kerana jika pengusaha membatalkan kontrak 
tersebut sebelum kerja-kerjanya selesai, ia akan menyulitkan pemilik 
kerana pemilik bakal kerugian kesemua atau sebahagian buah- 
buahan tersebut. Pemilik juga mungkin tidak mampu meneruskan 
kerja tersebut, tidak berkemahiran atau tidak mempunyai masa 
untuk melakukannya. 


Jika pemilik pula membatalkannya ia akan menimbulkan 
kesulitan kepada pengusaha kerana dia tidak akan memperolehi 
bahagiannya. Ini kerana hasil yang diperolehi melalui kontrak 
musaqah biasanya melebihi kadar bayaran yang biasanya diberi 
melalui kontrak upah. 


1 Kontrak yang lazim adalah kontrak yang tidak boleh dibatalkan oleh mana-mana pihak 
tanpa persetujuan pihak kedua. Sila lihat: al-Fiqh al-Islami wa Adillatuh, Dr. Wahbah 
az-Zuhaili, 4/3094. -pent. 

Hukum Kontrak Tidak Sah 


Semua hukum yang dinyatakan di atas membabitkan kontrak 
musagah yang sah iaitu kontrak yang memenuhi segala rukun 
dan syarat. Jika mana-mana rukun atau syarat tidak dipenuhi, 
kontrak tersebut dianggap terbatal. Ini telah kami nyatakan dalam 
perbincangan sebelum ini ketika kami terangkan berkenaan kontrak 
yang tidak sah. 


Contohnya, jika salah satu pihak menetapkan bahawa pihak 
kedua perlu melakukan sesuatu yang di luar tanggungjawabnya, 
bahagian yang diperolehi dan agihan hasil tidak dinyatakan 
dengan jelas, tanaman yang terlibat bukan jenis berbuah atau 
sebagainya. 


Jika kontrak tersebut jelas tidak sah, semua buah yang 
diperolehi menjadi hak pemilik kerana ia adalah hasil daripada hak 
miliknya. Pengusaha pula akan memperolehi upah sepadan yang 
setimpal dengan kerja yang telah dilakukan. Ini kerana pengusaha 
telahpun menjalankan kerja yang memerlukan ganjaran dan ia tidak 
dibuat secara percuma. 


Status Pengusaha 


Status pengusaha ialah sebagai pemegang amanah (yad 
amanah). Oleh itu, jika dia mendakwa tanaman, buah-buahan 
atau barang-barang lain rosak bukan disebabkan kecuaiannya atau 
tidak dilakukan dengan sengaja, pengakuan tersebut akan diterima 
jika disokong dengan sumpah. Begitu juga jika pemilik menuduh 
pengusaha tersebut tidak amanah tetapi dia menafikannya. 


Pengakuannya diterima jika disokong oleh sumpah kerana 
pemilik telah memberikan kepercayaan kepadanya. Pada dasarnya, 
pengakuan oleh orang yang diberi kepercayaan akan sentiasa 
diutamakan jika disokong dengan sumpah. 


Penamatan Kontrak 


Kontrak akan terbatal apabila tempoh yang ditetapkan tamat 
dan buah yang dimaksudkan telah masak dan dipetik. Sekiranya 





1 Yad amanah (su 43) bermaksud seseorang yang tidak bertangungjawab terhadap kero- 
sakan yang berlaku kepada harta dalam pegangannya, jika ia berlaku tanpa disengajakan 
atau bukan kerana kecuaiannya. Sila lihat: Mu'jam al-Mushtholahat al-Fighiyyah, Dr. 
Mahmud Abdur Rahman, 3/511. -pent. 

tempoh telah tamat dan didapati buah baru mengeluarkan hasil 
(baru berputik), pengusaha berhak memperoleh hasilnya. Dengan 
itu, kerja penjagaan perlu diteruskan sehingga buah tersebut masak 
dan dipetik. Oleh itu, pengusaha bertanggungjawab meneruskan 
kerjanya sehingga selesai. 


Kontrak ini tidak terbatal apabila salah satu pihak meninggal 
dunia. Jika pemilik meninggal dunia, pengusaha boleh meneruskan 
kerja dan akan menerima bahagiannya setelah kerja selesai. 


Sekiranya pengusaha meninggal dunia, warisnya berhak 
meneruskan kerja tersebut. Pemilik perlu membenarkan waris 
tersebut menjalankan kerjanya jika waris tersebut boleh dipercayai 
dan berpengetahuan tentang kerja-kerja tersebut. Jika tidak, pemilik 
dengan izin pemerintah boleh mengupah orang lain menjalankan 
kerja-kerja dan menggunakan pusaka pengusaha yang meninggal 
dunia sebagai bayaran upah. 


Pemilik tidak boleh memaksa waris pengusaha menjalankan 
kerja tersebut. Sebaliknya dia boleh membuat tuntutan daripada 
pusaka pengusaha untuk meneruskan kerja tersebut ataupun 
daripada wangnya sendiri. | 


Kerja tersebut mestilah diteruskan jika pengusaha yang 
meninggal dunia mempunyai harta pusaka kerana ia adalah 
tanggungjawab yang perlu dilaksanakan oleh pengusaha tersebut. 
Oleh itu, ia perlu ditunaikan menggunakan harta pusaka sama seperti 
hak-hak lain. Namun, jika pengusaha tidak meninggalkan sebarang 
pusaka, pemilik tidak boleh memaksa warisnya meneruskan kerja 
tersebut atau menuntut wang waris. 


Pemilik juga tidak boleh berhutang bagi pihak pengusaha. 
Sebaliknya, pemilik hendaklah membatalkan kontrak tersebut 
kerana subjek kontrak iaitu kerja tidak dapat diteruskan lagi. 


Dengan itu, waris pengusaha berhak memperolehi upah sepadan 
Jika tanaman tersebut masih belum mengeluarkan hasil. Jika hasil 
telah keluar, waris berhak memperolehi bahagian pengusaha yang 
sepatutnya diperolehi pada ketika itu. Wallahu a'lam. 


Kontrak tidak terbatal walaupun wujud pelanggaran kontrak 
oleh pengusaha dan telah disahkan melalui pengakuan, bukti atau 
sebagainya. Sebaliknya, seseorang penyelia hendaklah dilantik bagi 
mengelakkan pelanggaran ini berulang. 


1492 








Musagah 


Pengusaha tidak akan disingkir daripada meneruskan kerjanya 
kerana kerja tersebut telah menjadi tanggungjawabnya dan kerjanya 
mungkin masih boleh diteruskan. Walau bagaimanapun, bayaran 
bagi penyelia ini akan ditanggung oleh pengusaha kerana dia 
menjadi punca segala masalah ini. 


Walau bagaimanapun, sekiranya pelanggaran ini masih 
berterusan walaupun dengan kehadiran penyelia, kerjanya akan 
dihentikan serta-merta. Dalam masa yang sama, hartanya akan 
digunakan bagi membayar upah orang yang menjalankan kerja 
tersebut bagi pihaknya. Ini kerana dia tidak dapat menyelesaikan 
kerja tersebut sedangkan ia adalah tanggungjawabnya. 


Begitulah juga dengan masalah pengusaha yang lari, ditahan 
atau sakit sebelum kerja-kerja diselesaikan. Dalam keadaan 
ini, kontrak tidak akan terbatal. Sebaliknya pemerintah akan 
mengupah seseorang dengan perbelanjaan yang akan ditanggung 
oleh pengusaha untuk meneruskan kerja tersebut. 


Namun, langkah ini tidak perlu jika pemilik atau orang 
lain secara sukarela ingin menanggungnya. Dalam keadaan 
ini, pengusaha masih berhak memperolehi bahagian yang telah 
dipersetujui bersama. 


Sekiranya pemilik tidak berkemampuan merujuk kes ini 
kepada pemerintah atau pemerintah tidak melayan kes ini, pemilik 
boleh mengupah seseorang untuk meneruskan kerja-kerja yang 
tergendala. Walau bagaimanapun, pemilik perlu mengemukakan 
saksi bagi mengesahkan semua perbelanjaan yang dikeluarkan 
untuk kerja-kerja tadi. Semua perbelanjaan ini kemudian akan 
dikemukakan kepada pengusaha. 


Jika pemilik berjaya mengemukakan saksi, dia berhak 
menuntut pengusaha membayar segala perbelanjaan yang telah 
dikeluarkan. Jika tidak, perbelanjaan tersebut dianggap sebagai 
sumbangan pemilik. 


Sekiranya pemilik tidak berjaya menemui pemerintah atau 
orang yang boleh meneruskan kerja-kerja tersebut. Sedangkan 
dalam masa yang sama pemilik tidak mahu menyudahkan sendiri 
kerja tersebut. Dalam keadaan ini, pemilik berhak membatalkan 
kontrak kerana kerja yang dipersetujui tidak dapat ditunaikan. 


Pengusaha pula akan hanya memperolehi upah sepadan bagi 

kerja-kerja yang telah dijalankan jika tanaman tersebut masih 
belum mengeluarkan buah. Sekiranya tanaman tersebut telah 
mengeluarkan buah, pengusaha akan hanya memperolehi nilai 
bahagiannya pada ketika itu. 


Pertelingkahan antara Pemilik dan Pengusaha 


Jika pengusaha dan pemilik pokok bertelingkah dalam 
menentukan bahagian yang ditetapkan, seperti pemilik berkata: 
“Aku telah tetapkan kamu mendapat satu pertiga daripada buah- 
buahan tersebut,” manakala pengusaha pula menjawab: “Engkau 
telah tetapkan separuh daripadanya,” maka dalam hal ini, kedua- 
dua belah pihak disuruh bersumpah untuk mensabitkan dakwaan 
masing-masing dan menafikan dakwaan pihak lawan. 


Ini kerana kedua-dua mereka menafikan dakwaan pihak 
kedua masing-masing. Apabila mereka telah bersumpah, kontrak 
musaqah tersebut akan terbatal. Buah-buahan tersebut semuanya 
akan diberikan kepada pemilik. Manakala pengusaha pula akan 
diberikan upah yang sepadan dengan kerjanya. 

MUZARA‘AH DAN MUKHABARAH 


Takrif 


Muzara‘ah (33) dalam bahasa Arab adalah kata nama 
terbitan bagi kata kerja zara‘a (¢ 3), yang bererti: saling bercucuk 
tanam, mengikut wazan mufaalah (kW). 


Menurut istilah ulama fikah pula, muzara'ah ialah kontrak 
yang ditandatangani antara pemilik tanah dengan pihak lain yang 
akan menjalankan kerja penanaman dan penjagaan tanaman. Hasil 
yang diperolehi pula dikongsi antara mereka berdua bergantung 
kepada perjanjian yang dipersetujui. Sementara benih pula akan 
dibekalkan oleh pemilik. 


Mukhabarah 544) dalam bahasa Arab adalah kata nama 
terbitan daripada al-khabar (GH) yang bermakna tanah yang 
lembut, dan juga daripada ungkapan: 21! ©} yang bermaksud 
saya membajak tanah untuk bercucuk tanam. 


Menurut istilah ulama fikah, mukhabarah sama seperti 
muzara‘ah. Bezanya, dalam kontrak mukhabarah, benih disediakan 
oleh pengusaha. 


Kesahihan Menurut Syarak | 


Kontrak muzara'ah dan mukhabarah ini tidak sah, jika 1a 
menjadi matlamat utama ketika mengikat kontrak. Contohnya, tanah 
yang dimaksudkan tidak mempunyai sebarang tanaman, atau 
jika tanah tersebut sudah mempunyai pokok, tetapi kontrak yang 
dimeterai adalah untuk menanam pokok lain tanpa membabitkan 
kerja penjagaan (musagah) pokok yang sedia ada.' 


1 — Walau bagaimanapun, ramai di kalangan ulama mazhab Syafie mengharuskan muzara'ah 
walaupun tanpa didahului musagah dengan berdalilkan kontrak muamalah Nabi s.a.w. den- 
gan penduduk Khaibar. Mereka juga menganggap mukhabarah sama dengan muzara'ah. 
Sila lihat: al-Fiqh al-Islami wa Adillatuh, Dr. Wahbah az-Zuhaili, 6/4685. -pent. 

Dalil Ketidaksahihannya 


Kontrak muzara‘ah ini tidak dibenarkan berdasarkan hadis 
Rafi' bin Khadij r.a. yang berkata: 





Pada zaman Rasulullah s.a.w. dahulu kami menyewakan 
tanah (secara muhaqalah).' Kami menyewakannya dengan 
bayaran sepertiga atau seperempat daripada hasil atau 
sejumlah makanan tertentu. Suatu hari, seorang bapa saudara 
saya datang dan berkata: Rasulullah s.a.w. telah melarang 
kita melakukan apa yang menguntungkan kita selama ini. 
Namun bagi kami, ketaatan kepada Allah dan Rasul-Nya lebih 
menguntungkan kami. Baginda melarang kami menyewakan 
tanah dengan menjadikan sepertiga atau seperempat daripada 
hasil atau sejumlah makanan tertentu sebagai bayaran sewa. 
Baginda memerintahkan agar tuan tanah sendiri menanamnya 
atau menyuruh orang lain menanamnya. Baginda tidak suka 
ia disewakan atau seumpama dengannya.” 


Tanah di sini ialah tanah yang tidak mempunyai tanaman. 
Makanan pula ialah gandum dan sebagainya. Makanan tertentu 
merujuk kepada jumlah yang ditetapkan. 


Diriwayatkan bahawa Jabir r.a. berkata: 


Rasulullah s.a.w. telah melarang amalan mukhabarah.? 


Muzara‘ah Dibenarkan Jika Didahului Musagah 


Jika terdapat di antara tanaman yang sedia ada kawasan 
yang masih belum ditanam, kontrak muzara‘ah boleh dijalankan 
dengan syarat kontrak ini didahului dengan kontak musagah. Ini 
berdasarkan hadis Ibnu Umar r.a. bahawa: 


Rasulullah s.a.w. telah menyerahkan tanah Khaibar kepada 
penduduknya dengan syarat mereka menyerahkan kepada 





1 Sewaan secara muhagalah (iw) ialah menyewakan tanah dengan bayaran daripada 
hasil tanaman tanah tersebut. Sila lihat: Mu'jam Lughat al-Fuqaha', m.s. 408. -pent. 

2 Al-Bukhari, kitab: muzara'ah, bab: tindakan para sabahat Nabi s.a.w. saling berkongsi 
susah senang dalam pertanian dan buah-buahan; dan Muslim, kitab: jual beli, bab: 
menyewa tanah dengan makanan. 

3 Al-Bukhari, kitab: musagah, bab: lelaki yang mempunyai laluan atau minuman di dalam 
kebun atau dalam kebun kurma, no. 2252; dan Muslim, kitab: jual beli, bab: larangan 
muhaqalah dan muzabanah, no. 1536. 

baginda separuh daripada hasil buah-buahan atau tanaman 
yang terhasil. 


Syarat Sah 


1. Pengusaha yang sama. Pengusaha yang mengikat kontrak 
musaqah dengan pemilik mestilah orang yang sama yang 
mengikat kontrak muzara'ah. 


2. Terdapat kesulitan dalam melakukan kerja-kerja menyiram 
dan lain-lain pada pokok tertentu tanpa melibatkan pokok- 
pokok lain. Jika ini boleh dilakukan kontrak muzara‘ah tidak 
sah. 


3. Muzara'ah tidak menjadi tujuan utama dalam kontrak tersebut. 
Syarat ini tercapai jika kontrak musagah dan muzara‘ah 
dimeterai dalam satu kontrak. Namun jika kontrak musaqah 
dan kontrak muzara'ah dimeterai secara berasingan, kontrak 
tersebut tidak sah. Ini kerana kewujudan tujuan yang berbeza 
menyebabkan muzara'ah tidak lagi bergantung kepada 
musaqah. 


Atas dasar ini, menurut pendapat yang paling sahih, muzara ah 
tidak boleh dinyatakan terlebih dahulu sebelum musaqah dalam 
kontrak. Jika pengusaha berkata: “Saya akan menanam tanaman di 
tanah ini untuk kamu dan saya akan jaga tanaman lain yang ada di 
sini,” kontrak ini tidak sah kerana muzara'ah mestilah bergantung 
kepada kontrak musaqah. Oleh itu, perkara yang bergantung kepada 
perkara yang lain tidak boleh didahulukan daripada perkara yang 
tersebut. 


Menurut pendapat yang paling sahih, tidak ada bezanya jika 
ruang antara pokok tersebut sempit atau luas. Ini kerana yang 
penting adalah kesulitan untuk mengasingkannya dalam penjagaan. 
Oleh itu, keperluan untuk membezakannya tidak berbeza antara 
ruang yang sempit dan luas. 


Selain itu, tiada syarat yang menetapkan bahagian yang 
diperuntukkan untuk musagah dan muzara ah mestilah sama luas. 
Ia dibenarkan berbeza. Contohnya, bagi musaqah seperdua dan 
muzara'ah satu pertiga. Ini kerana walaupun kontrak muzara‘ah 
perlu bergantung kepada kontrak musaqah tetapi hukumnya adalah 
seperti kontrak yang berasingan. 

Kontrak Mukhabarah Tidak Sah 


Kontrak mukhabarah tidak sah sama sekali walaupun ia 
disertakan dengan kontrak musaqah. Ini kerana kontrak seperti ini 
tidak berlandaskan nas syarak, berbeza dengan kontrak muzara'ah. 
Tambahan pula muzara'ah tidak jauh berbeza dengan musagah 
kerana tanggungjawab yang perlu dilakukan oleh pengusaha 
hanyalah bekerja. Sementara dalam kontrak mukhabarah selain 
bekerja, pengusaha perlu menyediakan benih. 


| Hukum Kontrak Muzara ah dan Mukhabarah yang Tidak 
Sah 


Seperti yang sedia maklum, kontrak mukhabarah tidak sah 
sama sekali. Demikian juga kontrak muzara‘ah yang tidak menepati 
syarat-syarat yang ditetapkan. Sekiranya pemilik tanah mengikat 
kontrak muzara ah atau mukhabarah dengan seseorang pengusaha 
dan dia telah menjalankan kerja serta menyerahkan hasilnya. 


Dalam kes muzara‘ah, hasil yang diperolehi menjadi milik 
pemilik tanah. Ini kerana hasil tersebut diperolehi daripada hak 
miliknya iaitu benih yang ditanam. Walau bagaimanapun, pemilik 
bertanggungjawab membayar upah sepadan kepada pengusaha 
berdasarkan kerja yang dilakukan. Termasuklah juga sewa bagi 
haiwan dan alat yang digunakan jika ada. 


Dalam kes mukhabarah, hasil yang diperolehi adalah milik 
pengusaha kerana dia yang membekalkan benih. Ini kerana hasil 
tanaman mestilah mengikut siapa yang membekalkan benih. Walau 
bagaimanapun, pengusaha bertanggungjawab membayar sewa yang 
sepadan kepada pemilik tanah atau sesiapa yang berkenaan. 


Jika benih dibekalkan oleh kedua-dua pihak, hasil yang 
diperolehi, menjadi milik bersama mengikut nisbah benih yang 
dibekalkan. Kemudian masing-masing perlu membayar upah dan 
sewa kepada pihak kedua berdasarkan perkhidmatan yang diberikan 
oleh pihak tersebut. 


Jika benih dibekalkan secara sama rata, tuan tanah akan 
menuntut pengusaha membayar separuh daripada kadar sewa 
sepadan. Sementara pengusaha pula akan menerima separuh 
daripada upah sepadan daripada pemilik tanah. Begitulah bagi kes 
yang seumpama dengannya. 

Penyelesaian Bagi Hasil yang Didapati Melalui Kontrak 
Muzara’ah dan Mukhabarah yang Dikongsi Bersama 
antara Pemilik dan Pengusaha 


Konsep syarıat Allah ialah memudahkan, tidak menyusahkan 
serta tidak membebankan. Hikmah di sebalik kesemua hukum syarak 
ini pula ialah untuk memelihara hak-hak manusia dan menjauhkan 
mereka daripada sebarang kemudaratan, persengketaan dan 
sebagainya. Oleh itu, para ulama fikah telah berusaha mencari 
penyelesaian bagi manusia apabila wujud zahir nas yang secara 
langsung membebankan dan meletakkan mereka dalam kesusahan. 
Ini akan dilakukan terutama apabila kemudaratan ini boleh dielak, 
tidak wujud kejahilan (dalam kontrak) dan semua hak dapat 
dipenuhi. 


Langkah ini bertujuan menjaga kedudukan syarak dan 
memastikan manusia berada dalam naungan hukum syarak. Di 
samping itu, dengan langkah ini segala kepentingan manusia akan 
terpelihara dan segala urusan mereka akan berjalan dengan mudah. 
Tindakan ini dibenarkan oleh syarak selagi ia sekurang-kurangnya 
bertepatan dengan satu aspek dalam Syariah. 


Atas dasar ini, para ulama fikah mencari cara yang sesuai bagi 
memanfaatkan aspek positif yang ada pada amalan muzara'ah dan 
mukhabarah. Ini kerana mungkin terdapat seseorang yang memiliki 
tanah tetapi tidak tahu atau tidak mampu untuk mengusahakannya. 
Sementara orang yang memiliki kemahiran untuk mengusahakan 
tanah pula mungkin tidak mempunyai tanah. Di samping itu dia 
juga mungkin tidak mempunyai wang untuk menyewa tanah untuk 
membangunkannya. 


Oleh itu, pemilik boleh mengupah seseorang pengusaha dengan 
membayar menggunakan sebahagian benih yang digunakan, 
contohnya suku atau separuh bahagian tanpa ditentukan bahagian 
mana (syaie’). Upah ini diberikan supaya pengusaha tersebut 
menanam separuh lagi benih tersebut bagi pihak pemilik. Dalam 
masa yang sama, pemilik akan meminjamkan kepada pengusaha 
sebahagian tanah tanpa ditentukan bahagian mana tetapi mencukupi 
untuk menanam benih yang diberikan tadi juga merupakan upah 
yang diterima daripada pemilik). Dengan ini, pekerja ini akan 
bekerja di tanah tersebut dan mereka akan berkongsi hasil mengikut 
nisbah benih yang dibekalkan 

Ataupun pemilik mengupah pengusaha menanam sejumlah 
benih di atas sebidang tanah. Pemilik akan membayar separuh upah 
menggunakan separuh daripada jumlah benih tanpa ditentukan 
bahagian mana, dan baki upah dibayar dengan memberikan kebenaran 
menggunakan tanah untuk menanam benih tersebut. 


Dengan ini, kedua-dua pihak akan berkongsi hasil. Malah 
kedua-dua pihak tidak perlu membayar upah lain kepada pihak 
satu lagi. Ini kerana pengusaha berhak mendapat manfaat daripada 
perkhidmatan tanah berkadar dengan bahagian tanaman yang 
diperolehinya. Sementara pemilik pula mendapat khidmat pengusaha 
juga berkadar dengan bahagian tanaman yang diperolehinya. 


Walau bagaimanapun, keadaan ini berlaku jika kesemua benih 
dibekalkan oleh pemilik tanah. 


Namun jika benih tersebut dibekalkan oleh pengusaha, dia 
boleh menyewa sebahagian daripada sebidang tanah yang digunakan 
untuk bertanam tanpa ditentukan bahagian mana. Contohnya, 
separuh tanah tersebut dengan membayar separuh sewa kepada 
tuan tanah menggunakan sejumlah benih dan separuh lagi dengan 
perkhidmatannya. Ataupun dia menyewa separuh tanah tadi dan 
membayarnya menggunakan separuh daripada jumlah benih, dan 
baki separuh tanah lagi dikerjakannya secara percuma untuk 
pemilik tanah. 


Dengan ini juga, kedua-dua pihak akan memperolehi 
keuntungan berdasarkan nisbah benih dan perkhidmatan tanah. 
Ini bermakna kedua-dua pihak tidak perlu membayar upah lain 
kepada pihak yang satu lagi. 


Walau bagaimanapun, kebanyakan ulama fikah selain 
mazhab Syafie (semoga Allah merahmati mereka) berpendapat 
kontrak muzara'ah dibenarkan (walaupun tanpa didahului kontrak 
musaqah). Mereka berdalilkan urusan muamalah Rasulullah s.a.w. 
dengan penduduk Khaibar. 


Mereka juga berpendapat mukhabarah turut dibenarkan 
sama seperti muzara'ah kerana kedua-dua kontrak ini dibuat 
berdasarkan perkhidmatan. Jika benih dibekalkan oleh pemilik 
tanah, perkhidmatan yang diberikan ialah kerja-kerja yang 
dilakukan oleh penguasa. Jika benih dibekalkan oleh pengusaha, 
perkhidmatan yang diberikan ialah tanah itu sendiri. 

PINJAMAN (‘ARIYYAH) 


Takrif 


Perkataan & 6 boleh dibaca ‘ariyah (& 35) dan ‘ariyyah (& sé). 
Tetapi ‘ariyyah adalah lebih fasih. Perkataan ‘ariyyah menurut 
bahasa Arab, bermaksud sesuatu yang diberikan oleh seseorang 
kepada seseorang yang lain untuk digunakan dan kemudian 
dikembalikan semula kepadanya. 


Istilah ini juga digunakan bagi kontrak-kontrak lain yang 

termasuk dalam pengertian ini. Ariyyah diambil daripada at-ta'awur 

yu) yang bermaksud pengedaran dan perpindahan sesuatu dari 
seorang ke seorang yang lain. 


Menurut istilah syarak, pinjaman (ariyyah) ialah membenarkan 
penggunaan sesuatu yang halal digunakan dengan mengekalkan 
keadaan asal. 


Kontrak pinjaman bererti memberi kebenaran kepada peminjam 
untuk menggunakan sesuatu. Dengan ini, peminjam tidak memiliki 
perkhidmatan barangan tersebut. Sebaliknya, dia hanya dibenarkan 
untuk menggunakan barangan yang dipinjamkan sahaja. 


Perkara ini akan dibincangkan nanti. Ini juga bermakna 
peminjam tidak berhak menyewakannya kepada sesiapa. Dia juga 
tidak dibenarkan meminjamkannya kepada orang lain. 


Pinjaman hanya dibenarkan bagi barangan yang halal 
digunakan. Dengan itu, tidak sah meminjam khinzir atau alat 
hiburan yang melalaikan. Ini juga bermakna wanita dalam haid dan 
nifas tidak dibenarkan meminjam mushaf al-Quran kerana mereka 
tidak dibenarkan menyentuh dan membacanya. 


Selain itu, pinjaman mestilah hanya membabitkan barangan 
yang tidak menyusut apabila digunakan. Perkara ini akan 

dibincangkan nanti dalam tajuk rukun pinjaman. Bagi barangan 
yang menyusut apabila digunakan, contohnya sabun, ia tidak boleh 
dipinjamkan. 


Kesahihan Menurut Syarak 


Pinjaman adalah sah menurut syarak. Ini dinyatakan oleh 
beberapa nas al-Quran dan Sunnah. Disamping itu, para ulama 
secara Ijmak membenarkannya. 


1. Nas al-Quran 


Firman Allah Taala: 


Foot p RE l >Â 1 be w s g?” Pa 
© Spe ope OF pb oN CY A K3 


7 “23 S 7277 RI “ we 

Delle D3 ai 
Maka binasalah bagi orang-orang yang sembahyang, yang 
lalai daripada sembahyang mereka (dengan melewatkannya 
sehingga keluar waktunya); yang menunjuk-nunjuk (kepada 
manusia dalam sembahyang dan lain-lain), serta tidak 
memberi pertolongan (dengan meminjamkan barang keperluan 
seperti jarum, kapak dan sebagainya, kepada orang yang 


memerlukan). 
(Al-Ma'un: 4-7) 


Dalam ayat ini, Allah menyatakan bahawa keengganan 
memberi bantuan merupakan sifat orang yang menafikan hari 


kiamat. Mereka diancam akan menerima kecelakaan iaitu azab dan 
kebinasaan pada hari kiamat. 


Ayat ini menunjukkan bahawa memberikan bantuan bukan 
sahaja bertepatan dengan syarak, malah dituntut. Kebanyakan 
pentafsir menyatakan, maksud bantuan di sini adalah pinjaman 
yang dilakukan sesama jiran tetangga seperti timba, jarum, periuk 
atau sebagainya. Termasuk dalam ertikata ini adalah semua perkara 
yang seumpama dengannya. 


2. Sunnah 


Anas r.a. meriwayatkan: 


ASP bab Si Ge Bi BE AN Oi 

Pinjaman (‘Ariyyah) 


Bahawa Nabi s.a.w. telah meminjam seekor kuda daripada 
Abu Tolhah, lalu baginda menunggangnya.! 


Diriwayatkan daripada Jabir bin Abdullah r.a., bahawa beliau 
berkata: "Saya dengar Nabi s.a.w. bersabda: 


ay j gad «Bild cis 3 
Sesiapa yang mempunyai tanah (yang tidak 


dimanfaatkannya), maka hendaklah dia menghadiahkannya 
atau meminjamkannya (kepada orang lain).? 


Hadis-hadis lain akan dinyatakan nanti sepanjang perbahasan 
ini. Semua ini menjadi dalil bahawa pinjaman dibenarkan oleh 
syarak dan juga secara langsung menjelaskan tentang hukum yang 
berkaitan dengannya. 


Kesahihan amalan pinjaman yang dinyatakan oleh al-Quran 
dan Sunnah ini telah diterima secara Ijmak oleh seluruh ulama 
Islam pada sepanjang zaman. 


Hikmah 


Hikmah amalan pinjaman ini dibenarkan oleh syarak ialah 
untuk mewujudkan suasana saling tolong-menolong sesama umat 
Islam seperti yang dikehendaki oleh Allah Taala. Firman Allah: 


E PN aa P S8 wt DERE ZA TAA 
ood SV Eis vs RA AI te Frey 
Bertolong-menolonglah dalam (melakukan) kebajıkan 
dan takwa. Janganlah kamu bertolong-menolong dalam 


( melakukan) dosa dan melanggar (hukum Allah). 
(Al-Maidah:2) 


Bukan semua manusia dapat memiliki kesemua barangan 
yang mereka perlukan seperti peralatan, pakaian, kediaman atau 
tanah. Ini kerana kemungkinan mereka tidak mampu memilikinya, 
1a tidak dijual di pasaran atau kekurangan bekalan. Mungkin juga 
seseorang itu terlalu sibuk sehingga tidak sedar ketiadaan barang 
yang diperlukannya. Mungkin juga ada ketikanya seseorang 


1 Al-Bukhari, ,kitab: hibah, bab: orang yang meminjam daripada orang lain seekor kuda, 
no. 2484: dan Muslim, kitab al-fadhail, bab: keberanian dan kehebatan Nabi s.a.w. ketika 
perang, no. 2307. 


2 Muslim, kitab: jual beli, bab: sewa tanah, no. 1536. 

memerlukan sesuatu barangan sehingga terpaksa mengetuk pintu 
rumah jirannya untuk meminjam. 


Mungkin juga ada yang terpaksa meminjam sesuatu barangan 
yang diperlukan daripada sahabatnya ketika dalam perjalanan atau 
sebagainya. Lebih-lebih lagi bagi suri rumah yang suaminya tiada 
di rumah kerana pergi bertugas, mereka terpaksa menyediakan 
makanan dan menjaga anak-anak. Adakalanya mereka perlukan 
sesuatu yang tidak ada di rumah mereka. Untuk itu, mereka 
terpaksa meminjamnya daripada orang yang tinggal di bangunan 
yang sama atau jiran bersebelahan. 


Konsep Islam ialah memudah dan mewujudkan suasana tolong- 
menolong. Oleh itu, Islam telah meringankan bebanan manusia dan 
membenarkan mereka menggunakan barangan orang lain dengan 
syarat mendapat keizinan dan persetujuan terlebih dahulu. Semua 
ini bertujuan menjaga kepentingan manusia, menjauhkan segala 
kesulitan, menghentikan segala kesukaran dan memastikan mereka 
tidak terbeban. 


Dengan ini, mereka akan hidup dalam suasana harmoni dan 
mesra. Allah akan membantu mereka selagi mereka saling bantu- 
membantu dan bersedia menyahut saranan Rasulullah s.a.w. yang 
bersabda: 


rae oe ee ma ae 
| Of Sb KAI OS Le Kall OF Cb ally 
Allah sentiasa membantu hamba-Nya selagi mana hamba 
itu membantu saudaranya. 


Dengan cara ini, mereka mampu menjaga diri mereka daripada 
azab Allah pada hari yang amat sukar (hari Akihirat). Iaitu hari 
di mana manusia hanya mengharapkan kebajikan yang telah 
dilakukan di dunia ini. Iaitu apabila mereka memelihara hak-hak 
orang lain dan menunaikan tanggungjawab mereka. 


Diriwayatkan daripada Jabir r.a., bahawa beliau berkata: 
ay > im ur - o - eee aan S “rs z #9 / 

SY RI el eja can 

n 2 EA - Pig g Pt o Pa of a Br; 3 P 

Si bjs S gi agil ay Gi dadi Y) Gis SPN 
: a 7 bd -0 sap f - x ° o 

shor IA Gd pa) 15h USAI SS dada al, Callas 

Pinjaman (‘Ariyyah) 


a o a2 Le, da y a ae ae -9 

Ob! JÖ Pi lag Nadi! sedia GOB 051 AG Y3 

Gale Las SAI AE Glg Lge TENG, e 
N Je og 


Saya telah E Rasulullah s.a.w. bersabda: "Mana- 
mana pemilik unta, lembu atau kambing yang tidak 
menunaikan hak haiwan itu, akan didudukkan pada Hari 
Kiamat di satu kawasan lapang bagi dibalas oleh haiwan 
itu. Dia akan dipijak oleh haiwan yang berkuku dengan 
kukunya, dan ditanduk oleh haiwan yang bertanduk dengan 
tanduknya. Pada hari itu, di antara haiwan-haiwan itu, 
tiada yang tidak bertanduk atau yang patah tanduknya.” 
Kami pun bertanya: "Wahai Rasulullah, apakah hak 
haiwan itu?" Rasulullah s.a.w. menjawab: "Mengawankan 
haiwan jantan; meminjamkan timbanya; meminjamkan 
betinanya kepada orang lain untuk dimanfaatkan susu dan 
bulunya selama tempoh tertentu kemudian dikembalikan 
kepada tuannya; memerah susunya di tempat yang ada 
air (untuk kebaikan dan keselesaan haiwan yang diperah 
susunya); dan membawa orang, barang atau sebagainya di 
jalan Allah." 


"Mengawankan haiwan jantan" bermaksud meminjamkan 
haiwan jantan untuk mengawan dengan haiwan betina. 
"Meminjamkan betinanya" di sini merangkumi kambing, lembu 
dan unta yang diberikan oleh pemiliknya kepada orang lain untuk 
diperah susunya atau sebagainya untuk suatu tempoh yang tertentu. 
Kemudian ia akan dikembalikan semula kepada pemiliknya. 


Hukum Pinjaman 


Amalan pinjaman adalah sunat dan digalakkan. Ini dinyatakan 
oleh dalil-dalil yang disebutkan sebelum ini di bawah tajuk “kesahihan 
di sisi syarak” dan “hikmah.” 


Amalan ini pernah diwajibkan pada peringkat awal Islam 
sebagai suatu amaran keras kepada mereka yang tidak mahu 
mengamalkannya. Walau bagaimanapun, kewajipan ini telah 





1 Muslim, kitab: zakat, bab: dosa orang yang tidak membayar zakat, no. 988. 


1507 


Kitab Fikah Mazhab Syafie (Jilid 7) 


dimansuhkan menurut ijmak ulama dan kekal sebagai amalan yang 
digalakkan. Hukum ini kekal sehingga kini. 


Namun demikian amalan ini akan menjadi wajib jika ia diperlu- 
kan untuk menyelamatkan nyawa manusia yang dilindungi iaitu 
mereka yang bukan kafir harbi. Contohnya meminjamkan baju untuk 
mengelakkan kepanasan atau kesejukan yang keterlaluan,'memin- 
jamkan tali untuk menyelamatkan orang yang lemas, meminjamkan 
kain pembalut untuk membalut luka yang parah atau sebagainya. 


Pinjaman juga diwajibkan jika diperlukan untuk memelihara 
hak harta yang dihormati. Contohnya, meminjamkan pisau untuk 
menyembelih haiwan yang boleh dimakan dan dikhuatiri akan mati 
jika tidak segera disembelih. Ini kerana kegagalan menyembelih 
haiwan ini merupakan suatu pembaziran yang ditegah oleh syarak. 


Pinjaman juga boleh menjadi haram. Contohnya meminjamkan 
alat yang boleh membunuh kepada orang yang biasanya 
akan menggunakannya untuk membunuh. Begitu juga haram 
meminjamkan mushaf al-Quran kepada wanita dalam keadaan 
haid atau nifas. 


Pinjaman juga makruh jika ia digunakan untuk melakukan 
sesuatu yang makruh. 

RUKUN-RUKUN PINJAMAN 


Terdapat empat rukun membabitkan pinjaman iaitu pemberi 


pinjaman, peminjam, lafaz dan barang pinjaman. Setiap rukun 
ini perlu memenuhi syarat-syarat tertentu yang akan dinyatakan 
seperti berikut: | 


1. 


Pemberi Pinjaman 


Pemberi pinjaman adalah pihak yang membenarkan orang 


lain menggunakan sesuatu yang menjadi miliknya. Pihak pemberi 
pinjaman mestilah memenuhi syarat-syarat berikut: 


l. 


1. 


11. 


Dia mestilah memiliki perkhidmatan barangan yang 
dipinjamkan. Tidak kira sama ada dia adalah pemilik barangan 
tersebut atau tidak. Contohnya penyewa, penerima wasiat dan 
penerima harta wakafan. Kesemua yang dinyatakan ini berhak 
meminjamkan barangan yang disewa, diwasiatkan atau 
diwakafkan kerana mereka memegang hak perkhidmatannya. 
Dalam pada itu, pinjaman hanya merujuk kepada perkhidmatan 
bukan kepada barangan tersebut. Atas dasar ini, peminjam 
tidak dibenarkan meminjamkannya kepada orang lain. Ini 
kerana dia tidak memegang hak milik perkhidmatannnya. Dia 
hanya dibenarkan menggunakannya sahaja. 


Pemberi pinjaman mestilah seorang yang layak membuat 
sumbangan. Ini bermakna tidak sah bagi kanak-kanak dan 
orang gila memberi pinjaman. Begitu juga dengan orang yang 
ditahan daripada menguruskan harta kerana kebodohan (safih) 
atau kerana muflis sekiranya perkhidmatan barangan tersebut 
boleh diniagakan. Ini kerana, pinjaman adalah suatu bentuk 
sumbangan perkhidmatan. Sedangkan mereka yang dinyatakan 
ini tidak berkelayakan untuk memberi sumbangan. 


Peminjam mestilah melakukannya secara sukarela. Pinjaman 

yang dilakukan secara paksa tidak sah kerana perkhidmatan 
yang diberikan di sini dikategorikan sebagai harta. Ini kerana 
perkhidmatan ini boleh diniagakan. Rasulullah s.a.w. bersabda: 


EN a SAI JG ui Y 
Harta seseorang muslim tidak halal (kepada orang lain) 
melainkan dengan kerelaan tuannya.' 


2. Peminjam 


Peminjam adalah pihak yang diberi kebenaran untuk 
menggunakan barangan yang dipinjam. Peminjam mestilah 
memenuhi dua syarat berikut: 


i. Boleh menerima sumbangan melalui kontrak. Maksudnya 
kelayakan peminjam untuk menerima sumbangan mestilah 
diakui berdasarkan syarak dan amalan yang diguna pakai 
(uruf). Iaitu dia mestilah seorang yang telah baligh dan 
berakal. Pinjaman oleh kanak-kanak atau orang gila tidak 
sah kerana tindakan kedua-dua golongan ini tidak diakui oleh 
syarak. Namun, jika mereka perlu meminjam sesuatu, 1a perlu 
diuruskan oleh penjaga mereka. 


1. Peminjam mestilah dinyatakan secara khusus. Jika pemberi 
pinjaman memberitahu: “Saya pinjamkan buku saya ini kepada 
kamu berdua.” Ataupun dia berkata kepada orang ramai: “Saya 
pinjamkan buku ini kepada salah seorang di antara kamu.” 
Dalam kes begini, pinjaman tersebut tidak sah kerana pihak 
yang meminjam tidak dinyatakan dengan jelas. 


3. Lafaz Pinjaman 


Lafaz pinjaman adalah lafaz yang digunakan bagi merujuk 
kepada penawaran dan persetujuan sesuatu kontrak. Ia tidak 
semestinya dilafazkan oleh kedua-dua pihak. Malah cukup sekadar 
satu pihak menyatakannya dan satu pihak lagi melakukan 
sesuatu yang menunjukkan bahawa dia memberi keizinan untuk 
menggunakan perkhidmatan barangan tadi kepada orang lain. 


Contohnya, pemilik berkata: “Ambil dan bacalah buku in1,” 
atau berkata: “Saya pinjamkan buku ini kepada anda.” Kemudian 
peminjam menerima buku tersebut. Pinjaman di sini sah. Demikian 


———— mna 


1  Ad-Daraguthni, kitab: jual beli, no. 91. 

Rukun-rukun Pinjaman 


Juga jika peminjam berkata: “Pinjamkan saya barang ini.” Lalu 
pemilik menghulurkannya kepada peminjam. Pinjaman ini sah. 


Walau bagaimanapun, salah satu pihak mestilah menyatakan 
penawaran atau persetujuannya. Sekiranya peminjam mengambil 
barangan pemilik tanpa mengucapkan sesuatu sementara pemilik 
pula berdiam diri, pinjaman tersebut tidak sah. Dalam keadaan 
ini, hak untuk menggunakan barangan tersebut tidak diberikan 
kepada peminjam. 


Lafaz ini tidak perlu dinyatakan secara berturutan oleh kedua- 
dua pihak. Jika peminjam berkata: “Pinjamkan saya barang ini,” 
dan beberapa ketika kemudian barulah pemilik menyerahkannya, 
pinjaman ini sah. Tetapi dengan syarat tiada tanda yang 
menunjukkan pemberi pinjaman menarik balik persetujuannya 
atau peminjam mengembalikannya. 


Pinjaman boleh diberikan tanpa dihadkan masa atau dikaitkan 
dengan syarat tertentu. Ia juga boleh dihadkan dengan syarat 
atau masa tertentu. Contohnya, pemberi pinjaman berkata: “Saya 
pinjamkan rumah saya ini untuk anda diami selama setahun.” 
Ataupun dia berkata: “Saya akan pinjamkan kepada anda selepas 
orang itu keluar daripada rumah ini?” 


Ini kerana pinjaman bukan perpindahan hak milik yang tidak 
boleh dikaitkan dengan sebarang syarat atau tempoh. Pinjaman 
seperti mana yang anda sedia maklum hanyalah kebenaran untuk 
menggunakan sesuatu barangan. 


4. Barang Pinjaman 


Barang pinjaman adalah barang yang diberikan kepada 
peminjam untuk digunakan khidmatnya. Syarat-syaratnya adalah 
seperti berikut: 


1. Hak perkhidmatan barangan tersebut mestilah dimiliki 
oleh pemberi pinjaman. Dengan ini peminjam tidak boleh 
meminjamkannya kepada orang lain. 


1. Barangan tersebut mestilah boleh digunakan. Tidak sah 
meminjamkan sehelai baju yang telah usang dan tidak boleh 
dimanfaatkan untuk memelihara badan daripada panas atau 
sejuk atau untuk menutup aurat. Pinjaman haiwan yang 
sakit teruk untuk tujuan tunggangan juga tidak dibenarkan. 
Begitu juga kereta yang tidak berenjin atau sebagainya. Ini 

kerana kontrak pinjaman merujuk kepada perkhidmatan. 
Barangan seperti yang dinyatakan ini tidak dapat menawarkan 
perkhidmatan. Dengan itu, ia membabitkan perkara yang tidak 
boleh dijadikan pinjaman. 


Menurut pendapat yang sahih, khidmat barangan tersebut 


tidak semestinya wujud pada ketika kontrak dimeterai. Contohnya, 
pinjaman kuda yang masih kecil untuk dinaiki adalah sah. Dengan 
syarat pinjaman tersebut diberikan dalam bentuk yang umum (tidak 
dikaitkan dengan tempoh masa dan syarat), atau tertakluk dengan 
tempoh yang merangkumi masa apabila kuda tersebut sudah boleh 
ditunggangi. Begitu juga dengan pinjaman baju yang tidak boleh 
digunakan tetapi boleh dibaiki. Begitulah seterusnya. 


111. 


1V. 


Penggunaan barang pinjaman mestilah dibenarkan oleh syarak. 
Dengan itu, pinjaman alat hiburan yang melalaikan, hiasan 
wanita untuk dipakai di hadapan bukan mahram, bekas yang 
akan digunakan untuk membuat arak, pisau untuk menyembelih 
khinzir yang akan dimakan, senjata untuk menyerang orang 
yang dijamin keselamatannya atau sebagainya adalah tidak sah. 
Ini kerana penggunaan seperti ini haram dan tidak dibenarkan 
oleh syarak. 


Penggunaan barang pinjaman mestilah tidak menyebabkan 
barang tersebut menyusut. Contohnya baju, rumah, bejana dan 
sebagainya. Jika alat ini susut apabila digunakan, pinjaman 
tidak sah. Dengan ini meminjamkan lilin untuk dinyalakan, 
sabun untuk membasuh atau sebagainya tidak dibenarkan. 
Ini kerana penggunaan barang seperti ini akan menyebabkan 
penyusutan barang yang dipinjam. 

HUKUM-HAKAM 
BERKAITAN PINJAMAN 


1. Had Penggunaan Barang Pinjaman 


Peminjam hanya boleh menggunakan barang yang dipinjam 
mengikut had yang dibenarkan oleh pemiliknya kerana ia adalah 
had yang dipersetujui pemilik. Peminjam tidak dibenarkan 
menggunakannya dengan cara yang tidak dibenarkan kerana 
pemilik tidak bersetuju dengan cara tersebut, kecuali jika kesan 
penggunaan dengan cara tersebut terhadap barangan lebih rendah 
berbanding had yang dibenarkan oleh pemilik. 


Jika kebenaran yang diberikan tidak dihadkan kepada 
kegunaan tertentu, peminjam boleh menggunakan barangan tersebut 
mengikut kebiasaannya. Jika pemilik melarang menggunakannya 
untuk kegunaan tertentu, peminjam mestilah mematuhinya, 
sekalipun kesan terhadap barangan tersebut lebih rendah. Ini 
kerana pemberi pinjaman adalah pemilik kepada khidmat barang 
pinjaman dan dia yang memberikannya secara percuma. Oleh itu 
dia berhak menghadkan cara penggunaan barang tersebut mengikut 
kehendaknya. Ini bermakna: 


i. Sekiranya pemberi pinjaman meminjamkan sebidang tanah 
untuk digunakan (diambil manfaat), peminjam boleh membina 
bangunan, menanam pokok atau bercucuk tanam di tanah 
tersebut kerana kebenaran yang diberikan adalah tanpa had. 
Jika pemberi pinjaman hanya berkata: “Saya pinjamkan tanah 
ini kepada anda,” tanpa menyebut untuk digunakan (diambil 
manfaat) oleh peminjam. Pinjaman ini menurut pendapat yang 
sahih pada asasnya tidak sah. 


ii. Jika pemberi pinjaman meminjamkannya untuk didirikan 
bangunan atau untuk ditanam pokok, peminjam boleh bercucuk 

tanam kerana kesan bercucuk tanam lebih rendah daripada had 
yang dibenarkan iaitu menanam pokok dan membina bangunan. 
Kebenaran pemberi pinjaman untuk melakukan perkara yang 
lebih berat menunjukkan kebenarannya untuk melakukan 
perkara yang lebih ringan. Melainkan jika pemberi pinjaman 
tidak membenarkannya. 


iii. Jika kebenaran yang diberikan adalah untuk bercucuk tanam. 
Peminjam tidak berhak membina bangunan atau menanam pokok 
kerana membina bangunan dan menanam pokok lebih berat 
berbanding bercucuk tanam. Kebenaran yang diberikan untuk 
melakukan sesuatu yang lebih ringan tidak menunjukkan dia 
membenarkan peminjam melakukan sesuatu yang lebih berat. 


iv. Jika kebenaran yang diberikan adalah untuk bercucuk tanam 
tanpa had. Peminjam boleh bercucuk tanam apa sahaja tanaman 
yang dikehendakinya. Jika kebenaran yang diberikan hanya 
untuk tanaman tertentu, peminjam boleh menanam tanaman 
yang seumpamanya atau tanaman yang memberi kesan yang 
lebih rendah. Dia tidak boleh menanam tanaman yang lebih 
tinggi kesannya kepada tanah. 


Perkara-perkara ini juga merangkumi semua pinjaman yang 
lain. 


Jika sebuah kereta dipinjam untuk dinaiki, peminjam tidak 
berhak menggunakannya untuk mengangkut barangan. Jika 
dia meminjam untuk mengangkut barangan yang ringan seperti 
papan atau sebagainya, dia tidak berhak untuk menggunakannya 
bagi mengangkut barangan yang berat seperti besi, simen dan 
sebagainya. 


Peminjam berhak menggunakan sendiri barang pinjaman 
tersebut atau diberikan kepada wakilnya untuk menggunakan 
barang tersebut. Ini kerana dalam keadaan ini, manfaat 
penggunaannya diperolehi oleh peminjam. Tetapi dengan syarat 
wakil tersebut mestilah menggunakan barang tersebut dengan 
cara yang sama atau dengan cara yang kurang memberikan kesan 
terhadap barang tersebut. 


Contohnya, jika peminjam meminjam sebuah basikal dan dia 
mahu orang upahan atau wakilnya menunggang basikal tersebut 
untuk sesuatu keperluan, ia dibenarkan. Kecualilah jika orang 
tersebut lebih berat daripadanya. 

Hukum-hakam Berkaitan Pinjaman 


2. Status Peminjam 


Peminjam bertanggungjawab ke atas keselamatan barang 
pinjaman (yad dhoman).' Sebaik sahaja menerima barang pinjaman, 
tanggungjawab barang tersebut berpindah ke tangan peminjam. 
Ini bermakna peminjam perlu membayar ganti rugi jika ia rosak. 
Tidak kira sama ada kerosakan tersebut berlaku akibat perbuatan 
sengaja atau tidak, dan tanpa mengira sama ada ia berlaku akibat 
kecuaiannya atau tidak. Ini kerana barangan tersebut berada di 
tangan peminjam untuk keperluannya. 


Perkara ini disokong oleh hadis Umayyah bin Sofwan bin 
Umayyah daripada bapanya Sofwan r.a. katanya: 


Rasulullah s.a.w. telah meminjam beberapa perisai 
daripadanya ketika perang Hunain. Dia bertanya: “Adakah 
anda merampas, wahai Muhammad?” Baginda menjawab: 
“Tidak, malah pinjaman yang dijamin.” ? 


Peminjam akan membayar ganti rugi menurut nilai barang 
pinjaman pada ketika kerosakan berlaku. Dia perlu bertanggung 
jawab terhadap sebarang kerosakan yang berlaku walaupun 
kerosakan tersebut disebabkan oleh bencana alam. 


Walau bagaimanapun, peminjam tidak perlu membayar ganti 
rugi jika barang pinjaman rosak atau susut nilai disebabkan oleh 
penggunaan yang dibenarkan. Jika kerosakan berlaku disebabkan 
penggunaan yang tidak dibenarkan, barulah peminjam perlu 
membayar ganti rugi. 


Peminjam juga perlu membayar ganti rugi akibat penyusutan 
jika barang tersebut digunakan di luar kebiasaannya. Contohnya, 
rumah yang dipinjam dijadikan bengkel besi atau kayu. Begitu juga 
jika bekas makanan digunakan untuk membawa pasir atau batu. 


Peminjam juga perlu membayar ganti rugi jika dia menggunakan 
barangan tersebut selepas pemberi pinjaman menarik balik 
kebenarannya atau menuntut semula miliknya. Ini walaupun 
peminjam hanya menggunakannya mengikut kebiasaan atau 


1 Yad dhoman (su. 4) bermaksud seseorang yang bertangungjawab terhadap kerosakan 
yang berlaku kepada harta dalam pegangannya, tanpa mengira sebab ia berlaku. Sila 
lihat: Mu'jam al-Mushtholahat al-Fighiyyah, Dr. Mahmud Abdur Rahman, 3/511. -pent. 


2 Abu Daud, kitab: jual beli dan sewa, bab: tanggungjawab pada pinjaman, no. 3562. 

penggunaan yang dibenarkan oleh pemilik sebelum itu. 'ni kerana 
peminjam tidak dibenarkan menggunakannya lagi. 


Begitu juga jika pinjaman tersebut dihadkan dalam tempoh 
waktu tertentu sahaja dan peminjam menggunakannya selepas 
tempoh tersebut tamat. 


Syarat ganti rugi pada penggunaan yang tidak dikenakan 
gantirugi, dan syarat ketiadaan ganti rugi pada penggunaan 
yang dikenakan ganti rugi: Seperti yang kita sedia maklum, 
ganti rugi tidak perlu dibayar jika barang pinjaman rosak atau 
susut akibat penggunaan yang dibenarkan. Tetapi ganti rugi perlu 
dibayar jika kerosakan berlaku akibat penggunaan yang tidak 
dibenarkan. 


Jika wujud syarat yang bercanggah dengan kenyataan 
ini, syarat tersebut dengan sendirinya terbatal dan tidak perlu 
dilaksanakan. Pinjaman akan kekal sah seolah-olah tiada syarat 
yang ditetapkan. Namun ada pendapat yang mengatakan kontrak 
tersebut juga terbatal. 


3. Kos Penyelenggaraan dan Pemulangan 


Jika barang pinjaman melibatkan kos tertentu seperti haiwan 
yang memerlukan makanan atau rumah yang memerlukan 
penyelenggaraan, kesemua perbelanjaan ini adalah tanggungjawab 
pemilik. Tidak kira sama ada pemberi pinjaman adalah pemilik asal 
atau hanya penyewa. Ini kerana perbelanjaan barang pinjaman 
adalah di bawah tanggungan pemilik. 


Pada dasarnya, pinjaman merupakan pemberian sesuatu 
perkhidmatan daripada pemilik untuk digunakan oleh peminjam. 
Oleh itu, peminjam tidak wajib memberikan sebarang balasan 
untuknya. | 


Apabila pinjaman tamat atau dibatalkan, peminjam perlu 
memulangkan semula barang yang dipinjam kepada pemberi 
pinjaman. Jika pemulangan tersebut membabitkan kos dan 
perbelanjaan seperti upah pengangkutan, ia menjadi tanggungan 
peminjam. Ini kerana peminjam wajib memulangkan barang tersebut 
kerana dia menerima barang untuk kegunaan dirinya sendiri. 


Dengan itu, sesuatu yang diperlukan untuk menyempurnakan 
perkara wajib juga adalah wajib. Memulangkan barang pinjaman 
adalah wajib. Apabila pemulangan hanya dapat disempurnakan 

dengan mengeluarkan perbelanjaan, peminjam wajib menanggungnya. 
Kenyataan ini disokong oleh sabda Rasulullah s.a.w.: 


BP oF eu Je 
Tangan yang mengambil perlu bertanggungjawab sehingga 
ia memulangkannya. 


Dalam hadis yang diriwayatkan oleh Sofwan bin Umayyah r.a., 
Rasulullah s.a.w. bersabda kepadanya: 


ee 


als u i sl 
Pinjaman perlu dipulangkan.' 


Ini berlaku jika barang yang dipinjam dipulangkan sendiri 
oleh peminjam. Sekiranya peminjam meminjam daripada penyewa 
kemudian dia memulangkannya kepada pemilik yang memberi 
sewa, dalam keadaan ini, kos akan ditanggung oleh pemilik kerana 
peminjam seolah-olah mewakili penyewa untuk memulangkan barang 
yang disewa kepada pemberi sewa. Kos pemulangan dalam kontrak 
sewa mestilah ditanggung oleh pemilik, bukan oleh penyewa. 


4. Penarikan atau Pemulangan Semula Pinjaman 


Kontrak pinjaman adalah kontrak yang jaiz? bagi kedua-dua 
pihak. Ini bermakna, kedua-dua pihak iaitu pemberi pinjaman dan 
peminjam berhak membatalkan kontrak ini pada bila-bila masa. 
Ini boleh dibuat walaupun tanpa pengetahuan atau persetujuan 
pihak kedua. 


Pemberi pinjaman berhak menarik atau mengambil semula 
barang pinjaman yang diberikan pada bila-bila masa walaupun 
pinjaman tersebut tertakluk kepada tempoh tertentu yang masih 
belum tamat. 


Begitu juga dengan peminjam, dia berhak memulangkan 
semua barang pinjaman pada bila-bila masa. Kedua-dua pihak 
tidak terikat untuk meneruskan pinjaman. Ini kerana pinjaman ini 





1 At-Tirmizi, kitab: jual beli, bab: hadis yang menyebut pinjaman perlu dipulangkan; Abu 
Daud, kitab; jual beli, bab: hadis mengenai pinjaman yang dipulangkan; dan Ibnu Majah, 
kitab: sedekah, bab: pinjaman. 

2 Kontrak yang jaiz ialah kontrak yang boleh dibatalkan oleh kedua-dua belah pihak. Sila 
lihat: al-Figh al-Islami wa Adillatuh, Dr. Wahbah az-Zuhaili, 4/3190. -pent. 

adalah sumbangan pemberi pinjaman dan pengunaan peminjam. 
Kedua-dua sebab ini tidak boleh menjadi faktor yang mewajibkan 
mereka meneruskannya. 


Namun, kebenaran ini dikecualikan jika barang yang dipinjam 
berupa tanah yang digunakan untuk pengebumian jenazah. Dalam 
keadaan ini, kedua-dua pihak tidak boleh membatalkan pinjaman 
untuk tanah perkuburan ini. Pemberi pinjaman tidak berhak 
menuntut semula tanah tersebut dan peminjam tidak berhak untuk 
memulangkannya melainkan setelah jenazah tadi telah lupus tanpa 
sebarang kesan. Iaitu setelah jenazah tadi menjadi tanah dan tiada 
lagi kesan yang masih tinggal. 


Alasannya, pengebumian ini dilakukan dengan kebenaran 
pemilik, sedangkan membongkar kubur adalah suatu tindakan yang 
mencemar kehormatan manusia. Dalam keadaan ini juga, peminjam 
tidak perlu membayar sebarang bayaran sebagai upah. 


Selain itu, pengecualian juga diberikan sekiranya pinjaman 
yang diberikan boleh menyulitkan peminjam jika ditarik balik. 
Contohnya, sebuah kapal dipinjamkan untuk mengangkut muatan, 
tiba-tiba pemberi pinjaman mahu menuntutnya semula di tengah laut. 
Demikian juga jika sebuah kereta dipinjamkan, kemudian pemberi 
pinjaman mahu menuntutnya semula di tempat yang peminjam tidak 
mampu mendapatkan gantinya, contohnya di tengah padang pasir. 


Dalam semua keadaan ini, peminjam tidak perlu memulangkan 
semula barang yang dipinjam. Sebaliknya, peminjam boleh terus 
menggunakan barang tersebut sehingga dia dapat memulangkannya 
tanpa mendatangkan sebarang kesan buruk kepadanya. Walau 
bagaimanapun, dalam keadaan ini, peminjam perlu membayar upah 
sepadan yang dikira bermula daripada tuntutan dibuat sehingga 
dia memulangkannya. 


Penarikan atau Pemulangan Semula Tanah yang 
Dipinjamkan 


Tanah mungkin dipinjamkan untuk pembinaan, penanaman 
pokok ataupun untuk bercucuk tanam. 


Jika tanah tersebut dipinjamkan untuk pembinaan 
atau penanaman pokok, kemudian pemberi pinjaman menarik 
semula pinjaman tersebut selepas binaan dibuat atau selepas pokok 
ditanam, beberapa perkara perlu dilihat: 

i. Jika pemberi pinjaman meletakkan syarat peminjam perlu 
mengalihkan binaan atau pokok yang ditanam ketika 
memulangkan semula, peminjam wajib melakukannya kerana 
dia tertakluk dengan syarat tersebut. Ini dinyatakan oleh 
Rasulullah s.a.w.: 


o go RER ln at 
Orang-orang Islam terikat kepada syarat-syarat yang mereka 
persetujut. 


Jika peminjam enggan melakukannya, pemberi pinjaman 
boleh melakukannya. 


ii. Jika disyaratkan peminjam perlu meratakan tanah selepas 
pengalihan tersebut, peminjam perlu melakukannya dalam 
kedua-dua keadaan (pembinaan atau penanaman pokok). Jika 
tidak, peminjam tidak perlu melakukannya. 


iii. Jika pemberi pinjaman tidak meletakkan syarat peminjam perlu 
mengalihkannya atau mencabutnya, peminjam diberi pilihan 
untuk melakukannya atau tidak: 


Jika peminjam memilih untuk mengalihkannya, ia akan 
dialihkan. Tetapi dia tidak berhak untuk mendapat apa-apa jika 
berlaku penyusutan nilai pada bangunan atau tanaman yang dialihkan. 
Ini kerana bangunan atau tanaman yang dialihkan tersebut adalah 
miliknya. Dia sebenarnya telah bersetuju menerima penyusutan 
tersebut apabila memilih untuk mengalihkannya. 


Menurut pendapat yang paling sahih, peminjam 
bertanggungjawab meratakan tanah tersebut supaya tanah tersebut 
kembali kepada keadaan asal sebelum dipinjam. Dengan ini dia 
akan memulangkannya semula dalam keadaan yang sama seperti 
ketika dia mengambilnya. Peminjam bertanggungjawab untuk 
meratakannya kerana dia yang memilih untuk mengalihkannya. 
Namun, jika dia enggan mengalihkannya dia tidak boleh dipaksa 
melakukannya. | 


Jika peminjam memilih untuk tidak mengalihkannya. 
Dalam keadaan ini, pemberi pinjaman mempunyai tiga pilihan: 


i. Mengekalkan bangunan atau tanaman yang ada dengan 
menuntut sewa yang sepadan. 

ii. Mengalih tanaman atau bangunan yang ada dengan membayar 
ganti rugi kepada peminjam berdasarkan perbezaan nilai antara 
keadaannya semasa di atas tanah dan setelah dialih. Pemberi 
pinjam juga bertanggungjawab membayar upah pengalihan 
tersebut. 


ili. Mengambil alih bangunan atau pokok yang ditanam 
berdasarkan nilai barangan yang berhak dialihkan. Walau 
bagaimanapun, proses ini perlu dilakukan dengan kontrak lain 
berserta penawaran dan persetujuan oleh kedua-dua pihak. 


Pilihan ini diberikan kepada pemberi pinjaman kerana 
pinjaman yang diberikan adalah ihsan daripadanya. Selain itu, dia 
juga adalah pemilik tanah yang menjadi elemen utama di sini. Jika 
pemilik memilih salah satu daripada pilihan tadi, peminjam perlu 
melaksanakannya. 


Jika pemilik tidak membuat sebarang pilihan, menurut pendapat 
yang paling sahih, hakim akan membincangkan kes ini bersama 
kedua-dua pihak sehingga mereka mendapat keputusan atau 
sehingga pemberi pinjaman membuat pilihan. Menurut pendapat 
lain, hakim boleh menjual tanah ini berserta segala yang padanya. 
Kemudian, hasilnya akan dibahagi mengikut nilai yang layak 
diterima oleh kedua-dua pihak untuk menyelesaikan kes ini. 


Semua perbincangan di atas merangkumipinjaman tanpa syarat 
(mutlak), dan pinjaman yang terhad kepada tempoh tertentu. Ini 
adalah pendapat yang paling sahih. 


Cuma dalam pinjaman tanpa syarat, jika peminjam telah 
membina bangunan atau mengusahakan tanaman kemudian dia 
memusnahkannya, dia tidak berhak membina atau menanam 
semula kecuali setelah mendapat kebenaran semula terlebih dahulu. 
Jika peminjam melakukannya tanpa kebenaran, pemberi pinjaman 
berhak memaksa peminjam memusnah dan meratakan tanah 
tersebut. Wallahu a'lam. 


Dalam pinjaman yang terhad untuk tempoh tertentu, peminjam 
berhak membina atau menanam semula selagi tempoh yang 
diberikan belum tamat dan pemberi pinjaman tidak menarik balik 
pinjamannya. Jika pemberi pinjaman menarik balik pinjamannya, 
hukum-hakam yang dinyatakan di atas tadi akan dilaksanakan. 


Jika kebenaran yang diberikan adalah untuk bercucuk 
tanam, kemudian pemberi pinjaman menarik balik pinjaman tadi 

sebelum tiba masa menuai, menurut pendapat yang sahih, jika nilai 
tanaman tersebut akan susut jika dicabut sebelum tiba masanya, 
peminjam boleh mengekalkan tanaman tadi sehingga dia beroleh 
hasil kerana tanaman ini adalah harta yang perlu dijaga. 


Biasanya, tanaman akan matang pada tempoh tertentu. Oleh 
itu, peminjam boleh menunggu. Namun dalam keadaan ini, menurut 
pendapat yang sahih, pemberi pinjaman berhak memperolehi upah 
sepadan. 


Hukum ini membabitkan pinjaman tanpa syarat atau terhad 
kepada tempoh tertentu. Cuma bagi pinjaman yang dihadkan 
untuk tempoh tertentu, jika tanaman tidak dapat dituai sebelum 
tempoh yang ditetapkan disebabkan oleh kecuaian peminjam seperti 
kelewatan menanam atau berlaku sesuatu yang menghalang proses 
penanaman seperti salji, banjir atau sebagainya, kemudian dia 
bercucuk tanam selepas halangan tersebut diatasi, tetapi tidak 
dapat mengejar tempoh yang ditetapkan. Ataupun dia menanam 
tanaman lain daripada yang dibenarkan yang menyebabkan berlaku 
kelewatan. 


Dalam keadaan ini, pemberi pinjaman boleh memaksa 
peminjam mencabut tanaman tersebut dan meratakan tanah semula 
walaupun tindakan tersebut akan menyebabkan nilainya susut. 
Ini kerana, tindakan peminjam itu adalah salah. Rasulullah s.a.w. 
pernah bersabda: 


3 2 . zo P ot 
(Pemilik) akar (tanaman) yang zalim (yang menanamnya di 


tanah orang lain tanpa izinnya) tidak mempunyai sebarang 
hak.' 


5. Cara Pemulangan Barang 


Pemulangan barang yang dipinjam perlu dibuat mengikut 
kebiasaan dan amalan yang diguna pakai. Barang yang boleh 
diangkut perlu diangkut dan diserahkan kepada pemiliknya. 
Terutamanya bagi barang yang berharga kerana penyerahan barang 
yang berharga berbeza mengikut harganya. Bagi batu permata dan 
galian yang berharga, ia mungkin disyaratkan supaya diserahkan 


1 Abu Daud, kitab: kharaj, imarah dan fai’, bab: menghidupkan tanah terbiar, no. 3073; 
dan At-Tirmizi, bab: hukum-hakam, bab: menghidupkan tanah terbiar, no. 1378. 

sendiri kepada pemiliknya. Mungkin bagi bekas air atau sebagainya, 
cukup setakat dikembalikan di rumah atau diserahkan kepada 
wakilnya. 


Jika barang yang dipinjam tidak boleh diangkut seperti tanah, 
rumah atau sebagainya, cukup sekadar dipastikan tiada sebarang 
perkara yang menghalang penyerahan atau penggunaannya oleh 
pemilik. 


6. Percanggahan antara Pemberi Pinjaman dan 
Peminjam 


Kemungkinan berlaku percanggahan antara pemberi pinjaman 
dan peminjam dalam beberapa keadaan. 


i. Percanggahan mengenai pemulangan. Contohnya, peminjam 
mendakwa dia telah memulangkan barang yang dipinjam 
tetapi pemberi pinjaman menafikan dengan berkata: “Kamu 
belum memulangkannya kepada saya.” Jika pemberi pinjaman 
bersumpah bagi menyokong dakwaannya, pengakuannya itu 
akan diterima kerana dia berada dalam kedudukan menafikan 
dakwaan peminjam. 


Menurut kaedah dalam fikah, bukti perlu dikemukakan 
oleh pihak yang mendakwa dan sumpah perlu dikemukakan oleh 
pihak yang menafikannya. Oleh kerana pada asalnya, tidak wujud 
sebarang pemulangan kerana telah pasti barang pinjaman telah 
berada di tangan peminjam; Jadi pada dasarnya, ia masih berada 
di tangan peminjam. Dengan ini, pengakuan pemberi pinjaman 
bertepatan dengan kaedah asal. Pengakuan yang perlu diterima 
adalah pengakuan yang bertepatan dengan kaedah asal. 


1. Percanggahan mengenai kerosakan. Jika barang yang 
dipinjam rosak dan peminjam mendakwa ia rosak kerana 
penggunaan yang dibenarkan oleh pemilik, namun pemberi 
pinjaman menafikannya dan menyatakan bahawa ia rosak 
bukan kerana penggunaan yang dibenarkan, atau rosak 
kerana penggunaan yang tidak dibenarkan; Dalam keadaan 
ini, pengakuan peminjam yang disokong oleh sumpah akan 
diterima kerana sukar untuknya membuktikan apa yang dikata- 
kannya. Ini kerana kebiasaannya, barang ini digunakan bukan 
di khalayak ramai. Ini menyebabkan tiada siapa yang melihat 
punca kerosakan. 

Pada asalnya, seseorang itu tidak bersalah kecuali dibukti- 
kan bersalah. Dalam kes ini, pemberi pinjaman mendakwa peminjam 
perlu membayar ganti rugi tetapi peminjam menafikannya dan 
berpegang kepada kaedah asal. Pengakuan yang akan diterima 
ialah pengakuan yang menafikan tuduhan dan bertepatan dengan 
kaedah asal apabila disokong oleh sumpah. Dengan ini, peminjam 
perlu bersumpah bagi menyokong dakwaannya dan seterusnya bebas 
daripada sebarang tanggungjawab. 


iii. Percanggahan mengenai kontrak asal. Contohnya pemilik 
mendakwa kontrak tersebut adalah kontrak sewa, sementara 
pengguna berkata ia adalah kontrak pinjaman. Demikian juga 
apabila pengguna berkata: “Anda telah meminjamkannya 
kepada saya.” Pemilik pula berkata: “Tidak, anda merampasnya 
daripada saya.” Menurut pendapat yang paling sahih, pengakuan 
pemilik akan diterima jika disokong oleh sumpah. Pemilik 
perlu bersumpah dia tidak meminjamkannya sebaliknya dia 
menyewakannya. Ataupun dia mestilah bersumpah dia tidak 
meminjamkannya, sebaliknya pengguna telah merampasnya. 


Pengakuan yang diterima adalah pengakuan pemilik. Ini 
kerana pada asalnya dia tidak memberikan sebarang kebenaran 
kepada sesiapa untuk menggunakannya melainkan dengan bayaran. 
Setelah bersumpah, pemilik berhak mendapat kadar sewa sepadan 
sekiranya tempoh sewa telah berlalu. Jika barang tersebut masih 
wujud ia perlu dikembalikan. Jika barang tersebut telah rosak 
sebelum dipulangkan, pengguna perlu membayar ganti rugi atas 
dakwaan merampas. 


Jika pemilik mengaku nilainya lebih tinggi daripada yang 
didakwa oleh pengguna, pemilik akan diminta bersumpah bagi 
menyokong nilai yang tinggi tersebut. Keterangannya adalah 
seperti berikut, ganti rugi bagi barang pinjaman dinilai mengikut 
nilai semasa berlaku kerosakan sementara barang rampasan 
dinilai mengikut nilai tertinggi sepanjang rampasan tersebut. 
Jika nilai dalam kedua-dua keadaan sama, ia bermakna mereka 
sependapat. Jika tidak, pemilik perlu bersumpah kerana mereka 
tidak sependapat mengenai nilainya. 


7. Penamatan Kontrak Pinjaman 


Kontrak pinjaman dianggap tamat melalui perkara berikut: 

Pemberi pinjaman menuntut semula barang pinjaman dan 
menarik balik kebenarannya. Sama ada sebelum tamat tempoh 
pinjaman atau selepasnya. Ini kerana kontrak ini adalah 
kontrak jaiz yang boleh dibatalkan oleh pemberi pinjaman 
seperti yang diketahui. 


Peminjam memulangkan semula barang pinjaman kepada 
pemberi pinjaman sama ada sebelum tamat tempoh atau 
selepasnya. Ini kerana kontrak ini adalah kontrak jaiz yang 
juga boleh dibatalkan oleh peminjam. 


iii. Salah satu pihak yang terlibat gila atau pengsan. Ini kerana, 


Iv. 


vl. 


keadaan ini bercanggah dengan syarat-syarat pemberi pinjaman 
dan peminjam yang ditetapkan. Ini kerana dalam syarat yang 
ditetapkan, pemberi pinjaman mestilah orang yang layak 
memberi sumbangan dan peminjam pula layak menerima 
sumbangan. Orang yang gila atau pengsan tidak mempunyai 
kelayakan ini. 


Salah satu pihak meninggal dunia. Ini kerana, pinjaman adalah 
kontrak yang memberikan kebenaran untuk menggunakan 
sesuatu. Dengan kematian pemberi pinjaman, pihak yang 
memberi kebenaran sudah tidak wujud. Sementara dengan 
kematian peminjam pula, pihak yang diberikan kebenaran tidak 
wujud lagi. 


Pemberi pinjaman atau peminjam ditahan daripada mengurus- 
kan harta kerana kebodohan (safih). Ini kerana orang yang 
ditahan kehilangan kelayakan untuk memberi sumbangan. Ini 
bermakna pinjaman tersebut tidak sah dan terbatal. 


Pemilik ditahan disebabkan muflis kerana dalam keadaan ini 
dia dilarang menyumbangkan khidmat hak miliknya. Langkah 
ini bertujuan memelihara kepentingan pemiutang. 

SYARIKAT 


Takrıf 


Dalam bahasa Arab, sebutan yang paling fasih bagi perkataan 
is „à adalah syirkah GS x). Walau bagaimanapun, ia boleh juga disebut 
dengan syarikah (is 3) atau syarkah (iS). 


Menurut bahasa Arab, syirkah bermaksud perkongsian melalui 
kontrak atau tanpa kontrak. Istilah ini digunakan bagi merujuk 
kepada perkongsian harta. Contohnya, firman Allah Taala: 


Bo dan Asa KA TI TAE AI MA 


IL 2.59 Ja DEU; 


Pa 


Pai 


Opr, vt IP A0 
La KA re ul SIN vers do's) 


m 


te 


2 


Ea y Tae 


Jika seseorang lelaki atau perempuan diwarisi dalam 
keadaan tidak meninggalkan anak dan bapa, padahal dia 
ada seorang saudara lelaki (seibu) atau saudara perempuan 
(seibu), maka bagi setiap orang daripada kedua-duanya satu 
perenam. Jika saudara-saudara seibu itu lebih daripada 
seorang, maka mereka bersyarikat (berkongsi) pada satu 
pertiga (di mana bahagian relai dan perempuan adalah 
sama). 


Bt 


(An-Nisa': 12) 


Kalalah ialah si mati yang meninggalkan waris yang lain 
daripada anak (termasuk cucu ke bawah) dan bapa (termasuk datuk 
ke atas). Pewaris yang dimaksudkan di sini adalah saudara lelaki 
atau perempuan sebelah ibu. 


Istilah ini juga digunakan bagi merujuk kepada perkongsian 
yang tidak membabitkan harta. Contohnya firman Allah Taala: 

CY CIFRO) wil zy LO); Mia 


Iaitu Harun, saudaraku. Kuatkanlah pendirianku dengan 
sokongannya. Jadikanlah dia bersyarikat (turut campur) 


dalam urusan (penyampaian risalah)ku. 
(Toha: 30-32) 


Menurut istilah ulama fikah pula, syarikat ialah hak dua 
orang atau lebih terhadap sesuatu tanpa pengagihan yang khusus. 
Contohnya, dua orang atau lebih berkongsi memiliki sebidang tanah 
tanpa ditentukan sempadan masing-masing. Takrif ini dianggap 
umum merangkumi semua perkongsian melalui kontrak dan tanpa 
kontrak. 


Takrif yang lebih khusus bagi syarikat ialah kontrak yang 
diwujudkan secara sukarela dengan tujuan pengurusan dan 
memperolehi untung. 


Jenis-jenis Syarikat 


Berdasarkan takrif di atas, jelas kepada kita syarikat adakala- 
nya berkonsepkan keuntungan dan adakalanya tidak. Oleh itu, para 
ulama membahagikan syarikat kepada dua jenis iaitu: 


1. Syarikat amlak (Iki aS 5 : perkongsian harta). 
2. Syarikat aqad (a iS : kontrak). 


Syarikat perkongsian harta (amlak) berlaku apabila dua or- 
ang atau lebih memiliki sesuatu perkara. Perkongsian ini mungkin 
berlaku secara tidak sengaja iaitu tanpa sebarang tindakan atau 
kehendak mereka. Contohnya, apabila mereka mewarisi sesuatu 
bersama. Perkongsian ini juga mungkin berlaku secara sukarela 
iaitu dengan tindakan dan kehendak mereka. Contohnya mereka 
berkongsi membeli sesuatu atau mereka menerima sesuatu hadiah 
secara bersama atau sebagainya. 


Bagi perkongsian seperti ini, kedua-dua mereka dianggap sebagai 
orang asing bagi bahagian rakannya. Ini bermakna mereka tidak 
dibenarkan menggunakan bahagian rakan mereka tanpa keizinannya. 
Kerana mereka tidak mempunyai sebarang kuasa ke atas miliknya. 


Perkongsian seperti ini tidak menjadi topik perbincangan dalam 
perbincangan ulama mengenai syarikat. Ia akan dibincangkan dalam 
tajuk yang berkenaan dengannya seperti hadiah, pusaka, wasiat 
atau sebagainya. 

Syarikat 


Topık yang dibincangkan oleh ulama dalam tajuk syarikat 
adalah syarikat kontrak. Takrif syarikat telah dinyatakan 
tadı. Syarikat seperti ini terbahagi kepada beberapa jenis. Ada 
yang dibenarkan oleh syarak dan ada yang dilarang. Kita akan 
membincangkan tajuk ini secara lebih mendalam (dengan izin Allah 
Taala) selepas kita membincangkan tentang kesahihannya menurut 
syarak dan hikmah pensyariatannya. 


Kesahihan Menurut Syarak 


Secara umumnya, semua bentuk perkongsian (persyarikatan) 
adalah dibenarkan. Ini dinyatakan oleh: 


1. Al-Quran 


. Allah s.w.t. berfirman dalam ayat pusaka yang telah dinyatakan 
sebelum ini: 


AA MR wy vs AL 
» le A a 7 


Maka mereka bersyarikat (berkongsi) pada satu pertiga. 
(An-Nisa': 12) 


Ayat ini dengan jelas membenarkan persyarikatan. Di sini, 
Allah telah menetapkan saudara seibu turut sama bersyarikat 
(berkongsi) sepertiga harta pusaka dan dibahagikan sama rata. 
Perkara ini juga boleh dilihat dalam ucapan Daud a.s. dalam firman 
Allah Taala: 


ER my at mA AL? oY 
022 IP apa at TE AT Sa 


Dan sesungguhnya ramai orang yang berkongsi (dalam 
perniagaan dan sebagainya): sebahagian mereka berlaku 


zalim kepada sebahagian yang lain. 
(Shod: 24) 


Walau bagaimanapun, ayat ini tidak boleh dijadikan dalil tetapi 
hanya sebagai sokongan kerana hukum ini adalah dalam syariat 
sebelum ini. Menurut pendapat yang paling sahih, syariat sebelum 
ini bukan syariat bagi kita. 


2. Sunnah 
Terdapat banyak hadis yang membenarkan perkongsian: 


1. Hadis riwayat Abu Hurairah r.a. bahawa Nabi s.a.w. bersabda: 

Magis Go Cage ale 150 
Allah Taala berfirman: "Aku adalah pihak ketiga bagi dua 
rakan kongsi (Aku memelihara mereka dan memberkati 
urusan mereka berdua) selagimana salah seorang daripada 
mereka tidak mengkhianati sahabatnya. Apabila dia 
mengkhianati sahabatnya, Aku pun keluar daripada 
perkongsian di antara mereka." 


Hadis ini menyatakan bahawa Allah Taala akan menjaga dan 
membantu orang yang berkongsi sama ada dua orang atau lebih 
dengan memberkati harta dan perniagaan mereka selagimana 
mereka bersikap jujur dan amanah. Tetapi jika mereka mula bersikap 
tidak jujur dan pecah amanah, keberkatan perniagaan mereka akan 
ditarik dan bantuan kepada mereka akan disekat. Akibatnya, akan 
berlaku perselisihan dan pergaduhan yang akhirnya membawa 
kepada kegagalan dan kerugian. 


ii. Hadis as-Saib bin Abu as-Saib r.a. yang menyatakan: 


Beliau telah menjadi rakan kongsi perniagaan dengan 
Rasulullah s.a.w. sebelum baginda dilantik sebagai nabi. 
Ketika beliau datang pada hari Pembukaan Mekah, baginda 
bersabda: “Selamat datang saudaraku dan rakan kongsiku 
yang tidak pernah menolak dan tidak pernah bertengkar.” ? 


Sabda baginda s.a.w. “rakan kongsiku” merupakan suatu 
perakuan bahawa perkongsian dibenarkan oleh syarak. Ini adalah 
dengan andaian ucapan tersebut adalah sabda baginda. Jika ucapan 
tersebut adalah kata-kata as-Sa'ib r.a., maka tindakan baginda 
berdiam menunjukkan baginda memperakui perkara tersebut. 


Maksud hadis ini ialah: anda adalah rakan kongsi yang baik. Anda 
sentiasa bersetuju dan tidak membantah atau berbalah dengan saya. 


ii. Hadis riwayat al-Bara bin Azib r.a.: 
Beliau dan Zaid bin Argam r.a. merupakan dua rakan 


kongsi. Mereka telah membeli perak secara tunai dan 


1 Abu Daud, kitab: jual beli dan sewa, bab: syarikat, no. 3383. 
2 Abu Daud, kitab: adab, bab: tidak digalakkan bertengkar, no. 4836. 

Syarikat 


hutang. Lalu berita ini sampai kepada Rasulullah s.a.w. 
dan baginda memerintahkan mereka dengan bersabda: 
“Apa yang dibeli secara tunai, maka hendaklah kamu 
teruskan. Apa yang dibeli secara hutang, maka hendaklah 
kamu kembalikan.” 


Ini juga adalah satu lagi perakuan Baginda bahawa perkongsian 
dibenarkan. Di samping itu, budaya perkongsian yang diamalkan 
oleh manusia ini tidak pernah ditegah oleh Baginda. Budaya ini 
juga telah diamalkan oleh umat Islam semenjak dahulu tanpa ada 
sesiapa yang menentangnya. Kenyataan ini menggambarkan ia 
diterima secara Ijmak. 


Hikmah Pensyariatan 


Dengan kepelbagaian kemampuan, bakat dan keupayaan 
yang ada pada manusia, mereka akan saling lengkap-melengkapi 
antara satu sama lain. Manusia yang dicipta oleh Allah mempunyai 
keupayaan yang berbeza-beza, tiada seorang pun yang boleh 
bergantung hanya kepada diri sendiri untuk memenuhi segala 
keperluan hidupnya. 


Sebaliknya, mereka perlu saling bekerjasama antara satu 
sama lain untuk hidup dan mencari rezeki yang halal. Tepat sekali 
firman Allah Taala: 


“°C ope me (ete 44 HER ya GG gu Ten I 
So "he 3 ar i P = Sor K A ange ? - 
BR u 


Kami telah membahagi-bahagikan di antara mereka segala 
keperluan hidup mereka dalam kehidupan dunia, (lalu Kami 
jadikan sebahagian mereka kaya, dan yang lain pula miskin). 
Kami juga telah mengangkat darjat-darjat sebahagian 
mereka ke atas sebahagian yang lain (dengan sebab kekayaan 
dan kemiskinan), supaya sebahagian mereka (yang kaya) 
menjadikan sebahagian yang lain (yang miskin) sebagai 
orang yang mudah digunakan (untuk membuat kerja dengan 
dibayar upah). Rahmat Tuhanmu (wahai Muhammad, di 





1 Musnad Ahmad, 4/371. 

akhirat kelak) adalah lebih baik daripada segala apa yang 


mereka kumpulkan (di dunia ini). 
(Az-Zukhruf: 32) 


Kemungkinan ada orang yang mempunyai wang yang banyak 
tetapi tidak mempunyai kemahiran untuk mengurus perniagaan. 
Sementara itu, mungkin juga ada yang mempunyai kemahiran tetapi 
tidak mempunyai keupayaan fizikal atau tidak mempunyai wang 


yang cukup untuk menjalankan perniagaan. 


Dengan ini, masing-masing akan menggabungkan keupayaan 
masing-masing untuk menjalankan perniagaan dan menggarap 
faktor-faktor yang boleh memberikan mereka keuntungan. Dengan 
Ini juga, mereka akan saling lengkap-melengkapi dan sentiasa 


bekerjasama. 


Inilah yang dapat dicapai melalui syarikat. Masyarakat akan 
memperolehi pelbagai manfaat. Manfaat ini tidak tercapai jika 
setiap orang berusaha secara bersendirian berbekalkan kepakaran 
dan keupayaan masing-masing. Ini bermakna membenarkan 
kewujudan syarikat adalah suatu keperluan dan penting untuk 
kebaikan manusia. 


Syariat Allah adalah undang-undang yang diketengahkan 
untuk memudahkan segala urusan manusia berlandaskan asas yang 
kukuh dan berteraskan akhlak. Syariat ini tidak akan membiarkan 
keperluan manusia atau apa yang baik untuk manusia begitu 
sahaja tanpa diberi perhatian. Ini adalah salah satu keagungan 
syariat Allah yang membenarkan amalan syarikat. Malah Allah 
menggariskan peraturan dan undang-undang yang dapat menggarap 
segala kebaikan yang ada dan menyekat segala keburukan yang 
mungkin terjadi. 

JENIS-JENIS SYARIKAT 


Syarikat kontrak wujud dalam beberapa bentuk dan ulama 
menyenaraikannya kepada empat Jenis, iaitu syarikat tinan, syarikat 
mufawadhah, syarikat abdan dan syarikat wujuh. 


l. Syarikat Inan (ots i$ $) 


Syarikat Inan ialah syarikat yang dianggotai oleh dua orang 
atau lebih dengan masing-masing menyumbangkan modal dan 
keuntungan akan dibahagikan sesama mereka. Syarikat jenis ini 
dibenarkan oleh syarak menurut ijmak ulama. Kita akan membin- 
cangkan secara lebih mendalam mengenai syarikat ini selepas ini. 


2. Syarikat Mufawadhah (4.2 saa as >) 


Syarikat Mufawadhah ialah syarikat yang dianggotai oleh dua 
orang atau lebih dan mereka berkongsi semua harta mereka secara 
bersama. Kedua-dua mereka juga akan menjadi wakil dan penjamin 
kepada rakan kongsi mereka. Mereka akan beroleh segala untung 
atau menanggung segala rugi bersama-sama. 


Syarikat jenis ini tidak sah menurut ulama mazhab Syafie 
kerana perkongsian seperti ini mempunyai risiko yang terlalu besar. 
Ini kerana syarikat ini mengamalkan sistem wakil dan jaminan 
yang tidak pasti. Setiap sistem yang tidak pasti ini tidak sah jika 
diamalkan secara berasingan. Apatah lagi jika kedua-duanya 
diamalkan serentak. 


Oleh itu Imam asy-Syafie rhm. berkata: "Jikalau syarikat 
mufawadhah ini sah, sudah tentu saya tidak akan jumpa perkara 
yang tidak sah di dunia ini." 


Namun demikian, amalan ini dibenarkan oleh ulama selain 
mazhab Syafie dengan syarat-syarat yang ketat sehingga amalan 
tersebut seolah-olah tidak mungkin dapat dilaksanakan. ea, 

3. Syarikat Abdan (out is 5) 


Syarikat Abdan atau dikenali sebagai perkongsian kerja ialah 
syarikat yang dianggotai oleh dua orang atau lebih yang tidak 
menyumbangkan modal tetapi masing-masing menyumbangkan 
kerja. Mereka mungkin mempunyai kemahiran yang sama atau 
berlainan. 


Keuntungan mereka pula mungkin dibahagikan secara sama 
rata atau berbeza-beza. Mereka mungkin terdiri daripada tukang 
angkut, tukang jahit atau mereka yang mempunyai kemahiran- 
kemahiran lain yang dibenarkan syarak. 


Syarikat seperti ini juga tidak sah kerana wujud kemudaratan 
yang tidak dibenarkan oleh syarak. Mungkin ada di antara mereka 
yang melakukan kerja yang lebih daripada orang lain. Ada kalanya 
hanya seorang sahaja yang bekerja sementara yang lain tidak. 


Dengan ini, wujud ketidakadilan apabila keuntungan dibahagi- 
bahagikan sesama rakan kongsi. Orang yang bekerja berhempas 
pulas sudah tentu tidak akan membenarkan hasil penat lelahnya 
dikongsi oleh orang yang tidak melakukan sebarang kerja tanpa 
sebarang timbal balas. 


Namun demikian, imam-imam mazhab lain selain ulama 
mazhab Syafie membenarkan amalan ini kerana keperluan. Ini 
kerana sebagaimana yang dimaklumi, hikmah di sebalik syarak 
membenarkan perkongsian ialah untuk mengembangkan harta. 
Syarikat jenis ini membolehkan mereka yang terlibat memperolehi 
modal. Mungkin keperluan untuk memperolehi modal lebih penting 
berbanding mengembangkan harta yang sedia ada. „el dj. 


4. Syarikat Wujuh (e3 S5) 


Syarikat Wujuh ialah syarikat yang dianggotai oleh dua 
orang atau lebih di kalangan mereka yang mempunyai kedudukan 
dan pengaruh dalam masyarakat. Mereka akan membeli sesuatu 
barangan secara hutang secara bersama atau berasingan, kemudian 
mereka akan menjual barangan tersebut. Keuntungan yang 
diperolehi akan dikongsi bersama secara sama rata atau mengikut 
persetujuan yang dicapai. 


Syarikat jenis ini juga tidak sah kerana tiada harta yang 
dikongsi bersama sedangkan asas dalam sebuah syarikat ialah 

Jenis-jenis Syarikat 


perkongsian harta. Faktor lain ialah terdapat kemudaratan dalam 
syarikat seperti ini kerana masing-masing memberikan keuntungan 
kepada rakan kongsi mereka tanpa sebarang kerja, kemahiran atau 
sebagainya. 


Keuntungan di sini dibuat bukan dalam bentuk mengembangkan 
harta atau diperolehi hasil daripada usaha yang dilakukan. Atas 
dasar ini, masing-masing tidak berhak memperolehinya. 


Seperti jenis-jenis syarikat yang lain, syarikat seperti ini dibe- 
narkan oleh ulama selain mazhab Syafie kerana wujudnya keperluan 
terhadapnya, sama seperti syarikat-syarikat lain. „el ag. 

Sebagaimana yang dimaklumi, syarikat inan diterima oleh 
semua ulama sebagai perkongsian yang sah. Malah perkongsian 
seperti ini paling banyak diamalkan oleh manusia. Perkongsian 
seperti inilah yang menjadi asas dalam sesebuah syarikat kerana 1a 
mempunyai makna perkongsian yang sebenar. Iaitu harta syarikat 
dikongsi bersama oleh semua rakan kongsi. Ini adalah asas sebenar 
dalam sebuah syarikat. Tidak kira sama ada ia turut melibatkan 
perkongsian kerja atau tidak. Namun, kebiasannya ia melibatkan 
perkongsian kerja. 


Sebagaimana yang anda sedia maklum, syarikat inan ialah 
perkongsian harta oleh dua orang atau lebih untuk berniaga 
menggunakan harta tersebut. Hasil keuntungan yang diperolehi 
pula akan dikongsi bersama. 


Syarikat seperti ini dinamakan inan (maksudnya tali kekang) 
kerana setiap rakan kongsi diumpamakan seperti seorang 
penunggang, sebelah tangannya akan memegang tali kekang 
sementara sebelah tangan lagi akan membuat kerja lain. 


Ini kerana setiap rakan kongsi memberi kebenaran kepada 
rakan kongsinya untuk menggunakan sebahagian hartanya 
(umpama tali kekang tadi), sementara dia pula akan menggunakan 
harta rakan kongsinya itu. Ataupun masing-masing mempunyai 
hak untuk menggunakan harta syarikat, sama seperti seorang 
penunggang menggunakan haiwan tunggangannya melalui tali 
kekang tadi. 


Syarat-syarat 
Syarikat seperti ini sah jika ia memenuhi syarat berikut: 


1. Lafaz kontrak (sighah) iaitu lafaz sorih (jelas) yang 
dinyatakan oleh setiap rakan kongsi kepada rakan kongsi 

lain. Lafaz sorih tersebut hendaklah menunjukkan kebenaran 
untuk menjalankan jual beli atau apa-apa yang bersangkutan 
dengan perniagaan. Memadai menggunakan lafaz yang biasa 
digunapakai oleh para peniaga yang menunjukkan maksud 
tersebut. 


Walau bagaimanapun, menurut pendapat yang paling sahih, 
lafaz “Kita berkongsi” sahaja tidak memadai kerana lafaz tersebut 
mungkin hanya sekadar pemberitahuan tentang perkongsian 
harta yang sedia ada seperti perkongsian hak milik. Contohnya 
mereka mewarisi harta daripada orang yang sama. Perkongsian 
sebegini tidak bermakna mereka boleh menggunakan kesemua 
harta tersebut. 


Namun ada pendapat yang mengatakan ia sudah memadai 
kerana lafaz yang digunakan sudah merujuk kepada perkongsian 
dan dapat difahami berdasarkan amalan yang diguna pakai. 


2. Berkelayakan sebagai wakil. Iaitu setiap rakan kongsi 
mestilah berakal, baligh dan tidak ditahan daripada 
menggunakan harta. Ini kerana setiap rakan kongsi akan 
menggunakan harta syarikat yang sebahagiannya adalah 
hartanya sendiri. Dia juga akan menggunakan harta rakan 
kongsinya sebagai wakil. Dengan ini, masing-masing akan 
menjadi wakil dan dalam masa yang sama menjadi pewakil. 


3. Modal yang dikongsi mestilah harta yang sama. Iaitu 
apabila harta ini dicampurkan, ia tidak boleh dibezakan antara 
satu sama lain contohnya matawang-matawang yang digunakan 
pada hari ini. Ataupun modal tersebut hendaklah daripada 
harta sama jenis seperti harta yang ditimbang dan harta yang 
disukat. Ataupun modal tersebut hendaklah daripada harta 
yang sama sifat seperti gandum, barli dan besi. 


Jika modal yang dikongsi atau modal salah seorang rakan 
kongsi berbentuk barangan yang berbeza dan tidak sama, 
perkongsian tersebut tidak sah. Ini kerana ia tidak boleh dicampur 
sehingga tidak dapat dibezakan pemilik asalnya. Juga kerana jika 
harta salah seorang rakan kongsi rosak atau susut nilainya, ia tidak 
boleh digantikan dengan harta yang lain. 


Dalam keadaan modal perkongsian adalah barangan yang 
berbeza, cara membetulkan perkongsian ini ialah setiap rakan 
kongsi hendaklah menjual sebahagian barangan masing-masing 

kepada rakan kongsinya dan dibayar menggunakan sebahagian 
barangannya. Dengan ini, mereka akan berkongsi kesemua barang 
perniagaan tersebut. Seterusnya, masing-masing membenarkan 
rakan kongsinya menggunakan bahagiannya untuk menjalankan 
perniagaan. Setelah dijual, keuntungan yang diperolehi akan 
dibahagikan sesama mereka. 


Demikian juga jika modal salah seorang rakan kongsi ialah 
wang tunai dan modal rakan kongsinya ialah barang perniagaan. 
Orang yang modalnya ialah barang perniagaan hendaklah menjual 
sebahagian barangannya kepada rakan kongsinya dan dibayar 
menggunakan sebahagian wang tunainya. Dengan ini mereka akan 
berkongsi semua barangan. 


Atas dasar ini, apabila mereka memiliki barangan melalui pusaka, 
jual beli atau sebagainya, kemudian masing-masing membenarkan 
rakan kongsinya menggunakan bahagiannya untuk menjalankan 
perniagaan, ketika ini wujud kontrak syarikat sesama mereka. 


4. Menggabungkan modal syarikat. Sebaik sahaja setiap 
rakan kongsi bersetuju mewujudkan syarikat, mereka perlu 
mengemukakan harta masing-masing yang boleh dijadikan 
modal syarikat seperti yang dibincangkan sebelum ini. Harta 
ini mestilah digabungkan (jika belum dikongsi) sehingga tidak 
dapat dibezakan pemilik asalnya, kemudian barulah diadakan 
kontrak syarikat. Jika kontrak diadakan sebelum harta 
tadi digabungkan, perkongsian syarikat tersebut tidak sah. 
Sekalipun harta tersebut digabungkan dalam majlis kontrak 
dan selepas dimeterai. Kontrak tersebut perlu diulang semula 
selepas semua harta tadi digabungkan bagi membolehkan 
syarikat itu disahkan. 


Ini adalah dalam keadaan setiap rakan kongsi mengemukakan 
harta masing-masing sebelum mengikat kontrak. Namun jika harta 
tersebut telahpun dikongsi bersama sebelum kontrak dimeterai, 
contohnya melalui pusaka, jual beli, hadiah atau sebagainya, 
kemudian baru dimeterai kontrak, perkongsian tersebut sah. Mereka 
tidak perlu mengagih-agihkannya terlebih dahulu, kemudian 
digabungkan semula kerana tujuan penggabungan ini ialah untuk 
menggabungkan modal sehingga tidak dapat dibezakan pemilik 
asalnya. Perkara ini telahpun terhasil. 


5. Menetapkan keuntungan dan kerugian mengikut nisbah 
modal. Ini kerana keuntungan adalah hasil pelaburan modal. 

Begitu juga dengan kerugian kerana ia adalah kerugian 
daripada modal, iaitu lawan kepada keuntungan. Oleh itu, 
tidak sah meletakkan syarat supaya salah seorang rakan kongsi 
menerima keuntungan yang lebih daripada nisbah modalnya. 
Begitu juga tidak sah meletakkan salah seorang daripada rakan 
kongsi menerima kerugian yang lebih atau kurang daripada 
modalnya. 


Namun demikian, tidak disyaratkan setiap rakan kongsi perlu 
memberikan jumlah modal yang sama. Jika ada di antara mereka 
yang memberikan modal sebanyak satu perempat, seorang lagi 
separuh dan seorang lagi satu perempat, perkongsian tersebut 
sah. Satu perempat daripada keuntungan akan diberikan kepada 
rakan kongsi pertama dan ketiga sementara separuh keuntungan 
akan diberikan kepada rakan kongsi kedua. Demikianlah juga 
pembahagian yang dibuat untuk kerugian. Pembahagian ini tidak 
mengambil kira sama ada mereka sama-sama bekerja atau tidak, 
dan sama ada mereka melakukan kerja yang sama atau tidak. 


Jika wujud syarat yang menyatakan kerugian tidak akan 
ditanggung mengikut nisbah modal, syarikat tersebut tidak 
sah menurut ijmak ulama. Jika wujud syarat yang menetapkan 
keuntungan tidak akan diberikan mengikut nisbah modal, syarikat 
tersebut juga tidak sah. Jika ada rakan kongsi yang menjalankan 
urusan jual beli, ia dikira sah berdasarkan keizinan yang diberikan 
oleh semua rakan kongsi. Ketika itu semua rakan kongsi akan 
memperolehi keuntungan mengikut nisbah modal. Kemudian rakan 
kongsi yang menjalankan urusan jual beli akan mendapat upah yang 
sepadan daripada rakan kongsi yang lain. 


Walau bagaimanapun, ulama mazhab Hanafi dan Hanbali 
membenarkan seseorang rakan kongsi memperolehi keuntungan 
yang lebih daripada nisbah modal. Kebenaran ini diberikan dalam 
beberapa keadaan seperti berikut: 


i. Setiap rakan kongsi menyumbangkan modal yang sama. 
Contohnya masing-masing menyerahkan sepertiga modal 
syarikat. Mereka juga sama-sama bekerja. Dalam keadaan ini 
menetapkan keuntungan yang melebihi nisbah modal yang 
disumbangkan dibenarkan kerana mungkin ada di antara 
mereka yang lebih mahir bekerja berbanding rakan kongsi 
yang lain. Oleh itu, kelebihan ini adalah berdasarkan kerja dan 
kemahirannya. 

ll. Setiap rakan kongsi menyumbangkan modal yang sama 
banyak tetapi kerja hanya dilakukan oleh sebahagian daripada 
mereka. Dengan ini rakan kongsi yang menjalankan kerja 
akan memperolehi keuntungan melebihi nisbah modal yang 
disumbangkan. 


iii. Modal yang disumbangkan tidak sama banyak. Contohnya seorang 
menyumbangkan sepertiga dan seorang lagi menyumbangkan 
dua pertiga modal syarikat. Kemudian, mereka berdua sama- 
sama bekerja. Dalam pembahagian keuntungan, salah seorang 
antara mereka dibenarkan memperolehi keuntungan melebihi 
nisbah modal yang disumbang. Contohnya, keuntungan dikongsi 
sama rata atau salah seorang memperolehi keuntungan yang 
lebih kerana kemungkinan kerja yang dilakukannya adalah 
lebih atau kemahirannya lebih baik. Oleh itu, keuntungan lebih 
yang diterima adalah berdasarkan faktor tersebut. 


Ill. Seperti di atas, modal yang disumbangkan juga tidak sama. 
Kerja-kerja syarikat pula akan dilaksanakan oleh penyumbang 
modal yang paling sedikit. Manakala keuntungan akan dibahagi 
sama rata atau melebihi nisbah modal untuk orang yang 
melakukan kerja. Syarikat seperti ini sah kerana keuntungan 
lebih diberikan sebagai balasan kepada kerja yang dilakukan. 


Perlu diingatkan, penambahan yang diberikan kepada mereka 
yang dibenarkan ini sah jika dilakukan dalam bentuk menambahkan 
peratus keuntungan yang layak diterimanya. Contohnya, jumlah 
bahagian yang layak diterimanya ialah 50 peratus, 60 peratus atau 
sebagainya daripada keseluruhan keuntungan yang diperolehi. 
Walau bagaimanapun, jika balasan kepada kerja yang dilakukan 
diberikan dalam bentuk peratusan yang berasingan atau ditetapkan 
jumlah tertentu, contohnya RM1,000.00 sebulan atau sebagainya, 
penambahan ini tidak sah menurut persepakatan ulama. 


Dengan ini, kita dapat fahami bahawa kebanyakan kontrak 
perkongsian yang dilakukan pada hari ini adalah tidak sah. Iaitu 
kontrak perkongsian yang memberikan gaji atau elaun bulanan 
khusus kepada sesetengah rakan kongsi sama ada mereka bekerja 
secara berasingan ataupun secara bersama dengan rakan kongsi 
lain. Pemberian tersebut adalah tambahan kepada bahagian 
yang patut diterimanya daripada keuntungan, atau peruntukan 
khas daripada keuntungan contohnya suku atau separuh sebagai 
bayaran kepada kerja yang dilakukannya. Kemudian mereka 

membahagikan keuntungan (setelah ditolak apa yang telah mereka 
ambil) kepada semua rakan kongsi berdasarkan pegangan modal 
masing-masing. 


Mereka yang melakukan kesalahan ini hendaklah merasa takut 
dengan azab Allah Taala. Mereka perlu sedar bahawa pendapatan 
melalui kontrak yang tidak sah adalah tidak bersih dan tidak 
diberkati oleh Allah Taala. 


Namun demikian, kami merasakan tidak salah untuk 
mengamalkan apa yang dinyatakan oleh ulama mazhab Hanafi 
dan Hanbali. Terutama pada zaman apabila manusia tidak lagi 
berpada dengan keuntungan yang sedikit dan tidak cukup dengan 
keuntungan yang diberikan oleh Allah Taala. Walau bagaimanapun, 
adalah lebih selamat untuk mengamalkan apa yang telah disepakati 
oleh ulama Islam. Langkah ini lebih selamat dalam mengamalkan 
agama Allah Taala. 


Implikasi Kontrak 


Apabila semua syarat-syarat dalam syarikat inan yang 
dinyatakan tadi dipatuhi, ia akan membabitkan implikasi seperti 
berikut: 


1. Semua rakan kongsi berhak menguruskan harta syarikat, 
kerana masing-masing adalah wakil kepada rakan kongsinya, di 
samping pemilik kepada syernya sendiri. Walau bagaimanapun, 
tindakan tersebut mestilah tertakluk kepada amalan kebiasaan 
(uruf) dan tidak memudaratkan rakan kongsi yang lain. 


Ini bermakna, rakan kongsi tidak boleh menjual sesuatu secara 
hutang (bayaran tertangguh) atau mengambil bayaran dengan 
mata wang yang jarang digunakan. Rakan kongsi juga tidak boleh 
melakukan jual beli yang membabitkan kerugian yang ketara. Dia 
juga tidak boleh menggunakan harta syarikat untuk menampung kos 
perjalanannya kecuali jika dibenarkan oleh syarikat dan termasuk 
dalam senarai yang dibenarkan. Jika tidak dibenarkan, tindakan 
tersebut tidak sah. 


2. Setiap pekongsi hendaklah melakukan kerja seperti yang 
©- dipersetujui. 


3. Jika salah seorang rakan kongsi menggunakan harta syarikat 
untuk membeli sesuatu (dengan syarat-syarat yang dinyatakan 

tadi), pembelian tersebut adalah bagi pihak semua kerana 
dia adalah wakil syarikat. Namun, dikecualikan jika penjual 
hanya ingin menjual kepada pembeli sahaja. Ini kerana, dalam 
keadaan ini rakan kongsi yang lain bukan penjamin kepada jual 
beli tersebut. 


Perkongsian Tidak Sah dan Implikasinya 


Seperti mana yang sedia dimaklumi, sesebuah syarikat perlu 
memenuhi syarat-syarat yang ditetapkan. Hanya apabila syarat- 
syarat ini dipenuhi, barulah kontrak perkongsian tersebut dikira 
sah. Seterusnya, ia akan membabitkan beberapa implikasi seperti 
yang dinyatakan di atas. Jika ada di antara syarat-syarat ini tidak 
dipenuhi, syarikat tersebut dikira tidak sah. 


Jika penubuhan syarikat ini diketahui tidak sah sebelum kerja- 
kerja dimulakan, kontrak tesebut tidak memberi sebarang kesan. 
Jika penubuhan syarikat tersebut ingin diteruskan, kontrak perlu 
dilakukan semula dengan cara yang betul. 


Jika kesilapan tersebut disedari selepas kerja-kerja dimulakan, 
semua kerja perlu diberhentikan. Jika perkongsian ingin diteruskan, 
kontrak perlu dimeterai semula menurut cara yang betul. Sesebuah 
syarikat yang diketahui tidak sah selepas kerja-kerja telah dijalankan 
akan membabitkan beberapa implikasi seperti berikut: 


1. Keuntungan yang telah diperolehi perlu diagihkan menurut 
pegangan modal kerana keuntungan tersebut diperolehi 
daripada modal tersebut. Apabila sesebuah syarikat didapati 
tidak sah, keuntungannya perlu dikira berdasarkan asas 
syarikat tersebut iaitu modal. Oleh itu, keuntungan perlu 
diagihkan mengikut pegangan modal. 


2. Setiap rakan kongsi perlu menuntut upah kerja yang dilakukan 
daripada wang rakan kongsi mereka kerana dia sebenarnya 
adalah orang upahan dan bukan rakan kongsi. 


3. Setiap urusan yang telah dilakukan oleh rakan kongsi dianggap 
berkuatkuasa kerana setiap tindakan mereka dilakukan adalah 
dengan kebenaran daripada rakan kongsi lain. 


Penamatan Kontrak 


Sesuatu kontrak syarikat dikira tamat dengan beberapa 
perkara seperti berikut: 

1. Pembubaran kontrak oleh kesemua atau sebahagian 
ahli syarikat. Kontrak syarikat adalah kontrak yang jaiz. 
Maksudnya, setiap rakan kongsi berhak membubarkan kontrak 
tersebut pada bila-bila masa. Pembubaran ini bererti kontrak 
syarikat tersebut telah ditamatkan. Jika syarikat tersebut 
terdiri daripada dua orang, syarikat tersebut dianggap telah 
dibubarkan. Jika syarikat tersebut dianggotai lebih daripada 
dua orang, syarikat tersebut akan kekal menjadi milik mereka 
yang tidak membubarkannya. 


2. Kematian semua rakan kongsi. Jika semua rakan kongsi 
syarikat meninggal dunia, syarikat dianggap terbubar kerana 
hak milik mereka telah dilenyapkan dan mereka tidak lagi 
mempunyai kelayakan untuk menguruskan modal. Ini kerana 
sebuah syarikat seperti yang kita sedia maklum adalah 
berasaskan perwakilan (wikalah). Sedangkan kuasa wakil tidak 
boleh dipindahkan kepada waris kerana waris tidak terlibat 
ketika penubuhan syarikat. 


Jika salah seorang rakan kongsi meninggal dunia dan syarikat 
tersebut hanya dikongsi oleh dua orang, ia dengan sendirinya 
terbubar. Jika ia dianggotai oleh lebih daripada dua orang, syarikat 
tersebut dianggap telah tamat bagi orang yang telah meninggal 
dunia, tetapi masih kekal bagi rakan kongsi yang lain. Ini kerana, 
hak sebagai wakil pada rakan kongsi yang masih hidup masih kekal 
dan kerja yang mereka lakukan masih sah dan dibenarkan. 


Pembubaran atau penamatan kontrak syarikat dikira bermula 
daripada tarikh kematian walaupun tidak diketahui oleh rakan 
kongsi yang lain. Ini kerana kematian menamatkan semua kuasa 
wakil. 


3. Gila atau pengsan. Jika salah seorang rakan kongsi menjadi 
gila atau pengsan, pegangannya dalam syarikat dianggap telah 
terbubar kerana dia kehilangan akal yang menjadi syarat taklif. 
Walau bagaimanapun, jangka waktu pengsan tersebut mestilah 
mengambil masa satu sembahyang fardhu untuk berkuatkuasa. 
Jika tidak, keadaan tersebut tidak menggugat kontrak syarikat 
yang ada. 


Bagi kes rakan kongsi menjadi gila, keputusan akan berpindah 
kepada wali. Wali berhak membuat pilihan sama ada mahu 
menuntut pembahagian modal atau mahu membuat kontrak baru. 

Bagi kes pengsan pula, jika ada harapan rakan kongsi tersebut akan 
sedar dalam masa terdekat, hak syarikat tidak berpindah kepada 
wali kerana dalam keadaan ini tiada siapa yang boleh mengambil 
alih haknya. 


Jika pesakit telah sedar, dia boleh membuat pilihan sama ada 
mahu menuntut pembahagian atau mengadakan kontrak baru. Ini 
boleh dibuat walaupun dengan hanya mengeluarkan lafaz yang 
mengesahkan kontrak lama. Jika tiada harapan dia akan sedar 
semula dalam tempoh terdekat ataupun pesakit pengsan dalam 
tempoh tiga hari atau lebih, hak tersebut berpindah kepada wali 
sama seperti dalam kes gila. Wali berhak membuat pilihan sama 
ada mahu menuntut pembahagian modal atau mengadakan kontrak 
baru. 

PELABURAN 
(MUDHARABAH ATAU QIRADH) 


Takrif 


Dalam bahasa Arab, perkataan giradh (#151) diambil 
daripada perkataan gardh (œ) yang bermaksud memotong. 
Kontrak ini dinamakan sedemikian kerana pemilik “memotong 
sebahagian hartanya untuk diberikan kepada pengusaha yang 
akan menguruskannya. Pemilik juga turut ‘memotong’ sebahagian 
keuntungan untuk diberikan kepada pengusaha. Amalan ini turut 
dikenali sebagai mugaradhah yang bermaksud sama rata kerana 
masing-masing berkongsi keuntungan. 


Mudharabah (& sad) dalam bahasa Arab dipetik daripada 
ungkapan » Ñi ¿ S2 yang bermaksud bermusafir. Amalan ini 
dinamakan sedemikian kerana pada kebiasaannya perniagaan 
akan membabitkan perjalanan jauh untuk memperolehi barangan, 
memasarkan, mengaut keuntungan dan sebagainya. 


Menurut istilah ulama fikah, perkongsian seperti ini berlaku 
apabila pemilik menyerahkan hartanya kepada seseorang untuk 
diusaha dan diniagakan. Keuntungan pula akan dikongsi bersama. 
Atas dasar ini, amalan ini dinamakan juga sebagai syarikat kerana 
mereka berkongsi keuntungan. 


Kesahihan Menurut Syarak 


Perkongsian seperti ini sah dan dibenarkan oleh syarak. Ini 
disokong oleh Sunnah dan Ijmak. 


Sebuah hadis diriwayatkan oleh Abdullah bin Abbas r.a. 
daripada bapanya, Al-'Abbas bin Abdul Muttolib r.a.: 


Apabila dia menyerahkan harta untuk pelaburan, dia akan 
meletakkan syarat kepada sahabatnya iaitu dia tidak boleh 

membawa barangan ini melalui laut atau melalui lembah 
dan tidak menggunakan harta ini untuk membeli haiwan 
yang mempunyai “hati yang lembab” (masih hidup). Jika 
dia melakukannya juga, dia perlu menggantinya. Syarat ini 
telah disampaikan kepada Rasulullah s.a.w. dan Baginda 
membenarkannya.! 


Nabi s.a.w. bersabda: 

sist “or Erz Cae 7 ae A 3. un Bgt A fi 

AI alg ar Ged Cob 

Tiga perkara yang ada berkat: jual beli (secara hutang) 
sehingga satu tempoh (tertentu, iaitu jual beli Salam), 
muqaradhah, dan mencampurkan gandum dengan barli 
untuk kegunaan rumah bukan untuk dijual.” 


Walaupun sanad kesemua hadis ini lemah, tetapi secara 
keseluruhan, semua sanad ini saling memperkukuh antara satu 
sama lain. Ini menjadikan hadis-hadis ini boleh diterima dan boleh 
dijadikan hujah. Apatah lagi, ia disokong oleh amalan para sahabat 
dan ijmak mereka. 


Di sini dinyatakan contoh amalan para sahabat. Zaid bin Aslam 
meriwayatkan daripada bapanya bahawa bapanya berkata: 


Abdullah dan Ubaidillah, dua orang anak Umar bin al- 
Khattab telah keluar bersama angkatan tentera menuju 
ke Iraq. Ketika singgah, mereka bertemu Abu Musa al- 
Asyaari r.a. pemerintah di Basrah ketika itu. Abu Musa 
menyambut mereka dengan baik. Kemudian Abu Musa 
berkata: “Jika saya mampu berikan kamu berdua sesuatu 
yang memberi manfaat kepada kamu, nescaya saya 
akan lakukan.” Tidak lama kemudian dia berkata lagi: 
“Ya, di sini adalah sebahagian harta milik Allah yang 
mahu saya hantar kepada Amirul Mukminin. Saya akan 
berikannya kepada kamu. Kamu gunakanlah harta ini untuk 
membeli barangan di Iraq dan kemudian kamu juallah di 


1 Al-Baihaqi, kitab: giradh, 6/111. 


2 Ibnu Majah, kitab: perniagaan, bab: syarikat dan mudharabah, no. 2289, daripada Shuhaib 
r.a.. 

Madinah. Berikan modalnya kepada Amirul Mukminin dan 
ambillah keuntungannya.” Mereka menjawab: “Kami mahu 
melakukannya.” Abu Musa pun melakukan sebagaimana 
yang dikatakan dan dia mengutus surat kepada Umar bin al- 
Khattab supaya mengambil harta tersebut daripada mereka. 
Apabila sampai di Madinah, mereka menjual barangan 
tersebut dan memperolehi untung. Apabila mereka ingin 
menyerahkan harta tersebut, Umar bertanya: “Adakah dia 
telah memberikan kepada semua tentera sebagaimana yang 
diberikan kepada kamu?” Mereka menjawab: “Tidak.” Lantas 
Umar bin al-Khattab berkata: “Adakah patut dia berikan 
kepada dua orang anak Amirul Mukminin. Serahkanlah 
modal serta keuntungannya sekali.” Abdullah hanya 
mendiamkan diri tetapi Ubaidillah membalas: “Amirul 
Mukminin tidak sepatutnya berbuat demikian. Jika harta 
ini berkurangan atau musnah ketika itu, nescaya kami yang 
terpaksa menggantikannya.” Umar berkata: “Serahkan.” 
Abdullah hanya mendiamkan diri tetapi Ubaidillah cuba 
memujuk lagi. Lalu seorang penasihat Umar berkata: “Wahai 
Amirul Mukminin, alangkah baik jika engkau jadikan harta 
tersebut sebagai qiradh.” Umar berkata: “Saya jadikan harta 
itu sebagai qiradh.” Dengan itu, Umar mengambil semula 
modal berserta separuh daripada keuntungan. Sementara 
Abdullah dan Ubaidillah, dua orang anak Umar bin al- 
Khattab memperolehi separuh lagi keuntungan. 


Diriwayatkan daripada al-Ala' bin Abdul Rahman daripada 
bapanya daripada datuknya bahawa: 


Utsman r.a. telah memberikan kepadanya harta sebagai 
pelaburan untuk dia usahakan dan keuntungan akan 
dibahagi sesama mereka.' 


Diriwayatkan bahawa: 


Hakim bin Hizam r.a. telah meletakkan syarat kepada 
seorang lelaki. Iaitu sekiranya dia menyerahkan harta 
sebagai pelaburan yang akan diusahakan: “Anda tidak akan 
menggunakan harta saya untuk membeli haiwan yang hidup, 
membawanya melalui laut dan melalui jalan lembah yang 


1 Kedua-dua hadis ini diriwayatkan oleh Malik, dalam al-Muwattho', kitab: giradh, bab: 
hadis mengenai qiradh, 2/687; dan al-Baihaqi, dalam as-Sunan, kitab: qiradh, 6/111. 

berair. Jika anda lakukan apa yang dikatakan itu anda perlu 
bertanggungjawab dengan harta saya.” 


Semua riwayat daripada para sahabat Rasulullah s.a.w. ini 
menunjukkan mereka menjalankan urusan menggunakan sistem 
qiradh atau pelaburan. Apa yang mereka lakukan ini diketahui oleh 
sahabat-sahabat lain, namun tiada riwayat yang mengatakan ada 
yang menentangnya. Dengan ini, para sahabat sependapat bahawa 
amalan ini dibenarkan syarak. Atas dasar ini, seluruh umat Islam 
pada sepanjang zaman menerima amalan ini secara ijmak. 


Hikmah 


Seperti yang kita sedia maklum, tujuan sebuah perkongsian 
pada dasarnya adalah untuk pelaburan harta. Di samping itu, 
perkongsian dapat mewujudkan amalan tolong-menolong sesama 
anggota masyarakat. Ia mewujudkan suasana saling lengkap- 
melengkapi dengan memanfaatkan segala keupayaan. Ini dapat 
dicapai dengan menggabungkan mereka yang mempunyai banyak 
harta tetapi kurang berkemahiran (pemodal) dengan mereka yang 
mempunyai kemahiran yang tinggi tetapi kurang berharta ataupun 
sebagainya (pengusaha). 


Elemen yang wujud pada perkongsian ini secara umumnya 
turut juga wujud dalam sistem mudharabah. Malah elemen ini dapat 
dilihat dengan lebih baik lagi kerana melalui sistem ini, orang yang 
tidak berkemampuan berpeluang memperolehi harta. Dalam masa 
yang sama, ia juga memberi manfaat kepada mereka yang berharta 
tetapi tidak mempunyai kemahiran. 


Perkongsian seperti ini amat diperlukan oleh manusia kerana 
ia mewujudkan kerjasama dan menguntungkan kedua-dua pihak. 
Melalui sistem ini juga, masyarakat mendapat faedah apabila harta 
yang merupakan asas kehidupan manusia dapat dijana. Dalam masa 
yang sama kemahiran yang dikurniakan oleh Allah turut dapat 
dimanfaatkan untuk kepentingan manusia. 


& 

mereka ke atas sebahagian yang lain (dengan sebab kekayaan 
dan kemiskinan), supaya sebahagian mereka (yang kaya) 


1 Al-Baihaqi, dalam as-Sunan, kitab: giradh, 6/111. 

menjadikan sebahagian yang lain (yang miskin) sebagai 
orang yang mudah digunakan (untuk membuat kerja dengan 
dibayar upah). 

(Az-Zukhruf: 32) 


Hukum Pelaburan 


Kontrak mudharabah atau pelaburan adalah kontrak yang 
jaiz dan tidak lazim. Maknanya, kedua-dua pihak iaitu pemodal 
dan pengusaha berhak membatalkan kontrak, tidak kira sama 
ada pengusaha telah memulakan kerjanya iaitu berjual beli dan 
sebagainya ataupun tidak. 


Jika pembatalan dibuat sebelum kerja-kerja dimulakan, 
pengusaha tidak berhak menggunakan sama sekali modal tersebut. 
Ini kerana tindakan tersebut dianggap sebagai menggunakan harta 
orang lain tanpa kebenaran. 


= Jika pembatalan dibuat selepas kerja-kerja dimulakan, 
pengusaha perlu menghentikan serta-merta sebarang urusan 
jual beli yang baru. Dalam keadaan ini, pengusaha wajib menjual 
barangan yang ada padanya untuk mendapatkan wang tunai 
tempatan dan menyelesaikan hutang yang berkaitan dengan 
syarikat. Selepas itu, barulah pengiraan dijalankan. Semua modal 
akan diserahkan semula kepada pelabur sementara keuntungan 
akan dibahagi mengikut perjanjian. 


Rukun Kontrak Pelaburan 


1. Lafaz (sighah) iaitu penawaran dan persetujuan dengan 
kata-kata yang menunjukkan persetujuan untuk mewujudkan 
kontrak dan perkongsian ini. 


Contoh lafaz penawaran (ijab): “Saya melabur pada anda,” atau 
“saya serahkan urusan kepada anda.” Termasuklah juga lafaz yang 
boleh merujuk kepada maksud tersebut seperti: “Ambillah duit ini 
dan niagakanlah. Keuntungan yang diperolehi akan dibahagi dua 
sesama kita atau satu pertiga untuk saya dan dua pertiga untuk 
anda,” atau sebagainya. 


Contoh lafaz persetujuan (qabul): Pengusaha berkata: “Saya 
terima” atau “saya setuju” atau sebagainya yang menunjukkan 
maksud persetujuan. 


Lafaz ini pula mestilah terus berkuatkuasa. Ia tidak sah jika 

tertakluk kepada sesuatu syarat. Contohnya, pemodal memberitahu: 
“Jika Ramadan tiba, saya akan laburkan harta saya kepada anda.” 
Atau seumpamanya. 


Persetujuan juga mestilah berturutan dengan penawaran, 


berdasarkan amalan yang diguna pakai. Jika ia terpisah dengan 
diam yang lama atau perbincangan yang tiada kaitan dengan 
kontrak, lafaz tersebut tidak sah. 


2. 


Pihak yang berkontrak iaitu pelabur dan pengusaha. Kedua- 
dua pihak mestilah mempunyai kelayakan sebagai wakil dan 
pewakil. Pelabur akan bertindak sebagai pewakil dan pengusaha 
sebagai wakil apabila pengusaha mengusahakan modal pelabur 
dengan kebenarannya. Jika salah satu pihak tidak dibenarkan 
menguruskan harta kerana kebodohan (safıh iaitu tidak bijak 
menguruskan harta), kontrak tersebut tidak sah. Demikian 
juga jika pengusaha seorang buta. Ini kerana, orang yang 
buta tidak berkelayakan untuk menjadi wakil dalam sebarang 
urusan jual beli dan kerja-kerja membabitkan perniagaan. 
Walau bagaimanapun, kontrak masih sah jika pelabur adalah 
orang buta kerana orang buta dibenarkan untuk mewakilkan 
hartanya kepada orang lain. 


Modal. Ia tertakluk kepada syarat-syarat berikut: 


1. Mestilah berbentuk matawang seperti dirham atau 
matawang yang digunakan hari ini. Modal tidak boleh 
berbentuk barangan perniagaan kerana ia membabitkan 
risiko yang besar. Iaitu keuntungan dan modal tidak dapat 
dipastikan kerana sesuatu barangan mempunyai nilai yang 
berbeza pada ketika diterima, dijual dan dipulangkan. 


Pada dasarnya, kontrak mudharabah adalah kontrak 
yang berisiko kerana kerja yang bakal dilakukan tidak 
dapat digariskan dengan terperinci dan keuntungan juga 
tidak dapat dipastikan. Walau bagaimanapun, kontrak ini 
dibenarkan untuk memenuhi keperluan manusia seperti 
yang diterangkan sebelum ini. Oleh itu, tidak sepatutnya 
wujud risiko tambahan dalam kontrak ini. Dengan itu 
segala urusan mestilah hanya menggunakan sesuatu yang 
mudah diterima dalam semua keadaan serta memudahkan 
urusniaga iaitu matawang. 

ii. Modal mestilah dalam jumlah yang tertentu. Pelaburan 
tidak boleh melibatkan suatu jumlah yang tidak tepat. Ini 
supaya keuntungan dapat dikira dengan tepat. 


iii. Modal mestilah dalam bentuk tunai. Pelaburan tidak sah 
jika membabitkan harta yang berada dalam tanggungan 
seseorang. Hutang pelabur yang ditanggung oleh 
pengusaha juga tidak sah dijadikan modal, kecualilah jika 
ia diserahkan secara tunai dalam majlis kontrak. 


iv. Modal mestilah diserahkan kepada pengusaha. Maksud- 
nya, modal mestilah berada dalam pegangan pengusaha 
dan hanya dia sahaja yang mempunyai hak untuk 
menggunakannya. Jika wujud syarat yang menyatakan 
modal mesti dipegang oleh pelabur atau orang lain dan 
pengusaha akan dibayar setiap kali dia membeli sesuatu, 
kontrak tersebut tidak sah. Selain itu, pelaburan ini 
juga tidak sah jika wujud syarat yang menyatakan 
pengusaha perlu merujuk setiap tindakannya kepada 
pelabur. Ini kerana syarat ini menyukarkan dan mungkin 
memudaratkan pengusaha jika pelabur sukar ditemui. 


Syarat-syarat Kontrak Mudharabah 


1. Kebebasan menjalankan urusan tanpa tertakluk 
kepada syarat tertentu. 


Pelaburan mestilah bersifat terbuka. Sesuatu pelaburan 
dianggap tidak sah jika pelabur menetapkan pengusaha perlu 
membeli barangan tertentu contohnya sejadah, atau barangan 
jenis tertentu daripada orang tertentu. Contohnya pengusaha perlu 
membeli gandum milik Zaid atau ia mestilah dibeli daripada sebuah 
kawasan yang kecil. 


Contoh lain adalah pengusaha perlu membeli gandum hasil 
kampung tertentu sedangkan kampung tersebut kecil dan penge- 
luarannya adalah sedikit. Atau disyaratkan dia hanya boleh berurusan 
dengan orang tertentu. Contohnya, dia hanya boleh menjual dan 
membeli daripada Amru. Atau disyaratkan dia hendaklah melakukan 
urusniaga untuk mendapatkan sesuatu yang jarang wujud. 


Pelaburan juga tidak seharusnya terikat dengan tempoh 
tertentu. Sekiranya satu tempoh yang tidak dapat memenuhi 
tujuan pelaburan ditetapkan, iaitu apabila pembelian, penjualan 
dan pemasaran barang tidak dapat dilaksanakan dalam tempoh 


1553 


Kitab Fikah Mazhab Syafıe (Jilid 7) 


tersebut dan keuntungan yang menjadi tujuan utama pelaburan 
tidak tecapai, perkongsian tersebut tidak sah. 


Sekiranya tempoh yang ditetapkan mencukupi untuk 
menjalankan proses pembelian dan selepas tempoh tesebut tamat 
pengusaha dilarang menjalankan pembelian lain tetapi dia hanya 
dibenarkan menjalankan penjualan, pelaburan tersebut sah. Inı 
kerana keuntungan boleh diperolehi melalui jualan yang dilakukan 
selepas tempoh tersebut. 


2. Keuntungan hanya dikongsi antara pelabur dan 
pengusaha. 


Keuntungan disyaratkan mesti dikongsi bersama oleh pelabur 
dan pengusaha. Pelabur akan mengambil hasil pelaburan modalnya, 
sementara pengusaha akan memperolehi hasil usahanya. Dengan 
ini, pelabur memperolehi keuntungan berdasarkan modal miliknya 
dan pengusaha memperolehi keuntungan berdasarkan kerjanya. 
Jika keuntungan hanya dibayar kepada satu pihak sahaja, kontrak 
tersebut tidak sah. Ini kerana syarat ini bercanggah dengan 
kandungan kontrak. 


Sekiranya disyaratkan keuntungan diserahkan keseluruhannya 
kepada pengusaha, kontrak tersebut tidak sah dan seluruh 
keuntungan akan menjadi milik pelabur. Pengusaha akan mendapat 
upah yang sepadan kerana kerja yang dilakukannya bertujuan 
mendapatkan hasil dan keuntungan. 


Jika ditetapkan keuntungan diserahkan keseluruhannya 
kepada pelabur, kontrak ini juga tidak sah. Dalam keadaan ini, 
pengusaha tidak berhak memperolehi sebarang hasil. Ini kerana 
kerja yang dilakukan adalah secara sukarela dan bukan bertujuan 
memperolehi keuntungan. 


Disyaratkan keuntungan setiap pihak mestilah ditetapkan 
pada kadar tertentu. Maksudnya, hasil yang bakal diperolehi akan 
dibahagikan mengikut peratus tertentu, contohnya 25 peratus, 50 
peratus atau sebagainya. 


Sesuatu kontrak tidak sah jika kadar pembahagian keuntungan 
tidak dinyatakan dengan jelas. Ini kerana keuntungan adalah tujuan 
utama di sebalik kontrak ini. Ia menjadi perkara asas dalam kontrak. 
Ketidakpastian pada perkara asas menyebabkan kontrak tersebut 
tidak sah. Sama seperti ketidakpastian barang yang dijual dalam 
kontrak jual beli. 

Kontrak pelaburan juga tidak sah jıka kadar keuntungan yang 
bakal diperolehi oleh salah satu pihak ditentukan menurut jumlah 
tertentu. Contohnya, syarat tersebut menyatakan salah satu pihak 
akan menerima RM1,000.00 daripada keuntungan atau jumlah 
tertentu. Ini kerana terdapat kemungkinan jumlah keuntungan 
keseluruhan tidak melebihi jumlah tersebut dan menyebabkan 
hanya pihak tersebut sahaja yang memperolehi untung. Ini 
bermakna, tidak wujud perkongsian untung. Sekaligus tidak wujud 
perkongsian syarikat dan kerja yang dilakukan bukan berbentuk 
pelaburan atau mudharabah. Dengan ini, kontrak tidak sah. Dalam 
keadaan ini, kesemua untung akan diperolehi oleh pelabur dan 
pengusaha akan mendapat upah yang sepadan. 


Begitu juga, jika pelabur menetapkan pengusaha akan 
memperolehi jumlah tertentu daripada keuntungan. Contohnya 
pelabur menetapkan pengusaha memperolehi gaji bulanan 
berjumlah RM1,000.00 dan 5 peratus daripada keuntungan. Kes ini 
sama seperti kes sebelum ini kerana mungkin untung tidak lebih 
daripada apa yang ditetapkan. 


Dari sini, kita dapati kebanyakan urusniaga yang dijalankan 
pada hari ini adalah tidak sah. Ini kerana ramai pelabur mengikat 
kontrak dengan pengusaha yang akan mengusahakan modal mereka 
dan pengusaha ditetapkan memperolehi gaji bulanan dengan jumlah 
tertentu. Pengusaha ini juga akan memperolehi peratusan keuntungan 
tertentu yang diperolehi ketika kiraan tahunan atau sebagainya. 


Selain syarat-syarat di atas, syarat lain yang perlu dipatuhi 
ialah keuntungan yang diperolehi mestilah hanya diagihkan kepada 
pelabur dan pengusaha sahaja. Sebarang syarat yang menyatakan 
sebahagian untung ini akan diberikan kepada pihak ketiga adalah 
tidak dibenarkan. Kecualilah jika pihak ketiga ini disyaratkan perlu 
bekerja dengan pengusaha. Dalam keadaan ini, pelabur seolah-olah 
membuat kontrak dengan dua orang pengusaha atau lebih. 


3. | Pengusaha mestilah bebas menguruskan modal 
dan bekerja. 


Kontrak pelaburan dianggap tidak sah jika wujud syarat yang 
menetapkan pelabur perlu bekerja bersama pengusaha. Syarat ini 
bermakna modal akan kekal di tangan pelabur. Seperti yang kita 
sedia maklum, antara syarat dalam kontrak ini, modal mestilah 
berada di tangan pengusaha. 

Jika syarat tersebut tidak wujud, tetapi pengusaha meminta 
bantuan pelabur dalam sesetengah kerja, tindakan ini dibenarkan 
kerana bantuan ini tidak bermakna modal akan diambil semula 
daripada pengusaha. 


Status Pengusaha 


Pengusaha adalah pihak yang memegang amanah (yad 
amanah) terhadap modal yang diserahkan kepadanya dan barangan 
yang dibeli menggunakan modal tersebut. Apa yang dimaksudkan 
dengan memegang amanah adalah dia tidak perlu membayar ganti 
rugi terhadap modal pelaburan yang musnah dalam pegangannya. 
Kecualilah jika 1a berlaku secara sengaja atau kerana kecuaian 
dalam melaksanakan tanggungjawabnya. 


Ini berbeza dengan orang yang memegang tanggungjawab (yad 
doman) terhadap harta yang berada dalam pegangannya. Kerana dia 
perlu membayar ganti rugi jika berlaku kerosakan tidak kira sama 
ada disebabkan oleh kecuaian ataupun tidak, dan tidak kira sama 
ada berlaku dengan sengaja ataupun tidak. Di antara perbuatan 
yang dikategorikan sebagai memusnahkan dengan sengaja, ialah 
melakukan sesuatu yang tidak dibenarkan. Perkara ini akan kita 
bincangkan nanti. 


Kerugian Ditanggung oleh Pelabur 


Oleh kerana pengusaha dianggap sebagai orang yang memegang 
amanah, ini bermakna segala kerugian sepanjang pelaburan 
akan ditanggung oleh pelabur sahaja. Pengusaha tidak akan 
dipertanggungjawabkan kerana perkara ini sama hukumnya dengan 
modal yang musnah. Pengusaha tidak akan bertanggungjawab jika 
kemusnahan berlaku bukan disebabkan oleh perbuatan sengaja 
atau kecuaiannya. 


Garis Panduan Pengusaha 


Terdapat beberapa perkara yang perlu dipatuhi oleh 
pengusaha: 


1. Pengusaha tidak boleh membeli sesuatu barangan untuk 
pelaburan dengan harga yang melebihi modal dan keuntungan 
yang bakal diperolehi. Ini kerana biasanya pelabur tidak mahu 
menanggung hutang melebihi apa yang dilaburkan. 


2. Pengusaha tidak harus membawa modal bersama dalam 

perjalanan tanpa izin pelabur. Ini kerana kebiasaannya, 
keselamatan modal tidak dapat dijamin dalam perjalanan. Jika 
pelabur mengizinkannya, ia boleh dilakukan sebagaimana yang 
dibenarkan. Jika kebenaran diberikan tanpa syarat, pengusaha 
boleh melakukan perjalanan ke negara yang dikategorikan 
sebagai selamat menurut amalan peniaga. 


Pengusaha tidak boleh menjual secara hutang iaitu dengan 
menangguhkan bayaran hingga ke suatu tempoh tertentu. 
Kecualilah jika ia dibenarkan oleh pelabur. Ini kerana dalam 
tempoh tersebut, wujud kemungkinan modal akan musnah. 


Menurut pendapat yang paling sahih, pengusaha tidak 
dibenarkan mengambil pengusaha lain untuk bekerja dan 
berkongsi keuntungan bersamanya walaupun 1a dibenarkan 
oleh pelabur. Ini kerana dalam konsep pelaburan, satu pihak 
memiliki harta dan satu pihak lagi memiliki kerja. Oleh itu, jika 
pengusaha melabur pada pengusaha lain pula, ini bertentangan 
dengan konsep tersebut. Ini kerana pelaburan tersebut berlaku 
antara dua orang pengusaha yang kedua-duanya tidak memiliki 
harta. 


Jika perkara ini berlaku, kontrak kedua terbatal sementara 


kontrak pertama masih sah. Jika pengusaha kedua telah 
mengurusniagakan modal tersebut, dia berhak mendapat 
upah sepadan daripada pelabur. Seluruh keuntungan yang 
diperolehi daripada pengusaha kedua akan menjadi hak pelabur. 
Sementara itu, pengusaha pertama tidak berhak mendapat apa- 
apa. Ini kerana keuntungan tersebut diperolehi tanpa usaha 
daripadanya. 


5. 


Pengusaha tidak boleh sama sekali menggunakan modal 
pelaburan untuk kegunaan peribadi ketika dia menetap di 
tempat perniagaan. Tidak ada sebarang perselisihan pendapat 
di kalangan ulama dalam perkara ini. Ini kerana amalan 
yang diguna pakai (uruf), tidak membenarkannya. Selain itu, 
kegunaan tersebut mungkin melibatkan keseluruhan untung 
dan ini bermakna pengusaha mengaut keseluruhan untung. 
Ini bertentangan dengan kontrak. Walaupun jika penggunaan 
tersebut tidak membabitkan keseluruhan untung, ia akan 
menyebabkan pengusaha menerima peruntukan tertentu 
daripada keuntungan dan ini juga bertentangan dengan 
kontrak. 

Pendapat yang paling jelas (azhar)' juga menyatakan bahawa 
pengusaha tidak berhak menggunakan modal pelaburan untuk 
kegunaan peribadi ketika dalam perjalanan kerana sebab yang sama. 
Pendapat yang lain mengatakan pengusaha berhak menggunakan 
kos tambahan kepada perbelanjaan peribadinya ketika dalam 
perjalanan jika ia digunakan untuk tujuan yang baik. 


Menurut ulama mazhab Hanafi, pengusaha berhak mengambil 
semua perbelanjaannya daripada modal ketika dalam perjalanan 
kerana dalam perjalanan tersebut, segala tindakannya tertumpu 
hanya untuk pelaburan. Dengan itu, dia berhak mendapat 
peruntukan sebagai ganjaran kepada penumpuan tersebut. 


Kami merasakan tiada halangan untuk mengamalkan pendapat 


ini jika perlu. Cuma ia tidak boleh dinyatakan dalam kontrak kerana - 


syarat seperti ini boleh menyebabkan kontrak tidak sah. 


Tanggungjawab Pengusaha 


Pengusaha bertanggungjawab melakukan semua kerja yang 
perlu bagi menjayakan pelaburan. Ini adalah jika kerja-kerja 
tersebut mengikut kebiasaannya dilakukan oleh pengusaha atau 
menjadi amalan di kalangan ahli perniagaan melakukannya 
sendiri. Ini tanpa mengira walaupun pengusaha sendiri tidak biasa 
melakukannya. 


Sekiranya pengusaha mengupah seseorang untuk melakukan 
kerja yang kebiasaannya perlu dilakukannya sendiri, upah tersebut 
perlu dibayar daripada wangnya sendiri dan bukan daripada 
wang pelaburan. Jika pengusaha meletakkan syarat pelabur perlu 
memberi upah kepada pekerja tersebut dan ia akan diambil daripada 
wang pelaburan, kontrak tersebut tidak sah. Ini kerana syarat ini 
bercanggah dengan tuntutan kontrak pelaburan. Iaitu menurut 
kontrak pelaburan, kerja perlu dilakukan oleh pihak yang tidak 
melabur. 


Sementara bagi kerja yang kebiasaanya tidak perlu 
dilakukannya sendiri, pengusaha boleh mengupah seseorang untuk 
melakukannya dengan membayar menggunakan wang pelaburan. Ini 
kerana kerja-kerja tersebut adalah sebahagian daripada keperluan 


1 Pendapat yang azhar ialah pendapat yang paling jelas dalam perselisihan pendapat 
yang kuat di antara dua atau lebih pendapat-pendapat Imam Syafie. Sila lihat: al-Fiqh 
al-Islami wa Adillatuh, Dr. Wahbah az-Zuhaili, 1/79. -pent. 

perniagaan dan untuk kepentingannya. Amalan kebiasaan juga 
tidak mewajibkan pengusaha melakukannya walaupun dia biasa 
melakukannya sendiri. 


Walau bagaimanapun, sekiranya pengusaha melakukan sendiri 
kerja tersebut, dia dikira melakukannya secara sukarela. Dia tidak 
dibenarkan mengambil upah menggunakan wang pelaburan. Ini 
kerana dengan mengambil upah, dia telah mengupah dirinya sendiri 
dan ini tidak dibenarkan. 


Bilakah Pengusaha Memperolehi Keuntungannya? 


Setelah pengusaha menerima modal, menggunakannya 
dalam jual beli dan kemudiannya memperolehi keuntungan, dia 
hanya berhak mengambil bahagiannya setelah semua modal dan 
keuntungan diperolehi. Ini adalah pendapat yang paling kuat 
(azhar). 


Ini adalah setelah semua barangan berjaya dijual dan modal 
diperolehi semula dalam bentuk tunai. Kemudian, pelabur dan 
pengusaha akan membahagikan keuntungan setelah modal 
pelaburan diasingkan. Langkah ini perlu, kerana kerugian mungkin 
berlaku sebelum untung diagihkan. Jika ini berlaku, kerugian akan 
ditampung oleh keuntungan kerana keuntungan dalam perkongsian 
ini berperanan menjaga modal. 


Walau bagaimanapun, hak pengusaha dalam keuntungan 
tersebut telah disahkan. Dengan ini, jika pelabur merosakkan modal 
pelaburan atau mengambil semula modal sebelum pengagihan 
untung dilakukan, pelabur perlu membayar bahagian keuntungan 
yang sepatutnya diterima oleh pengusaha. Jika pengusaha meninggal 
dunia sebelum pengagihan dilakukan, bahagiannya akan diperolehi 
oleh warisnya. 


Penurunan Nilai Modal 


Jika berlaku penurunan nilai pada modal pelaburan selepas 
kontrak dimeterai, siapakah yang menanggung kerugian tersebut? 


Jawapan bagi soalan tersebut adalah seperti berikut: 


Jika penurunan berlaku sebelum pengusaha menggunakannya 
dan berlaku tanpa disengajakan atau sebarang kecuaian, menurut 
pendapat yang paling sahih, kerugian ini akan ditampung oleh 
modal pelaburan dan ditanggung oleh pelabur. Ini kerana kontrak 

mudharabah atau pelaburan hanya berkuatkuasa selepas kerja 
dimulakan. Dalam keadaan ini, kerja belum dimulakan. 


Jika penurunan berlaku setelah modal digunakan: 


Jika ia disebabkan oleh penurunan harga selepas pembelian 
atau kecacatan yang disebabkan oleh penyakit pada haiwan 
atau kerosakan pada buah, kerugian ini akan ditolak daripada 
keuntungan. Ia akan ditampung oleh keuntungan seboleh mungkin. 


Tiada perselisihan pendapat di kalangan ulama dalam perkara 
ini kerana ia adalah amalan yang diguna pakai (uruf). Di samping 
itu, sebagaimana yang anda sedia maklum keuntungan berperanan 
menjaga modal. 


Jika penurunan nilai disebabkan oleh bencana alam seperti 
kebakaran, banjir dan sebagainya, atau dirampas dan dicuri, 
menurut pendapat yang paling sahih, kerugian ini akan ditampung 
oleh keuntungan. 


Penamatan Kontrak Mudharabah 


Kontrak mudharabah ditamatkan dengan beberapa perkara 
seperti berikut: 


1. Pembatalan. Seperti yang kita sedia maklum, kontrak 
mudharabah ialah kontrak yang tidak lazim (jaiz). Oleh 
itu, kedua-dua pihak, pelabur dan pengusaha berhak 
membatalkannya pada bila-bila masa, sama ada sebelum 
digunakan oleh pengusaha atau selepasnya, dan sama ada pihak 
kedua hadir atau tidak hadir, setuju ataupun tidak setuju. 


Sekiranya kontrak ini dibatalkan oleh salah satu pihak atau oleh 
kedua-dua pihak, kontrak mudharabah tersebut terbatal pada tarikh 
pembatalan dilakukan, walaupun pembatalan ini tidak diketahui oleh 
pihak kedua. Pembatalan ini dianggap sah apabila pelabur berkata: 
“Saya batalkan pelaburan ini,” atau berkata: “Jangan gunakan modal 
ini selepas ini,” atau lafaz yang seumpamanya. 


Selepas kontrak dibatalkan, pengusaha tidak berhak 
menggunakan modal pelaburan untuk membuat sebarang pembelian. 
Jika dia membeli sesuatu barangan sebelum mengetahui tentang 
pembatalan tersebut, pembelian tersebut tidak berkuatkuasa. 
Pengusaha dibenarkan menjual barang perniagaan yang masih ada 
jika dijangka boleh menghasilkan keuntungan. 

Walau bagaimanapun, jika pelabur menuntut supaya 


barang tersebut dijual, pengusaha bertanggungjawab menjualnya 
untuk ditukar kepada wang tunai dan seterusnya mendapatkan 
keuntungan. Pengusaha juga bertanggungjawab melunaskan segala 
hutang menggunakan wang pelaburan. 


2. 


Kematian salah satu pihak. Ini kerana seperti mana yang 
anda sedia maklum, salah satu syarat sah kontrak ialah 
kelayakan melantik wakil. Setelah salah satu pihak meninggal 
dunia, kelayakan ini terbatal. Walau bagaimanapun, sekiranya 
pelabur meninggal dunia, pengusaha masih berhak menjual 
barang yang ada bersamanya untuk mendapatkan semula 
modal, iaitu ditukarkan menjadi wang tunai walaupun tanpa 
kebenaran waris pelabur. 


Langkah ini berpandukan kebenaran pelabur sebelum ini. 


Langkah ini juga akan membolehkan pengusaha mendapatkan 
keuntungan. Berbeza dengan kematian pengusaha, waris pengusaha 
tidak dibenarkan menjalankan urusan pelaburan kecuali setelah 
mendapat kebenaran pelabur. Ini kerana pelabur mungkin hanya 
bersetuju dengan pengusaha sahaja dan tidak bersetuju untuk 
menyerahkan pelaburan kepada waris pengusaha. 


3. 


Salah satu pihak gila atau pengsan walaupun bersifat 
sementara. Ini kerana penyakit-penyakit ini menyebabkan 
kontrak tidak sah. Apabila penyakit ini wujud, kontrak dengan 
sendirinya terbatal. Dalam keadaan ini, pengusaha akan 
menguruskan modal jika pelabur menghidap gila atau pengsan. 
Sementara penjaga (wali) pengusaha akan menguruskan modal 
dengan izin pelabur jika pengusaha menghidap gila atau 
pengsan. 


Kemusnahan modal pelaburan yang menjadi subjek dalam 
kontrak ini. Dengan kemusnahan ini, kontrak tersebut tidak 
membawa apa-apa makna lagi. Tidak kira sama ada kemusnahan 
ini disebabkan oleh bencana alam seperti kebakaran, banjir atau 
disebabkan oleh perbuatan pelabur ataupun pengusaha. Walau 
bagaimanapun, pengusaha akan tetap mendapat bahagiannya 
jika kemusnahan tersebut disebabkan oleh pelabur. 


Sekiranya kemusnahan tersebut disebabkan oleh perbuatan 


pengusaha, pelaburan tersebut dianggap tamat jika pengusaha 
tidak mahu membayar ganti rugi. Pelaburan tersebut hanya boleh 
diteruskan semula setelah pengusaha membayarnya. 

Begitu juga dengan kemusnahan yang disebabkan oleh 
perbuatan pihak lain. Sekiranya pihak tersebut tidak membayar 
ganti rugi, pelaburan dianggap tamat. Walau bagaimanapun, apabila 
ganti rugi dibayar, pelaburan akan diteruskan. 


Pihak yang sepatutnya membuat tuntutan ganti rugi dalam 
keadaan ini ialah pelabur. Ini sekiranya pelaburan tersebut tidak 
memperolehi keuntungan. Namun jika ada keuntungan, kedua- 
dua pihak bertanggungjawab membuat tuntutan ganti rugi kerana 
mereka berkongsi ganti rugi tersebut. 


Percanggahan antara Pelaburan dan Pengusaha 


1. Jika pengusaha dan pelabur bercanggah mengenai keuntungan, 
lalu pengusaha mendakwa tidak memperolehi apa-apa keuntungan, 
atau dia berkata: “Saya hanya mendapat keuntungan sebanyak 
ini,” maka pengakuan pengusaha ini akan diterima jika disokong 
oleh sumpah. Ini kerana pada asalnya tiada keuntungan. 


Jika pengusaha mengaku mendapat sejumlah untung, kemudian 
dia mendakwa tersilap membuat perkiraan, dakwaannya ini tidak 
diterima kerana dia menarik balik pengakuan yang telah dibuat 
membabitkan hak pihak lain. Oleh itu dakwaannya tidak diterima. 


2. Apabila kedua-dua pihak bercanggah mengenai sesuatu 
barangan, lalu pelabur berkata: “Anda membeli barang ini untuk 
pelaburan,” dan pengusaha mendakwa: “Saya beli barang ini 
untuk diri saya,” atau sebaliknya, maka pengakuan pengusaha 
akan diterima jika disokong oleh sumpah dan sekiranya 
pembelian tersebut dibuat dalam bentuk hutang. 


Ini kerana pengusaha adalah pihak yang dipercayai dan lebih 
mengetahui tentang niatnya. Namun jika pengusaha membeli 
menggunakan wang modal pelaburan, pengakuannya tidak diterima. 
Walaupun dia sebenarnya berniat membeli untuk dirinya sendiri. 
Barang yang dibeli ini dikira termasuk dalam pelaburan. 


3. Sekiranya mereka bercanggah mengenai jumlah modal pelaburan 
atau jenis modal, maka pengakuan yang diterima ialah pengakuan 
pengusaha yang disokong oleh sumpah. Ini kerana pada asalnya 
tiada bayaran tambahan yang diberikan kepadanya. 


4. Sekiranya mereka bercanggah mengenai sebab kemusnahan modal, 
lalu pelabur mendakwa kemusnahan dilakukan dengan sengaja 
atau kerana cuai, dan pengusaha berkata: “Tidak, ia berlaku 
tanpa disengajakan dan bukan kerana kecuaian,” maka penga- 

kuan pengusaha akan diterima jika disokong oleh sumpah kerana 
pengusaha adalah orang yang diberi kepercayaan. Pada asalnya, 
tidak wujud sebarang unsur khianat dan jaminan di sini. 


9. Jika mereka bercanggah mengenai pemulangan modal, lalu 
pengusaha mendakwa telah memulangkannya, tetapi pelabur 
menafikan yang ia telah dipulangkan, maka pengakuan 
pengusaha akan diterima kerana dia adalah orang yang diberi 
amanah. Setiap orang yang diberi amanah yang mengaku telah 
memulangkan milik orang yang memberi amanah kepadanya, 
pengakuannya akan diterima jika disokong oleh sumpah. 


6. Jika berlaku kemusnahan kepada modal, dan pelabur men- 
dakwa ia sebenarnya diberikan sebagai hutang, sementara 
pengusaha mendakwa ia adalah pelaburan, maka pengakuan 
pelabur akan diterima jika ia disokong oleh sumpah. Ini kerana, 
pengusaha mengaku menerima modal tersebut dan mendakwa 
tidak menanggung sebarang tanggungjawab. Sedangkan pada 
asalnya dia bertanggungjawab. 


Begitu juga, jika pengusaha mendakwa modal tersebut adalah 
untuk pelaburan, sementara pemilik pula mendakwa dia sebenarnya 
melantik pengusaha sebagai wakil, maka pengakuan pelabur akan 
diterima jika disokong dengan sumpah kerana dia lebih tahu tentang 
niatnya. Dalam keadaan ini, pengusaha tidak berhak memperolehi 
upah kerana dia mengaku tidak berhak mendapat upah. 


7. Jika mereka bercanggah mengenai pembahagian keuntungan, 
seperempat, sepertiga atau sebagainya, maka kedua-dua pihak 
perlu mengangkat sumpah bagi menyokong dakwaan masing- 
masing. Ini kerana, masing-masing bercanggah mengenai 
untung yang bakal diperolehi. 


Walau bagaimanapun, masing-masing bersetuju kontrak 
tersebut sah. Dengan ini, kedua-dua pihak adalah pendakwa dan 
juga tertuduh dalam masa yang sama. Ini bermakna kedua-dua 
pihak perlu bersumpah untuk menyokong dakwaan mereka dan 
menafikan dakwaan pihak lain. 


Setelah kedua-dua pihak bersumpah, pemilik akan memperolehi 
keseluruhan untung kerana keuntungan ini adalah hasil pelaburan 
hartanya. Sementara pengusaha pula akan mendapat upah sepadan 
dengan kerjanya. Ini kerana upahnya tidak boleh dinilai mengikut 
kerja yang dilakukannya. Sebaliknya ia perlu dipulangkan mengikut 
nilai yang sama iaitu upah yang sepadan dengan kerjanya. 

SIMPANAN (WADI'AH) 


Takrif 


Dalam bahasa Arab, wadi'ah (3) atau simpanan merujuk 
kepada perbuatan meletakkan sesuatu barang kepada seseorang 
yang bukan pemiliknya untuk dijaga. Istilah ini juga digunakan 
untuk barang yang ditinggalkan. 


Perkataan wadi'ah diambil daripada perkataan al-wad (£ 3 3) 
iaitu meninggalkan. Perkataan ini ada disebutkan dalam sebuah 
hadis: 


eg pS GE ail aw j aii ee 
Ga g S # 


Hendaklah golongan-golongan (yang meninggalkan 
sembahyang Jumaat) berhenti daripada perbuatan mereka 
meninggalkan sembahyang Jumaat, atau (demi Allah, jika 
mereka berdegil), Allah akan menutup hati mereka, kemudian 
mereka akan menjadi sebahagian daripada golongan yang 
lalai. 


Istilah ini menurut syarak pula merujuk kepada sesuatu barang 
yang disimpan. Ia juga merujuk kepada kontrak penyimpanan. 
Maksud kedua inilah yang dimaksudkan dalam tajuk ini. 


Dengan ini, wadi 'ah bermaksud: mewakilkan seseorang untuk 
memelihara sesuatu hak milik atau sesuatu yang dihormati 
yang tertentu, dengan cara tertentu. 


Maksud sesuatu hak milik ialah sesuatu yang dibenarkan 





1 Muslim. Jumaat, Bab amaran keras kepada mereka yang meninggalkan sembahyang 
Jumaat, no. 865. 

oleh syarak untuk dimiliki seperti benda yang suci dan boleh 
digunakan. 


Maksud sesuatu yang dihormati yang tertentu pula ialah suatu 
yang tidak dibenarkan oleh syarak untuk dimiliki tetapi sah untuk 
dipelihara atau dijaga, seperti anjing yang terlatih. Sesuatu yang 
dihormati bermaksud sesuatu yang syarak tidak perintahkan supaya 
ia dimusnahkan. 


Kita akan membincangkan perkara ini dengan lebih mendalam 
dalam tajuk rukun wadi'ah. 


Kesahihan Menurut Syarak 


Wadi ah atau simpanan dibenarkan oleh syarak dan disahkan 
oleh al-Quran, Sunnah serta Ijmak. 


1. Al-Quran 


Firman Allah s.w.t.: 


s 2% L me hd 4 Aana? G2 
Gai ad) LN 1935 ol Sak OL 
Sesungguhnya Allah menyuruh kamu semua supaya 
menyerahkan segala jenis amanah kepada ahlinya (yang 
berhak menerimanya). 
(An-Nisa`: 58) 


| a I 22 Re care cre aw r Ger 

MERA v3 Sa Low Kn Sal ol 
Jika sebahagian kamu menyerahkan amanah kepada 
sebahagian yang lain, maka hendaklah pihak yang 
diamanahkan itu menunaikan amanah (yang diserahkan 


kepada)nya. 
(Al-Baqarah: 283) 


Perkataan amanah dalam ayat ini bersifat umum dan 
mencakupi semua perkara yang disimpan oleh manusia tidak 
kira dalam bentuk hutang atau barangan. Menyerahkan sesuatu 
barangan untuk disimpan dinamakan wadi'ah. 


Menunaikan amanah bermaksud orang yang diberi amanah 
untuk menyimpan sesuatu barang mestilah orang yang dipercayai 
oleh penyimpan. Dia mestilah menjaga dan memelihara amanah 
tersebut dan kemudian mengembalikannya semula kepada 
pemilik. 

Perintah supaya menjaga dan memulangkan barang amanah 
ini menunjukkan perbuatan ini dibenarkan oleh syarak. 


2. Sunnah 


Abu Hurairah r.a. meriwayatkan bahawa Nabi s.a.w. telah 
bersabda: 


Ae 2 P p ee - A zu A we 
IF a P3 VG Lal ya dl GLY SI 


Tunaikanlah amanah kepada pihak yang menyerahkan 
amanah kepadamu. Janganlah kamu khianat (kepada 
sesiapapun, sekalipun kepada) pihak yang khianat 
kepadamu.' 


Pendalilan hadis ini sama seperti pendalilan ayat-ayat dı atas 
tadi. Selain itu, diriwayatkan juga bahawa: 


Nabi s.a.w. pernah menyimpan barang-barang amanah 
milik penduduk Mekah. Sebelum berhijrah, baginda 
menyerahkannya kepada Ummu Aiman, iaitu Barkah 
al-Habasyiyyah r.anha untuk disimpan. Baginda juga 
memerintahkan Ali r.a. supaya memulangkan barang-barang 
simpanan itu kepada para pemiliknya. 


3. Ijmak 


Para ulama Islam pada sepanjang zaman, semenjak zaman 
sahabat hingga ke hari ini sependapat bahawa simpanan dibenarkan 
oleh syarak. 


Hikmah 


Adalah jelas bahawa simpanan dibenarkan oleh syarak 
untuk memberi kemudahan kepada umat Islam dan demi menjaga 
kepentingan serta menjauhkan segala kesulitan mereka. Ini kerana 
mereka saling perlu memerlukan antara satu sama lain untuk 
menjaga harta mereka. 


Mungkin ada di antara mereka yang mempunyai barang yang 
bernilai, tetapi tiada tempat yang selamat untuk menyimpannya; atau 
mereka tidak mampu untuk menjaga barang ini daripada tindakan- 
tindakan jahat. 





1 Abu Daud, Jual beli Dan Sewa, Bab lelaki yang mengambil hak dari bawah tangannya, 
no. 3535. At-Tirmizi, Jual beli, Bab kami diberitahu oleh Abu Kuraib..., no. 1264. 

Dalam masa yang sama juga, ada pihak yang mempunyai tempat 
yang selamat untuk menjaga barang ini daripada kebakaran dan tiada 
siapa yang berani menggugat keselamatan barang ini dirumahnya 
atau di tempat simpanannya. Justeru, penyimpan boleh menyimpan 
barang miliknya pada orang ini. 


Mungkin juga ada antara mereka yang ingin memulakan 
perjalanan jauh untuk sesuatu sebab, tetapi tidak yakin dengan 
keselamatan harta mereka tanpa sebarang penjagaan dan 
pengawasan. 


Demikian juga dengan orang yang membeli-belah di pasaraya. 
Mereka mungkin ingin membeli beberapa jenis barang daripada kedai 
yang berlainan. Namun mereka mungkin tidak mampu membawa 
barang-barang yang telah dibeli sepanjang masa. Dengan itu mereka 
boleh menyimpan barang-barang yang dibeli pada seseorang yang 
akan menjaganya sehingga mereka selesai berbelanja. 


Selain itu, ada di kalangan manusia yang mempunyai sesuatu 
barang yang tidak diperlukan pada ketika itu dan hanya akan 
menggunakannya pada masa akan datang. Walau bagaimanapun, 
mereka tidak mempunyai tempat untuk menyimpan barang-barang 
ini di rumah mereka. 


Dalam semua keadaan ini, manusia memerlukan tempat untuk 
menyimpan. Allah berfirman: 


313, 2 A Ai 
Allah a ee bagi on dan Dia tidak 


menghendaki kesusahan bagi kamu. 
(Al-Bagarah: 185) 


Dengan membenarkan wadi‘ah, ia akan memudah dan 
meringankan bebanan mereka. Sebaliknya jıka ia dihalang, ini akan 
menimbulkan kesusahan. Allah Taala berfirman: 


Ae I, 7 


55 SY ELS GA AT Ge 12353 


Bertolong-menolonglah dalam membuat kebajikan dan takwa. 
Janganlah kamu bertolong-menolong dalam melakukan dosa 


dan melanggar (batas hukum Allah). 
(Al-Maidah: 2) 


Kebenaran oleh syarak ini juga dapat mewujudkan suasana 

tolong-menolong sesama manusia di samping mengelakkan perkara 
yang tidak diingini. Wallahu a'lam. 


Hukumnya 
Simpanan (wadi'ah) membabitkan lima hukum berlainan: 


1. Sunat. Pada dasarnya simpanan digalakkan dan disunatkan 
jika penjaga simpanan adalah orang yang berkemampuan untuk 
menjaga barang yang disimpan dan seorang yang dipercayai. 


Walau bagaimanapun, pada masa yang sama ada juga orang 
lain yang turut memiliki sifat amanah dan mampu untuk 
menjaga barang yang disimpan tersebut. Ini kerana wadi'ah 
mengandungi budaya saling bantu-membantu sesama orang 
Islam. Rasulullah s.a.w. pernah bersabda: 


f o” TES E pe 2 ae Ta 200 
MALU BKN OS be Leal O96 a 


Allah sentiasa membantu seseorang hamba, selagimana 
hamba itu membantu saudaranya.! 


2. Wajib. Penjaga wajib menerima simpanan apabila dia diminta 
berbuat demikian dalam keadaan hanya dia seorang sahaja yang 
dipercayai, serta dia yakin bahawa dia akan bersifat amanah 
dan mampu melakukannya. | 


Dalam masa yang sama, tiada orang lain yang mempunyai sifat 
sepertinya. Ini kerana jika dia tidak menerimanya, keselamatan 
simpanan tersebut tidak akan terjamin. Jika dia menerimanya, 
ia akan terjamin selamat. 


Sebab lain juga adalah kerana Rasulullah s.a.w. telah 
melarang umat Islam mensia-siakan harta.” Baginda juga telah 
menjelaskan kepentingan menjaga keselamatan harta-benda 
orang Islam, sebagaimana sabda Baginda: 


Kehormatan harta orang mukmin sama seperti kehormatan 
darah mereka. 





1 Muslim, kitab: zikir dan doa, bab: kelebihan berkumpul membaca al-Quran..., NO. 
2699. 


2 Al-Bukhari, kitab: zakat, bab: firman Allah Taala yang bermaksud: “Mereka tidak meminta 
kepada oang secara mendesak,” no: 1407; dan Muslim, kitab: kehakiman, bab: larangan 
banyak bertanya tanpa keperluan.., no: 593. 


3 Musnad Ahmad, 1/446. 


1571 


Kitab Fikah Mazhab Syafie (Jilid 7) 


Sebagaimana seorang muslim wajib mempertahankan nyawa 


saudaranya, dia juga wajib menjaga harta saudaranya. 


3. 


Makruh. Menerima sesuatu simpanan mungkin menjadi 
makruh bagi seseorang Jika dia seorang yang amanah tetapi 
tidak yakin dapat berbuat demikian pada masa akan datang. 
Oleh itu, makruh baginya untuk menerimanya kerana dikhuatiri 
akan bersikap tidak amanah dan menyelewengkan simpanan 
tersebut. 


Haram. Haram seseorang menerima simpanan apabila diminta 
berbuat demikian sekiranya dia merasakan tidak mampu 
menjaganya. Dalam keadaan ini, menerima simpanan bererti 


mendedahkannya kepada ancaman dan kerosakan. Ini dilarang 


kerana termasuk dalam perkara yang mensia-siakan harta. 


Harus. Seseorang itu boleh menerima atau menolak apabila 
diminta untuk menyimpan sesuatu. Kedua-dua keadaan 
tersebut, ia adalah sama baginya. Contohnya dia sendiri 
tidak yakin mampu bersifat amanah pada masa akan datang 
ataupun dia tidak mampu untuk menjaga simpanan tersebut. 
Manakala penyimpan sendiri mengetahui keadaannya tetapi 
masih bersedia menyimpan padanya. 

RUKUN DAN SYARAT WADTAH 


Simpanan mengandungi tiga rukun; iaitu dua pihak yang 
berkontrak, lafaz kontrak dan simpanan. Setiap rukun pula perlu 
memenuhi beberapa syarat. 


1. Dua Pihak yang Berkontrak 


Mereka ialah penyimpan yang merupakan pemilik barang yang 
disimpan dan penjaga simpanan. 


Kedua-dua mereka disyaratkan mestilah berkelayakan melantik 
wakil kerana kontrak simpanan bermaksud mewakilkan sesuatu 
untuk disimpan. Oleh itu, sesiapa sahaja yang layak menjadi wakil, sah 
untuk menerima simpanan. Sementara orang yang layak mewakilkan 
orang lain, sah menyerahkan simpanan kepada seseorang. 


Dalam tajuk wakalah nanti kita akan membincangkan syarat 
pewakil dan wakil yang disyaratkan mestilah berakal dan baligh. 
Kedua-dua mereka ini dibenarkan melakukan sesuatu transaksi 
bagi perkara yang diwakilkan iaitu sebagai pewakil atau wakil. 


Kanak-kanak atau orang gila tidak boleh bertindak sebagai 
penyimpan atau penjaga simpanan kerana tidak layak menjadi 
wakil disebabkan mereka tidak tertakluk kepada perintah-perintah 
syarak (bukan mukallaf). 


Orang yang ditahan daripada membelanjakan harta kerana 
bodoh (safıh) juga tidak dibenarkan bertindak sebagai penyimpan 
kerana simpanan adalah suatu bentuk pengurusan harta dan ini 
tidak boleh dilakukan oleh mereka. 


Selain itu, orang Islam juga tidak dibenarkan meminta orang 
bukan Islam menyimpan mushaf al-Quran. Ini kerana orang bukan 
Islam tidak dibenarkan membawa dan menyentuhnya. 

Sesiapa yang meminta orang-orang di atas menyimpan sesuatu 
kemudian simpanan tersebut musnah, mereka tidak perlu membayar 
ganti rugi walaupun ia disebabkan oleh kecuaian mereka. Ini kerana 
penyimpan didapati cuai dengan membenarkan orang-orang ini 
menyimpan barang mereka. 


2. Lafaz (sighah) 


Lafaz (sighah) ialah penawaran (ijab) dan persetujuan (qabul). 
Contohnya penyimpan berkata: “Saya simpan baju ini pada anda.” 
Penjaga pula berkata: “Saya terima.” 


Dalam kontrak simpanan, lafaz penjaga boleh mendahului lafaz 
penyimpan. Contohnya penjaga berkata: “Simpanlah baju ini pada 
saya,” dan penyimpan berkata: “Saya setuju.” 


Seperkara lagi, lafaz ini tidak semestinya diucapkan oleh kedua- 
dua pihak. Sekiranya sebelah pihak sahaja yang mengucapkannya 
sementara satu pihak lagi membuat sesuatu yang menunjukkan 
persetujuan, 1a sudah memadai. 


Contohnya penyimpan berkata: “Saya simpan buku ini pada 
anda.” Apabila penjaga menerimanya, ia sudah memadai; ataupun 
penjaga berkata: “Simpanlah barang anda ini pada saya.” Apabila 
penyimpan menyerahkannya, walaupun tanpa sebarang lafaz, 
kontrak tersebut sah. 


Lafaz yang digunakan juga tidak semestinya secara langsung 
(sorih). Lafaz yang tidak langsung (kinayah) tetapi disertakan niat 
dan petunjuk sudah memadai. 


Contohnya penyimpan berkata: “Letakkan barang ini pada 
anda,” atau penyimpan berkata: “Ambillah barang ini untuk dijaga,” 
atau berkata: “Saya serahkan pada anda untuk dijaga.” Lalu penjaga 
terus menerimanya. 


3. Barang Simpanan 


Barang simpanan juga sering kali dinamakan sebagai wadi ah. 
Barang simpanan mestilah sesuatu yang dihormati iaitu yang 
dimiliki atau dipelihara walaupun tidak diiktiraf oleh syarak sebagai 
harta seperti bijirin gandum yang sedikit, dan najis seperti anjing 
buruan atau baja. 


Bagi barang yang tidak dihormati menurut syarak seperti 
khinzir atau alat-alat hiburan yang melalaikan, barang seperti ini 

tidak boleh disimpan atau diminta untuk disimpan. Ia juga tidak 
tertakluk kepada hukum wadi ah. 


Implikasi Kontrak Wadi'ah 


Jika penyimpanan telah dilakukan dan kontrak tersebut adalah 
sah, ia kemudiannya tertakluk kepada beberapa hukum seperti 
berikut: 


1. Kewajipan penjaga menjaga barang simpanan. Apabila 
penyimpan menyerahkan simpanan tersebut, ia bermakna 
dia mengamanahkan dan meminta barangnya dijaga. Penjaga 
pula bertanggungjawab menyimpan barang tersebut. Dengan 
ini, penjaga wajib menjaganya kerana ia menjadi syarat yang 
perlu dilaksanakan. Sebuah hadis menyebut: 


o 2. Ea, at 
eh Im gt 9 gor | 
Umat Islam wajib berpegang dengan syarat-syarat yang 
mereka persetujui.! 


Penjaga bertanggungjawab menjaga simpanan di tempat yang 
sesuai dengannya, iaitu di tempat yang selamat dan biasa digunakan 
untuk menyimpan. Di samping itu, dia juga bertanggungjawab menjaga 
sendiri simpanan tersebut. 


Dia tidak boleh menyerahkannya untuk dijaga oleh orang lain 
seperti anak, isteri atau pekerjanya. Ini kerana penyimpan mungkin 
hanya percaya dan menyerahkan simpanan tersebut kepada 
jagaannya sahaja. Mereka mungkin tidak mahu menyerahkannya 
kepada orang lain. 


Namun jika dibenarkan oleh penyimpan, ia dibolehkan. Begitu 
juga, jika berlaku sesuatu yang tidak dapat dielakkan seperti : 
penjaga simpanan terpaksa bermusafir atau berlaku kebakaran dan 
dia tidak dapat mengembalikannya kepada penyimpan, wakilnya 
atau hakim. Dalam keadaan ini, penjaga boleh menyerahkannya 
kepada jagaan orang lain. 


2. Kontrak simpanan adalah kontrak yang tidak lazim 
(jaiz). Maksudnya, kedua-dua pihak boleh membatalkannya 
pada bila-bila masa tanpa persetujuan pihak kedua. Dengan 


1 At-Tirmizi, kitab: hukum, bab: hadis Rasulullah s.a.w. mengenai rundingan..., no. 
1352. 

ini, penyimpan boleh mengambil semula simpanannya pada 
bila-bila masa. Sementara penjaga pula boleh memulangkannya 
juga pada bila-bila masa. 


Apabila diminta oleh penyimpan, penjaga perlu memulangkannya 
segera mengikut kemampuannya. Ini berdasarkan firman Allah 
Taala: 


7% x EA 220 ALA 4 A 48,32% 
BARA 19353 Sal lol 
Sesungguhnya Allah menyuruh kamu supaya menunaikan 


segala jenis amanah kepada para pemiliknya. 
(An-Nisa : 58) 


Pemulangan ini tidak bermakna penjaga perlu menghantarnya 
kepada penyimpan, sebaliknya memadai dengan melepaskan 
pegangannya kepada penyimpan. 


3. Status penjaga. Penjaga adalah orang yang diberikan amanah. 
Oleh itu, dia tidak perlu membayar ganti rugi jika simpanan 
tersebut rosak ketika berada dalam jagaannya. Kecualilah 
jika ia disebabkan oleh kecuaian atau tindakan yang sengaja. 
Dalilnya adalah hadis Rasulullah s.a.w.: 

aA = 4 o Sah rer ° BE v $ 
ol ll en le V5 
Orang yang diminta untuk menjaga barang simpanan dan 
tidak berkhianat tidak wajib membayar ganti rugi.' 


Begitu juga, sekiranya penjaga perlu membayar ganti rugi, 
sudah tentu tiada siapa yang akan bersedia menerima simpanan. 
Ini sudah tentu akan membebankan semua pihak. 


Dari segi yang lain, penjaga sebenarnya menerima untuk 
menjaga simpanan tersebut secara sukarela. Walaupun dia wajib 
melaksanakannya setelah menerimanya. Allah Taala berfirman: 


2 soe DAD AZ 2 
Ses os Tl deL 
Tidak ada jalan sedikitpun bagi menyalahkan orang-orang 


yang melakukan kebaikan. 
(At-Taubah: 91) 


1 Ad-Daraquthni, kitab: jual beli, no. 167. 

Selain itu, penjagaan tersebut sebenarnya adalah bagi pihak 
pemilik. Oleh itu, secara tidak langsung, kerosakan yang berlaku 
seolah-olah disebabkan oleh pemilik sendiri. 


Atas dasar ini, jika penyimpan menyerahkan simpanan kepada 
penjaga dengan syarat penjaga perlu bertanggungjawab sepenuhnya 
walau apa terjadi atau dia tidak perlu bertanggungjawab langsung 
walau apa terjadi, penyimpanan tersebut tidak sah. 


Bilakah Simpanan Perlu Dijamin? 


Sebagaimana maklum, simpanan adalah amanah yang 
diletakkan dalam jagaan penjaga. Oleh itu, dia tidak akan membayar 
ganti rugi jika simpanan tersebut rosak tanpa disengajakan 
atau bukan kerana kecuaiannya. Ini adalah kaedah asas dalam 
penyimpanan. Walau bagaimanapun, dalam keadaan berikut, 
penjaga perlu menjamin keselamatan barang: 


1. Jika penjaga menyimpan simpanan tersebut pada or- 
ang lain tanpa izin penyimpan dan tanpa sebab munasabah. 
Ini adalah seperti yang diterangkan sebelum ini. Dalam keadaan 
ini, penjaga perlu bertanggungjawab. 


Dalam keadaan ini, jika penjaga menyerahkan simpanan 
tersebut kepada orang yang tidak dibenarkan menyimpannya 
dan kemudian ia rosak, pemilik berhak meminta mana-mana 
antara mereka untuk membayar ganti rugi. Jika pemilik memilih 
penjaga kedua dan didapati dia tidak tahu kedudukan sebenar, dia 
berhak meminta ganti rugi tersebut dipindahkan kepada penjaga 
pertama. — 


Ini kerana penjaga kedua mengambil barang tersebut bukan 
dengan niatjahat. Oleh itu, dia tidak perlu bertanggungjawab. Jika 
penjaga kedua mengetahui orang yang menyerahkan simpanan 
tersebut bukan pemilik asal dan dia turut mengetahui barang 
tersebut adalah milik orang lain dan ia disimpan tanpa kebenaran 
pemilik asal. Dalam keadaan ini, dia perlu membayar ganti rugi 
kerana dia dianggap sebagai perampas dan bukan penjaga. 


2. Mengabaikan aspek penjagaan. Seperti yang kita ketahui, 
penjaga wajib menjaga simpanan. Oleh itu, jika simpanan ini 
tidak dijaga sehingga menyebabkan ia rosak, penjaga perlu 
membayar ganti rugi. Pengabaian ini boleh berlaku seperti 
berikut: 

i. Memindahkan simpanan ke tempat lain yang kurang 
selamat kerana perpindahan tersebut mendedahkan 
simpanan kepada kerosakan. Jika tahap keselamatan 
tempat baru sama baik atau lebih baik, penjaga tidak perlu 
membayar ganti rugi. Ini kerana jika penyimpan bersetuju 
dengan keselamatan tempat lama, tentu dia bersetuju 
dengan tahap keselamatan yang sama. Malah sudah tentu 
dia lebih bersetuju jika tahap keselamatan tempat baru 
lebih baik. Kecualilah jika penyimpan tidak bersetuju 
dengan perpindahan tersebut atau proses perpindahan 
tersebut kerana ia perlu melalui jalan yang tidak selamat. 
Jika perpindahan dilakukan juga tanpa persetujuan 
penyimpan, sebarang kerosakan akan ditanggung oleh 
penjaga. Ini kerana, ia berlaku disebabkan oleh perbuatan 
sengaja dan cuai. 


ii. Termasuk dalam ertikata pengabaian ialah tidak 
melakukan sesuatu untuk mengelakkan perkara yang 
boleh membahayakan atau menyebabkan kerosakan 
barang yang disimpan. Ini kerana melakukan sesuatu 
untuk mengelakkan perkara tersebut adalah wajib kerana 
ia termasuk dalam makna penjagaan. 


Contohnya, jika penyimpan menyerahkan haiwan untuk 
disimpan tetapi penjaga tidak memberi makan atau minuman untuk 
tempoh yang boleh menyebabkan haiwan tersebut mati. Jika haiwan 
ini mati, penjaga perlu membayar ganti rugi, tidak kira sama ada 
penyimpan menyuruh penjaga memberi makan dan minum atau 
tidak. Ini kerana perbuatan ini diwajibkan oleh Allah Taala dan 
dengan cara ini sajalah barang tersebut dapat dijaga. 


Ini sebenarnya merupakan tanggungjawab penjaga apabila dia 
menerima barang tersebut. Demikian juga jika simpanan tersebut 
merupakan jenis barangan yang perlu dijemur di bawah matahari 
dan angin seperti kain bulu atau perlu dibubuh ubat untuk tujuan 
penjagaan. 


Jika penyimpan melarang penjaga melakukan sesuatu 
untuk menjaga barang simpanan dan dengan sebab itu penjaga 
mengabaikannya sehingga menyebabkan kerosakan, menurut 
pendapat yang sahih, penjaga tidak perlu membayar ganti rugi. Ini 
kerana penyimpan sendiri yang membenarkan kerosakan tersebut 
berlaku. 

Sekiranya pekara yang disimpan tersebut adalah haıwan, 
penjaga dianggap bersalah kerana membiarkan kerosakan tersebut 
walaupun disuruh oleh penyimpan kerana nyawa perlu dipelihara. 
Walau bagaimanapun, penjaga tidak perlu membayar ganti rugi. 


3. Penggunaan barang simpanan walau dengan apa cara 
sekalipun. Dengan ini, penjaga perlu membayar ganti rugi jika 
berlaku kerosakan, walaupun ia berlaku selepas penggunaan. 
Ini kerana perbuatan penjaga menggunakan barang simpanan 
tanpa keizinan adalah suatu kesalahan. Kesalahan ini akan 
membatalkan kaedah asal iaitu simpanan adalah amanah 
dalam jagaan penjaga. Hukum ini tidak akan ditarik balik 
kecuali melalui kontrak yang baru. Jika kerosakan berlaku 
sebelum kontrak diperbaharui, penjaga perlu membayar ganti 
rugi. 


4. Membawa simpanan dalam perjalanan. Apabila penjaga 
terpaksa melakukan perjalanan jauh dan keluar daripada 
kawasannya, dia tidak boleh membawa barang simpanan 
bersamanya. Ini kerana, dia bertanggungjawab menyimpannya 
di tempat yang selamat sedangkan perjalanan jauh bukan 
tempat yang selamat. 


Dalam keadaan ini, penjaga wajib memulangkannya kepada 
penyimpan atau kepada wakilnya, jika penyimpan tidak dapat 
ditemui. Jika kedua-dua pihak tadi tidak dapat ditemui, penjaga 
perlu menyerahkannya kepada hakim jika boleh dipercayai. Jika 
tidak, dia boleh menyerahkannya kepada seseorang yang dipercayai. 


Jika penjaga membawa barang simpanan bersama, sedangkan 1a 
boleh diserahkan kepada seseorang, penjaga perlu bertanggungjawab. 
Jika tiada sesiapa yang boleh diserahkan, dia dibenarkan untuk 
membawa bersamanya kerana membawanya bersama lebih selamat 
berbanding daripada meninggalkannya kepada orang yang tidak 
boleh dipercayai. 


Hukum yang sama ditetapkan bagi penjaga yang sakit yang 
boleh membawa mati. Jika penjaga tidak dapat menyerahkannya 
kepada seseorang, dia perlu mewasiatkannya. Jika tidak, dia perlu 
bertanggungjawab dengan barang simpanan jika berlaku kerosakan 
selepas dia meninggal dunia. 


Ini kerana dia boleh menyebabkan penyimpan kehilangan 

simpanan tersebut kerana dia tidak melakukan apa yang sepatutnya. 
Mungkin juga waris penjaga akan menuntut simpanan tersebut 
sebagai pusaka kerana setahu mereka barang tersebut berada dalam 
tangan penjaga. 


5. Penjaga menafikan kewujudan simpanan tanpa sebab. 
Apabila penyimpan menuntut semula simpanannya, lalu 
penjaga menafikan bahawa penyimpan ada menyimpan sesuatu 
padanya, kemudian simpanan tersebut rosak, penjaga perlu 
membayar ganti rugi walaupun dia mengakui perkara yang 
sebenarnya. Ini kerana penafiannya tadi telah menyebabkan 
dia menjadi perampas. Oleh itu, orang yang merampas 
perlu bertanggungjawab. Kontrak simpanan tadi terbatal 
melalui penafian tadi dan hanya boleh diteruskan apabila ia 
diperbaharui. 


Jika ada sebab tertentu dia menafikannya, kontrak tadi 
tidak terbatal dan simpanan tadi kekal menjadi amanah di tangan- 
nya. Jika simpanan ini rosak, dia tidak perlu membayar ganti rugi. 
Contohnya, penyimpan dipaksa untuk menuntut semula simpanan 
tersebut oleh seorang perampas atau orang yang zalim. Sementara 
penjaga mengetahui jika dia mengakuinya, penyimpan akan 
menuntutnya semula dan simpanan itu akan dirampas oleh orang 
yang tidak berhak. Jadi, penjaga menafikannya dengan niat untuk 
mengelakkan keburukan berlaku kepada penyimpan. Jika selepas 
itu simpanan tersebut rosak, penjaga tidak perlu bertanggungawab 
kerana apa yang dilakukan itu tidak salah. 


6. Keengganan memulangkan simpanan apabila diminta. 
Seperti yang kita maklumi, kontrak simpanan adalah kontrak 
yang tidak lazim (jaiz). Ini bermakna, penyimpan boleh 
membatalkannya dan menuntut semula simpanannya. Dalam 
keadaan ini, penjaga wajib memulangkannya dengan segera 
iaitu dengan menyerahkan pegangannya kepada penyimpan. 


Jika penjaga enggan memulangkannya atau melewat- 
lewatkannya tanpa sebab, dia perlu bertanggungjawab. Ini kerana 
dia telah melakukan kesalahan apabila menyimpan barang milik 
orang lain tanpa sebab dan tanpa kebenaran. 


Jika kelewatan berlaku dengan sebab munasabah, contohnya 
penyimpan menuntut semula simpanannya pada waktu yang tidak 
sesuai atau dia bimbang jika dipulangkan simpanan tersebut, 1a 

akan dirampas oleh orang lain atau sebagainya, dia tidak perlu 
bertanggungjawab. 


7. Barang simpanan dicampuradukkan dengan yang lain. 
Penjaga perlu menyimpan simpanan di tempat yang sesuai 
dengannya dan tidak mencampurkannya dengan harta atau 
miliknya sendiri sehinggakan ia tidak boleh dibezakan lagi 
apabila bercampur. Sekiranya simpanan ini dicampurkan atau 
bercampur tanpa disengajakan, penjaga perlu bertanggungjawab 
kerana percampuran ini adalah kesalahannya. Sedangkan 
penyimpan tidak bersetuju ia dicampurkan dengan yang lain. 


Jika simpanan ini boleh dibezakan dengan barang-barang lain, 
contohnya dirham yang dicampurkan dengan dinar, atau matawang 
Syria dicampurkan dengan matawang lain, penjaga tidak perlu 
bertanggungjawab kerana ia boleh dipisahkan dengan mudah. Jika 
pemisahan sukar dilakukan, contohnya gandum yang bercampur dengan 
barli, penjaga perlu bertanggungjawab kerana ia sukar dipisahkan. 
Kesukaran ini dikira sama seperti tidak boleh memisahkannya. 


Jika ganti rugi perlu dibayar, penjaga perlu membayar dengan 
barang yang sama jika ada atau dengan nilai yang sama jika tidak 
ada barang yang sama. Walau bagaimanapun, dia perlu membayar 
harga yang tertinggi bagi nilai barang tersebut sepanjang tempoh 
penyimpanan sehingga hari kerosakan, sama seperti hukum barang 
yang dirampas. Barang yang bercampur itu kemudiannya menjadi 
miliknya. 


8. Melanggar syarat penyimpan. Contohnya, penyimpan 
menyuruh penjaga menyimpannya di tempat yang tertentu atau 
dengan cara yang tertentu, lalu penjaga melanggar syarat ini 
dan menyimpannya di tempat lain atau dengan cara yang lain 
sehingga menyebabkan simpanan tersebut rosak. Dengan itu, 
penjaga perlu membayar ganti rugi kerana kerosakan berpunca 
daripada kesalahan yang dilakukannya. 


Termasuk dalam ertikata ini ialah penjaga melakukan sesuatu 
yang di luar kebiasaan. Contohnya, dia meletakkan dua ibu kunci 
pada kotak simpanan. Padahal menurut kebiasaannya hanya satu. 
Dengan sebab itu simpanan itu dicuri. 


Menurut satu pendapat, penjaga perlu membayar ganti rugi 
kerana dia merangsang pencuri untuk mencuri kerana merasakan 
simpanan dalam kotak tersebut adalah barang yang berharga. 

Sementara pendapat yang lebih sahih ialah penjaga tidak perlu 
membayar ganti rugi kerana apa yang dilakukan itu bertujuan 
menjamin simpanan agar lebih selamat. 


Simpanan Pada Dua Orang 
Jika seseorang menyimpan sesuatu pada dua orang penjaga: 


1. Bagi barangan yang boleh dipisahkan seperti wang, 
mereka boleh membahagikannya dan masing-masing akan 
menyimpan separuh simpanan tersebut. Jika salah seorang 
di antara mereka menyerahkan bahagiannya kepada seorang 
lagi untuk disimpan kesemuanya, dia perlu bertanggungjawab 
dengan bahagian simpanan tersebut. Ini kerana penyimpan 
hanya bersetuju simpanannya disimpan oleh mereka berdua 
dan bukan oleh seorang sahaja. 


Namun, menurut pendapat lain, dia tidak perlu bertanggungjawab 
kerana penyimpan bersetuju dengan sifat amanah mereka. 
Dengan itu mereka boleh menyerahkan semua simpanan 
tersebut kepada salah seorang di antara mereka. | 


2. Bagi barang yang tidak boleh dipisahkan, ulama 
sebulat suara menyatakan bahawa kedua-dua penjaga boleh 
menyerahkan kesemuanya kepada salah seorang antara mereka 
dan dia tidak perlu bertanggungjawab. Ini kerana simpanan 
seperti ini hanya boleh disimpan di satu tempat sahaja. 


Penyimpan sendiri memahami bahawa kedua-dua penjaga 
tidak akan sentiasa ada bersama untuk menjaganya. Dengan 
menyerahkan simpanan tersebut, sudah cukup menunjukkan 
dia bersetuju simpanan tersebut hanya disimpan oleh salah 
seorang di antara mereka. 


Simpanan Dua Orang Pada Seorang 


Jika dua orang penyimpan menyimpan satu barang pada 
seseorang, kemudian salah seorang di antara mereka menuntut 
simpanan tersebut, atau menuntut bahagiannya sahaja, adakah 
penjaga perlu memenuhi tuntutan ini? 


Jawapan: Penjaga tidak perlu menyerahkannya walaupun 
hanya sebahagian kerana mereka berdua menyimpannya secara 
bersama. Oleh itu, mereka juga perlu bersama-sama ketika 
menuntutnya. 

Jika hanya seorang sahaja yang mahu menuntut bahagian 
tersebut, penjaga perlu membawa kes tersebut kepada hakim untuk 
membuat pembahagian pegangan dan menyerahkan pegangan 
tersebut. 


Penamatan Kontrak Simpanan 


Kontrak simpanan dianggap tamat apabila penyimpan 
menuntut semula simpanannya. Ia juga berakhir apabila 
penjaga menyerahkannya semula barang yang disimpan kepada 
penyimpan. 


Walau bagaimanapun, penjaga diharamkan memulangkan- 
nya dalam keadaan dia wajib menerima simpanan tersebut dan 
penyimpan masih belum mahu menuntutnya. Begitu juga penjaga 
dimakruhkan memulangkannya dalam keadaan dia disunatkan 
menerimanya dan penyimpan masih belum mahu menuntutnya!. 


Simpanan ini juga tamat apabila penyimpan atau penjaga 
meninggal dunia kerana kontrak ini hanya berlangsung antara 
mereka. Demikian juga jika salah satu pihak didapati gila atau 
pengsan; atau jika penyimpan dihalang daripada mengurus harta 
kerana bodoh (safih); atau penjaga dihalang daripada mengurus 
harta kerana muflis. Begitu juga jika penyimpan memindahkan hak 
milik simpanannya kepada orang lain sama ada melalui jual beli, 
hadiah atau sebagainya. 


Apabila sesuatu kontrak simpanan ditamatkan, hukum- 
hakam yang berkaitan dengannya juga dibatalkan. Dalam 
keadaan penamatan kontrak simpanan berlaku bukan melalui 
cara pemulangan atau tuntutan semula, tanggungjawab untuk 
memulangkannya dari segi syarak terletak di tangan penjaga sama 
seperti jika dia menjumpai barang yang hilang. 


Oleh itu, penjaga wajib memulangkannya kepada pemilik 
atau walinya secepat mungkin walaupun tidak diminta jika dia 
mengenalinya. Maksud memulangkan di sini ialah memberitahu 
mengenainya atau mengenai tempatnya. Jika orang yang dinyatakan 
tidak dapat ditemui, penjaga perlu memulangkannya kepada hakim 
yang dipercayai. Jika penjaga didapati cuai melakukan proses ini, 
dia perlu bertanggungjawab jika didapati simpanan tersebut rosak 
di tangannya selepas kontrak simpanan ditamatkan. 


1 Sila lihat hukum wadi'ah. -pent. 

Takrif 


Dalam bahasa Arab, luqotoh (iN) ialah sesuatu yang dipungut 
atau diambil dari atas tanah. Allah s.w.t. berfirman menceritakan 
kisah Nabi Musa a.s.: 


x DR 


Lalu dia dipungut oleh orang-orang Firaun. 
(Al-Qosos: 8) 


Lugotoh menurut syarak pula ialah harta atau hak khusus 
yang dihormati yang ditemui di suatu kawasan yang tidak dimiliki, 
tidak dijaga, dan pemungut tidak mengenali pemiliknya. 


Hak khusus di sini bermaksud sesuatu yang tidak dibenarkan 
oleh syarak untuk menjadi hak milik, tetapi boleh menjadi pegangan 
atau dijadikan oleh seseorang khusus untuknya, contohnya anjing. 


Yang dihormati merujuk kepada harta dan hak khusus. Ini 
bermaksud harta tersebut mestilah diiktiraf oleh syarak. Oleh itu, 
peralatan yang melalaikan, arak dan khinzir tidak dianggap sebagai 
harta yang dihormati. Begitu juga dengan harta milik seorang kafir 
harbi. 


Manakala hak khusus yang dihormati adalah seperti anjing 
pemburu atau anjing pengawal. Jika ia tidak menepati ciri-ciri ini, 
ia tidak diterima sebagai hak yang dihormati. 


Tidak dijaga bermaksud tiada tanda-tanda yang menunjuk- 
kan harta tersebut dijaga dan diletakkan di tempat tersebut untuk 
dijaga. Ataupun tempat tersebut tidak dikawal iaitu tidak dilindungi 
dan tidak digunakan untuk menyimpan sesuatu. 

Kesahihan Menurut Syarak 


Memungut barangan lugotoh dibenarkan oleh syarak. Ini 
berdasarkan hadis Rasulullah s.a.w. ketika ditanya mengenainya, 
Baginda bersabda: 


Hw 297 0 


(gaits Sd OY Ja ge g ya, 
ag) wit AN Ga Gy GILL SE OY Ike in 3555 


| 
| 
Pketikanlah tali penambatnya dan bekasnya. Kemudian 
umumkannya (kepada orang ramai) selama setahun. Jika | 
engkau tidak juga mengetahui pemiliknya, maka jadikanlah 

ia milikmu dan gunalah ia, serta hendaklah nilainya menjadi 
suatu amanah yang disimpan olehmu. Jika orang yang 

menuntutnya datang pada suatu hari kelak, maka hendaklah | 
engkau serahkan (barang atau nilainya) kepadanya.’ | 


Hadis-hadis lain akan diutarakan sepanjang perbincangan ini. 


Hikmah 


Orang yang kehilangan sesuatu barang atau hak sudah tentu 
akan merasa susah hati. Mungkin sukar baginya mencarinya 
kembali atau mengingati tempatnya. Mungkin juga dia tidak tahu di 
mana ia berada. Barang itu juga mungkin akan ditemui oleh orang 
yang tidak beramanah yang akan mengambilnya. Mungkin juga 
barang itu akan rosak dan terbiar tanpa dimanfaatkan. 


Dengan penetapan hukum luqotoh, ia akan memudahkan 
manusia menyelesaikan masalah mereka. Dengan ini, pemungut 
dapat membantu pemilik asal dan menyelamatkan barang tadi 
daripada jatuh ke tangan yang tidak baik. Ini bertepatan dengan 
firman Allah: 


ja DRAA 28 ge OA 77 LL CRA 

0 A19 Sy Eis V5 RAN AI 155655 
Bertolong-menolonglah dalam membuat kebajikan dan takwa. 
Janganlah kamu bertolong-menolong dalam melakukan dosa 


dan pelanggaran (batas hukum Allah). 
(Al-Maidah: 2) 


14 Al-Bukhari, kitab: lugotoh, bab: unta yang hilang, no. 2295; dan Muslim, kitab: lugotoh, 
no. 1722. 

Langkah ini juga sesuai dengan saranan Rasulullah s.a.w.: 
A ge . 3 an A 5 Pr ae oe’ . A z 
„A| OB tall OS be Kall O'S ga 


Allah sentiasa membantu seseorang hamba selagimana 
hamba itu membantu saudaranya.! 


Apabila pemilik asal menemui semula barangnya yang hilang, 
dia akan merasa gembira dan segala masalahnya akan hilang. 
Pemungut pula akan beroleh ganjaran Allah Taala. Rasulullah 
s.a.w. ada bersabda: 


2 a ; | si | | 
ie ee Ana 
äi ay os 


Sesiapa yang melepaskan seorang muslim daripada sesuatu 
kesusahan dunia, nescaya Allah akan melepaskannya 


daripada sesuatu kesusahan Hari Kiamat.” 


Dengan ini, manusia akan hidup dalam keadaan aman dan 
harmoni. Mereka akan yakin bahawa harta mereka terpelihara. 
Walaupun hilang, mereka yakin mereka akan menemuinya semula. 
Ia akan dipulangkan oleh orang-orang yang berhati mulia dan 
amanah. Dengan ini, kasih-sayang, kemesraan dan semangat 
persaudaraan akan lahir dan sentiasa subur. 


Hukum Mengambil Barang Luqotoh 


Apabila seorang muslim menemui barang luqotoh (benda 
tercicir seperti yang disebut dalam takrif), perlukah dia mengambil 
atau membiarkannya? 


Jawapan: Pemungut digalakkan mengambilnya jika dia yakin 
mampu bersifat amanah dan bimbang benda tersebut tidak akan 
ditemui oleh pemiliknya. Ini dilakukan bagi menjaga hak saudara 
seislamnya. 


Jika dia tidak bimbang benda tersebut akan hilang, dia 
diberikan pilihan sama ada untuk mengambil atau membiarkannya. 





1 Muslim, kitab: zikir, doa, taubat dan istighfar, bab: berkumpul untuk membaca al-Quran 
dan berzikir, no. 2699. 


2 Ibid. 


1589 


Kitab Fikah Mazhab Syafie (Jilid 7) 


Jika dia yakin benda tersebut akan hilang kerana berdasarkan 
pengetahuannya, tiada orang lain yang boleh dipercayai di kawasan 
itu, dia wajib mengambilnya kerana menjaga harta orang Islam 
adalah wajib. 


Jika dia tidak yakin akan bersikap amanah dan bimbang 
dia sendiri akan mengambil terus barang tersebut, maka makruh 
baginya mengambilnya. 


Jika dia merasakan dirinya tidak akan bersikap amanah 
dan akan mengambilnya untuk memilikinya dan bukan untuk 
dikembalikan, maka haram baginya mengambilnya. 


Rasulullah s.a.w. pernah menyentuh perkara ini, dengan 
bersabda: 


o - 3 P @ Ze 2 2, 2 
BARAN 
Barang yang hilang tidaklah dipungut melainkan oleh orang 


yang sesat (yang terpesong daripada jalan yang benar), 
selama mana dia tidak mengumumkannya.' 


Kehilangan Haiwan dan Bukan Haiwan 


Antara perkara-perkara yang hilang, ada yang berupa haiwan 
dan ada yang bukan haiwan. 


1. Haiwan 


i. Bagihaiwan yang boleh mempertahankan diri daripada haiwan 
buas yang kecil kerana kekuatannya seperti kuda dan unta atau 
kerana kelajuannya seperti rusa dan arnab: 


Jika haiwan ini ditemui di padang pasir, ia tidak harus diambil. 
Sebuah hadis yang diriwayatkan oleh Khalid bin Zaid r.a. menyebut 
bahawa Rasulullah s.a.w. pernah ditanya tentang unta yang hilang. 
Baginda bersabda: 

A an tani sae 4 7 ae ease raa CE PE E Eiu TiD A 
ASU SAI 35 asling asido gan ob elgss ty SU & 


“3, 


Na) lady > ec 





1 Musnad Ahmad, 4/360, daripada Jarir bin Abdullah r.a.. 

Apa kena mengena engkau dengannya? Biarkannya, kerana 
sesungguhnya ia ada tapak kakinya (untuk merentasi padang 
pasir) dan bekas minumannya sendiri (untuk bertahan 
beberapa hari). Ia boleh mencari air dan memakan pokok, 
sehingga ditemui tuannya.! 


Maksudnya, ia mampu menempuh padang pasir kerana tapak 
kakinya kuat. Ia juga mempunyai bonggol yang berisi air yang 
mencukupi untuk bekalannya beberapa hari. Mungkin sepanjang 
tempoh itu pemiliknya akan menemuinya. Selain unta, hadis ini juga 
merangkumi haiwan-haiwan lain yang mampu mempertahankan 
diri daripada musuh. 


Para ulama menafsirkan larangan mengambil dalam hadis 
di atas ialah larangan mengambil untuk dimiliki. Juga dilarang 
mengambil dalam keadan terdapat kemungkinan besar pemiliknya 
akan menemuinya semula. Ini kerana pada kebiasaannya, pemilik 
unta atau binatang-binatang lain akan membiarkan haiwan-haiwan 
di padang pasir tanpa dijaga. 


Ini bermakna, pada kebiasaannya, ia tidak dikira sebagai 
haiwan yang hilang. Oleh itu, ia tidak sepatutnya diambil. Atas 
dasar ini, para ulama membenarkan haiwan yang hilang diambil 
untuk dijaga dan bukan untuk dimiliki ketika keadaan dirasakan 
selamat. Maksudnya, pemungut boleh mengambil untuk menjaga- 
nya bagi pihak pemilik dan bukan untuk memilikinya. Walaupun 
setelah mengumumkannya selama tempoh yang ditetapkan. 


Jika haiwan ini ditemui di bandar atau kampung, ia boleh 
diambil kerana keadaannya berbeza berbanding di padang pasir. Ini 
kerana manusia biasanya tidak melepaskannya di tengah kampung 
atau bandar supaya ia mencari makan bersendirian. 


Selain itu, di kawasan seperti ini, terdapat ramai orang dan 
keselamatan haiwan ini tidak dapat dipastikan. Berbeza dengan 
padang pasir, kerana tidak ramai yang melaluinya. Perkara ini 
dinyatakan oleh hadis Rasulullah s.a.w.: 


‚dl a on 3 aa a A z 

Ag al Du Pad! ISG call 23 
Ia boleh mencari air dan memakan pokok sehingga ditemui 
tuannya. 


1 Al-Bukhari, kitab: /ugotoh, bab: kambing yang hilang, no. 2296. 

Hadis ini menunjukkan apa yang dikatakan oleh Rasulullah s.a.w. 
ini berlaku di padang pasir, di tempat terdapatnya air dan pokok. Di 
samping itu, tiada manusia yang akan mengancam keselamatannya. 
Keadaan ini tidak berlaku di bandar atau kampung. 


ii. Bagi haiwan yang tidak dapat mempertahankan diri sendiri, 
mungkin kerana ia adalah jenis yang lemah seperti kambing 
atau sebagainya, atau kerana sesuatu sebab seperti unta yang 
sakit atau kuda yang patah kaki, haiwan ini boleh diambil 
walaupun di padang pasir atau sebagainya, sama ada untuk 
dimiliki atau sebagainya. 


Ini dinyatakan oleh hadis Khalid bin Zaidr.a. apabila Rasulullah 
s.a.w. ditanya tentang kambing yang hilang. Baginda menjawab: 


LI A ke ak 8 oe ite ik bo 
ANS Gh LEY NI AW slate 
Ambillah ia, kerana sesungguhnya ia hanyalah untukmu, 
atau untuk saudaramu, atau untuk serigala. 


Maksudnya jika anda tidak ambil, kambing ini akan diambil 
oleh orang lain atau akan dimakan oleh serigala. Selain kambing, 
hukum ini juga merangkumi semua haiwan lain yang tidak dapat 
mempertahankan diri sendiri. 


2, Bukan Haiwan 


Jika benda yang hilang itu bukan haiwan, ia boleh diambil, 
sama seperti haiwan yang tidak boleh mempertahankan diri. Ini 
adalah sebagaimana yang dinyatakan secara mendalam mengenai 
hukum-hakam yang berkaitan dengan luqotoh. 


Ini dinyatakan oleh pelbagai hadis. Antaranya hadis Khalid 
bin Zaid r.a.. Dalam hadis ini, baginda s.a.w. ditanya tentang 
pemungutan emas dan perak. Baginda menjawab: 


Pastikan tali penambatnya dan bekasnya... 
Hadis ini telah dinyatakan sebelum ini. 


Selain itu terdapat hadis riwayat Ubai bin Ka'ab r.a., bahawa 
beliau berkata: 


Saya menemui satu uncang yang berisi seratus dinar dan 
saya pergi menemui Nabi s.a.w. lalu Baginda bersabda: 
“Umumkan tentangnya selama setahun.” Lantas saya 

pun umumkan selama setahun. Namun tiada siapa yang 
mengenalinya kemudian saya pergi bertemu Baginda lagi. 
Baginda bersabda: “Umumkanlah selama setahun. Sehingga 
tuannya datang. Jika tiada yang datang engkau gunalah.” 
Lalu saya pun menggunakannya.' 


Penemuan di Tanah Haram 


Maksud tanah haram di sini ialah kawasan Mekah dan 
sekitarnya yang dikenali sebagai tanah haram. Di kawasan ini, tidak 
dibenarkan berburu, memotong pokok dan sebagainya. 


Apabila seseorang muslim menemui barang yang tercicir (yang 
termasuk dalam erti kata lugotoh), dia tidak boleh mengambilnya 
kecuali untuk menjaga bagi pihak pemilik. Dia sama sekali tidak 
dibenarkan memiliki barang tersebut. Ini kerana biasanya, pemiliknya 
akan kembali semula ke Mekah walaupun setelah sekian lama. 


Ini dinyatakan oleh hadis Rasulullah s.a.w. yang menyentuh 
mengenai Mekah ketika pembukaan Mekah: 


„ ° ya FETA or 5 A er 
N GE Jos 93 
Lugotohnya tidak halal kecuali bagi orang yang mahu 
mengumumkannya. 


Maksudnya, hendaklah diumumkan sepanjang masa secara 
berterusan. 


Pemungut mestilah bermukim di Mekah untuk mengumumkan 
barang yang ditemui. Jika dia mahu keluar dari Mekah, dia perlu 
menyerahkannya kepada pemerintah atau penggantinya yang akan 
mengumum dan menjaganya bagi pihak pemilik. 


Saksi Pungutan 


Menurut pendapat yang paling sahih, saksi tidak wajib dilantik 
untuk mengesahkan pungutan benda yang ditemui. Ini kerana 
kebanyakan hadis tidak menyebut langsung mengenainya. Walau 


1 Al-Bukhari, kitab: lugotoh, bab: apabila pemilik /ugotoh memberitahu tanda-tandanya, 
hendaklah ia diserahkan kepadanya, no. 2294; dan Muslim, kitab: lugotoh, no. 1723. 


2 Al-Bukhari, kitab: /ugotoh, bab: bagaimana mengumumkan /ugotoh penduduk Mekah, no. 
2301; dan Muslim, kitab: haji, bab: kehormatan Mekah dan haram haiwan buruannya... 
dan lugotohnya, no. 1355. 

bagaimanapun, ia digalakkan, walaupun pemungut adalah seorang 
yang adil. 


Tujuannya adalah untuk mengelakkan perbuatan tidak amanah. 
Ia juga bertujuan mengelak waris pemungut daripada mendakwa 
barang tersebut adalah harta pusaka dengan alasan ia berada dalam 
pegangan pemungut. 


Dalil perbuatan ini disunatkan ialah hadis Rasulullah s.a.w.: 


ay ent ee ee A Sm Leh YZ 
SAE 695 31 JAS 13 Aged salad bis! “ya 
Sesiapa yang memungut sesuatu yang tercicir, maka dia 


hendaklah melantik seorang atau dua orang lelakı yang 
bersifat ‘adalah sebagai saksinya.’ 


Pilihan yang diberikan untuk melantik seorang atau dua orang 
saksi menunjukkan perkara ini tidak diwajibkan. Jika saksi ini 
wajib, sudah tentu tidak cukup dengan seorang sahaja. 


Pemungut hendaklah menyebut beberapa sifat barang yang 
ditemui kepada saksi, tetapi bukan kesemuanya. Malah makruh 
baginya menceritakan tentang barang yang ditemui lebih daripada 
yang diperlukan. 


Jika dengan memberitahu saksi, perkara ini akan diketahui 
oleh orang yang tidak amanah dan kemudian dia akan menuntutnya 
dengan mengaku sebagai miliknya, dalam hal ini, pemungut tidak 
perlu memberitahu saksı. 


Pengumuman Tentang Penemuan 


Apabila seseorang menemui sesuatu barang yang hilang, 
beberapa perkara perlu diperhatikan: 


1. Bagi barang yang tidak berharga iaitu barang yang biasanya 
tidak akan dicari sekiranya hilang berdasarkan kebiasaan 
sesuatu tempat dan zaman, contohnya sebiji tamar atau 
seumpamanya, pemungut boleh memilikinya tanpa perlu 
mengumumbkannya atau mengenal pasti pemiliknya. 


Ini dinyatakan oleh hadis Anas r.a. yang berkata: "Nabi s.a.w. 
telah lalu dekat sebiji kurma di tengah jalan. Baginda pun bersabda: 





1 Abu Daud, kitab lugotoh, bab: mengumumkan lugotoh, no. 1709. 

a, ana ei OTRON 
KASY Baa e OS i i li 
Jikalau tidak kerana saya bimbang buah kurma ini 
merupakan sedekah, nescaya saya memakannya.! 


2. Bagi barang yang berharga iaitu barang yang biasanya akan 
dicari apabila hilang, pemungut perlu mengumumkannya. Ini 
dinyatakan oleh hadis di atas dengan jelas. 


Menurut pendapat yang paling sahih, pengumuman adalah 
wajib, tanpa mengira sama ada pengambilan tersebut bertujuan 
menyimpannya atau dengan tujuan menyimpan dan kemudian 
memilikinya. 


Cara, Tempoh dan Tempat Pengumuman 


1. Barang yang ditemui mestilah dikenal pasti ciri-cirinya, 
supaya apabila orang yang mengaku sebagai pemiliknya disoal 
tentang ciri-cirinya, pemungut boleh mengetahui adakah orang 
tersebut pemilik sebenar atau tidak. Dengan ini, apabila dia 
menyerahkan barang tersebut kepada pemilik sebenar, dia 
akan menyerahkannya dengan penuh yakin. 


Pemungut perlu mengenal pasti bekasnya jika ia mempunyai 
bekas, atau ikatannya jika ia mempunyai ikatan. Pemungut juga 
perlu mengenal pasti jumlah, jenis, sifat dan perkara-perkara lain 
yang berkaitan dengan barang tersebut. Ini dinyatakan oleh hadis 
Rasulullah s.a.w. yang bersabda: 


Pastikanlah tali pengikat, bekas dan bilangannya. 


Baginda bersabda demikian apabila ditanya tentang barang 
emas dan perak yang dipungut. Ini kerana barang kemas seperti ini 
biasanya akan diletakkan di dalam bekas, diikat dan berada dalam 
jumlah tertentu. Selain daripada ciri-ciri ini, ciri-ciri lain yang ada 
pada barang tersebut juga boleh dikenalpasti. 


2. Setelah mengenali ciri-ciri yang ada, pemungut perlu 
mengisytiharkannya dengan menyebut beberapa ciri yang 


1 Al-Bukhari, Luqatah, Bab bertemu tamar di jalan, no. 2299. Muslim, Zakat, Bab Rasulullah 
s.a.w. diharamkan menerima zakat, no. 1071. 

boleh menarik perhatian pemiliknya. Pemungut tidak perlu 
mendedahkan kesemua ciri-ciri tersebut. Langkah ini bagi 
mengelak orang yang tidak bertanggungjawab mengambil 
kesempatan dengan mengaku sebagai pemiliknya dan 
mengambil barang yang bukan miliknya. 


3. Bagibarang yang sangat penting dan menyebabkan kehilangannya 
dirasai dalam tempoh yang lama kepada pemiliknya, pemungut 
perlu mengumumkannya selama setahun sebagaimana yang 
dinyatakan oleh nas.' Ini kerana jika pemilik tersebut seorang 
musafir, biasanya dia akan kembali ke tempat kehilangan 
barangnya dalam masa tidak melebihi setahun. Pemungut perlu 
mengumumkannya dua kali sehari selama seminggu, kemudian 
sekali sehari selama seminggu, kemudian, sekali seminggu 
selama tujuh minggu, kemudian sekali pada setiap bulan. 


Pengumuman ini perlu dilakukan dengan kerap pada minggu- 
minggu pertama kerana dalam tempoh ini, pemilik akan berusaha 
gigih mencarinya. Bilangan pengumuman ini sebenarnya perlu 
dibuat berdasarkan ijtihad dan ia digalakkan oleh para ulama. 
Jika tidak, ia boleh dilakukan berdasarkan kebiasaan penduduk 
setempat. Tujuannya adalah untuk menarik perhatian pemilik 
sebenar supaya menuntutnya. 


Bagi barang yang dirasakan kurang penting, ia cukup sekadar 
diumumkan sehingga tempoh yang dirasakan pemiliknya telah 
berhenti mencarinya. Ini difahami daripada petunjuk-petunjuk yang 
diberikan oleh hadis-hadis di atas. Pertanyaan tentang uncang yang 
mengandungi seratus dinar, emas dan perak, kambing yang hilang, 
unta dan sebagainya membabitkan barang-barang yang berharga, 
sudah tentu pemiliknya tidak akan berhenti mencari sebelum tamat 
tempoh setahun. Wallahu a'lam. 


4. Pengumuman mestilah dibuat di tempat-tempat awam, tempat 
membeli-belah, luar pintu masjid dan sebagainya di mana 
manusia berhimpun. Malah, pengumuman perlu lebih kerap 
dilakukan di tempat ia ditemui kerana biasanya pemilik akan 
mencarinya di situ. 


1 Hadis Anas r.a. yang disebutkan sebelum ini menjelaskan bahawa Nabi s.a.w. menyuruh 
Anas mengumumkannya selama tiga tahun. Menurut an-Nawawi rhm. dalam kitab Syarhu 
Muslim, perintah ini mungkin berdasarkan sifat warak dan kemuliaan yang berlebihan. 
Para ulama bersependapat bahawa pengumuman hanya perlu dilakukan selama setahun 
sahaja. Tiada seorangpun yang menetapkan ia perlu dilakukan selama tiga tahun. 

Walau bagaimanapun, makruh mengumumkannya di dalam 
masjid, kerana pengumuman ini akan mengganggu orang ramai 
yang bersembahyang dan berzikir. Rasulullah s.a.w. pernah menegur 
perbuatan ini. Baginda bersabda: 


Meee Hd se et 
LAN) Y a BALD MAT Ie) a IA 


F 


Nig G3 al detach Ov Sa 


Sesiapa yang mendengar seorang lelaki yang mengangkat 
suara di dalam masjid bagi mencari sesuatu barang yang 
hilang, maka hendaklah dia berkata: "Semoga Allah tidak 
akan memulangkannya kepada kamu." Sesungguhnya masjid 
tidaklah dibina untuk tujuan ini.! 


Namun larangan ini dikecualikan di Masjid al-Haram. Oleh itu, 
1a boleh dilakukan di sana. Ini kerana orang yang mengumumkan 
penemuan barang yang hilang di masjid-masjid lain mungkin bertujuan 
memilikinya setelah membuat pengumuman. 


Ini tidak berlaku kepada orang yang mengumumkannya di Masjid 
al-Haram. Ini kerana pengumuman di Masjid al-Haram dibuat hanya 
untuk kebaikan pemiliknya kerana pemungut tersebut tidak boleh 
memilikinya. 


Walau bagaimanapun, larangan ini tidak membabitkan 
pengumuman menggunakan alat pembesar suara yang digunakan 
hari ini. Alat ini dibenarkan walaupun pada asalnya digunakan 
untuk melaungkan azan. Ini kerana pengumuman ini dilaungkan 
ke luar masjid. Apa yang dilakukan hanya memanfaatkan alat 
pembesar suara ini supaya pengumuman tersebut sampai ke tempat 
yang tidak boleh dicapai oleh suara biasa. 


Kemudahan ini mungkin perlu digunakan terutama di bandar- 
bandar besar yang ramai penduduk-penduduknya sering berpindah- 
randah. Kemudahan ini tidak perlu disia-siakan walaupun seelok- 
eloknya tidak digunakan. Kecualilah jika pengumuman yang dibuat 
membabitkan kehilangan kanak-kanak. 


Dalam keadaan ini, kami merasakan pengumuman tersebut 
kadang-kadang wajib dilakukan, kerana ia membabitkan nyawa 





1. Muslim, kitab: masjid, bab: larangan mengangkat suara bagi mencari barang yang hilang 
di dalam masjid, no. 568. 

dan membantu meredakan kebimbangan ahli keluarga. Di samping 
dapat meredakan tangisan kanak-kanak ini yang mungkin menangis 
sekian lama sebelum ditemui oleh ahli keluarganya. Wallahu 
alam. 


Kos Pengumuman 


Pengumuman boleh dilakukan oleh pemungut sendiri atau 
dilakukan oleh orang lain bagi pihaknya. Jika pengumuman tersebut 
memerlukan kos, ia akan ditanggung oleh pemilik. Ini kerana 
pengumuman ini dilakukan untuk kebaikan pemilik. 


Kos pengumuman ini sama ada diambil daripada Baitul Mal, 
atau dipinjam daripada pemungut atau orang lain bagi pihak 
pemilik, atau pemungut disuruh membayarnya terlebih dahulu, 
kemudian menuntut semula bayaran tersebut daripada pemilik, 
atau sebahagian barang tersebut boleh dijual untuk tujuan itu. 


Walau bagaimanapun, jika pemungut menggunakan wangnya 
sendiri untuk membuat pengumuman tersebut tanpa kebenaran 
hakim, ia dianggap sebagai sumbangan sukarela daripada pemungut. 
Pemilik tidak bertanggungjawab untuk membayarnya semula. 


Jenis Barang-barang yang Ditemui dan Cara 
Penggunaannya 


Barang yang ditemui mungkin berupa haiwan dan bukan 
haiwan. Barang-barang bukan haiwan pula ada yang tahan lama 
dan ada yang mudah rosak. Semua ini membabitkan hukum -hukum 
seperti berikut: 


1. Bagi haiwan: Pemungut boleh memelihara dan mengeluarkan 
kos pemeliharaannya setelah mendapat kebenaran pemerintah. 
Dia boleh menuntut kos pemeliharaan tersebut apabila 
pemiliknya muncul. Jika pemungut tidak dapat menemui 
pemerintah, dia perlu melantik saksi. Kos yang dikeluarkan 
tanpa izin pemerintah atau tanpa saksi, dianggap sebagai sum- 
bangan sukarela dan dia tidak berhak menuntutnya semula. 


Pemungut juga boleh menjualnya dengan izin pemerintah 
dan kemudian menyimpan bayaran yang diperolehi. Jika haiwan 
tersebut ditemui di tempat yang sukar untuk dijual, pemungut 
boleh memilikinya dan kemudian memakannya. Nilai haiwan tadi 
(mengikut nilai ketika dimiliki) akan dibayar kepada pemiliknya 
apabila dijumpai. 


1598 








Barang Pungutan (Lugotoh) 


2. Bagi benda bukan haiwan yang mudah rosak: Pemungut 
diberi pilihan sama ada untuk memakannya dan kemudian 
membayar nilainya, ataupun dia boleh menjualnya setelah 
mendapat kebenaran pemerintah dan kemudian menyimpan 
bayaran yang diperolehi. 


3. Bagi benda yang boleh dikekalkan setelah diproses: 
Contohnya dikeringkan atau sebagainya seperti kurma yang 
dikeringkan atau susu yang dijadikan keju, pemungut perlu 
memilih untuk melakukan perkara yang terbaik untuk pemilik 
daripada perkara-perkara berikut: 


i. Menjual barang tersebut kesemuanya dan menyimpan 
hasilnya setelah mendapat izin pemerintah. 


ii. Atau memprosesnya supaya benda tersebut tahan lama. 
Kos pemprosesan pula akan ditanggung olehnya sendiri. 
Jika dia tidak mahu menanggung kos tersebut, ia boleh 
diperolehi dengan cara menjual sebahagian daripadanya 
sekadar untuk menampung perbelanjaan pemprosesan. 
Ini boleh dilakukan setelah mendapat kebenaran 
pemerintah. 


4. Bagi benda yang tahan lama tanpa perlu diproses: Pemungut 
perlu menyimpannya sepanjang tempoh pengumuman yang 
diwajibkan. Perlu diingat, sepanjang tempoh benda tersebut 
dijual dan hasilnya disimpan, pengumuman perlu diteruskan 
dan pengumuman mestilah merujuk kepada barang yang hilang 
dan bukan kepada hasil jualannya. 


Pemilikan Barang yang Ditemui 


Pemungut boleh memiliki barang yang ditemui jika barang 
(atau bayaran yang diperolehi setelah dijual seperti contoh di 
atas) masih ada setelah tempoh yang ditetapkan untuk membuat 
pengumuman tamat. Setelah memilikinya, ia berada di bawah 
jaminannya. 


Jika pemiliknya muncul, dia perlu membayar nilainya 
kepada pemiliknya mengikut nilai pada hari dia memilikinya. Ini 
berpandukan nas yang disebutkan sebelum ini: 


sang A i A “a 2 A Eu FT Pr 
Agadir a Ol Kam BS aS 
s 
“ i ee 


Kemudian umumkannya selama setahun. Jika engkau tidak 

juga mengetahui pemiliknya, maka jadikanlah ia milikmu 
dan gunakanlah ia. 


Pemilikan ini boleh dilafazkan secara langsung dengan berkata: 
“Barang ini menjadi milik saya;” atau secara tidak langsung seperti: 
“Barang ini saya ambil,” atau sebagainya dengan disertakan niat. 


Ada pendapat yang mengatakan setelah tempoh pengumuman 
tamat, pemungut boleh memilikinya dengan hanya berniat tanpa 
perlu kepada lafaz. 


Status Pemungut dan Penjagaannya 


Pemungut perlu menjaga dan menyimpan barang yang ditemui 
atau bayaran yang diperolehi setelah dijual di tempat yang sesuai. 
Pemungut tidak perlu membayar ganti rugi jika berlaku sebarang 
kerosakan yang tidak disengajakan atau bukan disebabkan oleh 
kecuaian. Ini kerana dia menjaganya secara sukarela dan ini 


dinyatakan oleh hadis: 
Lis ins) 3555 


Hendaklah barang itu Ei nilainya) menjadi suatu amanah 
yang tersimpan di sisimu. 


Oleh itu, pemungut tidak perlu bertanggungjawab terhadap 
barang yang ditemui sepanjang tempoh pengumuman. Begitu juga 
selepas pengumuman, jika dia tidak berhasrat memilikinya. 


Walau bagaimanapun, ketika dia menjadikan barang tersebut 
atau hasil jualannya sebagai miliknya, dia perlu bertanggungjawab. 
Dengan itu! dia perlu membayar nilai yang sama mengikut nilai 
pada ketika pemilikan sekiranya pemilik sebenar muncul. 


b 
Penyerahan 


Apabila seseorang datang dan mendakwa barang yang ditemui 
adalah miliknya, pemungut perlu menyoal tentang sifat-sifat 
barang tersebut. Jika orang ini berjaya menyatakan sifat-sifatnya 
dengan betul dan pemungut dapat melihat kejujurannya, dia boleh 
menyerahkannya. Tindakan ini berpandukan sabda Rasulullah 
s.a.W.: 


PP ep 

Jika pemiliknya datang, lalu dia mengenali bekas barang 
itu, bilangan dan tali ikatannya, maka serahkanlah barang 
itu kepadanya.' 


Setelah menyerahkan barang tersebut, pemungut bebas 
daripada sebarang tanggungjawab dan dia tidak perlu membayar 
ganti rugi jika orang yang mendakwa tersebut berbohong. 


Menurut pendapat yang paling sahih, pemungut tidak wajib 
menyerahkan barang tersebut walaupun orang yang mendakwa tadi 
mampu menyatakan sifat-sifatnya secara tepat dan dia sendiri percaya 
dengan kejujurannya, kecuali setelah orang tadi mengemukakan bukti 
di hadapan hakim dan hakim memutuskan barang tersebut miliknya. 
Ini berpandukan sabda Rasulullah s.a.w.: 


Jika manusia dibiarkan dengan dakwaan mereka, nescaya 
mereka akan menuntut harta-harta dan nyawa orang lain. 
Walau bagaimanapun, orang yang mendakwa hendaklah 
mengemukakan bukti, dan orang yang menafikannya 
hendaklah bersumpah.” 


Pemungut tidak boleh memberikan barang tersebut kepada 
sesiapa sahaja yang mendakwa miliknya melainkan setelah 
disahkan dengan bukti atau sebagainya. 


Perlu diingatkan di sini, kebenaran hakim dan perbuatan 
memberitahunya seperti yang dinyatakan sebelum ini adalah dalam 
keadaan ia boleh dilakukan dan tidak timbul kemungkinan hakim 
akan merampas barang tersebut dengan cara yang salah. Namun, 
jika dikhuatiri perkara ini akan berlaku, kes ini tidak perlu dirujuk 
kepada hakim. Wallahu a'lam. 


Muslim, kitab: /ugotoh, daripada Zaid bin Khalid r.a.. 


2 Al-Bukhari, kitab: tafsir Ali "Imran, bab: firman Allah yang bermaksud: “Sesungguhnya 
orang-orang yang memilih kesenangan dunia yang sedikit dengan melanggar janji 
Allah...,” no. 4277, dan Muslim, kitab: hukum, bab: sumpah dituntut daripada orang yang 
didakwa, no. 1711. 

Takrif 


Dalam bahasa Arab, ar-rahn (85!) bermaksud menahan dan 
menghalang. Antaranya firman Allah Taala: 


f, 1 war ov AS 
donb) Cad Ley koi K 


Setiap diri (hamba) PENE (dan tertahan di dalam neraka) 
dengan sebab (amalan jahat) yang telah dikerjakannya 


(melainkan orang-orang yang beriman dan beramal soleh). 
(Al-Muddatstsir: 38) 


Maksud ayat ini ialah pada hari kiamat kelak, semua manusia 
akan ditahan dan dihalang daripada masuk ke dalam syurga disebabkan 
perbuatan mereka di dunia kecuali setelah mereka dibicarakan. 


Perkataan ini juga membawa maksud tetap dan berterusan, 
Dalam kamus Mukhtar as-Sihah, disebutkan: 21543 ARAT eg) Ch s 
, bermaksud: saya telah teruskan kepada mereka makanan dan 
minuman. Contoh lain, dial Fl Ji eu bermaksud: keadaan-keadaan 
masa kini dan berterusan. | 


Istilah ini menurut syarak pula merujuk kepada kontrak 
gadaian. Ini berdasarkan kepada asas dan pengertian yang biasanya 
dimaksudkan oleh ulama fikah. Istilah ini juga digunakan bagi 
merujuk kepada barang gadaian itu sendiri. Ini dinyatakan oleh 
firman Allah Taala: 


AAS „ar 47 oh A af 
Ap gts EST ET 


Jika kamu a dalam musafir (lalu kamu berhutang 
atau memberi hutang yang bertempoh), sedangkan kamu 
tidak mendapati jurutulis, maka hendaklah diserahkan 

barang-barang gadaian yang akan dipegang (oleh orang 


yang memberi hutang). 
(Al-Baqarah: 283) 


Perkataan Sw, dalam ayat ini adalah kata jamak bagi 55) , iaitu 
barang gadaian, kerana ia disifatkan dengan kata sifat ibis , yakni: 
yang dipegang. Sifat ini hanyalah sesuai dengan benda, bukannya 
dengan perkara abstrak, iaitu akad, kerana akad adalah perkara 
abstrak yang tidak boleh dipegang. 


Oleh itu, istilah gadaian yang merujuk kepada kontrak gadaıan 
bermaksud, menjadikan sesuatu barang yang bernilai sebagai 
cagaran kepada hutang dan akan digunakan untuk melangsaikan 
hutang jika hutang tersebut tidak dapat dibayar. 


Dengan ini, cagaran diwujudkan melalui kontrak. Oleh itu 
pencagar ialah penggadai, penerima cagaran pula ialah pemiutang, 
barang yang dicagar ialah barang yang digadai. Barang yang digadai 
ini merujuk kepada semua perkara yang boleh disukat dan bernilai 
iaitu barang yang diiktiraf sebagai harta oleh syarak. 


Tujuan gadaian adalah sebagai cagaran untuk meyakinkan 
pemiutang bahawa hutang yang diberikan tidak akan lupus begitu 
sahaja dan dia yakin akan memperolehinya semula. Oleh itu, barang 
tersebut dijadikan cagaran kepada hutang. Sekiranya pemiutang 
mendapati sukar atau mustahil untuk dia mendapatkan semula 
hutangnya setelah tamat tempoh yang ditetapkan, pemiutang 
berhak mengambil semula hutangnya melalui barang yang dicagar. 
Iaitu dengan cara menjual dan kemudian mengambil hutangnya 
melalui bayaran yang diperolehi. 


Dengan ini, kita mendapati bahawa takrif gadaian telah 
menyebut secara ringkas rukun-rukun kontrak gadaian berserta 
hukum dan hikmahnya. Semua ini kita akan bincangkan secara 
lebih mendalam nanti, Insya Allah. 


Kesahihan Menurut Syarak 


Gadaian dibenarkan oleh syarak dan diterima oleh semua 
ulama Islam pada sepanjang zaman. Ijmak ini berpandukan nas-nas 
yang dinyatakan dengan jelas oleh Kitab Allah Taala dan Sunnah 
Nabi s.a.w.: 


1. Al-Quran 
Firman Allah: 

ak 


La a CE Da ja Ra le AA 


Jika kamu berada dalam musafir Tolu kamu berhutang atau 
memberi hutang yang bertempoh), sedangkan kamu tidak 
mendapati jurutulis, maka hendaklah diserahkan barang- 
barang gadaian yang akan dipegang (oleh orang yang memberi 


hutang). 
(Al-Bagarah: 283) 


Ayat ini dinyatakan selepas firman Allah Taala: 


A A z Z DA 4.77 Om A yy Kr Asa, 
re Wa Di ¢ A AG SI \ gale a at 
Z 2 g~“ “ e - 

E 
AA Y 
Dan lo 


Wahai orang-orang yang beriman! Apabila kamu 
menjalankan sesuatu urusan (jual beli atau sebagainya) 
secara hutang sehingga sesuatu tempoh, maka hendaklah 
kamu menulisnya. 

(Al-Bagarah: 282) 


Ini bermakna gadaian berperanan sama seperti catatan hutang. 
Ini sekaligus menunjukkan gadaian dibenarkan oleh syarak. 


2. Sunnah 


Terdapat banyak hadis yang menyentuh tentang gadaian. Di 
antaranya ialah hadis Aisyah r.a. yang berkata: 


be tee T ja Tn Sd Faa Iip et Er. 
Lele Oi 65 pg, a 46595 a Jaa) Gp 


a A i 
Rasulullah s.a.w. wafat, dalam keadaan baju besinya digadai 


kepada seorang lelaki Yahudi dengan sebab (baginda 
berhutang dengannya sebanyak) 30 gantang barlı.' 


Dalil-dalil lain akan kami bentangkan sepanjang perbincangan 
ini, dengan izin Allah. 


1 Al-Bukhari, kitab: jihad, bab: hadis mengenai baju besi Nabi s.a.w. dan bajunya ketika 
perang, no. 2759. 

Gadaian Ketika Bukan dalam Perjalanan dan Ketika 
Wujud Pencatat 


Dalam ayat al-Quran yang telah disebutkan sebelum ini, Allah 


s.w.t. berfirman: 
ke 


AR KAI Zr at 
Jika kamu berada dalam musafır (lalu kamu berhutang atau 
memberi hutang yang bertempoh), sedangkan kamu tidak 
mendapati jurutulis, maka hendaklah diserahkan barang- 
barang gadaian yang akan dipegang (oleh orang yang memberi 


hutang). 
(Al-Baqarah: 283) | 


Berdasarkan zahir ayat ini, gadaian hanya dibenarkan ketika 
dalam perjalanan dan ketika ketiadaan pencatat hutang. Namun 
demikian, ini bukanlah makna sebenar ayat tersebut. Gadaian 
dibenarkan ketika dalam perjalanan dan ketika menetap di sesuatu 
tempat, ketika ada pencatat atau ketika ketiadaanya. 


Ini dijelaskan oleh hadis Aisyah r.a. dan sahabat lain bahawa 
Nabi s.a.w. pernah membeli sejumlah makanan daripada seorang 
Yahudi secara hutang dan Baginda menggadaikan baju besinya.' 


Jelas daripada hadis ini, kedua-dua pihak ketika itu berada di 
Madinah dan bukan berada dalam perjalanan. Begitu juga pencatat 
hutang di Madinah sudah tentu ramai. Hadis ini menunjukkan 
kesahihan sesuatu kontrak gadaian tidak perlu bergantung kepada 
dua aspek tersebut. 


Para ulama menjelaskan bahawa tujuan al-Quran 
mengkhususkan masalah ini hanya ketika dalam perjalanan dan 
ketiadaan pencatat adalah untuk menjelaskan keadaan yang biasa 
berlaku. 


Gadaian biasanya berlaku ketika dalam perjalanan kerana 
biasanya ketika itu tidak wujud saksi dan pencatat. Apatah lagi di 
zaman tersebut, bilangan orang yang pandai menulis dan membaca 
hanya sedikit. Ini adalah gaya bahasa Arab yang begitu tinggi yang 
didapati dalam al-Quran ketika menghuraikan masalah ini. 





14 Al-Bukhari, kitab: jual beli, bab: Nabi s.a.w. membeli secara hutang, no. 1962; dan 
Muslim, kitab: musaqah, bab: gadaian dan keharusannya ketika menetap dan musafir, 
no. 1603. 

Hukum Gadaian 


Berpandukan ayat di atas, secara zahirnya gadaian adalah 
wajib. Ini kerana Allah berfirman: 


DIDLA 
Ap gia ony 
Maka hendaklah diserahkan barang-barang gadaian yang akan 


dipegang (oleh orang yang memberi hutang). 
(Al-Bagarah: 283) 


Ayat ini merupakan ayat perintah kerana ia bermaksud, 
hendaklah ada gadaian daripada kamu. Kaedah usul fiqh menyebut: 
Perintah bererti arahan yang wajib dilaksanakan. Walaupun 
demikian, para ulama sependapat gadaian tidak diwajibkan. 


Sebaliknya perintah ini hanya menunjukkan perkara ini 
dibenarkan. Manusia boleh mengamalkannya dan boleh tidak 
mengamalkannya. Ini kerana amalan ini dibenarkan bagi 
mengesahkan hak manusia. Sedangkan manusia boleh mengesahkan 
hak mereka dan boleh tidak mengesahkannya. Hukum ini 
dikukuhkan lagi oleh firman Allah: 


DE 2 Dg L£ 
AA 515 ch SHB er e Sa 66 


Jika ug kamu menyerahkan amanah kepada seba- 
hagian yang lain, maka hendaklah pihak yang diamanahkan 


itu menunaikan amanah (yang diserahkan kepada)nya. 
(Al-Baqarah: 283) 


Ayat ini bermaksud hendaklah kamu menjadi penghutang yang 
dipercayai yang akan membayar hutangnya tanpa perlu kepada 
cagaran. Begitu juga hendaklah menunaikan kepercayaan tersebut 
tanpa mengkhianatinya. Jelas, sifat amanah hanya terserlah apabila 
tidak wujud barang gadaian. Ini kerana tindakan meminta gadaian 
adalah bukti wujudnya kesangsian terhadap sifat amanah seseorang. 


Menurut para ulama lagi, gadaian adalah ganti kepada catatan 
hutang. Oleh itu hukum gadaian sama dengan hukum catatan. 
Catatan hutang tidak wajib berdasarkan firman Allah: 


A 72% 2% PER # > R AETA A 
KA aE a ra 


Le st > 
3655 yi ri 3319 PAN 2 Aan Tn 

Janganlah kamu jemu untuk menulis urusan hutang 
yang bertempoh itu, sama ada kecil atau besar jumlahnya. 
(Penulisan) itu lebih adil di sisi Allah dan lebih membetulkan 
(menguatkan) keterangan saksi, dan juga lebih hampir 


kepada tidak menimbulkan keraguan kamu. 
(Al-Baqarah: 282) 


Ayat ini bermaksud janganlah kamu merasa jemu untuk 
mencatat hutang kamu baik yang sedikit mahupun yang banyak. 
Ini kerana catatan lebih bertepatan dengan konsep keadilan dan 
mampu memelihara hak semua pihak. 


Catatan ini juga lebih mudah untuk dijadikan sebagai bukti 
jika berlaku sebarang pertelingkahan. Di samping itu, ia dapat 
mengelak sebarang keraguan terhadap jumlah, sifat atau tempoh 
sesuatu hutang. 


Menurut para ulama lagi, semua ini menunjukkan bahawa 
perintah supaya hutang dicatat lebih merupakan saranan dan bukan 
perintah yang wajib dilaksanakan. 


Walau bagaimanapun, kami tegaskan di sini walaupun catatan 
hutang atau gadaian tidak wajib, namun ia tidak bermakna perkara 
ini boleh dianggap mudah. Akibatnya, masing-masing akhirnya 
membawa kes ini ke mahkamah. Mungkin ada pihak yang lemah 
pegangan agamanya akan menggunakan kesempatan ini untuk 
mengaut harta orang lain. 


Apa yang dikatakan oleh para ulama; perintah ini lebih 
merupakan saranan, bermaksud ia disunatkan atau digalakkan. 
Oleh itu, dalam apa keadaan sekalipun, yang terbaik ialah membuat 
catatan ataupun digantikan dengan gadaian jika tidak dapat 
membuat catatan. 


Langkah ini supaya manusia tidak mengabaikan sebarang 
langkah yang baik agar harta dan hak manusia tidak terabai. 
Kecualilah jika kepercayaan terhadap amanah, agama dan akhlak 
seseorang hampir mencapai tahap yakin. 


Hikmah 


Sebagaimana yang kerap kami nyatakan, syariat Allah adalah 
syariat yang berlandaskan kepada konsep memberi kemudahan, 
meringankan segala bebanan dan memelihara kepentingan manusia. 
Manusia sering berurusan sesama mereka. 

Dalam banyak hal mereka memerlukan wang, tetapi mereka 
tidak memilikinya. Dalam masa yang sama mereka memerlukan 
beberapa barang keperluan. Oleh itu mereka perlu berhutang atau 
menangguhkan pembayaran sehingga tempoh tertentu. 


Walau bagaimanapun, kadang-kadang tiada siapa yang 
mahu menghutangkan mereka wang atau barang keperluan tanpa 
sebarang cagaran. Pemilik wang atau barang pula memerlukan 
sesuatu yang dapat memastikan mereka memperolehi semula hak 
mereka sepenuhnya. 


Mereka juga tidak mahu terlibat dengan perbalahan dan 
perbicaraan. Mereka juga tidak mahu menerima penjamin dan tidak 
mahu hanya setakat catatan dan saksi. Mereka mahu sesuatu yang 
dapat menjadi cagaran kepada hak mereka. 


Dalam masa yang sama pihak yang memerlukan wang 
pula bersetuju untuk memberikan cagaran ini. Mereka bersedia 
memberikan apa yang dikehendaki oleh pihak yang menuntut 
cagaran. Dengan persefahaman ini, kepentingan kedua-dua pihak 
dapat dipenuhi dan ini akan memudahkan urusan mereka. 

Sebagaimana yang kita maklumi, kontrak gadaian perlu 
memenuhi rukun-rukun yang ditetapkan sebagaimana kontrak- 
kontrak lain. Kontrak ini tidak akan wujud tanpa rukun-rukun 
ini. Rukun-rukun ini pula perlu mematuhi beberapa syarat yang 
membolehkan kontrak tersebut disahkan dan diiktiraf oleh syarak. 
Rukun-rukun kontrak gadaian adalah seperti berikut: 


1. 'Agidan (0:84 : dua pihak yang berkontrak): iaitu pihak 
yang terbabit dengan kontrak tersebut, iaitu rahin (A) : 
penggadai) dan murtahin (Sey : penerima gadaian). 


2. Sighah (> : lafaz kontrak): iaitu ucapan yang diucapkan 
oleh pihak yang berkontrak, yang merujuk kepada pemeteraian 
kontrak. 


3. Marhun bihi (4 oy : hutang): iaitu punca kontrak ini 
dimeterai dan menjadi tanggungan penggadai yang mesti 
dijelaskan kepada penerima gadaian. 


4. Marhun (ö%% : barang gadaian): iaitu barang yang 
diserahkan pada penerima gadaian sebagai cagaran kepada 
hutang penggadai. 


Kita akan bincangkan secara lebih mendalam rukun-rukun ini 
bersama syarat-syarat yang perlu dipatuhinya, dengan izin Allah. 


Rukun Pertama: 'Aqidan (Dua Pihak yang Berkontrak) 


Mereka adalah penggadai dan penerima gadaian. Penggadai 
adalah penghutang iaitu orang yang berhutang dan bertanggung- 
jawab menunaikan hutang tersebut kepada penerima gadaian. 
Penerima gadaian pula adalah pemiutang iaitu pemilik hutang 
yang diberikan kepada penggadai dan yang memegang barangan 
gadaian. 

Kedua-dua pihak mestilah memenuhi syarat-syarat berikut: 


1. Mukallaf iaitu berakal dan baligh serta tidak dilarang 
menguruskan harta (mahjur 'alaih). 


Seorang kanak-kanak walaupun sudah mumayyiz tidak 
boleh menjadi penggadai dan penerima gadaian. Jika seseorang 
kanak-kanak menggadaikan barang miliknya kepada seseorang, 
gadaian tersebut tidak sah. Sementara penerima gadaian pula 
akan bertanggungjawab terhadap gadaian yang diambil daripada 
kanak-kanak tersebut. 


Demikian juga jika orang lain menyerahkan sesuatu gadaian 
kepada mereka, gadaian tersebut tidak sah dan tidak tertakluk 
kepada hukum gadaian. Selain kanak-kanak, termasuklah juga 
orang gila iaitu orang yang hilang akal. 


Ini kerana gadaian adalah kontrak yang membabitkan hukum 
dan tanggungjawab tertentu, sedangkan kanak-kanak dan orang gila 
tidak berkelayakan untuk memikul tanggungjawab tersebut. 


Syarak tidak mengiktiraf pengakuan dan tindakan mereka dalam 
sesuatu kontrak kerana mereka tidak berkelayakan untuk memikul 
tanggungjawab. Perkara ini telahpun anda fahami. Rasulullah s.a.w. 
bersabda: 


Jour ph iRU NUE REN, SERU RNIT A, 
KAU SP O pem yo UE OS le) 
„ CP Br 7 = L oa 
Ayes Big sy PET wp dan = 

sa e er | > a ae a tJi e 
ə Au A J rè FU Sab) 

o v ee x # D 

a“ 


Pena (bebanan hukum) diangkat daripada tiga golongan: 
daripada orang gila yang kehilangan akal sehinga dia pulih 
semula, daripada orang yang tidur sehingga dia terjaga, dan 
daripada kanak-kanak sehingga dia (sampai umur baligh 
dengan sebab) bermimpi (atau sebagainya).' 


Maksud pena diangkat ialah mereka tidak akan dihukum dan 
dipertanggungjawabkan. 


Sementara bagi orang yang dilarang menguruskan harta 
iaitu orang yang safih, mereka adalah orang yang tidak boleh 
menguruskan harta dengan baik. Ini mungkin kerana mereka 





1 Abu Daud, kitab: hudud, bab: orang gila yang mencuri dan melakukan kesalahan hudud, 
no. 4401. 

akan membelanjakan harta mereka untuk perkara-perkara yang 
diharamkan, terlalu boros atau tidak bijak menggunakan harta. 


Oleh kerana kontrak gadaian membabitkan pengurusan harta, 
ini bermakna orang yang dilarang tidak dibenarkan menjalankan 
kontrak ini. 


2. Kedua-dua pihak tidak dipaksa. Maknanya, kedua-dua 
pihak mestilah melakukannya secara sukarela. 


Jika penggadai dipaksa menyerahkan gadaian ataupun 
penerima gadaian dipaksa menerima gadaian tersebut, kontrak 
tersebut tidak sah dan tidak akan tertakluk kepada implikasi dan 
hukum gadaian. 


Dengan ini, jika paksaan ini dibatalkan, keadaan perlu kembali 
kepada asal. Iaitu penggadai wajib mengambil semula barang gadaian 
Jika pihak yang dipaksa adalah penerima gadaian. Penerima gadaian 
pula wajib memulangkan barang gadaian jika pihak yang dipaksa 
adalah penggadai. Sekiranya mereka mahu meneruskan kontrak 
gadaian, mereka perlu memulakannya semula. 


Sebabnya ialah gadaian merupakan amalan yang bersifat 
insyaiyyah (Sch : yang dimulakan secara pilihan dan sukarela) yang 
dibenarkan syarak. Sebarang paksaan akan mempengaruhi amalan 
ini dan membatalkan sebarang implikasi hukumnya. Perkara ini 
akan anda ketahui secara lebih mendalam dalam tajuk paksaan, 
dengan izin Allah. 


3. Kelayakan memberi dan menerima barang gadaian. 
Contohnya, mereka mestilah sama ada pemilik kepada barang 
yang digadai atau pemilik kepada hutang yang dicagar dengan 
gadaian. 


Wali dan pemegang wasiat memberi dan menerima gadaian: 


Maksud syarat ketiga diatas ialah wali dan pemegang wasiat 
tidak boleh menggadaikan harta orang yang di bawah jagaan 
mereka. Mereka juga tidak boleh menerima gadaian bagi harta 
orang di bawah jagaan mereka. 


Ini kerana wali dan pemegang wasiat tidak berkelayakan 
untuk menyumbangkan harta orang yang di bawah jagaan mereka. 
Sedangkan menggadai dan menerima gadaian mempunyai unsur- 
unsur sumbangan (tabarru’). 

Melalui gadaian, penggadai dilarang menggunakan barang 
gadaian (kecuali dengan syarat-syarat tertentu). Ini bermakna 
menghalang penggunaan harta tersebut dan menyekat manfaat 
tanpa sebarang balasan. Dengan ini ia dikira sebagai sumbangan. 


Sementara melalui penerimaan gadaian pula, wujud 
penangguhan harta (iaitu harta yang dihutangkan) yang sepatutnya 
diterima oleh orang yang di bawah jagaan mereka. Inj bermakna 
menyekat manfaat yang sepatutnya diterima pada ketika itu 
oleh orang yang di bawah Jagaan tanpa sebarang balasan. Ini 
kerana penerima gadaian tidak dibenarkan menggunakan barang 
gadaian seperti yang akan anda diketahui. Dengan ini wujud unsur 
sumbangan. 


Oleh itu, menurut para ulama fikah, dalam keadaan biasa, 
penjaga tidak berhak menjual harta milik orang yang di bawah 
jagaan mereka. Melainkan jual beli tersebut dijalankan secara 
tunai dan bayaran diterima sebelum dia menyerahkan barang 
yang dijual. Berdasarkan kenyataan ini, penjaga tidak boleh 
menerima gadaian bagi harta orang yang di bawah jagaannya. 


Walau bagaimanapun, para ulama fikah memberi pengecualian 
kepada dua keadaan. Dalam kedua-dua keadaan ini, wali dan 
pemegang wasiat berhak menggadai dan menerima gadaian bagi 
pihak orang yang di bawah jagaan mereka. Pengecualian ini 
diberikan kerana ia jelas memberikan kebaikan kepada orang yang 
di bawah jagaan mereka: 


i. Keadaan darurat 


Contohnya, penjaga memerlukan wang untuk perbelanjaan 
orang yang di bawah jagaannya. Sedangkan dia tidak mempunyai 
sebarang wang yang boleh digunakan untuk tujuan itu. Dengan itu, 
dia boleh menggadaikan sebahagian daripada harta mereka untuk 
mendapatkan wang yang akan dibelanjakan untuk mereka. 


Dalam masa yang sama, dia mengharapkan hutang tersebut 
akan dapat dibayar melalui hasil yang akan diperolehi, bayaran 
hutang yang bakal diterima atau jualan sesuatu milik mereka yang 
masih belum laku. 


Penjaga atau pemegang wasiat juga berhak menerima gadaian 
bagi pihak jagaannya. Iaitu bagi harta jagaannya yang dikhuatiri 
akan dicuri atau dirampas. Dengan itu penjaga atau pemegang 

wasiat bertindak menjualnya dengan pembayaran secara hutang 
atau tertangguh. Dan dia menerima barang bagi pihak jagaannya 
sebagai gadaian dan cagaran kepada hutang. 


ii. Gadaian dilakukan dengan alasan yang jelas membawa 
kebaikan kepada jagaan mereka. 


Contohnya, wali atau pemegang wasiat menemui barangan 
yang bernilai RM200.00 tetapi dijual pada harga RM100.00. Namun 
orang yang di bawah jagaannya tidak mempunyai wang untuk 
membeli barangan tersebut. Dalam keadaan ini, penjaga boleh 
membelinya dengan menggadaikan harta milik orang yang di bawah 
jagaannya yang bernilai RM100.00. 


Dalam keadaan ini, disyaratkan barang tersebut digadaikan 
kepada seseorang yang dipercayai dan berharta. Gadaian tersebut 
juga mestilah dilakukan di hadapan saksi dan untuk tempoh yang 
tidak terlalu lama pada kebiasaannya. Jika mana-mana syarat ini 
tidak dipatuhi, gadaian tersebut tidak sah. 


Selain menggadai, menerima gadaian juga dibenarkan. 
Contohnya, wali menjual barang milik jagaan mereka yang berharga 
RM100.00 dengan harga RM200.00. Kemudian dia menerima gadaian 
pembeli bagi pihak jagaan mereka yang bernilai RM200.00. 


Dalam keadaan ini, jelas apa yang dilakukan oleh penjaga adalah 
untuk kebaikan orang yang di bawah jagaannya. Oleh itu, tindakan 
penjaga yang menggadai dan menerima gadaian ini adalah sah. 


Rukun Kedua: Lafaz Kontrak (sighah) 


Lafaz kontrak (sighah) ialah penawaran dan persetujuan 
jaitu ucapan yang merujuk kepada penggadaian dan persetujuan 
menerima gadaian tersebut oleh penggadai dan penerima gadaian. 


Contohnya, penggadai berkata: “Saya gadaikan rumah saya ini 
dengan hutang yang saya ambil daripada anda.” Ataupun: “Ambillah 
ini (merujuk kepada barang yang ada di tangannya) sebagai gadaian 
kepada bayaran ini,” iaitu barang yang dibelinya. 


, 


Pemiutang pula berkata: “Saya setuju,” atau “saya terima 


gadaian ini,” atau sebagainya. 


Lafaz kontrak (sighah) disyaratkan dalam kontrak gadaian 
dan kontrak-kontrak lain kerana gadaian adalah kontrak yang 

membabitkan pertukaran harta. Oleh itu, pertukaran ini perlu 
dilakukan dengan kerelaan hati kerana harta seseorang tidak halal 
melainkan jika diberikan dengan rela hati. 


Kerelaan adalah suatu yang tersirat. Jadi ia memerlukan 
sesuatu yang boleh menunjukkan kerelaan ini iaitu lafaz yang 
diucapkan oleh kedua-dua pihak yang berkontrak. Lafaz ini pula 
mestilah dalam bentuk penawaran dan persetujuan. 


Bolehkah gadaian dilakukan secara mu'atoh (bw : saling 
beri-memberi tanpa sebarang sighah)? Contohnya pembeli 
berkata: “Jualkan barang ini kepada saya dengan harga yang saya 
bayar secara hutang, dan anda ambil jam ini sebagai gadaiannya.” 
Penjual pula berkata: “Saya jual.” Pembeli kemudiannya mengambil 
barang tersebut dan penjual mengambil jam tersebut. 


Menurut pendapat yang paling sahih, gadaian tidak berlaku di 
sini kerana ia perlu dilakukan menggunakan sighah yang khusus 
yang merujuk kepada gadaian dan penerimaan gadaian. 


Walau bagaimanapun, hukum ini adalah bagi orang yang boleh 
bercakap. Bagi orang bisu pula, mereka boleh menggunakan isyarat 
yang biasa digunakan dan boleh difahami menunjukkan mereka 
bersetuju dengan gadaian atau setuju menerima gadaian. 


Isyarat ini menggantikan lafaz yang perlu mereka ucapkan 
kerana isyarat ini sudah cukup menunjukkan dia bersetuju atau 
tidak. Selain isyarat, mereka yang boleh menulis dengan baik boleh 
menggunakan tulisan mereka. 


Rukun Ketiga: Barang Gadaian (marhun) 


Barang gadaian adalah barang yang diserahkan oleh penggadai 
kepada penerima gadaian untuk disimpan sebagai cagaran kepada 
hutangnya. Para ulama fikah menetapkan beberapa syarat yang 
perlu dipenuhi untuk menjadikan gadaian tersebut sah. Syarat- 
syarat tersebut adalah seperti berikut: 


1. Mestilah dalam bentuk benda. Ini bermakna, perkhidmatan 
tidak boleh digadaikan. Contohnya, menggadaikan kediaman 
rumah. Ini kerana sesuatu perkhidmatan akan luput dengan 
berlalunya masa. Ini menyebabkan ia tidak boleh dijadikan 
sebagai cagaran dan tidak boleh disimpan. 


1 Penjual tidak menyebut dia menerima gadaian, dia hanya bersetuju menjual (Pent.) 

2. Mestilah barang yang boleh dijual. Oleh itu, barang 
gadaian mestilah memenuhi syarat-syarat yang ditetapkan 
bagi barang yang boleh dijual sebagaimana yang dinyatakan 
dalam tajuk kontrak jual beli. Iaitu barang tersebut mestilah 
wujud ketika kontrak dimeterai. Selain itu, barang tersebut 
juga mestilah harta yang diiktiraf sebagai bernilai oleh syarak, 
boleh diserahkan dan telah sah menjadi milik penggadai atau 
berada dalam kuasanya. 


Dengan ini, menggadaikan anak kambing yang bakal dilahirkan 
adalah tidak sah, kerana ia tidak wujud ketika kontrak dimeterai. 
Demikian juga anjing dan babi kerana kedua-dua haiwan ini tidak 
diiktiraf sebagai harta yang bernilai oleh syarak. Termasuklah 
juga, haiwan yang diburu oleh orang yang berihram ketika dalam 
musim haji atau umrah dan haiwan yang diburu di tanah Mekah. 
Ini kerana haiwan-haiwan ini dikategorikan sebagai bangkai dan 
bangkai tidak diiktiraf sebagai harta oleh syarak. 


Di samping itu, tidak sah menggadaikan burung yang masih 
terbang di udara kerana haiwan ini tidak boleh diserahkan. 
Demikian juga tidak sah menggadaikan hutang yang ada pada 
seseorang kerana hutang ini tidak boleh diserahkan. 


Tidak sah juga menggadaikan barang yang ditawarkan 
kepadanya untuk dibeli atau benda-benda yang terbiar seperti kayu 
api dan rumput yang tidak bertuan yang akan dikumpul. Ini kerana 
semua barang ini masih belum sah sebagai miliknya dan belum 
berada dalam kuasanya. 


Adakah penggadai disyaratkan memiliki barang yang digadai 
ataupun memadai barang tersebut berada dalam penguasaannya? 


Jawapan: Barang yang digadai tidak semestinya milik 
penggadai. Malah penggadai berhak meminjam sesuatu barang 
untuk digadaikan tetapi perlu memenuhi syarat-syarat dan hukum 
yang ditetapkan. Masalah ini akan dibincangkan dalam tajuk khusus 
jaitu barang yang dipinjam untuk digadai. 


Selain itu, penggadai tidak semestinya menjadi pemilik penuh 
kepada barang yang digadai. Malah, gadaian sah jika penggadai 
hanya memiliki sebahagian daripada barang yang digadai. Dengan 
syarat, dia menggadaikan bahagian miliknya. Contohnya, penggadai 
berkongsi sebuah kereta atau sebuah rumah atau sekeping tanah. 
Oleh itu penggadai berhak menggadaikan bahagiannya sebagai 
cagaran kepada hutangnya. 

Menurut para ulama fikah, gadaian seperti ini diistilahkan 
sebagai rahn al-musya’ (¢ Gi 545 : gadaian kongsi). Ini kerana hak 
yang dikongsi boleh dijual. Oleh itu sesiapa yang berkongsi harta 
yang tidak boleh dibahagi dan dipisahkan, ia berhak menjual 
bahagiannya. 


Dengan ini dia juga berhak menggadaikannya kerana tujuan 
gadaian ialah mencagar dan memanfaatkannya ketika tidak mampu 
melunaskan hutang. Ini boleh dilakukan secara rahn al-musya’ 
kerana gadaian ini boleh dijual apabila cukup tempoh dan bayaran 
yang diperolehi boleh digunakan untuk membayar hutang. 


Cara untuk menerima barang gadaian rahn al-musya’ ini akan 
dibincangkan dalam tajuk penerimaan barang gadaian, Insya Allah. 


Rukun Keempat: Hutang (marhun bihi) 


Marhun bihi di sini bermaksud hak penerima gadaian yang 
perlu dibayar oleh penggadai dan gadaian dilakukan sebagai timbal 
balas kepadanya. Terdapat beberapa syarat yang perlu dipenuhi: 


1. Mestilah dalam bentuk hutang. Maksud hutang ialah 
perkara yang boleh disahkan sebagai tanggungan (zimmah) 
seperti dirham, dinar atau mata wang-mata wang yang diguna 
pakai dan yang digunakan untuk menilai sesuatu benda. Ini 
kerana tujuan gadaian ialah untuk melunaskan marhun bihi 
Gaitu hak penerima gadaian yang perlu dibayar oleh penggadai) 
menggunakan nilai dan harga barang gadaian jika hutang 
tersebut tidak dapat dilunaskan. Ini boleh berlaku apabila 
marhun bihi adalah hutang. 


Dalam hal ini, sebab penggadai berhutang tidak diambil kira. Ia 
boleh jadi kerana dia membeli sesuatu dengan bayaran tertangguh, 
berhutang sesuatu atau sebagai ganti rugi kerana merosakkan 
barang milik penerima gadaian. 


Atas dasar ini, hutang tersebut tidak boleh berupa sesuatu 
benda. Contohnya, jika seseorang merampas sesuatu barang 
daripada seseorang. Kemudian mangsa menuntut semula haknya. 
Mangsa juga menuntut perampas agar menggadaikan sesuatu 
sebagai cagaran sehingga dia memulangkan semula barang yang 
dirampas kepadanya. 


Demikian juga apabila seseorang meminjam barang dan pemberi 
pinjaman meminta peminjam menggadaikan sesuatu dalam bentuk 

benda atau wang sebagai cagaran sehingga dia memulangkannya 
semula. Gadaian seperti ini tidak sah. Namun inilah yang banyak 
diamalkan hari ini. 


Pengarang kitab Mughni al-Muhtaj berkata: “Dengan ini kita 
dapat fahami bahawa amalan sesetengah pihak pada hari ini yang 
mewakafkan sesebuah buku tetapi meletakkan syarat buku ini 
tidak boleh dipinjam atau tidak boleh dikeluarkan dari tempat 
simpanannya melainkan diserahkan gadaian, sebagai tidak sah.” 


Gadaian tidak boleh diberikan sebagai tukaran kepada 
sesuatu benda. Ini kerana benda tidak boleh diganti menggunakan 
hasil jualan gadaian ketika ia gagal dipulangkan. Sebagai contoh, 
bagaimana hendak membayar seutas jam dengan wang ringgit 
atau mana-mana mata wang lain. Jika dijawab, ia dibayar 
berdasarkan nilai jam tersebut, kita perlu ingat bahawa nilai jam 
berbeza mengikut penilainya. Ini sudah tentu akan menimbulkan 
perbalahan. 


Oleh kerana gadaian disyariatkan dan dalam al-Quran 
1a disebut berkenaan hutang (sebagaimana dimaklumi ketika 
membincangkan tajuk kesahihan menurut syarak), maka ia tidak 
sah jika dijadikan cagaran untuk perkara lain selain hutang. 


2. Hutang tersebut mestilah telah sah menjadi tanggungan 
penggadai terhadap penerima gadaian. Contohnya, hutang 
tersebut adalah bayaran bagi barang yang dijual selepas 
kontrak jual beli dimeterai, walaupun sebelum barang tersebut 
diterima. Ataupun, nafkah isteri bagi bulan-bulan lepas, atau 
wang yang dihutang oleh penggadai sama ada telah diterima 
atau belum. Semua ini dan yang seumpama dengannya adalah 
sah sebagai hutang dalam kontrak gadaian. 


Dalam semua keadaan di atas, kontrak gadaian dibenarkan 
kerana hak penerima gadaian telah disahkan. Maka terdapat 
keperluan untuk mewujudkan cagaran. Dengan ini, gadaian ini akan 
menjadi cagaran hutang tadi. Dengan ini juga, penerima gadaian 
dibenarkan untuk menerimanya. 


Gadaian juga sah jika ia membabitkan kontrak yang meliba- 
tkan hutang. Contohnya, pembeli berkata: “Jualkan kepada saya 
baju ini dengan harga RM100.00 yang akan saya bayar selepas 
sebulan dan jam ini sebagai gadaiannya.” Penjual pula berkata: 
“Saya setuju” atau “Saya jual dan saya terima gadaian itu.” 

Ataupun penggadai berkata: “Hutangkan saya RM1,000.00 
selama setahun dan saya gadaikan permaidani ini.” Penerima 
gadaian berkata: “Saya setuju,” atau “saya hutangkan dan saya 
terima gadaian itu.” Ini kerana amalan seperti ini diperlukan oleh 
manusia. 


Oleh itu dalam kontrak hutang, jika tidak dibuat atau 
disyaratkan kontak gadaian, sedangkan hutang telah diberikan, 
kemungkinan penjual tidak dapat mewajibkan pembeli atau 
penghutang untuk mengemukakan gadaian selepas itu. Dengan ini, 
penjual kehilangan hak untuk menuntut cagaran kepada hutang 
yang diberikannya. 


Jika kontrak gadaian dimeterai sebelum hak penerima gadaian 
(hutang) disahkan atau sebelum kontrak yang membolehkan hak 
penerima gadaian (hutang) ini disahkan, kontrak tersebut tidak sah. 
Contohnya, seorang isteri meminta gadaian sesuatu barang bagi 
nafkah yang akan diterima pada masa akan datang, seorang yang 
meminta gadaian bagi hutang yang akan diberikannya atau bagi 
harga barang yang akan dijualnya. Semua gadaian ini tidak sah. 


Ini kerana gadaian ialah cagaran kepada hak penerima gadaian 
(hutang). Oleh itu, ia tidak boleh dilakukan sebelum hak tersebut 
disahkan. Gadaian juga bergantung kepada hak penerima gadaian 
(hutang) dan ia tidak boleh mendahuluinya sama sepertimana dalam 
masalah saksi. Penyaksian tidak boleh terlebih dahulu dikemukakan 
sebelum perkara yang ingin dipersaksikan disahkan. 


3. Jumlah dan sifat hutang mestilah diketahui oleh kedua- 
dua pihak. Apabila disahkan penggadai berhutang dengan 
penerima gadaian tetapi penerima gadaian tidak pasti adakah 
hutang ini dalam nilai ringgit Malaysia atau mata wang 
lain? Adakah jumlahnya RM1,000.00 atau RM2,000.00? Lalu 
penerima gadaian meminta penggadai menggadai sesuatu 
sebagai cagaran kepada hutang tadi, gadaian tersebut tidak 
sah. Sekalipun penggadai mengetahui jumlah dan sifat hutang 
tersebut. Ini kerana hutang yang tidak diketahui ini tidak dapat 
diselesaikan apabila gadaian ini dijual dalam kes penggadai 
gagal membayar hutang. 


Status Kontrak Gadaian 


Apabila kesemua rukun dan syarat kontrak gadaian dipatuhi, 
kontrak tersebut diterima sebagai sah. Adakah kontrak ini 

bersifat lazim?! Iaitu penggadai tidak boleh menarik balik dan 
mesti menyerahkan barang gadaian kepada penerima gadaian. 
Ataupun adakah dia masih mempunyai pilihan sama ada mahu 
menyerahkannya atau menarik balik gadaiannya. 


Jawapan: Kontrak gadaian ialah kontrak yang tidak lazim 
sebelum barang gadaian diterima. Penerimaan barang gadaian 
adalah pelengkap kontrak dan sesuatu syarat hanya berkuatkuasa 
setelah ia diterima. Oleh itu, selagi barang yang ingin digadai berada 
di tangan penggadai, dia berhak menarik balik gadaiannya. 


Walau bagaimanapun, apabila barang tersebut telah diserahkan 
kepada penerima gadaian dan penerima telah menerima barang 
gadaian tersebut, kontrak tersebut menjadi lazim. Seterusnya, 
penerima gadaian berhak menyimpannya dan penggadai tidak boleh 
mengambil balik gadaian atau menuntut semula barang gadaian 
kecuali setelah mendapat kebenarannya. 


Dalil bagi pendapat di atas ialah firman Allah: 


èe 
20 Jan Rh GELAS d3 2m a Ale J Sa 


Jika kamu berada dalam musafır alu kamu berhutang atau 
memberi hutang yang bertempoh), sedangkan kamu tidak 
mendapati jurutulis, maka hendaklah diserahkan barang- 
barang gadaian yang akan dipegang (oleh orang yang memberi 
hutang). 

(Al-Baqarah: 283) 


Huruf “fa” (maka) pada perkataan “rihan” (barang gadaian) 
menunjukkan ia adalah jawab kepada kata syarat iaitu “jika 
kamu”. Ayat seperti ini membawa maksud perintah. Perintah ini 
merujuk kepada pemberian gadaian yang dinyatakan cirinya iaitu 
“magbudhah” (dipegang). 


Oleh itu, sesuatu perintah yang disertakan dengan ciri-ciri 
tertentu menunjukkan ciri tersebut merupakan pelengkap dan 
syarat kepada perintah tersebut. Ini kerana sesuatu yang dibenarkan 
oleh syarak berdasarkan ciri-ciri tertentu hanya dibenarkan setelah 
ciri-ciri tersebut wujud. 


1 Kontrak yang lazim ialah kontrak yang tidak boleh dibatalkan oleh salah satu pihak tanpa 


persetujuan pihak kedua. Sila lihat: al-Fiqh al-Islami wa Adillatuh, Dr. Wahbah az-Zuhaili, 


4/3094. -pent. 
2 Kata syarat dan jawab adalah seperti “Jika kamu..., maka...” -pent. 

Inı menunjukkan kontrak gadaian tidak akan sempurna 
melainkan setelah penerimaan barang gadaian dibuat. Apabila 
barang ini diterima, kontrak tersebut telah lengkap. Setelah ia 
lengkap, kontrak tersebut menjadi lazim. 


Selain itu, firman Allah yang bermaksud, “dipegang” seolah-olah 
menjadi sia-sia jika kontrak gadaian menjadi lazim walaupun barang | 
gadaian belum diterima. Sedangkan firman Allah mustahil bersifat 
sia-sia dan tidak berfaedah. Atas dasar ini, ciri yang dinyatakan 
dalam firman Allah tadi perlu diambil kira sebagai syarat supaya 
sesuatu kontrak gadaian menjadi lazim. 


Di samping itu, kontrak gadaian sebenarnya mempunyai 
unsur-unsur sumbangan daripada penggadai (kita telah bincangkan 
perkara ini ketika membincangkan syarat-syarat pihak yang 
berkontrak). Ini kerana penerima gadaian menyekat manfaat 
barang gadaian tanpa sebarang balasan. Kontrak yang berdasarkan 
sumbangan secara sukarela tidak akan menyebabkan pelakunya 
terikat dengan apa-apa. 


Oleh itu, jika kontrak gadaian berkuatkuasa sebaik sahaja 
dimeterai, sudah tentu ia akan mengikat pelakunya supaya 
meneruskannya. Dengan ini, penerusan kontrak gadaian mestilah 
berlaku dengan kerelaan pelakunya. 


Ini terjadi apabila pelaku menyerahkan gadaian dan penerima 
gadaian menerimanya. Apabila kontrak tersebut diteruskan dengan 
kerelaan penggadai, kontrak tersebut mula berkuat kuasa dan 
penggadai tidak boleh menarik balik gadaiannya. 


Kaedah Penerimaan Gadaian 


Oleh kerana penerimaan barang gadaian oleh penerima 
gadaian menjadi syarat bagi melengkapkan kontrak gadaian dan 
menjadikan kontrak ini berkuatkuasa, bagaimanakah penerimaan 
ini dilakukan? 


Barang yang digadai ada yang berbentuk harta tak boleh alih 
seperti tanah atau bangunan, dan ada yang berbentuk harta boleh 
alih seperti kereta atau sebagainya. 


Bagi harta tak boleh alih, penerimaan boleh dilakukan 
dengan penggadai melepaskan pegangannya kepada penerima 
gadaian. Pelepasan ini boleh dilakukan dengan mengenepikan segala 
halangan yang boleh menghalang penyerahan barang gadaian. 

Contohnya, jika barang tersebut dipenuhi dengan sesuatu 
barang atau bangunan tersebut didiami oleh seseorang atau 
sebagainya. Dalam keadaan ini, penyerahan dan penerimaan boleh 
dilakukan dengan cara mengosongkannya dan membuang segala 
halangan yang menghalang penerimaannya. 


Bagi harta boleh alih, pelepasan sahaja tidak memadai, 
malah mestilah dilakukan dengan cara diserahkan dan dipindahkan 
kepada penerima sebagaimana yang biasa diamalkan atau pada 
adatnya dilihat sebagai telah diterima oleh pemiutang. Jika proses 
ini tidak dilakukan, ia tidak diakui sebagai penerimaan. 


Perkara di atas adalah bagi harta yang dijadikan gadaian 
sepenuhnya. Dalam keadaan hanya sebahagian sahaja harta yang 
| digadai iaitu rahn al-musya' seperti yang dibincangkan sebelum ini, 
bagaimanakah penerimaan dilakukan? 


Jawapan: Bagi harta boleh alih, penerimaan dilakukan dengan 
cara menyerahkan kesemua harta tersebut kepada penerima gadaian. 
Penyerahan ini mestilah setelah mendapat kebenaran rakan kongsi. 
Ini kerana seperti yang anda sedia maklum, penerimaan hanya dapat 
dilakukan dengan cara memindahkan harta tersebut. 


Jika rakan kongsi tidak bersetuju dan tidak membenarkan 
harta tersebut dipindahkan, penerima gadaian boleh bersetuju 
membiarkan barang gadaian berada di tangan rakan kongsi 
penggadai dan menerima rakan kongsi tersebut sebagai wakil dalam 
menerima barang gadaian, seterusnya melengkapkan kontrak 
tersebut. 


Ataupun, jika penerima gadaian tidak bersetuju, dia boleh 
membawa perkara ini ke mahkamah. Di mahkamah, hakim akan 
memutuskan barang gadaian tersebut akan disimpan oleh mahkamah 
bagi pihak penerima gadaian dan rakan kongsi penggadai. 


Rakan kongsi penggadai boleh menggunakan barang yang 
digadai tadi berdasarkan pegangannya tetapi dengan kebenaran 
penerima gadaian dan juga hakim. 

Kita sedia maklum, setiap kontrak yang dibenarkan oleh syarak 
pasti membabitkan hukum-hakam tertentu. Ini adalah implikasi 
yang ditetapkan oleh syarak apabila wujud urusan antara dua pihak 
dan apabila kontrak tersebut memenuhi semua rukun dan syarat 
yang ditetapkan. 


Kontrak gadaian sama seperti kontrak yang lain. Apabila 
kontrak ini disahkan, ia akan berkuatkuasa dalam bentuk yanganda 
sedia maklum. Dengan itu juga, segala implikasi dan hukum yang 
berkaitan dengannya akan turut berkuatkuasa. Apakah hukum- 
hakam tersebut? 


Bagi memudahkan perbincangan, kami akan bahagikan 
perbincangan ini kepada empat bahagian: 


Bahagian pertama: Hukum barang gadaian ketika berada dalam 
pegangan penerima gadaian. 


Bahagian kedua: Hukum barang gadaian sekiranya rosak. 


Bahagian ketiga: Hukum barang gadaian yang bertambah nilai 
ketika berada di tangan penerima gadaian. 


Bahagian keempat: Hukum-hakam lain yang berkaitan gadaian. 


Bahagian pertama: Hukum Barang Gadaian Ketika Berada 
dalam Pegangan Penerima Gadaian 


Setelah penggadai menyerahkan barang gadaian kepada 
penerima gadaian dan setelah segala rukun dan syarat dipenuhi, 
beberapa hukum seperti penyimpanan barang gadaian, penjagaan dan 
kos penjagaan barang gadaian, apakah kedudukan penerima gadaian 
dengan barang gadaian?, bolehkah penerima gadaian menggunakan 

barang gadaian?, apakah hukum membelanjakan barang ini?, 
bagaimanakah cara penyerahan semula barang gadaian setelah 
hutang dilunaskan?, bila dan bagaimana gadaian ini dijual? Kesemua 
perkara ini akan dibincangkan dalam tajuk-tajuk berikut: 


1. Penyimpanan Barang Gadaian 


Seperti yang kita sedia maklum, kontrak gadaian tidak akan 
lengkap dan berkuatkuasa melainkan setelah barang gadaian 
diterima. Hanya setelah gadaian ini diterima oleh penerima gadaian 
barulah kontrak tersebut lengkap dan berkuatkuasa. Pada ketika 
ini, penggadai tidak berhak menarik balik gadaiannya melainkan 
setelah dia melunaskan semua hutangnya. Dengan ini, penerima 
gadaian berhak menyimpan barang yang digadai dan penggadai 
tidak dibenarkan mengambilnya. 


Walau bagaimanapun, untuk melengkapkan kontrak ini, 
apa yang penting ialah penerimaan pada kali pertama kerana ia 
tidak semestinya berterusan. Maksudnya, barang gadaian tidak 
semestinya berterusan disimpan oleh penerima gadaian supaya 
gadaian tersebut sah. 


Dengan ini, penerima gadaian boleh memindahkan semula 
barang gadaian kepada penggadai. Tetapi penerima gadaian 
mestilah bersetuju dan mengizinkannya. Tindakan ini tidak akan 
membatalkan kontrak gadaian. Walau bagaimanapun, penerima 
gadaian masih mempunyai hak terhadap barang gadaian tersebut. 
Dia boleh mengambilnya semula dan menyimpannya pada bila-bila 
masa. 


Pada dasarnya, tujuan di sebalik gadaian ialah untuk 
melunaskan hutang. Ini boleh dilakukan walaupun penerima 
gadaian tidak menyimpannya. Selain itu, sebagaimana yang akan 
kita bincangkan nanti, penggadai sebenarnya masih memiliki hak 
perkhidmatan barang yang digadai. 


Ini bermakna, dia masih berhak menggunakan barang yang 
digadai tetapi dengan izin penerima gadaian. Ini hanya dapat 
dilakukan setelah barang yang digadai dipindahkan dari pegangan 
penerima gadaian. 


2. Penjagaan dan Kos Penyelenggaraan Barang Gadaian 


Penjagaan barang gadaian bermaksud mengawasi, 
memelihara dan memastikan barang yang digadai selamat dan 

tidak rosak seperti dijaga supaya tidak dicuri. Ini dilakukan untuk 
kepentingan penerima gadaian kerana barang ini perlu sentiasa 
dalam keadaan baik supaya ia boleh digunakan untuk melunaskan 
hutang apabila penggadai gagal membayar hutangnya. 


Atas dasar ini, penerima gadaian wajib menjaganya kerana 
ia adalah untuk kebaikannya, apatah lagi apabila barang tersebut 
berada di tangannya. Begitu juga sesiapa yang memegang sesuatu 
barangan, dialah yang bertanggungjawab menjaganya. Dia 
bertanggungjawab menjaganya mengikut amalan yang diguna 
pakai. Ini kerana mengikut kontrak, dia adalah pihak yang 
bertanggungjawab menjaganya. 


Jika barang tersebut memerlukan kepada seorang penjaga, 
upahnya perlu dibayar oleh penerima gadaian. Begitu juga jika 
barang tersebut memerlukan tempat simpanan, penerima gadaian 
wajib menyediakannya. Begitu juga dengan upah pengawal atau 
sebagainya. 


Kos penyelenggaraan barang gadaian pula ialah semua 
perbelanjaan yang diperlukan bagi memastikan keadaannya. 
Contohnya makanan bagi haiwan, air bagi tanaman dan kos 
penyelenggaraan bagi rumah. Kesemua ini perlu ditanggung 
oleh penggadai. Kerana semua kerja ini bertujuan mengekalkan 
keadaan barang yang digadai iaitu barang miliknya. Dia mesti 
menanggungnya supaya barang ini tidak rosak demi menjaga hak 
penerima gadaian. 


Perkara ini dinyatakan oleh Rasulullah s.a.w. yang bersabda: 


Gadaian tidak terluput (diambil penerima gadaian). Gadaian 
adalah daripada penggadai yang menggadaikannya. Dia 
yang mendapat keuntungannya dan dia yang menanggung 
kerugiannya.' 


Di antara erti kata kerugian ialah kos perbelanjaan 
menguruskannya. 


3. Status Penerima Gadaian 
Sepertimana yang kita sedia maklum, setelah semua rukun 


dan syarat gadaian dipenuhi, kontrak tersebut dianggap sah. 


1  Asy-Syafie dalam al-Umm, kitab: gadaian, bab: ganti rugi gadaian, 3/147; dan ad- 
Daraquthni, kitab: jual beli, no. 133. 

Penerima gadaian berhak untuk menerima barang gadaian selagi 
mana penggadai tidak menarik balik gadaiannya. Setelah penerima 
gadaian menerima gadaian tersebut, dia berhak menyimpannya 
sehingga penggadai melunaskan hutang. 


Penggadai tidak berhak mengambil semula barang gadaian 
tersebut melainkan dengan kebenaran penerima gadaian. Ini 
bermakna barang tersebut berada dalam tangan dan penguasaan 
penerima gadaian. 


Persoalannya ialah adakah penerima gadaian adalah pemegang 
amanah (yad amanah) atau pemegang tanggungjawab (yad doman) 
terhadap barang gadaian tersebut? 


Pemegang amanah (yad amanah) bermakna dia tidak perlu mem- 
bayar ganti rugi jika berlaku sebarang kerosakan terhadap barang 
yang berada di tangannya tanpa disengajakan atau kecuaian. 


Pemegang tanggungjawab (yad doman) pula bermakna dia 
perlu membayar ganti rugi terhadap apa sahaja kerosakan yang 
berlaku ke atas barang yang berada di tangannya sama ada kerana 
disengajakan atau tidak dan kerana kecuaian atau tidak. 


Jawapan: Penerima gadaian adalah pemegang amanah bagi 
barang yang digadai. Oleh itu, dia tidak perlu membayar ganti rugi 
jika berlaku kerosakan (tanpa disengajakan atau kecuaian). Hutang 
penggadai juga tidak akan dikurangkan sebagai ganti kepada 
kerosakan yang berlaku ke atas sebahagian atau keseluruhan 
barang gadaian. 


Hukum ini dikecualikan dalam kes kerosakan disengajakan atau 
berlaku kerana kecuaian penerima. Perkara ini akan kita bincangkan 
dengan lebih mendalam dalam tajuk kerosakan barang gadaian. 


Dalil bagi pendapat di atas ialah hadis Rasulullah s.a.w.: 


Dia mendapat keuntungannya dan dia menanggung 
kerugiannya. 


Termasuk dalam erti kata kerugian ialah kebinasaan dan 
kerosakan. Oleh kerana kerosakan ditanggung oleh penggadai, ini 
bermakna penggadai adalah orang yang bertanggungjawab dengan 
gadaian tersebut. Sekaligus bermakna penerima gadaian tidak 
memegang tanggungjawab. Dengan itu dia dikira sebagai orang 
yang diamanahkan. 

4. Penggunaan Barang Gadaian 


i. Penggunaan oleh Penggadai 


Seperti yang kita sedia maklum, dalam kontrak gadaian, 
barang gadaian tidak perlu sentiasa berada dalam simpanan 
penerima gadaian. Barang ini boleh diambil daripada penerima 
gadaian setelah mendapat kebenarannya. 


Penggunaan barang gadaian adalah hak penggadai. Ini 
berdasarkan sabda Baginda: “Dia mendapat keuntungannya.” 
Termasuk dalam erti kata keuntungan ialah penggunaannya. Cuma, 
barang ini tidak dapat digunakan kerana ia berada dalam simpanan 
penerima gadaian. Namun, sekiranya dibenarkan, penggadai boleh : 
mengambil dan menggunakannya. - 


Baginda juga bersabda: 
N A 
Pe DA dy gij EF 


Haiwan tunggangan boleh ditunggang apabila dijadikan 
gadaian. Susu haiwan boleh diminum apabila dijadikan 
gadaian. Orang yang menunggang dan meminum perlulah 
menanggung perbelanjaan haiwan itu. 


Orang yang menunggang dan meminum di sini ialah pemilik 
penggunaannya iaitu penggadai. Dengan ini, penggadai berhak 
menggunakan gadaian ini dan bertanggungjawab menanggung 
perbelanjaannya. 


Walau bagaimanapun, penggunaan ini mestilah memenuhi 
beberapa syarat: 


a. Penggunaan barang gadaian mestilah tidak menyebabkan 
kemudaratan seperti susut nilai atau kerosakan. 


b. Penggadai tidak boleh membawa barang gadaian dalam 
perjalanan jauh. Ini kerana perjalanan jauh mempunyai risiko 
terhadap barang gadaian, apatah lagi jika tiada keperluan yang 
mendesak. 


Namun, apabila penerima gadaian membenarkannya, 
penggadai boleh membawanya. 

Walau bagaimanapun, jika barang gadaian tersebut dapat 
digunakan tanpa perlu dikeluarkan daripada simpanan penerima 
gadaian, ia perlu dilakukan dengan cara sedemikian. Namun, jika 
ia hanya dapat digunakan dengan cara mengeluarkannya daripada 
simpanan penerima gadaian, ia boleh dikeluarkan. 


Walau bagaimanapun adalah lebih baik jika penerima gadaian 
melantik dua orang saksi lelaki atau seorang lelaki serta dua orang 
perempuan untuk menjadi saksi kerana perkara ini melibatkan harta. 
Penggadai seterusnya bertanggungjawab memulangkan barang 
tersebut kepada penerima gadaian selepas selesai menggunakannya. 


ii. Penggunaan oleh Penerima Gadaian 


Sebagaimana yang kita sedia maklum, kontrak gadaian 
bertindak sebagai cagaran kepada hutang. Proses ini dilakukan 
dengan memberikan penerima gadaian hak menerima barang gadaian. 
Langkah ini diambil supaya penerima gadaian boleh menjual dan 
menggunakan hasil jualan tadi untuk mendapatkan semula hutang 
yang diberikannya sekiranya penggadai gagal membayar hutang. 


Kontrak gadaian tidak bermakna penerima gadaian memiliki 
barang gadaian atau dibolehkan menggunakannya. Sebaliknya hak 
milik dan penggunaannya masih dipegang oleh penggadai iaitu 
pemilik asalnya. 


Dengan ini, penerima gadaian tidak boleh menggunakan barang 
gadaian melainkan dengan izin penggadai. Jika penerima gadaian 
melanggar larangan ini, dia perlu menggantikan barang tersebut. 


Bolehkah penerima gadaian menggunakannya jika diizinkan 
oleh penggadai? 


Di sini perlu dibezakan antara kebenaran yang diberikan setelah 
kontrak dimeterai, sempurna serta tanpa disyaratkan dan kebenaran 
yang dinyatakan dalam kontrak dan dijadikan sebagai syarat: 


Jika kebenaran ini dinyatakan dalam kontrak dan dijadikan 
sebagai syarat, syarat tersebut tidak sah. Dengan ini juga, menurut 
pendapat yang azhar', kontrak tersebut juga tidak sah. Ini kerana 
syarat ini bercanggah dengan kandungan kontrak kerana kontrak 


1 Pendapat yang azhar adalah pendapat yang paling jelas (kuat) dalilnya antara dua 
atau lebih pendapat Imam Syafie yang kuat. Sila lihat: al-Fiqh al-Islami wa Adillatuh, Dr. 
Wahbah az-Zuhaili, 1/79. -pent. 

tersebut bertindak sebagai cagaran dan bukan untuk membenarkan 
penggunaannya. 


Selain itu, syarat ini juga memberi keuntungan kepada hanya 
satu pihak dan merugikan pihak yang satu lagi. Iaitu ia memberi 
keuntungan kepada penerima gadaian dan merugikan penggadai. 


Pendapat lain pula (muqabil azhar)' menyatakan, syarat ini 
tidak sah tetapi tidak diambil kira kerana kontrak tersebut tetap 
sah. Walau bagaimanapun, ini adalah pendapat yang lemah. 


Namun, jika kebenaran untuk penerima gadaian menggunakan 
barang gadaian tidak dinyatakan sebagai syarat dalam kontrak, 
kebenaran ini sah. Penerima gadaian berhak menggunakannya 
kerana penggadai sebagai pemilik membenarkannya. 


Penggadai berhak membenarkan hak miliknya digunakan 
selagi ia tidak menggugat hak-hak orang lain. Dalam keadaan ini, 
penerima gadaian telah diberikan kebenaran dan haknya masih 
tidak diabaikan. Ini kerana barang tersebut masih berada dalam 
pegangannya. | 


5. Kontrak yang Melibatkan Barang Gadaian 


Kontrak yang dimaksudkan di sini ialah sebarang tindakan 
yang menyebabkan wujudnya implikasi syarak, seperti hadiah, jual 
beli dan sebagainya yang melibatkan barang gadaian. 


Tindakan ini mungkin dilakukan oleh penggadai ataupun 
penerima gadaian. Ia mungkin dilakukan dengan izin atau tanpa 
izin pihak kedua. 


i. Kontrak yang Dilakukan oleh Penggadai dan 
Melibatkan Barang Gadaian 


Sekiranya penggadai melakukan sesuatu kontrak yang boleh 
menyebabkan hak miliknya ke atas barang tersebut dilucutkan, 
seperti jual beli, hadiah dan wakaf, semua tindakan ini tidak sah 
jika dilakukan tanpa izin penerima gadaian. Begitu juga, tiada 
sebarang implikasi syarak yang akan berkuatkuasa bagi tindakan 
ini dan ia akan kekal sebagai barang gadaian. 


1 Pendapat mugabil azhar ( eu 3) adalah pendapat yang berlawanan dengan pendapat 
yang azhar. la juga dikenali sebagai pendapat yang zahir. Pendapat ini juga mempunyai 
dalil yang kuat. Cuma pendapat yang azhar adalah lebih kuat dalilnya. Sila lihat: al-Figh 
al-Islami wa Adillatuh, Dr. Wahbah az-Zuhaili, 1/79. -pent. 

Ini kerana barang tersebut merupakan cagaran yang dipegang 
oleh penerima gadaian bagi hutang yang diberikan kepada 
penggadai. Jika tindakan ini dibenarkan, sudah tentu cagaran 
ini tidak berfaedah lagi dan hak penerima gadaian akan terabai. 
Oleh itu, tindakan ini tidak dibenarkan bagi menjaga kepentingan 
penerima gadaian. 


Selain daripada urusan yang menghilangkan hak milik barang, 
urusan yang akan mengurangkan nilai atau fizikal barang juga tidak 
dibenarkan. Contohnya, meminjamkannya kepada orang yang akan 
merosakkannya atau menyewakannya sehingga selepas tempoh 
hutang tamat kerana ia akan mengurangkan nilai barang. 


Ini kerana jika barang tersebut perlu dijual untuk melangsaikan 
hutang, orang ramai tentunya kurang berminat untuk membeli 
barangan tersebut kerana ia sedang disewa. Kemungkinan, barang 
tersebut tidak dapat dijual langsung ataupun hanya dapat dijual 
dengan harga yang rendah. Jika tempoh sewaan tamat semasa tamat 
tempoh hutang atau sebelumnya, sewaan tersebut dibenarkan dan 
dikira sah kerana tiada mudarat padanya. 


Selain itu juga, penggadai tidak dibenarkan menggadaikannya 
pula kepada orang lain. Tindakan ini akan menyebabkan berlaku 
pertindihan tuntutan. Ini akan menyebabkan tujuan gadaian tidak 
tercapai. 


Jika tindakan yang dilakukan oleh penggadai tidak mengakibat- 
kan perkara-perkara yang dinyatakan di atas, tindakan tersebut 
dibenarkan. Contohnya, seperti meminjamkannya atau sebagainya. 


Tindakan di atas dilarang sekiranya penerima gadaian tidak 
mengizinkannya. Sekiranya penerima gadaian mengizinkannya, 
tindakan di atas dibenarkan dan membabitkan implikasi syarak. Ini 
kerana halangan kepada tindakan ini bergantung kepada kebenaran 
penerima gadaian. Dengan kebenaran ini, penerima gadaian telah 
menggugurkan larangan ini. 


Walau bagaimanapun, penerima gadaian masih berhak 
menarik balik kebenarannya sebelum penggadai melakukan sesuatu 
kontrak. Ini kerana haknya masih kekal selagi belum ada sebarang 
tindakan daripada penggadai. 


Sekiranya penerima gadaian tidak menarik balik kebenarannya 
selepas penggadai melakukan sesuatu kontrak terhadap barang 

gadaian, sebarang tindakan yang melucutkan hak milik penggadai 
seperti menghadiahkan atau seumpamanya akan menyebabkan 
gadaian tersebut terbatal. Sekiranya tindakan tersebut tidak 
menyentuh taraf hak miliknya, kontrak gadaian tersebut kekal. 


ii. Kontrak yang Dilakukan oleh Penerima Gadaian 
dan Melibatkan Barang Gadaian 


Sebarang kontrak oleh penerima gadaian tehadap barang 
gadaian sudah tentu sama ada dibuat dengan mendapat keizinan 
penggadai atau pun tidak. 


Sekiranya kontrak tersebut tidak mendapat keizinan 
penggadai, ia dianggap terbatal dan tidak melibatkan sebarang 
implikasi syarak, walau apa sekalipun bentuknya. Jika penerima 
gadaian menyerahkan barang gadaian kepada orang lain, tindakan 
tersebut dianggap sebagai salah laku. Penerima gadaian perlu 
bertanggungjawab dengan barang tersebut. 


Ini kerana tindakan yang dilakukannya itu melibatkan barang 
yang bukan miliknya dan dia tidak mendapat keizinan pemiliknya. 
Penerima gadaian sebenarnya bukanlah pemilik barang gadaian dan 
bukanlah juga pemilik hak menggunakan barang tersebut. 


Sekiranya kontrak tersebut mendapat keizinan penggadai, 
semua kontrak tersebut sah kerana ia dibuat dengan izin pemilik. 
Namun, beberapa perkara perlu dilihat: 


Sekiranya kontrak tersebut menyebabkan hak milik penggadai 
dilucutkan seperti hadiah atau jual beli, kontrak gadaian tersebut 
terbatal kerana cagaran dalam kontrak ini telah dilucutkan. 


Sekiranya tindakan tersebut tidak menggugat hak milik 
penggadai seperti peminjaman dan sewa, kontrak tersebut tidak 
terbatal. Ini kerana cagaran dalam kontrak ini masih wujud. 


'6. Penamatan Kontrak Gadaian dan Penyerahan 
Semula Barang Gadaian Setelah Hutang Dilunaskan 


Setelah penggadai melunaskan semua hutangnya, kontrak 
-= gadaian tersebut ditamatkan. Dengan ini, penerima gadaian perlu 
memulangkan semula barang gadaian kepada penggadai. Ini perlu 
dilakukan tidak kira sama ada pembayaran dibuat sebelum atau 
pada tarikh pembayaran ditetapkan. 

Sekiranya penerima gadaian gagal, cuai atau enggan 
memulangkannya tanpa sebarang sebab yang munasabah, dia 
perlu mengambil tanggungjawab terhadap barang tersebut. Dalam 
keadaan ini, apa yang dilakukannya sama seperti orang yang 
merampas. Ini kerana dia tidak lagi berhak menyimpan barang 
tersebut. 


Jika penerima gadaian mempunyai sebab yang munasabah, 
contohnya barang tersebut berada di suatu tempat yang memakan 
masa untuk membawanya semula, dalam keadaan ini, penerima 
gadaian tidak perlu mengambil tanggungjawab. 


Begitu juga, dia tidak perlu mengambil tanggungjawab 
jika keengganannya memulangkan barang tersebut kerana dia 
mengetahui ada orang yang mahu merampas barang tersebut 
daripada penggadai setelah ia dipulangkan. Wallahu alam. 


Sekiranya penggadai membayar hutangnya secara ansuran, 
gadaian tersebut kekal sehingga segala hutangnya habis dibayar 
atau sehingga penerima gadaian memansuhkan segala baki 
hutangnya. Penggadai tidak berhak mengambil semula sebahagian 
daripada barang gadaian (jika barang tersebut boleh dipisahkan) 
berdasarkan jumlah bayaran yang telah dibuat. 


Ini kerana gadaian adalah suatu cagaran untuk keseluruhan 
hutang. Ia tidak boleh dipisah-pisahkan melainkan setelah semua 
hutang dilunaskan. Ini adalah berdasarkan ijmak ulama. 


Sekiranya penggadai meletakkan syarat dalam kontrak bahawa 
setiap kali hutang tersebut dibayar (secara ansuran), dia akan 
menerima semula gadaian dengan kadar yang sama, kontrak ini 
tidak sah. Ini kerana wujudnya syarat yang bercanggah dengan 
kandungan kontrak. 


7. Penjualan Barang Gadaian 


Setelah tempoh yang diberikan untuk penggadai melunaskan 
hutangnya tamat dan penggadai gagal membayarnya sedangkan 
penerima gadaian menuntut semula hutangnya, barang gadaian 
akan dijual bagi melunaskan hutang tersebut. 


Pihak yang berhak menjual barang gadaian tersebut ialah 
penggadai atau wakilnya. Ini kerana penggadai adalah pemilik 

asalnya dan wakilnya adalah pengganti bagi pihaknya. Namun 
demikian, keizinan penerima gadaian juga diperlukan kerana 
dia berhak ke atas nilai gadaian tersebut untuk melangsaikan 
hutangnya. 


Sekiranya penerima gadaian tidak membenarkan penjualan 
gadaian tersebut, masalah ini akan dihadapkan ke mahkamah. 
Hakim akan mengarahkan penerima gadaian membenarkan 
penjualan ini, atau pun menggugurkan hutang penggadai. 
Sekiranya penerima gadaian tidak membuat pilihan, hakim akan 
menjualnya walaupun tanpa izin. Hasil jualan ini akan digunakan 
untuk melunaskan hutang. Langkah ini bagi melindungi penggadai 
daripada kemudaratan. 


Demikian juga sebaliknya, jika penggadai enggan menjual 
barang tersebut. Hakim akan memberi pilihan sama ada penggadai 
membayar hutangnya atau menjual gadaiannya. Jika penggadai 
masih engkar, hakim akan menjualnya walaupun tanpa izinnya. 
Hasil jualan kemudiannya akan dibayar kepada penerima gadaian 
menurut jumlah hutangnya. Langkah ini bertujuan melindungi 
penerima gadaian daripada kemudaratan. 


Sekiranya penggadai memiliki barangan lain yang boleh dijual 
dan hasilnya dapat digunakan untuk membayar hutang, penggadai 
tidak boleh dipaksa untuk menjual gadaian tersebut. Namun 
dengan syarat dia mestilah mahu menjualnya dan menggunakan 
hasilnya untuk membayar hutang. Ini kerana barang gadaian tidak 
semestinya digunakan untuk membayar hutang. 


Apa yang wajib ialah menggunakan harta penggadai untuk 
melunaskan hutangnya. Dengan ini, tiada beza antara barang 
gadaian dengan harta miliknya yang lain. Kes ini sama jika gadaian 
tidak dibuat untuk hutang tersebut, penggadai tidak disyaratkan 
membayar hutangnya menggunakan harta-harta tertentu. 


Sekiranya penggadai memberi kebenaran untuk penerima 
gadaian menjual gadaian tersebut; menurut pendapat yang paling 
sahih, sekiranya ia dilakukan di hadapan penggadai, jualan tersebut 
sah. Ini kerana penggadai masih boleh menarik balik kebenarannya 
sebelum kontrak jual beli dimeterai, apabila dia mendapati jual beli 
tersebut merugikannya. 


Sekiranya jualan tersebut dilakukan tanpa kehadiran penggadai, 
jualan tersebut tidak sah. Ini kerana jualan tersebut adalah untuk 

kepentingan penerima gadaian iaitu untuk mendapatkan semula 
hutangnya. Tanpa kehadiran penggadai, penerima gadaian mungkin 
bersikap tidak berhati-hati untuk menjaga kepentingan penggadai. 
Perkara ini tidak akan berlaku jika penggadai hadir sama. 


Bahagian Kedua: Hukum-hakam Berkenaan Barang 
Gadaian Sekiranya Ia Rosak atau Dirosakkan 


Barang gadaian kadang-kadang terdedah kepada kerosakan 
sama ada terjadi sendiri dan bencana alam (tanpa disebabkan oleh 
sesiapa) ataupun akibat digunakan oleh penggadai, penerima gadaian 
atau pihak lain yang tidak berkenaan. Semua ini membabitkan 
hukum-hakam tertentu. 


1. Kerosakan yang Terjadi dengan Sendiri 


Punca kerosakan ini mungkin disebabkan oleh salah laku atau 
kecuaian, ataupun bukan kedua-duanya. 


Sekiranya kerosakan berlaku disebabkan perbuatan 
salah laku atau kecuaian, barang gadaian tersebut menjadi 
tanggungjawab pihak yang melakukan salah laku atau cuai. Pihak 
ini mungkin penggadai, penerima gadaian atau pihak ketiga. Ini 
kerana dalam apa jua keadaan, sesiapa sahaja yang melakukan 
salah laku atau cuai perlu bertanggungjawab. | 


Ganti rugi perlu dibuat dengan barang yang sama jika ada, atau 
nilainya jika tiada barang yang sama. Barang gantian atau nilainya 
akan menggantikan barang gadaian yang dipegang. 


Sekiranya kerosakan tersebut bukan disebabkan oleh 
salah laku atau cuai, penerima gadaian tidak perlu membayar 
canti rugi jika barang tersebut berada dalam simpanannya. 
Kerosakan yang berlaku adalah harta milik penggadai. Ini tidak 
menyebabkan hutang penggadai dilupuskan. Kerana penerima 
gadaian adalah orang yang diamanahkan. Dalilnya: 


Rasulullah s.a.w. bersabda: 


Gadaian tidak terluput (diambil penerima gadaian). Gadaian 
adalah daripada penggadai yang menggadaikannya. 
Dia yang mendapat keuntungannya dan dia yang menanggung 
kerugiannya.' 


1 Asy-Syafie dalam al-Umm, kitab: gadaian, bab: ganti rugi gadaian, 3/147. 

Maksud gadaian adalah daripada penggadai yang 
menggadaikannya, ialah sebarang kerosakan yang berlaku adalah 
daripada harta penggadai. Ini berdasarkan hadis Baginda: “Dia yang 
mendapat keuntungannya dan dia yang menanggung kerugiannya.” 


Keuntungan bermaksud keselamatan, pertambahan nilai barang 
dan perkhidmatannya. Kerugian pula bermaksud perbelanjaan, 
susut nilai dan kerosakannya. Oleh itu, kerosakan berlaku terhadap 
harta pemiliknya iaitu penggadai. Walau bagaimanapun, penerima 
gadaian tidak perlu menggantikannya untuk dijadikan gadaian 
semula kerana ia tidak dilakukan dengan sengaja. 


Hadis di atas jelas menunjukkan bahawa gadaian adalah satu 
cagaran kepada hutang. Jika gadaian ini rosak bukan disebabkan 
salah laku, kerosakan ini sama seperti kemusnahan yang berlaku 
kepada dokumen-dokumen seperti bon yang mencatatkan hutang, 
saksi dan penjamin. 


Walaupun kesemua dokumen ini musnah, namun ia tidak 
menggugurkan hutang tersebut. Demikian juga dengan gadaian, 
kerosakan yang berlaku pada barang gadaian tidak akan 
menggugurkan hutang. 


2. Merosakan Barang Gadaian dengan Sengaja 


Barang gadaian mungkin dirosakkan oleh penggadai, penerima 
gadaian ataupun oleh pihak lain yang dinamakan sebagai orang 
asing iaitu orang yang tiada kena-mengena dengan kontrak ini. 


Walau siapapun mereka, orang yang menyebabkan kerosakan 
perlu membayar ganti rugi berdasarkan nilai barang gadaian. Namun, 
semua pihak yang terlibat ini mempunyai hukum yang tersendiri. 


i. Sekiranya orang yang bertanggungjawab merosakkannya 
adalah penggadai, ia membabitkan hukum-hakam berikut: 


a. Sekiranya tempoh pembayaran hutang seperti yang 
ditetapkan telah tamat, penggadai akan dituntut supaya 
membayar hutang. Dia tidak akan dituntut membayar 
ganti rugi nilai barang gadaian untuk dijadikan gadaian 
baru. Ini kerana tindakan ini tidak perlu kerana tempoh 
yang diberikan telah tamat. 


b. Sekiranya tempoh pembayaran yang diberikan belum 
tamat, penggadai akan diminta untuk mengganti semula 

barang yang sama atau nilai barang tersebut. Ganti rugi 
ini akan dijadikan sebagai ganti kepada barang gadaian 
yang musnah sehingga tamat tempoh pembayaran. Ganti 
rugi ini menjadi pengganti kepada barang gadaian yang 
lama. 


Pihak yang menuntut supaya penggadai membayar ganti 
rugi dan membuat aduan ke mahkamah ialah penerima 
gadaian. Ini kerana dia adalah orang yang berhak dari 
aspek kewangan barang yang digadai. Dia juga berhak 
menyimpan barang tersebut untuk melunaskan hutang 
sekiranya tempoh yang diberikan tamat dan penggadai 
masih gagal melunaskan hutangnya. 


ii. Sekiranya orang yang merosakkannya adalah penerima 
gadaian, ia membabitkan hukum-hakam berikut: 


a. 


Penerima gadaian bertanggungjawab mengganti 
barang yang sama atau nilainya mengikut nilai ketika 
barang tersebut diterima. Kerana penerimaan yang 
berlaku menjadikan barang tersebut berada di bawah 
tanggungjawabnya. Dan tanggungjawabnya bermula 
setelah dia menerimanya. Ini kerana penerimaan tersebut 
adalah untuk kebaikannya kerana barang tersebut akan 
digunakan bagi melunaskan hutang. 


Walaupun penerima gadaian adalah orang yang diamanahkan, 
dia tetap perlu membayar ganti rugi kerana dia telah merosakkan 
harta orang lain tanpa hak. 


b. 


Sekiranya tempoh pembayaran hutang belum tamat, 
barang yang sama atau nilainya akan menjadi gadaian 
yang disimpan oleh penerima sehinggalah tempoh tersebut 
tamat. Ini kerana ganti rugi yang dibayar ini adalah 
sebagai ganti kepada barang gadaian yang musnah dan 
ia tertakluk kepada hukum yang sama. 


Sekiranya tempoh yang diberikan telah tamat dan ganti 
rugi yang diberikan adalah daripada jenis hutang, penerima 
gadaian boleh mengambil haknya dan memulangkan 
lebihan yang ada kepada penggadai. Sekiranya nilai hutang 
lebih daripada ganti rugi, kekurangan ini (setelah ditolak 
ganti rugi) akan ditanggung oleh penggadai. Sekiranya 
nilai ganti rugi sama dengan nilai hutang, kedua-dua pihak 
tidak perlu membayar apa-apa bayaran tambahan. 

ili. Sekiranya orang yang bertanggungjawab merosakkannya 
adalah orang asing, ia membabitkan hukum-hakam berikut: 


a. Orang asing ini perlu membayar ganti rugi berdasarkan 
nilai barang pada masa kerosakan jika dia tidak mempunyai 
barang yang sama dengannya. Sekiranya dia mempunyai 
barang yang sama dengannya, dia perlu menggantikannya 
menggunakan barang tersebut. Kemudiannya, ganti barang 
tersebut atau nilaiannya akan disimpan oleh penerima 
gadaian sebagai ganti kepada barang yang dirosakkan. 


b. Pihak yang akan menuntut ganti rugi adalah penggadai 
kerana dia adalah pemilik kepada barangan dan 
kegunaannya. Penerima gadaian pula berhak untuk 
turut hadir dalam perbicaraan kerana masalah tersebut 
membabitkan haknya. Ini kerana ganti rugi yang 
dibayar akan menggantikan gadaian yang berada dalam 
simpanannya. Namun menurut pendapat yang paling 
sahih, sekiranya penggadai tidak membuat aduan, 
penerima gadaian tidak berhak membuat aduan. 


Bahagian Ketiga: Hukum-hakam Berkenaan Pertambahan 
Nilai yang Berlaku pada Barang Gadaian (ketika berada 
dalam simpanan penerima gadaian) 


Pertambahan nilai yang dimaksudkan ialah segala hasil, 
keuntungan dan pertambahan yang berlaku pada barang gadaian. 
Tidak kira sama ada pertambahan nilai tersebut berlaku pada barang 
tersebut sendiri (bersekali) seperti kegemukan atau menghasilkan 
perkara lain (berasingan) seperti kelahiran anak. 


Begitu juga tidak kira sama ada pertambahan nilai tersebut 
berasal daripada barang yang asal seperti buah, anak atau 
kegemukan ataupun pertambahan nilai ini bukan berasal daripada 
barang tersebut seperti sewa rumah atau sewa kereta. 


Sebarang pertambahan nilai yang berlaku pada barang gadaian 
adalah milik penggadai kerana pertambahan ini adalah hasil hak 
miliknya iaitu barang asal. 


Walau bagaimanapun, adakah pertambahan nilai ini akan secara 
langsung termasuk dalam kontrak gadaian dan penerima gadaian 
berhak menyimpannya sehingga hutang dilunaskan atau penggadai 
berhak mengambilnya kerana ia tidak termasuk dalam kontrak asal? 

Jawapan: Apa yang pasti, pertambahan nilai pada barang itu 
sendiri (bersekali) akan secara langsung termasuk dalam kontrak 
kerana ia tidak dapat dipisahkan daripada barang asal. Bagi 
pertambahan nilai yang menghasilkan perkara lain (berasingan) 
seperti anak, susu, buah dan sebagainya, semua ini tidak termasuk 
dalam kontrak asal. Dengan ini, penerima gadaian tidak berhak 
menyimpannya kerana pertambahan ini adalah hak penggadai. 


Selain itu, pertambahan ini tidak tertakluk kepada kontrak. 
Pendapat ini disokong oleh sabda Baginda s.a.w.: “Dia yang 
mendapat keuntungannya.” Termasuk dalam erti kata keuntungan 
ialah segala pertambahan dan peningkatan nilainya. 


Bahagian Keempat: Hukum-hakam Lain Berkenaan 
Gadaian 


Selain hukum-hakam yang dinyatakan tadi, terdapat juga 
beberapa hukum berkenaan gadaian seperti berikut: 


1. Menyerahkan Barang Gadaian kepada Orang yang 
Dipercayai 


Bagi sesetengah keadaan, apabila pemiutang menuntut gadaian, 
penghutang mungkin tidak berkeyakinan untuk menyerahkan 
gadaian tersebut pada pemiutang. Dengan itu, mereka boleh 


berbincang untuk menyerahkan gadaian tersebut kepada seorang ` 


yang dipercayai oleh kedua-dua pihak. 


Orang tersebut dipilih kerana sifatnya yang adil, berakhlak 
baik, beramanah dan boleh menjaga kepentingan semua pihak. 
Maksud orang yang adil adalah orang yang dipercayai dan amanah 
yang dipersetujui oleh kedua-dua pihak untuk diserahkan barang 
gadaian padanya. 


Tindakan ini adalah harus dan dibenarkan oleh syarak jika 1a 
disyaratkan dan dipersetujui oleh kedua-dua pihak. Apabila orang 
yang dimaksudkan ini menerima barang gadaian tersebut, kontrak 
gadaian tersebut dianggap telah sempurna. Orang ini dianggap sebagai 
wakil untuk menerima gadaian bagi pihak penerima gadaian. 


Penyerahan barang gadaian kepada seorang yang adil 
membabitkan beberapa hukum seperti berikut: 


+ Dia tidak dibenarkan menyerahkan barang tersebut kepada 


penggadai atau penerima gadaian kecuali dengan izin pihak yang -: 

satu lagı. Ini kerana kedua-dua pihak tidak bersetuju menyerah- 
kan barang tersebut kepada pihak satu lagi. Dalam keadaan ini, 
kedua-dua pihak mempunyai hak ke atas barang gadaian. 


Penggadai mempunyai hak untuk menyimpan barang miliknya 
pada orang yang dipercayainya. Penerima gadaian pula mempunyai 
hak untuk menuntut cagaran terhadap hutang yang diberi. Dengan 
itu, orang yang dipercayai ini tidak dibenarkan mengenepikan 
hak mana-mana pihak apabila dia menyerahkannya kepada 
sesuatu pihak tanpa keizinan pihak yang lain. Namun dia boleh 
melakukannya jika dibenarkan. 


Sekiranya barang tersebut diserahkan kepada salah satu pihak 
yang terlibat tanpa keizinan pihak yang satu lagi, orang ini telah 
melakukan kesalahan. Dengan ini, dia perlu bertanggungjawab 
terhadap barang gadaian tersebut. Dia perlu membayar ganti rugi 
mengikut nilai barang tersebut jika kerosakan berlaku disebabkan 
tindakannya itu. 


il. Sekiranya kerosakan berlaku semasa barang tersebut berada 
padanya, tetapi bukan kerana salah laku atau kecuaiannya, 
dia tidak perlu bertanggungjawab. Ini kerana kedudukannya 
sama seperti penerima gadaian. Kedudukan penerima gadaian 
adalah sebagai orang yang diamanahkan. Sekiranya kerosakan 
berlaku disebabkan oleh salah laku atau cuai, dia akan diminta 
ganti rugi sama seperti penerima gadaian. 


ii. Orang yang dipercayai ini tidak dibenarkan menjual barang 
yang digadai apabila tempoh yang diberikan tamat dan 
penggadai gagal membayar hutangnya. Ini kerana kedua-dua 
pihak hanya memberikan hak untuk menyimpannya dan bukan 
untuk menjualkannya. 


Melainkan sekiranya dia diberi kuasa untuk berbuat demikian 
oleh kedua-dua pihak. Ataupun kedua-dua pihak telah meletakkan 
syarat bahawa barang tersebut akan hanya dijual oleh orang yang 
dipercayai ini. Dalam keadaan ini, dia dibenarkan menjualnya. 


Menurut pendapat yang paling sahih, dia boleh menjualnya 
tanpa perlu merujuk kepada penggadai. Namun sekiranya penggadai 
melucutkan haknya untuk menjual, pelucutan ini sah dan dia tidak 
lagi berhak menguruskan penjualan. Dalam masa yang sama, orang 
yang dipercayai ini juga berhak melucutkan dirinya sendiri dan 
menyerahkan urusan penjualan kepada kedua-dua pihak. 


1641 


Kitab Fikah Mazhab Syafie (Jilid 7) 


iv. Sekiranya kerosakan berlaku disebabkan oleh salah laku 
atau barang tersebut diserahkan kepada salah satu pihak 
tanpa keizinan pihak satu lagi, orang yang dipercayai ini akan 
membayar ganti rugi berdasarkan nilai barang tersebut. Bayaran 
yang diterima ini akan dijadikan sebagai ganti gadaian dan 
diserahkan kembali kepadanya atau kepada orang lain pula. 


2. Menggadaikan Barang yang Dipinjam untuk 
Gadaian 


Seperti yang telah kita bincangkan sebelum ini, dalam 
perbincangan berkenaan syarat-syarat barang gadaian, ia tidak 
disyaratkan milik penggadai. Malah penggadai boleh menggunakan 
barang yang dipinjam sebagai barang gadaian. 


Tindakan ini dibenarkan kerana gadaian merupakan cagaran 
kepada hutang. Cagaran ini boleh diadakan menggunakan harta 
milik penghutang ataupun bukan miliknya, sama seperti dalam 
isu saksi dan jaminan. Selain itu, gadaian dibuat bertujuan untuk 
melunaskan hutang. Untuk tujuan ini, penghutang boleh melunaskan 
hutangnya menggunakan hartanya sendiri atau menggunakan harta 
orang lain tetapi dengan izin pemiliknya. 


Beberapa Hukum yang Berkaitan 


i. Mengspesifikasikan pinjaman: Maksudnya, penggadai yang 
meminjam dikehendaki menjelaskan jenis, jumlah dan sifat 
hutang serta siapa yang akan menerima gadaian tersebut. Ini 
kerana ciri-ciri ini memainkan peranan menentukan kehendak 
manusia. 


Mungkin mereka hanya mahu menggadai sesuatu barangan 
kepada individu tertentu sahaja dan enggan menggadainya kepada 
orang lain. Ini kerana budi pekerti manusia dalam berurusan adalah 
berbeza-beza, ada yang baik dan ada yang buruk. 


Mungkin juga ada yang hanya sanggup menggadaikan 
sesuatu barang sebagai cagaran kepada hutang yang mudah dibayar 
dan tidak akan bersetuju barangnya digadai untuk hutang yang 
sukar dijelaskan. Ini kerana kemungkinan besar barangnya akan 
terpaksa dijual untuk melangsaikan hutang. 


ii. Kepatuhan atau keengkaran penggadai kepada syarat- 
syarat yang ditetapkan oleh pemberi pinjaman: Sekiranya 
penggadai mematuhi syarat-syarat yang ditetapkan oleh pemberi 

pinjaman untuk membolehkan barangnya digadaikan, gadaian 
tersebut sah. Setelah penerima gadaian menerima barang 
gadaian, kontrak tersebut dianggap sah dan berkuatkuasa. 
Dengan ini, pemberi pinjam atau penggadai tidak berhak 
menuntut semula barang tersebut. Semua hukum gadaian juga 
akan berkuat kuasa serta-merta. 


Antaranya, sekiranya barang gadaian musnah dalam simpanan 
penerima gadaian dan ia berlaku bukan disebabkan oleh salah laku 
atau kecuaian, penerima gadaian tidak perlu membayar ganti rugi. 
Penggadai juga tidak akan dikenakan bayaran ganti rugi. Ini kerana 
kemusnahan barang gadaian ini tidak akan menggugurkan segala 
hutang yang ditanggung oleh penggadai. Selain itu, penggadai juga 
tidak melanggar sebarang syarat yang ditetapkan. 


Namun sekiranya penggadai melanggar syarat yang ditetapkan 
oleh pemberi pinjaman. Contohnya pemberi pinjaman meminjamkan 
barang tersebut untuk dijadikan gadaian pada seseorang tertentu 
tetapi penggadai menggadaikannya pada orang lain, maka gadaian 
tersebut tidak sah. Demikian juga, sekiranya penggadai melanggar 
syarat berkenaan jenis hutang. Contohnya, pemberi pinjaman 
memberikan kebenaran supaya barangnya digadaikan untuk 
peminjam berhutang mata wang Malaysia tetapi dia menggadainya 
untuk berhutang mata wang yang lain. 


Demikian juga sekiranya penggadai melanggar syarat 
berkenaan jumlah hutang. Contohnya, pemberi pinjaman 
memberikan barangnya untuk digadaikan bagi RM1,000.00 tetapi 
penggadai menggadaikannya untuk RM2,000.00 


Walau bagaimanapun, jika pelanggaran syarat berkenaan 
jumlah ini membabitkan jumlah yang lebih kecil, ia dikira sah. 
Contohnya, pemberi pinjaman memberikan barangnya untuk 
digadaikan bagi RM2,000.00 tetapi penggadai menggadaikannya 
untuk RM1,000.00. Tindakan ini sah kerana jumlah ini lebih mudah 
untuk dilunaskan. Lagipun, pelanggaran syarat ini adalah untuk 
kebaikan pemberi pinjaman. 


11. Kemusnahan barang yang dipinjam untuk gadaian dalam 
pegangan peminjam: Seperti yang kita sedia maklum, 
sekiranya barang gadaian musnah dalam simpanan penerima 
gadaian dan kemusnahan itu berlaku bukan disebabkan oleh 
salah laku atau kecuaian, penerima gadaian tidak dikenakan 
membayar ganti rugi. 


1643 





Kitab Fikah Mazhab Syafie (Jilid 7) 


Namun sekiranya barang ini musnah dalam simpanan 
peminjam, dia perlu membayar ganti rugi. Tidak kira sama ada 
kemusnahan ini berlaku sebelum barang tersebut diserahkan kepada 
penerima gadaian atau selepas hutang dilunaskan. Tidak kira juga 
sama ada ia berlaku disebabkan oleh salah laku atau tidak. 


Ini kerana kemusnahan berlaku bukan disebabkan penggunaan 
asal tujuan ia dipinjam iaitu sebagai gadaian. Barang yang dipinjam 
tersebut perlu diganti sekiranya berlaku kerosakan di luar daripada 
tujuan peminjaman. Perkara ini telah dibincangkan dalam tajuk 
peminjaman. 


iv. Pemberi pinjaman melunaskan hutang: Sekiranya 
penggadai gagal melunaskan hutang dan seterusnya gagal 
menebus semula barang gadaian setelah tamat tempoh 
pembayaran yang ditetapkan, sementara pemberi pinjaman 
pula bersetuju melunaskan hutang tersebut supaya harta 
miliknya yang dijadikan gadaian dapat diambil semula, dalam 
keadaan ini, penerima gadaian terpaksa menerima pembayaran 
ini. 


Ini kerana pembayaran yang dilakukan oleh pemberi pinjaman 
ini bukan sumbangannya semata-mata, sebaliknya kerana mahu 
mengambil semula hartanya. Jadi apa yang dilakukan bukanlah 
suatu pemberian. Dengan ini, penerima gadaian atau pemiutang 
tadi perlu menerimanya. Ini berbeza sekiranya pembayaran hutang 
tersebut dilakukan sebagai suatu sumbangan. Pemiutang tidak akan 
dipaksa untuk menerimanya kerana ia adalah suatu pemberian. 


Dalam keadaan ini, pemberi pinjaman boleh menuntut 
penggadai yang meminjam barang tersebut membayar semula 
hutang yang dijelaskannya. | 


v. Kematian pemberi pinjaman atau peminjam: Sekiranya 
penggadai yang meminjam tersebut meninggal dunia dan 
dia tidak meninggalkan sebarang harta untuk melunaskan 
hutangnya, gadaian tersebut akan kekal. Walau bagaimanapun, 
barang gadaian tadi tidak boleh dijual melainkan setelah 
mendapat kebenaran pemberi pinjaman kerana barang tersebut 
adalah miliknya. 


Sekiranya pemberi pinjaman bersetuju menjualnya (dan nilai 
barang tersebut boleh digunakan untuk melunaskan hutang), barang 
tersebut akan dijual walaupun tidak dipersetujui penerima gadaian. 

Ini kerana hak penerima gadaian iaitu pembayaran hutang boleh 
ditunaikan dengan hasil jualan ini. 


Namun sekiranya nilai barangan tersebut tidak dapat 
menampung pembayaran hutang penggadai, barang ini tidak boleh 
dijual melainkan dengan kebenaran penerima gadaian. Ini kerana 
penerima gadaian mungkin mendapat manfaat dengan menyimpan 
barang ini. Mungkin dalam keadaan ini, pemilik barang tersebut 
yang juga pemberi pinjaman mungkin amat memerlukan barang 
tersebut dan dia akan bersedia membayar hutang penggadai 
sepenuhnya. Ataupun nilai barang tersebut akan meningkat dan 
pada ketika itu segala hutang penggadai dapat dilunaskan. 


Sekiranya pemberi pinjaman meninggal dunia dan dia juga - 
turut menanggung hutang, sedangkan harta yang ditinggalkannya 
tidak mencukupi untuk membayar hutangnya melainkan dengan 
mengambil semula barang yang dipinjamkan untuk gadaian tadi. 
Dalam keadaan ini, penggadai akan diminta untuk menebus barang 
gadaian untuk dikembalikan kepada waris pemberi pinjaman dan 
digunakan untuk melunaskan hutangnya. Dengan langkah ini, . 
kesemua hak akan dikembalikan kepada pemiliknya. 


Sekiranya penggadai gagal menebus barang gadaian tersebut, 
gadaian ini akan kekal. Dalam keadaan ini, pewaris berhak mengam- 
bil balik barang gadaian sekiranya mereka menyelesaikan hutang 
pemberi pinjaman. Sekiranya mereka enggan menyelesaikan hutang 
pemberi pinjam dan pemiutang serta mereka sendiri menuntut 
supaya barang tersebut dijual, ia hendaklah dijual jika ia dapat 
melunaskan hutang penerima gadaian. 


Namun sekiranya jualan tersebut tidak dapat melunaskan 
hutang penerima gadaian, barang tersebut tidak boleh dijual kecuali 
setelah mendapat kebenarannya kerana dengan memegang barang 
gadaian tersebut, haknya dapat dijaga. Mungkin pewaris akan 
berjaya melunaskan hutang tersebut ataupun nilai barang tadi 
akan meningkat. 


3. Penambahan Pada Barang Gadaian atau Hutang 
Setelah Kontrak Gadaian Dimeterai 


i. Penambahan Pada Barang Gadaian 


Sekiranya seseorang menggadaikan sesuatu sebagai cagaran 
hutang, kemudian setelah penerima gadaian menerima barang 

tersebut, penggadai mahu menambah barang lain sebagai tambahan 
kepada barang yang digadaikan untuk hutang yang sama, tindakan 
ini dibenarkan. Ini kerana penambahan ini mengukuhkan lagi hak 
penerima gadaian. Sama sekiranya penggadai tadi berhutang tanpa 
sebarang gadaian, kemudian dia menggadaikan sesuatu untuk 
hutang tersebut. 


Setelah penerima gadaian menerima tambahan tersebut, 1a 
dikira sebahagian daripada gadaian pertama, bukan gadaian baru. 
Dan tertakluk kepada semua hukum gadaian sebagaimana gadaian 
pertama, seterusnya menjadi satu gadaian sahaja. 


ii. Penambahan Pada Hutang 


Contohnya apabila seseorang memberikan sesuatu gadaian 
untuk hutang sebanyak RM1,000.00. Kontrak gadaian tersebut 
kemudiannya dimeterai dan sempurna apabila pemiutang 
menerima gadaian tersebut. Kemudian penghutang mahu berhutang 
RM1,000.00 lagi dengan gadaian yang sama dan menjadikan barang 
tersebut cagaran kepada RM2,000.00. Tindakan seperti ini tidak 
dibenarkan kerana perbuatan ini menyebabkan kekurangan pada 
nilai cagaran. 


Ini berbeza dengan penambahan pada gadaian. Ini kerana 
dalam penambahan hutang sebahagian daripada barang gadaian 
akan dijadikan gadaian untuk hutang yang kedua. Ini akan 
mengurangkan cagaran untuk hutang yang pertama. 


Selain itu, barang gadaian tadi telah digunakan sebagai 
cagaran untuk hutang yang pertama. Dengan menambahkan 
jumlah hutang ini, ia akan menyebabkan penggunaan sesuatu yang 
telah digunakan. Ini tidak dibenarkan. Tetapi ini berbeza dengan 
penambahan pada gadaian kerana gadaian kedua belum digunakan 
untuk hutang tersebut. Oleh itu ia dibenarkan. 


4. Kontrak Gadaian yang Melibatkan Ramai Pihak 


Kontrak gadaian mungkin melibatkan lebih daripada dua 
pihak. Barang yang digadai juga mungkin terdiri lebih daripada 
satu. Penjelasannya adalah seperti berikut: 


i. Berbilang Penggadai 


Perkara ini berlaku apabila seseorang memberikan hutang 
kepada lebih daripada seorang dan semua penghutang memberikan 

satu gadaian sahaja. Sama ada dalam bentuk sejadah, rumah atau 
sebagainya dalam satu kontrak. Tidak kira sama ada hutang tersebut 
dibuat secara sekali gus dalam satu kontrak atau dinyatakan satu 
persatu. | 


Gadaian seperti ini sah kerana penerima gadaian dan penggadai 
di sini sama seperti penjual dan pembeli. Seorang pembeli boleh 
membeli sesuatu barang daripada beberapa orang penjual. 


Walau bagaimanapun, apabila salah seorang antara penggadai 
melunaskan hutangnya, adakah bahagian gadaiannya akan 
dilepaskan atau adakah ia akan kekal sehingga semua penggadai 
melunaskan hutang masing-masing? 


Jawapan: Dalam kes ini, terdapat beberapa perjanjian yang 
berlainan mengikut jumlah pihak yang terlibat. Oleh itu, seolah- 
olah terdapat kontrak-kontrak yang berlainan mengikut jumlah 
penggadai. Atas dasar ini, masing-masing akan menebus semula 
bahagian gadaiannya setelah membayar hutang masing-masing. 


ii. Berbilang Penerima Gadaian 


Ini berlaku apabila seseorang berhutang dengan beberapa 
pihak dan menggadaikan satu barangan seperti rumah untuk semua 
pemiutang tersebut dan mereka bersetuju menerimanya. 


Gadaian seperti ini sah, tidak kira sama ada semua pemiutang 
berkongsi memberi hutang tersebut atau tidak. 


Apabila penggadai berjaya membayar sebahagian hutang, nilai 
gadaian yang sama akan dipulangkan semula kepada penggadai. 
Ini kerana perjanjian ini berlainan mengikut bilangan pemiutang. 
Seolah-olah kontrak ini dimeterai secara berasingan untuk semua 
pemiutang. 


iii. Berbilang Barang Gadaian 


Contohnya, apabila penggadai berkata kepada penerima 
gadaian: “Saya gadaikan dua buah kereta ini untuk RM200,000.00” 
Seterusnya, penerima gadaian bersetuju dan menerima kedua-dua 
buah kereta tersebut. Gadaian seperti ini adalah sah. 


Walau bagaimanapun, bolehkah salah satu barang gadaian ini 
ditebus apabila sebahagian hutang telah dilunaskan? Perkara ini 
perlu dilihat terlebih dahulu: 

Sekiranya kedua-dua barang tersebut digadaikan tanpa dibeza- 
bezakan, penggadai tidak boleh menerima mana-mana bahagian 
gadaian melainkan setelah semua hutang dilunaskan. Ini kerana 
semua barang gadaian adalah cagaran untuk semua hutang. Dengan 
ini, semua gadaian ini akan disimpan dan tidak akan dipisahkan 
melainkan setelah hutang dibayar. Kes ini sama seperti penjual 
yang menyimpan semua barang yang dijual sehingga dia menerima 
semua bayaran daripada pembeli. 


Tetapi sekiranya barang-barang tersebut telah dibeza-bezakan, 
seperti penggadai berkata: “Saya gadaikan setiap satu barang ini 
dengan jumlah RM100,000.00,” maka dalam keadaan ini, penggadai 
berhak menerima semula salah satu daripada barang gadaian 
tersebut sebaik sahaja dia melunaskan bahagian hutang bagi barang 
gadaiannya tersebut. Seolah-olah terdapat dua kontrak apabila 
kedua-dua bahagian barang gadaian telah ditentukan. 


1648 


RS 


Bal. 40 








Jaminan 


1649 


JAMINAN (KAFALAH) 


Takrif 


Menurut bahasa Arab, kafalah Ara) bermaksud beriltizam, 
menghimpun dan menggabungkan. Contohnya firman Allah 
Taala: 

pe D tar 
> 455 

Dan Allah menyerahkan Maryam kepada Zakaria (untuk 

dididik dan dipelihara olehnya). 

(Alı 'Imran: 37) 

Maksudnya Allah menjadikan Nabi Zakaria a.s. sebagai penjaga 
Maryam, yang beriltizam memelihara dan mendidiknya. 


Demikian juga dengan sabda Rasulullah s.a.w.: 
23 N a NASA et JAS UI 
Ae u 


"Saya dan penjaga anak yatim akan tinggal di dalam syurga 
seperti ini," sambil baginda memberi isyarat dengan jari 
telunjuk dan jari hantu, serta merenggangkan sedikit di 
antara kedua-duanya.' 


Penjaga anak yatim ialah orang yang mengambil anak 
yatim kemudian beriltizam untuk menjaga dan menampung 
perbelanjaannya. 


Istilah kafalah menurut syarak ialah memikul tanggungjawab 
terhadap sesuatu hak yang telah disahkan menjadi tanggungan | 





1 Al-Bukhari, kitab: talak, bab: li'an, no. 4998. 

orang lain. Atau untuk mengemukakan orang yang akan 
bertanggungjawab terhadap sesuatu hak orang lain atau terhadap 
barang yang dijamin. 


Maksudnya, kafalah ialah suatu kontrak yang mewajibkan 
pihak yang dinamakan sebagai penjamin: 


1. bertanggungjawab terhadap hak yang ditanggung oleh orang lain, 
di mana jika orang itu tidak menunaikan tanggungjawabnya, 
maka si penjamin akan bertanggungjawab menunaikannya; 
atau 


2. bertanggungjawab untuk membawa pihak yang bertanggung 
jawab dalam sesuatu hak ke mahkamah atau kepada tuan 
punya hak terbabit; atau 


3. bertanggungjawab bagi seseorang untuk mengembalikan barang 
yang menjadi hak orang itu daripada pihak lain yang memegang 
barang tersebut, seperti barang yang dirampas. 


Kesahihan Menurut Syarak 


Kontrak ini dibenarkan syarak. Malahan adakalanya ia 
dianggap sunat. Iaitu apabila pelaku berkeyakinan terhadap diri 
sendiri dan merasakan tiada kemudaratan akan menimpa dirinya 
disebabkan jaminan tersebut. 


Terdapat banyak nas yang menunjukkan ia dibenarkan 
oleh syarak. Contohnya hadis riwayat Salamah bin al-Akwa’ r.a., 
katanya: 


Kami telah duduk di sisi Nabi s.a.w.. Tiba-tiba satu jenazah 
dibawa kepada baginda. Mereka berkata: "Sembahyangkan- 
lah jenazah ini." Baginda bertanya: "Adakah dia berhutang?" 
Mereka menjawab: "Tidak." Baginda bertanya lagi: "Adakah 
dia meninggalkan harta?" Mereka menjawab: "Tidak." Lantas 
baginda menyembahyangkan jenazah itu. Kemudian satu 
jenazah lagi dibawa kepada baginda. Mereka berkata: "Wahai 
Rasulullah, sembahyangkanlah jenazah ini." Baginda 
bertanya: "Adakah dia berhutang?" Mereka menjawab: "Ya." 
Baginda bertanya lagi: "Adakah dia meninggalkan harta?" 
Mereka menjawab: "Tiga dinar." Lalu baginda menyembah- 
yangkan jenazah itu. Kemudian jenazah ketiga pula dibawa 
kepada baginda. Mereka berkata: "Sembahyangkanlah 

jenazah ini." Baginda bertanya: "Adakah dia meninggalkan 
harta?" Mereka menjawab: "Tidak." Baginda bertanya lagi: 
"Adakah dia berhutang?" Mereka menjawab: "Tiga dinar." 
Baginda bersabda: "Sembahyangkanlah jenazah sahabat 
kamu ini." Abu Qatadah berkata: "Wahai Rasulullah, 
sembahyangkanlah jenazah ini. Saya akan menanggung 
hutangnya." Lalu baginda menyembahyangkannya.' 


Selain hadis di atas, ada diriwayatkan bahawa: 


Rasulullah s.a.w. pernah menjamin hutang seorang lelaki 
sebanyak sepuluh dinar.” 


Banyak lagi nas-nas lain yang akan kami kemukakan sepanjang 
perbincangan ini. 


Perkara ini juga boleh dilihat daripada firman Allah yang 
menceritakan tentang kisah Yusuf a.s.: 


» 7 aa a Ae ae 4 19 

‘Opes a bly ne har a tle ud; 
Dan sesiapa yang memulangkannya akan diberi (bahan 
makanan) sebanyak muatan seekor unta, dan akulah yang 


menjamin pemberian itu. 
(Yusuf: 72) 


Menurut Ibnu Abbas r.huma., %.c) di sini ialah penjamin. 


Perkara ini kami katakan boleh ‘dilihat’ daripada firman 
tersebut dan bukannya berdalilkannya, kerana kisah ini 
menceritakan tentang syariat sebelum ini. Pada dasarnya, syariat 
nabi-nabi sebelum ini tidak diterima sebagai syariat kita. 


Semua yang dinyatakan oleh nas di atas telah diterima secara 
sebulat suara oleh ulama Islam pada sepanjang zaman. 


Hikmah 


Kebenaran yang diberikan oleh syarak ini memberi kemudahan 
kepada umat Islam dan membolehkan mereka saling bantu- 
membantu. Kemungkinan ada di kalangan mereka yang mahu 


1 Al-Bukhari, kitab: hawalah, bab: jika dia memindahkan hutang si mati kepada seseorang, 
maka ia adalah harus, no. 2168. 


2 Diriwayatkan oleh al-Hakim. 

membeli sesuatu yang diperlukan tetapi tidak mempunyai wang 
untuk membayarnya. Sementara itu, penjual pula mungkin tidak 
berkeyakinan dengan keupayaan pembeli dan tidak memberinya 
hutang. 


Dalam masa yang sama, pembeli juga mungkin tidak 
mempunyai sebarang harta untuk digadaikan ataupun penjual tidak 
mahu menerima gadaian. Dalam keadaan ini, pembeli memerlukan 
seorang penjamin. 


Dalam keadaan lain, mungkin ada seseorang yang perlu 
berhutang tetapi pemiutang meminta pemohon mengemukakan 
seorang penjamin. Sementara itu, mungkin juga seseorang telah 
melakukan kesalahan yang menyebabkan dia dihukum, sedangkan 
dia berada jauh dari tanahairnya. Dalam masa yang sama dia 
memerlukan sedikit masa untuk menyelesaikan sesuatu tugas 
dengan segera. Oleh itu dia memerlukan seorang penjamin bagi 
membolehkan dia pergi menyelesaikan tugasnya dan kemudian 
kembali ke situ. 


Adakalanya, seseorang perlu meminjam sesuatu barang 
tetapi pemilik barang tidak bersedia meminjamkannya melainkan 
peminjam mengemukakan penjamin yang memberi jaminan 
peminjam akan memulangkannya dalam keadaan elok. 


Mungkin juga seseorang memiliki sesuatu yang disahkan 
sebagai barang rampasan tetapi memerlukan masa untuk 
memulangkannya. Walau bagaimanapun, pemilik asalnya tidak 
mahu melepaskannya melainkan dia mengemukakan seorang 
penjamin. Demikianlah seterusnya. 


Dengan ini, keperluan kepada penjamin amat jelas dan amat 
diperlukan. Apatah lagi syariat Allah sememangnya diturunkan 
untuk memenuhi keperluan manusia dan meringankan segala 
bebanan mereka. Firman Allah Taala: 


P EN > 
| I I ze ya a A ay 
Allah menghendaki bagi kamu kemudahan, dan Dia tidak 


menghendaki bagi kamu kesukaran. 
(Al-Baqarah: 185) 


Jaminan (Kafalah) 


Dia tidak menjadikan kamu menanggung sesuatu keberatan 


dan susah payah dalam perkara agama. 
(Al-Haj: 78) 


Rasulullah s.a.w. pula bersabda: 


or RN 9 


ZZ agama ini mudah. 


Baginda s.a.w. juga bersabda: 
Ia? N: 179 w7 
SO EE 
Permudahkanlah, dan jangan kamu menyusahkan. 
Jenis-Jenis Jaminan 
Terdapat dua jenis jaminan, iaitu: 


1. Jaminan hutang seseorang. Iaitu penjamin memikul 
tanggungjawab melunaskannya jika penghutang gagal 
berbuat demikian dalam tempoh yang ditetapkan. Jaminan ini 
dinamakan sebagai jaminan hutang (gil SUS) atau ad-dhaman 
(Su). 


2. Jaminan untuk membawa orang yang bertanggungjawab, sama 
ada kerana hutang atau sebagainya seperti kesalahan qisos, 
tetapi penjamin tidak menjamin untuk membayar hutang 
tersebut. Jaminan ini dinamakan jaminan diri (El DS). 


1 Kedua-dua hadis di atas diriwayatkan oleh al-Bukhari, kitab: iman, bab: agama itu 
mudah, no. 39: dan kitab: ilmu, bab: tindakan Nabi s.a.w. memilih masa yang sesuai 
untuk menyampaikan peringatan dan ilmu kepada mereka, no. 69. 

Kontrak jaminan, sama ada jaminan harta atau jaminan diri, 
perlu mempunyai lima rukun, iaitu: 


1. Penjamin (JS). 

2. Pihak yang menerima jaminan (4 IS). 
3. Pihak yang dijamin (& JS). 

4. Perkara yang dijamin (« IS). 

5. Lafaz (ie). 


Setiap rukun ini pula perlu mematuhi syarat-syarat tertentu 
yang akan kita bincangkan seterusnya dengan izin Allah. 


Rukun Pertama: Penjamin (Kafil) 


Penjamin ialah pihak yang bertanggungjawab melunaskan 
tanggungan pihak yang dijamin atau mengemukakan orang yang 
dijamin. Penjamin perlu memenuhi syarat-syarat berikut: 


Penjamin mestilah berkelayakan untuk memberi sumbangan 
iaitu berakal, baligh dan matang. Ini kerana jaminan merupakan 
suatu sumbangan. Oleh itu, penjamin mestilah berkelayakan 
untuk memberi sumbangan. Dengan ini, jaminan yang diberikan 
oleh orang gila dan kanak-kanak tidak sah kerana mereka tidak 
berkelayakan untuk memberi sumbangan. Malah mereka tidak 
mempunyai sebarang kuasa terhadap diri sendiri dan juga harta 
mereka. Apatah lagi untuk orang lain. 


Selain itu, jaminan harta daripada orang yang dilarang 
menguruskan hartanya kerana kebodohan (safıh) turut tidak 
dibenarkan. Ini kerana jaminan merupakan sebahagian daripada 
pengurusan harta. Sedangkan dia dilarang daripada menguruskan 
hartanya kerana tidak dapat menguruskannya dengan baik. 

Atas dasar ini, orang yang menghidap penyakit yang boleh 
membawa maut tidak dibenarkan memberi jaminan melainkan 
setakat satu pertiga daripada jumlah hartanya. Ini kerana orang 
ini tidak dibenarkan menguruskan lebih daripada satu pertiga 
hartanya. Walau bagaimanapun, selagi mana dalam had satu 
pertiga, ia dibenarkan. 


Rukun Kedua: Pihak yang Menerima Jaminan (Makful 
lahu) 


Pihak yang menerima jaminan ialah pihak yang menuntut 
hak. Iaitu pihak yang haknya perlu dijaga oleh penjamin. Pihak 
yang menerima jaminan disyaratkan supaya dikenali oleh penjamin 
secara langsung. Maksudnya, penjamin mestilah mengenali dirinya, 
dan tidak cukup sekadar mengenali keturunannya tanpa diketahui 
siapa dia sebenarnya. Penjamin perlu mengenali pihak yang 
menerima jaminan, kerana dia adalah orang yang berhak dan orang 
yang akan membuat tuntutan terhadap penjamin. 


Biasanya, cara manusia membuat tuntutan adalah berbeza- 
beza, ada yang tegas dan ada yang lembut. Oleh itu, penjamin 
perlu mengenali orang yang akan membuat tuntutan. Di samping 
itu, jika pihak yang menerima jaminan tidak dikenali, tujuan 
pensyariatan jaminan iaitu untuk memberi jaminan kepada pihak 
yang berhak tidak akan tercapai. Penjamin hanya disyaratkan 
perlu mengenali diri pihak yang menerima jaminan kerana 
biasanya yang tersurat sudah cukup untuk menggambarkan apa 
yang tersirat. 


Jika penerima jaminan mewakilkan seseorang, penjamin 
perlu mengenali wakil tersebut. Ini kerana biasanya manusia akan 
mewakilkan kepada seseorang yang mampu membuat tuntutan secara 
lebih tegas bagi pihaknya. Dalam keadaan ini, sudah mencukupi bagi 
penjamin mengenali wakil tersebut sahaja. 


Dalam pada itu, pihak yang menerima jaminan tidak disyarat- 
kan perlu menghadiri majlis kontrak. Malah dia tidak semestinya 
menerima atau bersetuju dengan jaminan ini. Ini kerana jaminan 
ini bertujuan menjaga kepentingannya dan dia tidak perlu memikul 
sebarang tanggungjawab dalam hal ini. 


Ini berdasarkan hadis Abu Qatadah r.a., yang menyatakan 
bahawa jaminan tidak perlu diberitahu kepada pihak yang menerima 
jaminan. Namun ada pendapat yang mengatakan, persetujuan 

oleh pihak yang menerima jaminan diperlukan tetapi tidak perlu 
dilafazkan. 


Rukun Ketiga: Pihak yang Dijamin (Makful ‘anhu) 


Pihak yang dijamin ialah pihak yang dituntut supaya menunaikan 
tanggungjawab kepada pihak yang menerima jaminan. Pihak ini 
adakalanya dinamakan sebagai pihak asal (asil) iaitu lawan kepada 
penjamin (kafil). Pihak yang dijamin mestilah orang yang telah disahkan 
sebagai orang yang bertanggungjawab terhadap sesuatu hutang atau 
sebagainya yang boleh dipertanggungjawabkan kepadanya. 


Para ulama bersependapat bahawa persetujuan oleh pihak 
yang dijamin tidak diperlukan. Ini kerana sesorang dibenarkan 
melunaskan hutang bagi pihak orang lain walaupun tanpa 
kebenarannya. Maka mengambil tanggungjawab untuk melunaskan 
hutang bagi pihak yang dijamin tanpa kebenarannya lebih-lebih 
lagilah dibenarkan. Atas dasar ini, memberi jaminan bagi pihak 
orang yang telah meninggal dunia dibenarkan walaupun si mati tidak 
meninggalkan sebarang pusaka untuk melunaskan hutangnya. 


Selain itu, jaminan yang diberikan oleh penjamin adalah 
amalan yang baik. Amalan baik boleh dilakukan terhadap orang 
yang dikenali dan juga orang yang tidak dikenali, sama ada dia layak 
menerimanya atau tidak. Menurut pendapat yang paling sahih, 
pihak yang dijamin tidak semestinya mengenali penjamin kerana 
sebenarnya penjamin dan orang yang dijamin tidak melakukan 
apa-apa urusan. 


Rukun Keempat: Perkara yang Dijamin (Makful bihi) 


Perkara yang dijamin ialah sesuatu hak dalam bentuk 
hutang atau sebagainya yang diberikan jaminan. Hak ini mestilah 
memenuhi syarat-syarat berikut: 


1. Mestilah hak yang telah disahkan ketika kontrak. Oleh 
itu jaminan terhadap sesuatu yang belum disahkan tidak 
dibenarkan. Tidak kira sama ada sebab yang mewajibkannya 
telah berlaku, seperti nafkah kepada isteri di masa hadapan 
atau belum berlaku seperti jaminan untuk hutang yang akan 
diberikan kepada seseorang. Ini kerana jaminan merupakan 
suatu cagaran untuk sesuatu hak. Oleh itu, ia tidak boleh 
mendahului kontrak, sama seperti saksi. 


Hak ini telah dianggap sah sebaik sahaja penjamin mengakuinya, 

walaupun pihak yang dijamin menafikannya. Jika penjamin berkata: 
“Amr berhutang dengan Zaid sebanyak 100 dinar, dan saya adalah 
penjaminnya,” tetapi Amr menafikannya, maka Zaid berhak 
menuntut hutang tersebut daripada penjamin. 


Namun ada pendapat yang mengatakan, jaminan boleh 
diberikan kepada perkara yang akan bertukar menjadi wajib. 
Contohnya penjamin berkata: “Berikan hutang kepada dia sebanyak 
RM100.00 dan saya akan menjadi penjaminnya.” Apabila ini 
dilakukan, kontrak tersebut sah kerana langkah ini diperlukan. 


Walau bagaimanapun, ulama bersependapat tidak sah memberi 
jaminan untuk nafkah yang akan diberikan pada masa akan datang 
kepada sanak saudara atau sebagainya. Kerana pemberian nafkah 
tersebut merupakan perbuatan baik dan ihsan, bukan sebagai hutang. 


Namun demikian, larangan ini dikecualikan untuk jaminan 
ad-Darak (5: ók). Jaminan ad-darak ialah apabila penjamin 
memberi jaminan akan mengembalikan bayaran yang dibuat oleh 
seorang pembeli jika barang yang dibelinya mempunyai kecacatan, 
kekurangan atau dituntut oleh pemilik asalnya, iaitu apabila didapati 
barang tersebut sebenarnya adalah barang yang dirampas, dicuri 
atau hilang. Apabila pemilik asal menemuinya dan mengemukakan 
bukti bahawa barang tersebut adalah miliknya, dia dibenarkan 
mengambilnya semula kerana ia adalah hak pemilik asal. Dalam 
keadaan ini, pembeli boleh menuntut penjamin memulangkan 
semula bayaran yang telah dibuat. 


Walaupun jaminan ini diberikan terhadap hutang yang belum 
disahkan, namun jaminan seperti ini dibenarkan. Ini kerana hutang 
ini disahkan sebaik sahaja barang tersebut dituntut semula oleh 
pemilik asal daripada tangan pembeli. Jaminan ini dibenarkan 
kerana langkah ini diperlukan. Terutama jika pembeli berurusan 
dengan orang asing. Ini kerana dikhuatiri barang yang dijual adalah 
milik orang lain atau dikhuatiri penjual tidak dapat ditemui jika 
pemilik asal menuntutnya. Oleh itu pembeli memerlukan seorang 
penjamin untuk menjamin bayaran yang dibuatnya. 


Walau bagaimanapun, jaminan ini mestilah diberikan selepas 
penjual memperoleh bayaran. Ini kerana penjamin hanya memberi 
jaminan kepada bayaran yang telah diterima oleh penjual. Oleh itu 
bayaran ini hanya dijamin apabila ia diterima oleh penjual. 


2. Perkara yang dijamin mestilah berkuatkuasa (lazim), iaitu 

sama ada perkara tersebut telah tetap (mustaqirr), contohnya 
bayaran bagi pembelian selepas ia diterima dan tamat tempoh 
khiyar, dan mahar yang diberi setelah persetubuhan. Begitu 
juga bagi perkara yang belum tetap (ghair mustaqir), contohnya 
bayaran yang belum diterima dan mahar yang ditetapkan 
sebelum berlaku persetubuhan. 


Jaminan juga dibenarkan bagi perkara yang akan membawa 
kepada lazim (penguatkuasaan), iaitu perkara yang akan 
berkuatkuasa dengan sendirinya tanpa bergantung kepada sesuatu 
faktor. Contohnya, bayaran yang telah dibuat dalam tempoh khiyar. 
Bayaran ini akan berkuat kuasa sebaik sahaja tempoh khiyar tamat. 
Dalam keadaan ini, perkara tersebut boleh dijamin walaupun masih 
belum lazim (berkuatkuasa). 


Maksud perkara yang lazim (berkuatkuasa) atau akan mem- 
bawa kepada lazim (penguatkuasaan) ialah perkara yang tidak boleh 
dibatalkan tanpa sebab seperti contoh-contoh yang diberikan di atas. 


Oleh itu, bagi hutang yang tidak lazim atau tidak membawa 
kepada perkara yang lazim, pihak yang terbabit berhak 
membatalkannya tanpa sebarang sebab. Contohnya dalam masalah 
saguhati (ju alah) iaitu bayaran tertentu yang wajib diberikan 
kepada orang yang mengembalikan barang yang hilang kepada 
pemiliknya. Dalam kontrak ini, pihak yang menawarkan kerja 
berhak membatalkan kontrak tersebut sebelum ada sesiapa yang 
menyerahkan barang yang hilang. 


Dalam keadaan ini, bayaran tersebut dianggap sebagai 
hutang yang tidak lazim (tidak berkuatkuasa) dan tidak akan 
berubah menjadi wajib. Oleh itu, jaminan tidak dibenarkan dalam 
hal ini kerana hutang ini hanya disahkan setelah kerja tersebut 
diselesaikan. Perkara ini telah dibincangkan dalam tajuk kontrak 
saguhati atau ju alah. 


3. Penjamin mestilah mengetahui jenis, kadar dan sifat 
perkara yang dijamin. Jenis yang dimaksudkan contohnya, 
dirham, dinar atau yang seumpama dengannya. Kadarnya pula 
contohnya 1,000 atau selainnya. Sifatnya pula contohnya, yang 
elok atau tidak elok. Penjamin juga perlu mengetahui ciri-ciri 
fizikal perkara yang dijamin jika jaminan tersebut adalah 
jaminan bagi barang seperti barang yang dirampas. 


Disyaratkan mengetahui perkara yang dijamin kerana 

kontrak ini mewajibkan seseorang menanggung tanggungjawab 
terhadap sesuatu harta bagi pihak orang lain. Contohnya bayaran 
yang dıbuat dalam jual beli atau upah yang diberi dalam kontrak 
sewa. Semua ini perlu diketahui atau jika ia berbentuk barang, ia 
perlu ditentukan dengan jelas. Ini berpandukan kepada hadis Abu 
Qatadahr.a. yang menyatakan dengan jelas bahawa hutang tersebut 
ialah tiga dinar. 


Ini bermakna memberi jaminan untuk suatu perkara yang 
tidak pasti adalah tidak sah. Contohnya penjamin berkata: “Saya 
jamin apa sahaja yang dia hutang dengan anda,” atau pun “salah 
satu daripada hutangnya,” atau “salah satu barang yang dirampas,” 
atau sebagainya. o 


4. Perkara yang dijamin mestilah boleh dijadikan 
sumbangan. Maksudnya, hak milik perkara tersebut boleh, 
dipindahkan daripada pemiliknya kepada orang lain tanpa 
sebarang bayaran. Contohnya, hak-hak yang dinyatakan.: 
sebelum ini. Jika perkara yang dijamin tidak boleh diperlakukan: 
sedemikian, ia tidak sah dijamin. 


Contohnya hak syuf‘ah. Hak ini adalah hak pihak yang 
menuntut syufah iaitu rakan kongsi yang berkongsi pegangan 
bersama rakan yang mahu menjual pegangannya. Apabila rakan 
kongsinya menjual pegangannya kepada orang lain, dia berhak 
mengambil alih pegangan tersebut dengan membayar harga 
jualan. 


Walau bagaimanapun, dia tidak berhak memindahkan hak 
pengambilalihan ini kepada orang lain. Ini bermakna hak ini tidak 
boleh dijamin. 


Rukun Kelima: Lafaz (sighah) 


Lafaz ialah penawaran (ijab) yang diucapkan oleh penjamin 
dan persetujuan (qabul) yang diucapkan oleh orang yang menerima 
jaminan. 


Walau bagaimanapun, dalam kontrak jaminan, penawaran 
oleh penjamin sudah mencukupi. Ia tidak memerlukan kepada 
persetujuan pihak yang menerima jaminan. Perkara ini telah 
dibincangkan dalam tajuk pihak yang menerima jaminan. 


Lafaz ini perlu memenuhi beberapa syarat: 


1. Lafaz yang digunakan mestilah menunjukkan penjamin 

telah memberi jaminan, sama ada ia diucapkan secara 
langsung atau tidak langsung. 


Lafaz secara langsung adalah seperti penjamin berkata: “Saya 
jamin hutang yang anda berikan kepada orang itu,” atau “saya akan 
tanggung hutang itu,” atau “saya jamin dia,” atau “saya jamin orang 
ini dengan jaminan tubuh,” atau “saya adalah penjamin yang akan 
membawa orang ini,” atau seumpamanya. 


Lafaz secara tidak langsung pula adalah seperti penjamin 
berkata: “Lepaskan orang ini. Hutangnya pada anda akan saya 
lunaskan,” atau ucapan yang seumpama dengannya. 


Jika lafaz yang digunakan tidak menunjukkan penjamin telah' 


memberikan jaminan, jaminan tersebut tidak sah. Contohnya 
penjamin berkata: “Saya akan tunaikan wang yang dihutang 
oleh orang ini,” atau “saya akan membawa orang ini,” atau 
seumpamanya. Lafaz seperti ini tidak menunjukkan penjamin 
memberikan jaminannya. Lafaz seperti ini hanyalah janji yang tidak 
mewajibkannya ditunaikan. 


Kecuali jika ucapan tersebut disertakan dengan tindakan 
yang menunjukkan jaminan. Contohnya, apabila penjamin melihat 
pemiutang mahu menahan penghutang, penjamin berkata: “Saya 
akan bayar hutangnya kepada anda.” Ucapan berserta tindakan ini 
menunjukkan ucapan penjamin merujuk kepada jaminan. Seolah- 
olah penjamin berkata: “Saya adalah penjaminnya. Lepaskannya 
dan jangan lakukan apa-apa terhadapnya.” 


Selain lafaz yang diucap, tulisan atau isyarat yang difahami 
boleh digunakan oleh orang bisu. 


2. Jaminan yang diberikan mestilah bersifat mutlak (at- 
tanjiz) iaitu tidak tertakluk kepada mana-mana syarat. Tidak 
kira sama ada jaminan tersebut membabitkan harta mahupun 
diri. Menurut pendapat yang paling sahih, jika penjamin 
berkata: “Jika Zaid datang, saya akan menjamin hutang yang 
anda berikan kepada orang ini,” maka jaminan ini tidak sah. 
Begitu juga jika penjamin berkata: “Jika anda lakukan seperti 
yang dinyatakan ini, saya akan berikan jaminan kepada anda 
yang saya akan membawa orang ini.” Jaminan seperti ini juga 
tidak sah kerana jaminan merupakan kontrak dan kontrak 
tidak boleh tertakluk kepada sesuatu syarat. 

3. Jaminan harta tidak boleh dihadkan untuk suatu tem- 
poh tertentu. Para ulama sependapat menyatakan perkara 
ini. Ini kerana tujuan jaminan ialah untuk melunaskan hutang. 
Ini bermakna, menetapkan tempoh tertentu bagi jaminan 
adalah tidak sah. Demikian juga bagi jaminan diri (tidak boleh 
dihadkan untuk suatu tempoh tertentu), menurut pendapat 
yang paling sahih. Ini kerana tujuan jaminan tersebut ialah 
untuk menghadapkan tertuduh. 


Jika jaminan yang diberikan hanya menyatakan bahawa pihak 
yang dijamin akan dihadapkan pada suatu tarikh tertentu, jaminan 
ini sah. Contohnya penjamin berkata: “Saya memberi jaminan akan 
menghadapkan tertuduh tetapi saya akan hanya lakukan sebulan 
dari sekarang.” Ia adalah sah kerana jaminan ini mewajibkan diri 
melakukan sesuatu perkara dan ini sama seperti upah untuk kerja, 
1a boleh dilakukan serta-merta atau ditangguhkan. 


Demikian juga penjamin dibenarkan menjamin hutang 
yang telah tamat tempoh untuk dibayar selepas sesuatu tempoh 
tertentu. Ini kerana penjamin bertindak secara sukarela. Mungkin 
dia tidak mampu membayarnya serta-merta sedangkan urusan itu 
memerlukan seorang penjamin. Oleh itu jaminan akan diberikan 
seperti yang dipersetujui. 


Tempoh ini hanya diberikan kepada penjamin sahaja. 
Maknanya, pihak yang menerima jaminan tidak berhak menuntut 
penjamin melunaskan hutang tersebut sebelum tempoh tamat. 
Namun pihak yang dijamin tidak berhak memperolehi tempoh ini. 
Dengan ini, pemiutang masih berhak menuntut supaya penghutang 
membayar hutangnya sebelum tempoh tamat. 


Ini disokong oleh hadis yang diriwayatkan oleh Ibnu Abbas 
r.huma.: 


Pada zaman Rasulullah s.a.w. seorang lelaki telah diminta 
oleh pemiutang supaya membayar hutangnya sebanyak 
sepuluh dinar. Penghutang ini berkata: “Saya tiada wang 
untuk diberikan kepada anda.” Namun pemiutang berkata: 
“Saya tidak akan lepaskan anda melainkan setelah anda 
membayarnya atau anda berikan saya seorang penjamin.” 
Lalu penghutang tadi membawanya kepada Rasulullah s.a.w. 
dan Baginda bertanya: “Berapa lama anda berikan tempoh 
kepadanya?” Pemiutang berkata: “Satu bulan.” Rasulullah 

s.a.w. bersabda: “Saya akan menjadi penjaminnya.” 
Setelah itu, lelaki yang berhutang itu datang pada waktu 
yang ditetapkan oleh Nabi s.a.w. dan Baginda bertanya: 
“Dari mana engkau dapat benda ini (emas)?” Orang itu 
menjawab: “Dari lombong.” Baginda bersabda: “Ia tidak 
bagus.” Lalu Baginda membayar hutang tersebut bagi pihak 
penghutang.' 


Selain itu, penjamin boleh membayar jaminannya bagi hutang 
yang masih belum tamat tempoh pada waktu yang lebih awal. Ini 
kerana pembayaran tersebut dilakukan secara sukarela. Oleh itu 
dia boleh melakukannya. Walau bagaimanapun, menurut pendapat 
yang paling sahih, penjamin tidak diwajibkan membayar lebih awal, 
malah dia mempunyai hak yang sama seperti penghutang untuk 
menangguhkan pembayaran. 


Jika penjamin membayar hutang tersebut lebih awal, dia 
tidak boleh menuntutnya daripada penghutang sebelum tempoh 
yang ditetapkan tamat. Ini kerana penghutang masih berhak 
membayarnya mengikut tempoh yang dibenarkan. 





1 Dalam Syarah Aun Ma'bud disebut bahawa Baginda menyatakan ia tidak bagus kerana 
Baginda tahu bahawa lelaki tersebut tidak membayar zakat emas tersebut. (Pent.) Hadis 
ini diriwayatkan oleh Ibnu Majah, Sedekah, Bab kafalah, no. 2406. 

1. Sebagaimana yang kita sedia maklum, jaminan diri adalah 
salah satu bentuk jaminan. Dalam jaminan ini, penjamin 
bertanggungjawab menghadapkan orang yang dijamin kepada 
orang yang menerima jaminan. 


Sepertimana yang kita sedia maklum, amalan ini dibenarkan 
oleh syarak kerana amalan ini termasuk dalam pengertian dalil- 
dalil yang membenarkan jaminan. Malah ia dikuatkan lagi dengan 
riwayat-riwayat yang diterima daripada para sahabat r.a., antaranya 
hadis yang diriwayatkan oleh Abu Ishaq as-Sabi‘ie daripada Haritsah 
bin Mudhorrib, katanya: 


Saya telah bersembahyang bersama Abdullah bin Masud 
r.a. pada waktu Subuh. Setelah beliau memberi salam, 
seorang lelaki bangun lalu memuji-muji Allah, kemudian 
berkata: “Adapun selepas itu, maka demi Allah, semalam 
saya tidur tanpa sedikitpun rasa dendam kepada sesiapa. 
Pada waktu malam, saya datang menemui seorang lelaki 
Bani Hanifah. Sebelum itu, dia telah menyuruh saya datang 
menemuinya pada waktu akhir malam ketika kegelapannya 
bercampur dengan cahaya fajar. Lalu saya sampai di masjid 
Bani Hanifah, iaitu masjid Abdullah bin an-Nawwahah. 
Saya mendengar muazzinnya bersaksi bahawa tiada tuhan 
melainkan Allah, dan Musailimah adalah utusan Allah. 
Saya seperti tidak percaya apa yang saya dengar, lalu 
saya menghentikan kuda saya sehingga saya benar-benar 
dengar para jemaah masjid juga turut serta menyokongnya.” 
Lalu Abdullah bin Mas'ud r.a. berkata: “Bawakan kepada 
saya Abdullah bin an-Nawwahah.” Lalu dia datang dan 
mengaku apa yang didakwa. Lantas Abdullah bin Mas'ud 

berkata kepadanya: “Di manakah al-Quran yang engkau 
baca?!” Dia menjawab: “Saya gunakan al-Quran untuk 
melindungi diri daripada kamu.” Abdullah bin Mas'ud 
berkata: “Bertaubatlah.” Namun dia enggan, lalu Abdullah 
bin Masud memerintahkan agar dia dihukum. Lalu dia 
dibawa keluar ke pasar dan kepalanya dipancung. Setelah 
itu, beliau bermesyuarat dengan para sahabat Nabi 
Muhammad s.a.w. tentang para pengikutnya yang lain. 'Adi 
bin Hatim r.a. berkata: “Ia seperti bintil' kekufuran yang 
telah menjengahkan kepalanya. Oleh itu, potonglah ia." Jarir 
bin Abdillah dan al-Asy'ats bin Qais r.huma. pula berkata: 
“Mintalah mereka bertaubat. Jika mereka bertaubat, mereka 
akan dijamin oleh kaum keluarga mereka." Lalu Abdullah 
bin Mas'ud r.a. meminta mereka bertaubat. Mereka pun 
bertaubat dan dijamin oleh kaum keluarga mereka. dika 


Perkara ini juga boleh dilihat dalam firman Allah yang 
menceritakan kisah Yaakub a.s.: 


AA 37 » AN „Ari b7 oF ra A 24 

u SNI GEF Ae 
Aku tidak akan melepaskannya (Bunyamin) pergi bersama- 
sama kamu, sehingga kamu memberi kepadaku satu 
perjanjian yang teguh (bersumpah) dengan nama Allah, 
bahawa kamu akan membawanya kembali kepadaku (dengan 


selamat). P 
usuf: 66 


2 Jaminan diri mungkin berbentuk jaminan kepada individu 
yang berhutang atau jaminan kepada individu yang dijatuhkan 
hukuman. 


Bagi jaminan terhadap individu yang berhutang, ia dibenarkan 
sepenuhnya jika jaminan yang diberikan adalah untuk membawa 
orang yang berhutang menghadap, tidak kira sama ada penjamin 
mengetahui jumlah hutang atau tidak. Ini kerana dia menjamin 


Pe “mw 


14 Kufurdiumpamakan seperti ketuat kerana keganjilannya dan penyimpangannya daripada 
jalan yang benar. 

2 Diriwayatkan oleh al-Baihagi, kitab: murtad, bab: orang yang berkata orang murtad akan 
diminta bertaubat dan jika tidak bertaubat akan dibunuh, 8/206. Al-Bukhari ada menyebut 
sebahagian hadis ini secara terputus sanad dalam Kitab Sahihnya, kafalah, bab jaminan 
hutang, badan dan sebagainya. 

individu, bukan menjamin hutang. Oleh itu, dia tidak dituntut 
membayar hutang tersebut. Sebaliknya dia dituntut membawa orang 
yang dijaminnya. Walau bagaimanapun, syarat yang ditetapkan 
ialah harta yang dihutang (oleh orang yang dijamin) mestilah boleh 
dijamin, sebagaimana yang dibincangkan sebelum ini. 


Bagi jaminan kepada individu yang dijatuhkan hukuman 


pula: 


1. 


11. 


Jika hukuman tersebut adalah hak manusia seperti qisos atau 
tuduhan zina, (kedua-dua hukuman ini adalah hak manusia 
kerana qisos adalah ganti kepada nyawa yang dibunuh dan 
hukuman tuduhan zina pula adalah bagi menutup malu), 
jaminan ini dibenarkan kerana ia adalah jaminan untuk hak 
yang sah. Oleh itu ia sama seperti jaminan hutang. 


Jika hukuman tersebut adalah hak Allah seperti hukuman 
meminum arak, mencuri atau zina, jaminan tersebut tidak 
sah. Ini kerana hukuman hudud adalah berlandaskan konsep 
mengelak dan menggugurkan. Oleh kerana ia adalah hak Allah, 
kita dituntut untuk menutup kesalahan ini, mengelakkannya 
serta menghalang segala perkara yang boleh membawa kepada 
hukuman ini. Dengan menjamin hukuman ini, ia seolah-olah 
menghebohkan serta membesar-besarkannya. Oleh itu, jaminan 
bagi hukuman-hukuman sebegini adalah tidak dibenarkan. 


Hukum-hakam lain berkaitan jaminan diri adalah seperti 
berikut: 


Tempat dan masa penyerahan orang yang dijamin. Jika 
penjamin disyaratkan supaya membawa orang yang dijamin 
pada waktu tertentu, dia perlu membawanya pada masa 
yang ditetapkan. Ini, jika dituntut oleh orang yang menerima 
jaminan. Ia perlu dilakukan untuk menunaikan tanggung- 
jawabnya. Hanya setelah membawa orang yang dijamin barulah 
tanggungjawabnya terlaksana. Jika penjamin gagal membawa 
orang yang dijamin, dia akan ditahan oleh hakim atas alasan 
enggan menunaikan tanggungjawabnya. 


Jika orang yang dijamin didapati hilang dan penjamin tidak 


mengetahui di mana dia berada, penjamin tidak diwajibkan mem- 
bawanya kerana tanggungjawab ini adalah di luar kemampuannya. 
Pengakuan penjamin yang mendakwa tidak mengetahui kedudukan 
orang yang dijamin dalam hal ini akan diterima. 

Jika penjamin mengetahui kedudukan orang yang dijamin, dia 
bertanggungjawab membawanya jika diyakini keselamatan dirinya 
dalam perjalanan adalah terjamin. Dia diberikan tempoh masa pergi 
dan balik mengikut jarak perjalanan yang biasanya ditempuhi. 


Jika tempoh yang diberikan telah berlalu dan penjamin masıh 
gagal membawa orang yang dijamin, dia akan ditahan sehingga 
dia menjelaskan hutang orang yang dijamin. Ini kerana dia gagal 
menyerahkan orang yang sepatutnya diserahkan iaitu orang yang 
dijamin. 

Penjamin akan ditahan sehingga dirasakan orang yang hilang 
tadi tidak mungkin dapat dihadapkan lagi, kerana telah mati, tidak 
diketahui kedudukannya atau berada di tempat yang dijaga dan 
dihalang daripada ditemui. 


Sekiranya penjamin melunaskan hutang tersebut supaya dia 
tidak ditahan dan kemudian orang yang menghilangkan diri tadi 
datang, penjamin berhak menuntut semula bayaran yang telah 
dibuat jika ia masih ada ataupun gantinya jika ia telah digunakan. 
Ini kerana bayaran tersebut tidak dibuat secara sukarela. Ini adalah 
dari segi masa. 


Dari segi tempat pula, jika penjamin telah menetapkan suatu 
tempat untuk menyerahkan orang yang dijamin, tempat tersebut 
diterima jika ia sesuai untuk proses penyerahan. Ini adalah sebagai 
menurut syarat yang ditetapkan. 


Jika tempat yang ditetapkan tidak sesuai atau memerlukan kos 
tertentu, ia akan dibawa ke tempat yang terdekat dengan tempat 
yang dijanjikan. Walau bagaimanapun, keizinan orang yang dijamin 
perlu didapati terlebih dahulu. Jika dia tidak mengizinkannya, 
jaminan tersebut terbatal (jika tindakan tersebut diteruskan). 


Jika tiada tempat tertentu yang ditetapkan untuk penyerahan, 
tempat di mana jaminan dipersetujui akan digunakan. Ini dengan 
syarat tempat tersebut adalah sesuai. Jika tidak, penyerahan akan 
dilakukan di tempat yang terdekat dengan tempat jaminan tersebut 
dibuat. 


ii. Penjamin tidak lagi bertanggungjawab setelah menyerahkan 
orang yang dijamin di tempat yang ditetapkan. Walau 
bagaimanapun, perlu dipastikan tidak wujud sebarang halangan 
yang boleh menyebabkan pihak yang menerima jaminan tidak 

mendapat hak yang sepatutnya. Ini kerana peranan telah 
menjalankan tanggungjawabnya. 


Jika penjamin menyerahkan orang yang dijamin di tempat 
yang dipersetujui, tetapi terdapat halanganan bagi penerima 
jaminan daripada mendapat haknya, contohnya ada pihak lain yang 
menghalang proses ini. Dalam hal ini, tanggungjawab penjamin belum 
selesai kerana tujuan penyerahan belum tercapai. 


Jika penjamin menyerahkan orang yang dijamin bukan di 
tempat yang dipersetujui dan orang yang menerima jaminan 
pula tidak bersetuju untuk menerimanya, dia tidak boleh dipaksa 
untuk menerimanya jika ada sebab yang munasabah. Contohnya 
kerana terdapat bukti atau seseorang yang boleh membantu 
penerima jaminan memperolehi haknya di tempat penyerahan yang 
dipersetujui. 


Jika tiada sebab yang munasabah, pemerintah akan memaksa 
orang yang menerima jaminan menerimanya. Jika dia masih engkar, 
orang lain boleh menerima bagi pihaknya. Jika pemerintah tidak 
dapat dihubungi, penjamin hendaklah melantik seorang saksi yang 
boleh mengesahkan penyerahan yang dilakukan dan seterusnya 
melepaskan segala tanggungjawabnya. 


Selain menyerahkan orang yang dijamin mengikut syarat- 
syarat yang dinyatakan tadi, penjamin juga dianggap telah terlepas 
daripada tanggungjawabnya jika orang yang dijamin dengan sendiri 
menyerah diri. Sekiranya penjamin enggan menyerahkan orang 
yang dijamin, dia boleh dipaksa sebagaimana yang dibincangkan 
sebelum ini. Proses penyerahan ini tidak cukup sekadar orang yang 
dijamin berada di situ tetapi dia perlu menyatakan: “Saya serahkan 
diri saya bagi pihak penjamin saya.” 


iii. Penjamin juga dianggap tidak lagi bertanggungjawab apabila 
orang yang dijamin telah meninggal dunia dan dikebumikan 
atau menghilangkan diri tanpa diketahui kedudukannya. 
Penjamin tidak dituntut menanggung perkara yang ditanggung 
orang yang dijamin kerana tanggungjawabnya hanyalah 
mengemukakan orang yang dijamin. Dia juga tidak perlu 
bertanggungjawab terhadap hak-hak yang perlu ditunaikan 
oleh orang yang dijamin. 


iv. Dalam kontrak jaminan diri, jika terdapat syarat yang 
mengatakan jika penjamin gagal mengemukakan orang yang 

dijamin, penjamin bertanggungjawab terhadap hak yang perlu 
ditunaikan oleh orang yang dijamin, jaminan tersebut tidak sah. 
Ini adalah berdasarkan pendapat yang paling sahih. Ini kerana 
syarat yang dinyatakan ini bercanggah dengan kandungan 
kontrak jaminan diri. Dalam kandungan kontrak jaminan diri, 
penjamin tidak perlu menanggung tuntutan harta kerana ia 
bukan kontrak jaminan terhadap harta. 


v. Penjamin tidak bertanggungjawab mengemukakan orang yang 
dijamin jika pihak yang menerima jaminan menggugurkan 
tanggungjawab tersebut. Ini kerana tanggungjawab yang 
perlu dilaksanakan oleh penjamin adalah demi kepentingan 
pihak yang menerima jaminan. Apabila pihak yang menerima 
jaminan sendiri menggugurkan haknya, penjamin tidak lagi 
bertanggungjawab. 


vi. Menurut pendapat yang paling sahih, persetujuan orang yang 
dijamin dalam jaminan diri diperlukan kerana dalam kontrak ini 
penjamin tidak perlu membayar sebarang ganti rugi jika gagal 
melakukan tanggungjawabnya. Oleh itu, tujuan jaminan ini 
hanyalah untuk mengemukakan orang yang dijamin. Sedangkan, 
orang yang dijamin tidak akan hadir bersama penjamin jika 
dia tidak bersetuju dengan jaminannya. 


Menurut pendapat yang paling sahih, persetujuan pihak 
yang menerima jaminan tidak diperlukan kerana jaminan ini 
merupakan cagaran untuknya. Oleh itu ia dibenarkan walaupun 
tanpa persetujuannya sama seperti saksi. Begitu juga, jaminan 
adalah menanggung tanggungjawab tanpa sebarang bayaran. Oleh 
itu persetujuan pihak yang menerima jaminan tidak diperlukan. 

Jaminan hutang atau dhaman (2x2) berlaku apabila seseorang 
memikul tanggungjawab untuk melunaskan hutang orang lain jika 
orang tersebut gagal melunaskan hutangnya. Ia adalah salah satu 
daripada dua jenis jaminan seperti yang dinyatakan sebelum ini. 


Sebagaimana yang kita sedia maklum, jaminan ini dibenarkan 
oleh syarak berdasarkan dalil-dalil yang kami nyatakan ketika 
membincangkan tentang kesahihannya menurut syarak. Malah, 
jaminan hutang ini berada di kedudukan teratas. Para ulama Islam 
pada sepanjang zaman secara Ijmak menerima kesahihan amalan ini. 


Sehingga kini, anda telah memahami lafaz yang digunakan 
dalam kontrak jaminan hutang. Anda juga telah mengetahui 
rukun serta syarat-syarat yang perlu dipatuhi. Di sini, kami akan 
bentangkan pula beberapa hukum berkenaan jaminan hutang. 


1. Tuntutan ke atas Penjamin dan Pihak yang Dijamin 


Apabila seseorang memberi jaminan terhadap hutang yang 
perlu ditunaikan oleh seseorang, pemiutang berhak menuntut 
penjamin melunaskannya. Walau bagaimanapun, ini tidak 
bermakna penghutang yang dijamin tidak lagi bertanggungjawab 
melunaskan hutangnya. Malah pemiutang juga berhak menuntut 
penghutang melunaskannya. Ini kerana pada dasarnya penghutang 
masih bertanggungjawab melunaskan hutang tersebut, cuma 
tanggungjawab tersebut kini dikongsi bersama penjaminnya. Oleh 
kerana jaminan hanya merupakan cagaran kepada hutang, sama 
seperti gadaian dan bon, hutang ini tidak akan digugurkan daripada 
tanggungjawab penghutang kerana cagaran tersebut. 


Oleh itu, jika disyaratkan dalam kontrak jaminan bahawa orang 
yang dijamin akan digugurkan daripada tanggungjawab membayar 

hutang, jaminan tersebut tidak sah. Ini kerana jaminan adalah 
cagaran kepada hutang dan syarat ini bercanggah dengan fungsi 
ini. Cagaran berfungsi dengan menggabungkan tanggungjawab 
penghutang dengan tanggungjawab penjamin dan bukan dengan 
cara menggugurkan tanggungjawab tadi. 


Perkara ini telah dinyatakan oleh hadis Abu Qatadah r.a., 
bahawa: 


Beliau telah menjamin hutang seorang sahabat yang 
meninggal dunia, sebanyak dua dinar. Sehari kemudian, 
Rasulullah s.a.w. bertanya kepadanya: “Bagaimana hutang 
dua dinar itu?” Beliau menjawab: “Dia baru meninggal 
dunia semalam.” Kemudian keesokannya, baginda bertanya 
lagi, dan Abu, Qatadah menjawab: “Saya telah melunas- 
kannya.” Baginda bersabda: “Sekarang barulah sejuk 
kulitnya.'” 


Sabda baginda s.a.w.: "Sekarang barulah sejuk kulitnya" 
menunjukkan bahawa hutang tersebut tidak digugurkan daripada 
tanggungjawab penghutang dan tidak berpindah daripadanya dengan 
hanya mendapat jaminan. Jika tidak, sudah tentu kulitnya akan 
sejuk sebaik sahaja mendapat jaminan. Oleh kerana tanggungjawab 
penghutang untuk melunaskan hutang tidak digugurkan, pemiutang 
berhak menuntut hutang tersebut daripada penghutang. 


Dia juga berhak menuntutnya daripada penjamin kerana 
penjamin memikul tanggungjawab yang sama. Jika kedua-dua 
mereka, iaitu penjamin dan penghutang ada dan mereka mempunyai 
harta, pemiutang berhak menuntut hutangnya daripada mana-mana 
pihak yang dikehendakinya. Ini kerana pada asalnya penghutang 
bertanggungjawab membayar hutang tersebut dan penjamin pula 
sebagaimana sabda Rasulullah s.a.w.: 


A 5 Ia vd 
API 
Orang yang menjamin adalah orang yang membayar.” 
Oleh itu, dia perlu membayar dan akan dituntut supaya mem- 


bayar hutang tersebut jika penghutang gagal melunaskannya. 


1 Ahmad, Musnad, 3/330, hadis Jabir r.a.. 


2 Diriwayatkan oleh at-Tirmizi, Jual beli, Bab hadis mengenai pinjaman perlu diserahkan, 
no. 1265. Hadis ini turut diriwayatkan oleh yang lain. 

2. Tanggungan Penjamin Digugurkan Apabila 
Tanggungan Penghutang Digugurkan 


Apabila pemiutang menggugurkan hutang penghutang, 
tanggungan penjamin turut digugurkan kerana tanggungan 
penjamin tertakluk kepada penghutang. Jaminan yang diberikan 
sebenarnya merupakan cagaran kepada hutang. Apabila hutang 
tersebut digugurkan, ini bermakna cagaran juga digugurkan. 


Walau bagaimanapun, jika pemiutang hanya mengugurkan 
tuntutan jaminan atau tuntutan hutang daripada penjamin, 
tanggungan penghutang tidak digugurkan. Dalam keadaan ini, hanya 
tanggungan penjamin sahaja yang digugurkan. Ini kerana dengan 
menggugurkan tuntutan daripada penjamin, ia bererti menggugurkan 
cagaran hutang yang masih belum diterima. Sedangkan hutang tidak 
akan gugur apabila cagaran digugurkan. Masalah ini sama seperti 
tindakan mengoyakkan dokumen bon atau membatalkan gadaian. 


Begitu juga dalam keadaan penjamin dijamin oleh penjamin 
lain. Jaminan ini dibenarkan kerana hutang yang dijamin berada 
dalam tanggungan penjamin pertama, maka tanggungan itu boleh 
dijamin pula oleh penjamin lain. Dalam keadaan ini, hutang tersebut 
ditanggung oleh tiga pihak iaitu penghutang, penjamin pertama 
dan penjamin kedua. Oleh itu, pemiutang berhak meminta salah satu 
daripada tiga pihak ini membayar hutangnya. 


Apabila hutang penghutang digugurkan, kesemua tanggungan 
yang lain juga turut digugurkan. Apabila tanggungan penjamin 
pertama digugurkan, tanggungan penjamin kedua juga turut 
digugurkan. Walau bagaimanapun, hutang penghutang tidak 
digugurkan. Apabila tanggungan penjamin kedua digugurkan, hanya 
tanggungannya sahaja yang digugurkan. Penghutang dan penjamin 
pertama tetap perlu bertanggungjawab. 


3. Penjamin Menuntut Penghutang Melepaskan 
Tanggungjawabnya 


Apabila pemiutang menuntut supaya penjamin melunaskan 
hutang penghutang, bolehkah penjamin menuntut orang yang 
dijamin melunaskan hutang tersebut supaya tuntutan ke atasnya 
digugurkan? Beberapa perkara perlu dilihat: 


1. Jika jaminan yang diberikan adalah dengan izin orang yang 
dijamin, penjamin berhak menuntut penghutang melunaskan 
hutang tersebut supaya tuntutan ke atasnya digugurkan. Ini 

kerana jaminan untuk menanggung tuntutan dan pembayaran 
tersebut dibuat dengan izin penghutang. Oleh itu, penjamin 
berhak menuntut daripada orang yang dijamin supaya 
tanggungjawab tersebut digugurkan. 


ii. Jika jaminan diberikan tanpa izin penghutang, penjamin 
tidak berhak membuat tuntutan tersebut. Ini kerana penjamin 
memikul tanggungjawab tersebut tanpa keizinan penghutang. 
Oleh itu, penghutang tidak bertanggungjawab melepaskan 
tanggungan tersebut. 


Masalah di atas timbul apabila pemiutang menuntut penjamin 
melunaskan hutang . Namun jika pemiutang tidak membuat 
tuntutan, menurut pendapat yang paling sahih, penjamin tidak 
boleh menuntut penghutang supaya menggugurkan tanggungannya 
selagi mana dia tidak dituntut membayar hutangnya. 


4. Tempoh Hutang Ditamatkan Akibat Kematian 


Jika penjamin atau penghutang meninggal dunia, tempoh 
membayar hutang bagi pihak yang meninggal dunia tamat serta- 
merta. Walau bagaimanapun, tempoh tersebut masih kekal pada 
pihak yang masih hidup. Ini kerana kematian akan membatalkan 
tempoh yang diberikan. Dalam hal ini, salah suatu pihak mungkin 
mati dan pihak yang satu lagi masih hidup. Ini kerana tempoh ini 
mungkin penting untuknya. Atas dasar ini, tempoh yang diberikan 
tidak dibatalkan untuknya. 


Jika penghutang meninggal dunia, penjamin berhak meminta 
pemiutang menuntut hutangnya daripada pusaka penghutang 
sebelum ia diagih-agihkan kepada warisnya, atau menggugurkannya 
sebagai penjamin kerana pusaka tadi mungkin telah habis digunakan 
sebelum tempoh pembayaran hutang tiba. Jika ini berlaku, sudah 
tentu penjamin terpaksa melunaskannya. 


Jika penjamin meninggal dunia, pemiutang boleh menuntut 
hutangnya daripada pusaka penjamin dan waris penjamin tidak 
berhak menuntut semula hutang tersebut daripada penghutang 
melainkan setelah tempoh yang diberikan tamat. Ini kerana tempoh 
tersebut masih diberikan kepada penghutang. 


5. Penjamin Menuntut Semula Bayaran yang Dibuat 
Daripada Penghutang 


Setelah penghutang melunaskan hutangnya, tanggungannya 

digugurkan. Begitu juga tanggungan penjamin. Ini kerana 
tanggungan penjamin tertakluk kepada cagaran yang diberikan 
kepada pemiutang. Cagaran ini digugurkan apabila pemiutang 
mendapat semula hutangnya. 


Selain itu, tanggungan penghutang dan penjamin juga 
digugurkan apabila penjamin melunaskan hutang tersebut. Ini 
kerana pemiutang telah mendapat semula hutangnya melalui 
jaminan yang diberikan oleh penjamin. Dengan ini tanggungjawab 
penghutang digugurkan, termasuklah tanggungjawab penjamin. 


Dalam keadaan ini, bolehkah penjamin menuntut semula bayaran 
yang dibuat daripada penghutang? Beberapa perkara perlu dilihat: 


1. Jika jaminan dan bayaran yang diberikan adalah dengan izin 
penghutang, penjamin berhak menuntut semula bayaran tersebut 
kerana jaminan dan bayaran yang dibuat adalah dengan izin. 


1. Jika jaminan yang diberikan adalah dengan izin tetapi bayaran 
dibuat tanpa kebenaran penghutang terlebih dahulu, menurut 
pendapat yang paling sahih, penjamin berhak membuat 
tuntutan kerana jaminan yang diberikan adalah punca kepada 
bayaran tersebut. Lebih-lebih lagi jaminan tersebut adalah 
dengan izin. 


11. Jika jaminan dan bayaran dibuat tanpa keizinan penghutang, 
penjamin tidak berhak membuat tuntutan kerana dia melunas- 
kan hutang orang lain tanpa keizinan orang tersebut terlebih 
dahulu. Ini bermakna apa yang dilakukan adalah secara 
sukarela. Orang yang menyumbang secara sukarela tidak boleh 
menuntut semula sumbangan yang diberikannya itu. 


iv. Jika jaminan diberikan tanpa keizinan penghutang, tetapi 
pembayaran dilakukan setelah mendapat keizinan penghutang 
terlebih dahulu, menurut pendapat yang paling sahih, penjamin 
tidak boleh menuntut semula bayaran yang telah dibuat. Ini 
kerana bayaran tersebut hanya wajib kerana adanya jaminan. 
Sedangkan jaminan ini diberikan tanpa keizinan penghutang. 
Dengan ini, bayaran yang diberikan sama seperti sumbangan 
yang diberikan untuk melunaskan hutang orang lain. 


Cara Pembayaran Semula Dibuat? 


Jika penjamin melunaskan hutang yang sepatutnya dibayar 
oleh penghutang dengan ciri-ciri yang sama, penjamin boleh 

menuntut semula bayaran tersebut daripada pihak yang dijamin. 
Ini kerana bayaran inilah yang menggugurkan tanggungjawab 
penghutang dan jumlah inilah juga yang dibayar oleh penjamin. 


Jika bayaran yang dibuat bukan seperti yang sepatutnya dibayar 
oleh penghutang, menurut pendapat yang paling sahih, penjamin 
hanya boleh menuntut sekadar bayaran yang dibuatnya jika jumlah 
tersebut lebih rendah daripada apa yang ditanggung penghutang. Ini 
kerana sekadar itu sahajalah bayaran yang dibuat oleh penjamin. 


Jika bayaran dibuat lebih daripada yang sepatutnya, penjamin 
hanya boleh menuntut jumlah hutang yang sepatutnya dibayar sahaja. 
Ini kerana jumlah ini sahaja yang wajib dibayar oleh penghutang. Jika 
hutang yang perlu dibayar ialah 1,000 barang yang elok dan penjamin 
telah membayar dengan 1,000 barang yang tidak elok, penghutang 
hanya perlu membayar semula 1,000 barang yang tidak elok. Jika 
penjamin berjaya mengurangkan hutang sebanyak 1,000 kepada 
500 setelah berunding, penghutang hanya perlu membayar semula 
sebanyak 500 sahaja. 


Jika penjamin berjaya berunding untuk mengurangkan jumlah 
hutang daripada 1,000 dengan membayar barangan yang bernilai 
800, penghutang hanya perlu membayar semula nilai tersebut. 


Tetapi jika barangan yang dibayar bernilai 1,100 (sedangkan 
hutang hanya 1,000 sahaja), tuntutan hanya boleh dibuat sebanyak 
1,000 sahaja. 


6. Penjamin Mendakwa Telah Melunaskan Hutang 


Apabila penjamin mendakwa telah melunaskan hutang bagi 
penghutang, pemiutang mungkin mengesahkannya dan mungkin 
menafikannya: 


Jika pemiutang mengesahkannya, penjamin boleh menuntut 
semula bayaran tersebut daripada penghutang kerana tanggungan 
penjamin telah gugur dengan pengesahan oleh pemiutang. 
Walaupun penghutang menafikannya, penafiannya tidak diterima. 
Ini kerana hutang tersebut adalah hak pihak yang menerima 
jaminan iaitu pemiutang. Apabila pemiutang mengesahkan telah 
menerima bayaran daripada penjamin, ini bermakna hutang yang 
sebelum ini menjadi hak pemiutang kini telah berpindah kepada 
penjamin. Pengesahan pemiutang tersebut diterima pakai kerana 
ia membabitkan haknya. 

Jika pemiutang menafikan bayaran tersebut, beberapa 


perkara perlu dilihat: 


i 


ii. 


Jika penjamin mempunyai bukti pembayaran, pengakuan 
penjamin akan diterima dan bayaran semula boleh dituntut 
daripada penghutang. 


Jika penjamin tidak mempunyai sebarang bukti pembayaran, 
pengakuan pemiutang akan diterima pakai setelah disokong 
oleh sumpah. Ini kerana pemiutang menafikan sebarang 
pembayaran dan pada asalnya tiada sebarang pembayaran 
saksi. Setelah bersumpah, pemiutang berhak menuntut 
hutangnya daripada penjamin atau penghutang kerana haknya 
telah disahkan. Jika penjamin membuat tuntutan daripada 
penghutang kerana dia telah menyelesaikan hutang tersebut, 
beberapa perkara perlu dilihat: 


a. Jika pembayaran dibuat tanpa kehadiran penghutang, 
para ulama bersependapat bahawa penjamin tidak 
boleh membuat tuntutan ke atas penghutang Jika dia 
menafikannya. Ini kerana penghutang menafikan 
wujudnya pembayaran dan pada asalnya tiada sebarang 
pembayaran dibuat. Begitu juga sekiranya penghutang 
mempercayainya, menurut pendapat yang paling 
sahih, penjamin tidak boleh membuat tuntutan kerana 
pembayaran tersebut tidak memberi sebarang faedah 
kepadanya dan ia tidak boleh menggugurkan tuntutan 
pemiutang. Penjamin tidak boleh membuat tuntutan 
selagi mana hutang tersebut tidak digugurkan. Ini kerana 
penjamin dikira cuai apabila melakukan pembayaran 
tanpa disokong oleh sebarang saksi. 


b. Jika pembayaran dibuat di hadapan penghutang, menurut 
pendapat yang paling sahih penjamin boleh membuat 
tuntutan daripada penghutang. Walaupun sebenarnya 
pembayaran oleh penjamin tersebut belum menggugurkan 
hutang dan tuntutan oleh pemiutang. Ini kerana 
penghutang didapati cuai dalam mempertahankan haknya 
dan gagal melantik saksi ketika pembayaran dilakukan. 
Penghutang sepatutnya berhati-hati dengan haknya. Oleh 
itu dia sendiri dan bukan penjamin yang didapati cuai. 

Jaminan Terhadap Barangan 


Apabila seseorang memberi jaminan kepada seseorang untuk 
memulangkan barangan milik orang tersebut yang berada di tangan 
orang lain, beberapa perkara perlu dilihat: 


i. Jika barang tersebut adalah amanah yang dipegang seseorang 
seperti barang simpanan (wadi 'ah), jaminan ini tidak sah. Ini 
kerana, jika orang yang memegang barangan tersebut sendiri 
tidak wajib menjaminnya, apatah lagi orang lain. 


ii. Jika barangan tersebut menjadi tanggungan orang yang 
memegangnya, contohnya barang rampasan, barang pinjaman, 
barang yang telah diterima ketika proses tawar-menawar dan 
barang jualan yang belum diterima oleh pembeli daripada 
penjual, semua barang ini boleh dijamin. 


Walau bagaimanapun, dalam jaminan ini, orang yang memegang 
barangan tersebut disyaratkan mengizinkannya terlebih dahulu. 
Ataupun disyaratkan penjamin berkeupayaan untuk mengambil 
alih barangan tersebut daripada orang yang memegangnya. 


Setelah jaminan ini dibenarkan, tanggungjawab penjamin akan 
hanya digugurkan apabila barang tersebut diserahkan kepada pihak 
yang menerima jaminan. 


Sekiranya penjamin memberi jaminan akan memulangkan nilai 
barang tersebut jika ia didapati rosak, jaminan ini tidak sah. Ini 
kerana jaminan ini merupakan jaminan untuk hutang yang belum 
disahkan lagi. Seperti yang anda sedia maklum, syarat sesuatu 
jaminan dibenarkan ialah perkara yang dijamin mestilah dalam 
bentuk hutang yang telah disahkan. Nilai barang ini hanya disahkan 
apabila barang tersebut rosak. 


Jika barang tersebut dijamin ketika barang ini masih elok, 
jaminan tersebut tidak sah kerana nilainya masih belum disahkan. 
Jaminan tersebut seolah-olah untuk hutang yang belum disahkan 
lagi dan ini tidak dibenarkan. 

Takrif 


Dalam bahasa Arab, wakalah (ais 3) atau wikalah (IS 5) merujuk 
kepada beberapa makna, antaranya: 


1. Penjagaan, contohnya firman Allah Taala: 


A AL 2. Set A2 
Yang mencukupkan kami (dengan pertolongan, rezeki dan 
sebagainya) ialah Allah. Dialah sebaik-baik yang diserahkan 
kepadanya segala urusan kami dan yang menjaganya bagi 


kami. 
(Ali Imran: 173) 


2. Pasrah, contohnya firman Allah Taala: 


us PA WARA 
al le Kos 
Bertawakallah kepada Allah. 
(Al-Anfal: 61) 


Maksud ayat ini ialah serahkanlah segala urusanmu kepada 
Allah s.w.t.. 


Maksud wakalah menurut ulama fikah ialah: penyerahan 
sesuatu kerja yang perlu dilakukan dan boleh diwakilkan kepada 
pihak lain menggunakan lafaz tertentu untuk dilaksanakannya 
dalam tempoh hayatnya. 


Ini berlaku apabila seseorang menyerahkan sesuatu urusan yang 
pada dasarnya boleh diuruskannya sendiri kepada orang lain supaya 
orang tersebut menguruskannya bagi pihaknya ketika dia masih 
hidup, iaitu ketika pewakil masih hidup. Tetapi dengan syarat, urusan 
ini mestilah boleh diwakilkan. Takrif ini akan lebih mudah difahami 


1681 


Kitab Fikah Mazhab Syafie (Jilid 7) 


apabila kita membincangkan secara lebih mendalam tentang rukun, 
syarat serta hukum-hakam yang berkaitan dengan perwakilan. 


Kesahihan Menurut Syarak 


Kontrak perwakilan dibenarkan oleh syarak. Ini dinyatakan 
oleh al-Quran, Sunnah dan disokong oleh Ijmak ulama. 


1. Al-Quran 
Firman Allah Taala: 


od A A247 >, 
cal = A Tya IST LEE 315 
al 
Jika kamu bimbangkan (dan mengetahui berlakunya) 
pertelagahan di antara suami isteri itu, maka lantiklah 
orang tengah (untuk mendamaikan mereka, iaitu) seorang 
daripada keluarga lelaki dan seorang lagi daripada keluarga 
perempuan. 
(An-Nisa': 35) 
Apabila berlaku pergaduhan antara suami isteri dan tiada 
jalan penyelesaian dicapai, maka dua orang akan dilantik sebagai 
wakil kepada mereka dan akan menilai masalah mereka. Walaupun 
nas ini khusus dalam urusan suami isteri, namun ia secara jelas 
menunjukkan kesahihan wakil. 


Perkara ini juga boleh dilihat melalui firman Allah Taala: 


LIS „A Pa K > Ss 


LA) Bar en Amin by patel Ig 
A Sr Kath AL & | 


Maka utuslah salah seorang daripada kamu, membawa 
wang perak kamu ini ke bandar, lalu hendaklah dia melihat 
manakah makanan yang lebih baik lagi halal (yang dijual 
di situ) bagi kamu, maka hendaklah dia membawa untuk 


kamu sedikit rezeki daripadanya. 
(Al-Kahfi: 19) 


Pengutusan salah seorang anggota kumpulan ini adalah 
sebagai mewakili kesemua anggota kumpulan. 

Demikian juga dengan firman Allah Taala: 


Leer Z o 


AT gan AAS 


(Yusuf berkata kepada saudara-saudaranya): "Pergilah 
(pulang) bersama bajuku ini, lalu campakkanlah ia ke atas 
muka ayahku, pasti dia akan dapat melihat semula (dengan 
izin Allah)." 

(Yusuf: 93) 


Nabi Yusuf a.s. mewakilkan mereka supaya membawa baju 


dan disapukan ke muka bapanya. Al-Quran menceritakan perkara 
ini sebagai syariat sebelum ini. Sebagaimana yang selalu disebut, 
syariat sebelum ini bukan syariat kita. 


2. Sunnah 


Terdapat banyak hadis yang menyentuh mengenai perkara 


ini, contohnya: 


Í: 


li. 


Hadis yang diriwayatkan oleh para pengarang kitab sirah, 
bahawa: 


Rasulullah s.a.w. telah melantik Amr bin Umayyah ad- 
Dhamri r.a. sebagai wakil baginda dalam pernikahan 
baginda dengan Ummu Habibah, Ramlah binti Abu Sufyan 
r.huma.. 


Hadis Rafi’ r.a., bekas hamba Rasulullah s.a.w., katanya: 
LS) WE 5 NE Teka 255 LATS 
Tagih AN 


Sesungguhnya Rasulullah s.a.w. telah mengahwini Maimunah 
dalam keadaan tidak berihram, dan bersekedudukan 
dengannya dalam keadaan tidak berihram.! Sayalah 


utusan (orang tengah yang menyesuaikan) di antara mereka 
berdua.” 





Tidak berihram di sini bermaksud tidak berihram haji atau umrah. Utusan pula ialah 
orang yang menjalinkan hubungan baik dan mewujudkan persefahaman antara dua 
pihak (orang tengah). 


At-Tirmizi, Haji, Bab hadis mengenai makruh perkahwinan ketika ihram, no. 841. 

uni. Hadis riwayat Urwah al-Barigi r.a., katanya: 
| Ba as re are. ge AR ee » sc. whe 
gala DRA A GAY a Be abl J 505 od) abs 
spat ake ile a A enue ne Age j - ie ey es 
Fr! a cl ae! lady SJL Cg lad SA Cad 
z iR 4 a r Z Pg > yi 
APOL fF bs ow oe 4 ee e eee, 
Chines iii d SU all di Ad Jub Oya! cy US Lal 
"Rasulullah s.a.w. telah menyerahkan kepada saya satu 
dinar untuk membeli seekor kambing untuk baginda. Saya 
pun membeli untuk baginda dua ekor kambing. Lalu saya 
Jual seekor dengan harga satu dinar, dan saya bawakan 
kambing yang seekor lagi bersama satu dinar lagi kepada 
Nabi s.a.w.." Urwah pun menceritakan kepada baginda 
s.a.w. apa yang telah dilakukannya. Baginda pun bersabda 


kepadanya: “Semoga Allah memberkati urusan jual beli yang 
engkau lakukan itu." ! 


Hadis-hadis lain akan dibentangkan sepanjang perbincangan ini. 


Semua yang dinyatakan oleh al-Quran dan Sunnah ini telah 
diterima secara ijmak oleh para ulama pada sepanjang zaman. 


Hikmah Pensyariatan 


Allah Taala mencipta manusia dengan bakat dan kebolehan 
yang berbeza-beza. Allah juga memberikan mereka rezeki yang 
melimpah ruah. Malah Allah memudahkan jalan untuk mereka 
memperolehi hasil pendapatan dan sumber rezeki. 


Ada di kalangan manusia yang mempunyai kemampuan dan 
kebolehan unt::k menjalankan semua urusannya sendiri. Walau 
bagaimanapun, oleh kerana terlalu banyak tugas dan kerja yang 
perlu dilaksanakan, adakalanya dia memerlukan bantuan or- 
ang lain. 


Ada juga di kalangan manusia yang tidak mempunyai 
kemampuan dan kebolehan untuk melakukan segala urusannya 
sendiri, walaupun dia perlu melakukannya. Tidak kurang juga yang 
mempunyai kemampuan dan kebolehan tetapi kurang pengalaman 
dalam tugas atau bidang tertentu. 


nn 


1 Al-Bukhari, Manakib, Bab musyrikin meminta Nabi s.a.w. menunjukkan mereka petanda..., 
no. 3443. at-Tirmizi, Jual beli, Bab kami diberitahu oleh Abu Kuraib, no. 1258. 

Mungkin juga ada manusia yang berada di pihak yang benar 
tetapi tidak mahir berhujah. Ini menyebabkan dia tidak dapat 
membuktikan kebenaran dan mempertahankan diri. Sebaliknya, 
pihak lawan mungkin mempunyai kemahiran berhujah dan mampu 
menjadikan perkara yang salah kelihatan betul. 


Atas semua faktor ini, kebanyakan manusia sedikit sebanyak 
memerlukan bantuan orang lain dan perlu mengambil kesempatan 
daripada pengalaman mereka. Oleh itu, melantik wakil adalah perlu 
untuk memenuhi keperluan manusia dan memudahkan urusan 
mereka. Amalan ini juga penting bagi meringankan beban mereka, 
sesuai dengan peranan syariat Allah. Firman Allah Taala: 


C vr > Aa ae 
in o a KE TEA 
Dia tidak menjadikan sebarang keberatan dan susah payah 


ke atas kamu dalam perkara agama. 
(Al-Haj: 78) 


Hukum-hakam Berkaitan 


Seperti yang dinyatakan tadi, wakalah (perwakilan) dibenarkan 
oleh syarak. Ia pada dasarnya adalah harus. Wakalah juga boleh 
menjadi sunat jika ia bertujuan membantu orang lain. Ia juga boleh 
menjadi makruh jika dilakukan untuk tujuan membantu perkara 
yang makruh. Begitu juga ia menjadi haram jika dilakukan untuk 
tujuan yang diharamkan. Sebaliknya ia boleh menjadi wajib jika 
perkara yang diwakilkan perlu bagi mengelakkan kemudaratan 
terhadap pewakil. 


Contohnya, pewakil mewakilkan seseorang untuk membeli 
makanan dalam keadaan darurat kerana dia tidak mampu 
membelinya. 

Wakalah (perwakilan) membabitkan empat rukun iaitu: 
1. Pewakil (Js). 
2. Wakil (KS). 
3. Lafaz kontrak (ie). 
4. Perkara yang diwakili (4 is »). 
Rukun Pertama: Pewakil (Muwakkil) 


Pewakil ialah pihak yang meminta bantuan orang lain untuk 
melakukan beberapa urusan bagı pihaknya. Pewakil disyaratkan 
mestilah seorang yang dibenarkan menguruskan secara langsung 
perkara yang diwakilkan, sama ada sebagai pemilik atau sebagai 
penjaga. 


Maksudnya, pewakil mestilah dari segi syarak berhak 
menguruskan perkara yang diserahkan kepada orang lain dan 
syarak memperakui kesahihan segala tindakan yang dilakukannya 
dalam urusan tersebut dan membawa kepada implikasi serta 
hukum. 


Jika pewakil tidak dibenarkan menguruskan perkara tersebut, 
tindakannya menyerahkan perkara tersebut kepada wakil adalah 
tidak sah. Ini kerana pewakil adalah asas dalam perkara ini. Jika 
pewakil sendiri tidak dibenarkan menguruskannya, maka wakilnya 
lebih-lebih lagi tidak dibenarkan. 


Dengan ini, pemilik sesuatu harta berhak untuk mewakilkan 
pengurusan harta tersebut jika dia seorang yang telah baligh, berakal 
dan dibenarkan mengurus. Maksudnya, dia tidak dilarang daripada 
menguruskan harta. Ini kerana tindakannya ini melibatkan harta 
miliknya. 

Demikian juga dengan penjaga harta seperti bapa, datuk atau 
pemegang wasiat. Mereka berhak mewakilkan pengurusan harta 
orang yang berada di bawah jagaan mereka kerana mereka memiliki 
hak untuk mengurusnya melalui hak jagaan. Lelaki yang baligh 
dan berakal berhak mewakilkan seseorang untuk menjalankan 
urusan perkahwinannya kerana dia sendiri dibenarkan untuk 
menjalankannya. 


Wali kepada seorang anak gadis yang adil juga boleh 
mewakilkan seseorang untuk menikahkan anak perempuan atau 
gadis yang berada di bawah tanggungannya kerana dia sendiri 
berhak untuk menjalankannya. 


Atas dasar ini, tidak sah bagi kanak-kanak, orang gila dan 
orang yang pengsan untuk melantik wakil kerana mereka tidak 
dibenarkan oleh syarak menjalankan sebarang urusan. Orang yang 
dilarang menguruskan harta kerana bodoh (safih) juga tidak sah 
melantik wakil kerana dia tidak dibenarkan menguruskannya. 


Seorang bapa yang fasik tidak dibenarkan untuk menyerahkan 
perkahwinan anak perempuannya kepada seorang wakil kerana dia 
sendiri tidak dibenarkan menjalankannya. Begitulah juga dengan 
wali-wali yang lain. 


Orang berihram haji atau umrah tidak dibenarkan menjalankan 
akad nikah untuk diri sendiri. Oleh itu dia tidak dibenarkan 
mewakilkan orang lain untuk menjalankan akad nikah bagi 
pihaknya selagi dia berihram. Jika dia mewakilkan orang lain 
untuk menjalankan akad nikah bagi pihaknya selepas tamat ihram, 
tindakan tersebut sah. 


Walau bagaimanapun, syarat ini dikecualikan bagi orang buta. 
Orang buta tidak dibenarkan menjalankan urusan jual beli atau 
sebagainya yang bergantung kepada penglihatan. Namun, dia 
dibenarkan mewakilkan urusan tersebut kepada orang lain kerana 
keperluan. Kerana jika orang buta tidak dibenarkan mewakilkan 
urusan tersebut kepada orang lain (dan tidak dibenarkan menjalan- 
kannya sendiri), sudah tentu larangan ini membebankannya. 


Rukun Kedua: Wakil 


Wakil adalah pihak yang akan menjalankan sesuatu urusan 
bagi pihak orang lain dengan kebenaran pihak tersebut. Wakil mesti 
memenuhi beberapa syarat: 

1. Mestilah seorang yang dibenarkan menjalankan urusan yang 
diserahkan kepadanya jika diandaikan urusan tersebut adalah 
urusannya sendiri. 


Jika diandaikan urusan yang diwakilkan adalah urusannya 
sendiri dan dia tidak dibenarkan menguruskannya, perwakilan 
tersebut tidak sah. Ini kerana orang yang menjalankan urusannya 
sendiri adalah lebih berautoriti berbanding orang yang menjalankan 
urusan bagi orang lain. Kerana menjalankan urusan sendiri adalah 
berdasarkan kuasa sendiri, sedangkan menjalankan urusan orang 
lain berdasarkan kuasa yang diberikan oleh orang tersebut secara 
wakil. Kuasa sendiri adalah lebih lebih kuat berbanding kuasa 
wakil. 


Sekiranya seseorang tidak mampu menjalankan urusan dengan 
kuasa yang lebih kuat, tentulah dia tidak mampu menj alankannya 
dengan kuasa yang lebih lemah. 


Berdasarkan faktor ini, kanak-kanak, orang gila dan orang 
yang pengsan tidak dibenarkan menjadi wakil kerana sebagaimana 
yang anda sedia maklum, mereka tidak dibenarkan menjalankan 
sebarang urusan. Walau bagaimanapun, sah mewakilkan kanak- 
kanak yang mumayyiz untuk melakukan haji sunat, menyembelih 
korban dan mengagihkan zakat kerana semua urusan ini boleh 
dilakukannya untuk dirinya sendiri. 


Sementara itu, orang yang bodoh (safih) tidak boleh menjadi 
wakil dalam urusan yang membabitkan kewangan. Orang buta 
pula tidak sah menjadi wakil dalam urusan yang memerlukan 
penglihatan. Orang yang berihram untuk haji atau umrah tidak 
dibenarkan menjadi wakil untuk menjalankan akad nikah, begitu 
juga wanita kerana mereka tidak dibenarkan melakukannya untuk 
diri mereka sendiri. 


Walau bagaimanapun, menurut pendapat yang sahih, syarat 
ini dikecualikan bagi pelantikan kanak-kanak yang telah mumayyiz’ 
dan dipercayai sebagai wakil untuk meminta izin masuk ke rumah, 
menyampaikan hadiah atau sebagainya. Ini kerana para ulama 





1 Kanak-kanak yang mumayyiz adalah kanak-kanak yang dapat memahami perintah dan 
dapat menjawabnya serta dapat membezakan antara perkara buruk dan baik. Tidak ada 
umur tertentu untuk menentukan perkara ini. Ia berbeza antara individu-individu. (Sila 
lihat Mu’jam Lughat al-Fuqaha, ms. 460. Pent.) 

silam membenarkannya. Ucapan kanak-kanak ini diterima di 
kalangan mereka. 


Selain itu, ucapan mereka juga diterima jika mereka 
memberitahu tentang jemputan kenduri seseorang. Selain kanak- 
kanak, orang fasik dan orang bukan Islam juga diterima. Imam an- 
Nawawirh.a. pernah berkata: “Setahu saya tidak ada percanggahan 
pendapat bahawa pemberitahuan mereka boleh diterima.” 


2. Wakil mestilah ditentukan secara khusus. Jika pewakil berkata: 
“Saya wakilkan kepada salah seorang antara kamu berdua 
untuk menjual rumah saya,” perwakilan ini tidak sah. Demikian 
juga jika pewakil berkata: “Saya wakilkan penjualan rumah 
saya ini kepada sesiapa yang mahu menjualkannya.” 


3. Wakil mestilah seorang yang adil jika dilantik sebagai wakil 
hakim atau wali bagi urusan jual beli orang di bawah jagaan 
mereka. 


Rukun Ketiga: Lafaz Kontrak 


Lafaz kontrak ialah penawaran (ijab) dan persetujuan (qabul). 
Ada dua syarat yang perlu dipenuhi, iaitu: 


1. Pewakil mestilah mengeluarkan lafaz yang menunjukkan dia 
bersetuju dengan pelantikan wakil tersebut, sama ada secara 
langsung atau tidak langsung. Ini kerana menguruskan hak or- 
ang lain tanpa persetujuan pemiliknya adalah dilarang. 


Contoh lafaz secara langsung adalah seperti, “Saya wakilkan 
anda untuk menjual rumah saya,” atau “Saya serahkan kepada anda 
urusan penjualan rumah saya.” 


Contoh lafaz secara tidak langsung adalah seperti: “Ambillah 
tempat saya dalam proses penjualan ini,” atau “saya serahkan 
kepada anda.” 


Bagi pelantikan wakil, selain lafaz, tulisan juga boleh digunakan. 


Wakil pula cukup sekadar menunjukkan persetujuannya. Ia 
tidak semestinya dinyatakan melalui lafaz, malah cukup melalui 
tindakannya. Ini kerana pelantikan sebagai wakil bererti memberi 
kebenaran untuk mengurus dengan mengenepikan segala halangan 
yang ada. Ia sama seperti memberi kebenaran kepada tetamu untuk 
makan. Tetamu tidak perlu mengucapkan persetujuannya. 

2. Menurut pendapat yang paling sahih, lafaz kontrak tidak boleh 
tertakluk kepada sesuatu syarat. Contohnya pewakil berkata: 
“Jika Zaid kembali daripada musafirnya, anda akan menjadi 
wakil saya untuk urusan tersebut,” atau pewakil berkata: “Apabila 
bulan Ramadan tiba, saya wakilkan anda untuk urusan itu.” Ini 
kerana dengan meletakkan syarat, terdapat ketidakpastian yang 
nyata dan dengan itu pelantikan tersebut dikira tidak sah. 


Dalam keadaan ini, jika wakil yang dilantik tetap menjalankan 
urusan yang dinyatakan walaupun terdapat syarat dalam pelantikan, 
urusan tersebut dikira sah kerana kebenaran untuk menjalankan 
urusan tersebut telahpun diberikan. 


Walau bagaimanapun, tidak salah untuk meletakkan syarat- 
syarat tertentu ketika pelantikan wakil jika kontrak telah sempurna. 
Contohnya pewakil berkata: “Saya lantik anda sebagai wakil untuk 
menjual rumah saya ini dengan syarat anda menjualnya setelah orang 
ini datang atau anda menjualnya pada bulan yang dinyatakan ini.” 


Begitu juga tidak salah untuk menetapkan tempoh pelantikan. 
Contohnya pewakil berkata: “Anda adalah wakil saya selama 
sebulan.” Pelantikan ini sah dan ia akan tamat selepas sebulan. 
Selepas tempoh tersebut, wakil tidak berhak menguruskannya lagi. 


Rukun Keempat: Perkara yang Diwakilkan 


Perkara yang diwakilkan ialah urusan yang akan dilakukan 
oleh wakil bagi pihak pewakil. Perkara ini perlu mematuhi syarat- 
syarat berikut: 


1. Hak pewakil untuk menguruskan perkara tersebut mestilah 
disahkan ketika pelantikan. Contohnya, pewakil melantik 
seorang wakil untuk menjual barang yang memang miliknya. 
Atau mewakil sesuatu yang berada dalam jagaannya seperti 
melantik seorang wakil untuk menyewakan rumah milik 
seorang kanak-kanak yang berada dalam jagaannya. Dengan 
syarat, ketika kontrak dimeterai, rumah tersebut mestilah milik 
kanak-kanak tersebut. Sudah tentu sebagai wali atau penjaga, 
dia mempunyai kuasa untuk menguruskan semua itu. 


Dengan ini, melantik seseorang untuk menguruskan sesuatu 
yang tidak dimiliki atau yang akan dimiliki adalah tidak sah. 
Contohnya, melantik seseorang untuk menjual rumah milik seorang 
rakan, melantik seseorang untuk menjual rumah milik Zaid yang akan 

dibeli, atau melantik seseorang untuk menceraikan seorang wanita 
yang bakal dikahwini. Semua pelantikan sebagai wakil ini tidak sah. 
Ini kerana pewakil sendiri tidak mempunyai sebarang kuasa untuk 
menjalankan sendiri urusan tersebut, jadi bagaimanakah dia dapat 
melantik orang lain untuk melakukannya? 


Walau bagaimanapun, jika pewakil melantik seorang wakil 
untuk menguruskan sesuatu yang bakal dimilikinya hasil daripada 
harta yang dimilikinya pada ketika pelantikan, pelantikan tersebut 
sah. Contohnya, pewakil melantik seseorang untuk menjual buah 
yang bakal dihasilkan oleh pokok-pokok miliknya. Pelantikan ini 
sah kerana pokok-pokok tersebut adalah miliknya. Demikian juga 
jika pewakil melantik seorang wakil untuk menjual baju-baju yang 
dimilikinya dan baju-baju yang akan dibelinya hasil daripada jualan 
baju-baju tersebut. 


Dengan itu, sah melantik seseorang sebagai wakil untuk 
menjual sesuatu yang belum dimiliki ketika pelantikan tetapi adalah 
hasil daripada sesuatu yang telah dimilikinya. Sekiranya pewakil 
melantik seseorang untuk menjual sesuatu barang dan hasil jualan 
tersebut akan digunakan oleh wakil untuk membeli barang lain bagi 
pihak pewakil, pelantikan sebagai wakil pembelian ini sah menurut 
pendapat yang paling masyhur. 


2. Barang yang diwakilkan mestilah diketahui walaupun dari 
beberapa aspek sahaja. Dengan ini, risiko akan berkurangan dan 
ketidakpastian tentang salah satu aspek barang tersebut akan 
dihapuskan. Walau bagaimanapun, keseluruhan aspek barang 
tersebut tidak disyaratkan untuk diketahui kerana susah untuk 
berbuat demikian. Tambahan lagi, perwakilan disyariatkan kerana 
keperluan, oleh itu beberapa kelonggaran perlu diberikan. 


Contohnya, pewakil berkata: “Saya wakilkan kepada anda 
untuk menjual harta-harta, melunaskan hutang-hutang dan 
menuntut semula simpanan saya.” Pelantikan ini sah walaupun 
jenis harta, hutang dan pemiutang, simpanan dan penjaga simpanan 
tidak diketahui. Ini kerana urusan ini membabitkan risiko yang 
rendah dan beberapa aspek daripada perkara yang diwaklikan 
telah diketahui. 


Walau bagaimanapun, jika pewakil berkata: “Saya wakilkan 
kepada anda semua urusan saya.” Ataupun pewakil berkata: 
“Saya serahkan kepada anda segala-galanya.” Ataupun pewakil 

berkata: “Anda adalah wakil saya, oleh itu uruskanlah mengikut 
kehendak anda.” Semua pelantikan ini tidak sah kerana risiko 
dalam perwakilan begini adalah terlalu tinggi dan perkara yang 
diwakilkan terlalu kabur. 


Ini bermakna, apa yang dikenali pada hari ini sebagai 
perwakilan am adalah tidak sah kerana risikonya cukup nyata. 
Ada kalanya tindakan wakil tidak bertepatan dengan apa yang 
dikehendaki oleh pewakil. 


Termasuklah sekiranya pewakil berkata: “Saya wakilkan 
penjualan sebahagian harta saya kepada anda,” sedangkan harta 
yang ingin dijual ini tidak dinyatakan dengan tepat. Pelantikan ini 
tidak sah kerana kontraknya terlalu kabur dan terlalu berisiko. 


3. Perkara yang diwakilkan mestilah dibenarkan. Oleh itu, tidak sah 
mewakilkan perkara yang tidak boleh diwakilkan. Ini bermakna, 
tidak sah mewakilkan ibadat yang berasaskan anggota badan 
(ibadat badaniyyah) semata-mata seperti sembahyang dan puasa 
kerana hikmah ibadat-ibadat ini diperintahkan ialah sebagai 
ujian melawan nafsu. Ini hanya dapat dicapai jika ia dilakukan 
oleh individu yang diperintahkan sahaja. 


Walau bagaimanapun, sah mewakilkan ibadat-ibadat yang 
meletakkan kekuatan fizikal sebagai syarat untuk mengerjakannya 
dan bukannya sebagai syarat wajib. Contohnya haji dan umrah. 
Tetapi dengan syarat pewakil mestilah tidak berkemampuan dari 
segi fizikal untuk melakukannya. 


Selain itu, mewakilkan perkara-perkara yang menjadi 
pelengkap kepada ibadat-ibadat yang membabitkan harta seperti 
pengagihan kutipan zakat kepada orang yang berkelayakan serta 
wang yang diperolehi daripada nazar dan kifarat juga adalah 
dibenarkan. Begitu juga sah mewakilkan penyembelihan haiwan 
untuk korban, haji, kenduri dan sebagainya. 


Di sini, digariskan secara lebih mendalam perkara yang boleh 
diwakilkan dan tidak boleh diwakilkan. Perkara yang diwakilkan 
mungkin membabitkan hak-hak manusia dan mungkin membabitkan 
hak-hak Allah. 


Perwakilan dalam Hak-hak Allah 


Hak Allah Taala ialah perkara yang diperintahkan untuk 
kepentingan umum dan bukan untuk kepentingan individu tertentu. 


1692 


Rukun-rukun Perwakilan 


Hak ini merupakan perintah umum yang membabitkan hak kesemua 
individu dalam masyarakat. 


Oleh itu, ia disandarkan kepada Allah, Tuhan seluruh manusia. 
Ini kerana perkara ini dianggap terlalu penting dan memberi faedah 
untuk semua manusia. Hak ini dikatakan sebagai hak Allah kerana 
hanya Allah sahaja yang berhak menuntut pelaksanaannya dan 
tiada seorang manusia pun yang berhak menggugurkannya. 


Termasuk dalam hak-hak Allah ialah ibadat-ibadat khusus. 
Sebagaimana yang kita sedia maklum, ibadat-ibadat ini tidak boleh 
diwakilkan. 


Selain itu, termasuk dalam hak-hak Allah adalah hukuman bagi 
kesalahan hudud. Bagi hukuman-hukuman ini, perwakilan mungkin 
berlaku dalam aspek pembuktian dan aspek pelaksanaan: 


1. Jika perwakilan dibuat dalam aspek pembuktian, ia tidak 
sah kerana prinsip asas dalam hukuman bagi kesalahan 
hudud ialah untuk mengelakkannya. Maksudnya, Allah 
akan mengutamakan aspek-aspek untuk mengelak dan 
menggugurkan kesalahan. Oleh itu, ia akan digugurkan jika 
terdapat sebarang keraguan. Dengan ini, melantik wakil untuk 
membuktikan kesalahan seseorang bercanggah dengan prinsip 
ini kerana ia akan mewajibkan hukuman ini dilaksanakan. 


2. Jika perwakilan dibuat dalam aspek pelaksanaan, ia dibenarkan 
dan sah. Ini berpandukan kepada hadis yang mengesahkan 
bahawa Rasulullah s.a.w. pernah mewakilkan orang lain untuk 
melaksanakan hukuman rejam ke atas pesalah zina dan menyebat 
orang yang telah disabitkan kesalahan minum arak.' 


Perwakilan dalam Hak-hak Manusia 


Hak-hak manusia adalah semua perkara yang membabitkan 
manusia sebagai individu, bukan sebagai masyarakat. Contohnya 
jual beli, perkahwinan, perceraian, perkongsian, perundingan dan 
sebagainya. 


Para ulama bersependapat bahawa semua hak ini boleh 
diwakilkan. Perkara ini telahpun kita bincangkan ketika 
membahaskan tentang dalil-dalil syarak. 


1 Sila lihat al-Bukhari, Wakalah, Bab wakil dalam hudud. 


1693 


Kitab Fikah Mazhab Syafie (Jilid 7) 


Termasuk dalam hak yang boleh diwakilkan ialah hak berhujah 
untuk membuktikan hak-hak manusia. Mewakilkan seseorang 
untuk membuktikan hak-hak ini juga dibenarkan. Dalilnya ialah: 


Ali r.a. pernah melantik 'Aqil r.a. sebagai wakilnya dalam 
kes yang dikendalikan oleh Abu Bakar r.a.. Di samping ttu, 
Ali berkata: “Apa sahaja yang diputuskan oleh Abu Bakar 
berpihak kepada 'Aqil, maka ia juga berpihak kepadaku. 
Begitu juga, apa sahaja yang diputuskannya tidak berpihak 
kepada 'Aqil, maka ia juga tidak berpihak kepadaku." 
Dalam kes yang dikendalikan oleh Utsman r.a. pula, Ali r.a. 
mewakilkan Abdullah bin Jaafar r.huma.. Di samping itu, 
Ali berkata: “Sesungguhnya perbicaraan ada banyak perkara 
yang membebankan dan membawa kepada keburukan yang 
tidak disukai. Syaitan juga turut sama menghadirinya. 
Sesungguhnya aku memang tidak suka menghadirinya." R 


Perwakilan dalam Hukuman Qisos 


Melantik wakil untuk membukti kesalahan qisos dan 
melaksanakan hukuman qisos dibenarkan, kerana hak utama dalam 
qisos adalah hak manusia iaitu waris-waris mangsa. Sebab itu, 
mereka berhak menggugurkan hukuman atau menggantikannya 
dengan diyat. 


Perwakilan dalam Persaksian, Angkat Sumpah dan Nazar 


Melantik wakil untuk memberi pengakuan atau menjadi 
saksi adalah tidak dibenarkan. Contohnya, pewakil berkata: “Saya 
wakilkan anda untuk membuat pengakuan bagi pihak saya.” Ini 
kerana hukum bagi persaksian tertakluk kepada pengetahuan saksi 
sendiri iaitu saksi mesti menyatakan sendiri apa yang dilihat dan 
didengar. Ini tidak boleh dilakukan oleh wakil kerana pengakuan 
saksi bergantung kepada saksi itu sendiri. Oleh itu, ia tidak boleh 
diwakilkan. Jika wakil dilantik juga, dia hanyalah sebagai saksi 
kepada suatu persaksian. 


Wakil juga tidak diterima dalam nazar dan sumpah. 
Contohnya pewakil berkata: “Saya wakilkan anda untuk 
bersumpah bagi pihak saya atau bernazar bagi pihak saya.” 
Tindakan bersumpah dan bernazar pada dasarnya adalah untuk 





1 Al-Baihaqi, Wakalah, Bab melantik wakil untuk perbicaraan..., 6/81. 

memuliakan Allah, sama seperti ıbadat-ıbadat khusus yang 
lain. Ini bermakna ia mesti dilakukan sendiri oleh orang yang 
bersumpah dan bernazar. 


Perwakilan dalam Ila’, Li’an, Qasamah dan Zihar! 


Melantik wakil untuk melafazkan ila’, lian dan gasamah tidak 
dibenarkan kerana semua ini merupakan sumpah. Namun ada 
pendapat yang mengatakan li'an adalah pengakuan saksi. Walau 
bagaimanapun, kedua-dua pengakuan saksi dan sumpah tidak boleh 
diwakilkan. 


Menurut pendapat yang paling sahih, melantik wakil dalam 
masalah zihar tidak dibenarkan. Ini kerana elemen utama dalam 
zihar adalah sumpah, memandangkan ia tertakluk kepada lafaz 
yang digunakan dan elemennya, sama seperti sumpah. 


Walau bagaimanapun, ada pendapat yang mengatakan zihar 
boleh diwakilkan kerana pada hakikatnya ia sama seperti cerai. Ini 
kerana tujuan asalnya ialah mengharamkan persetubuhan dengan 
isteri. Perkara yang sama boleh berlaku melalui cerai. Contohnya 
wakil berkata: “Bagi pewakil saya, kamu sama seperti ibunya,” 
atau berkata: “Saya dilantik sebagai wakil untuk melafazkan zihar 
kepada engkau.” 3 


Perwakilan dalam Pengesahan 


Apabila pewakil berkata: “Saya lantik anda sebagai wakil 
saya untuk mengesahkan bahawa saya berhutang dengan orang 
ini sebanyak seribu,” atau sebagainya, maka menurut pendapat 
yang paling sahih, pelantikan ini tidak sah. Walaupun wakil ini 
mengesahkan bagi pihak pewakil, namun pewakil tidak perlu 
bertanggungjawab dengan pengesahan ini. 


1 lla’adalah sumpah seorang suami yang berhak mentalakkan isterinya untuk tidak akan 
bersetubuh dengan isterinya lebih daripada empat bulan atau secara mutlak. (Sila lihat 
Fiqh Manhaji, jilid 4, ms. 706. Pent.) 


Lian adalah sumpah seorang suami yang menuduh isteinya berzina atau menafikan anak 
yang dikandung isterinya atau sumpah si isteri yang menafikannya. 

Qasamah berlaku apabila seorang dibunuh dan tidak diketahui siapa pembunuhnya, 
maka para waris mangsa menuduh seseorang tertentu telah membunuhnya atau 
mereka bersumpah menafikan membunuh seseorang dan tidak mengetahui siapa 
pembunuhnya. 

Zihar berlaku apabila seorang suami menyamakan isterinya dengan salah seorang 
mahramnya seperti ibu atau adik-beradik perempuannya dari sudut haram mengahwininya. 
(Sila lihat Fiqh Manhaji, jilid 4, ms. 708. Pent.) 

Ini kerana pengesahan merupakan pemberitahuan tentang 
sesuatu hak, sama seperti pengakuan saksi dan perkara ini tidak 
boleh dilakukan melalui wakil. 


Perwakilan bagi Memiliki Perkara yang Harus Seperti 
Buruan atau Kayu 


Menurut pendapat yang paling sahih, jika pewakil mewakilkan 
seseorang untuk mengumpulkan kayu api atau untuk berburu, 
pelantikan ini sah. Dengan ini, kayu api yang dikumpul atau haiwan 
yang diburu oleh wakil tadi menjadi hak pewakil. Ini kerana mengambil 
harta yang diharuskan adalah salah satu kaedah pemilikan harta yang 
dibenarkan oleh syarak sama seperti jual beli dan sebagainya. Ini 
bermakna pelantikan wakil ini sah. 


Perwakilan bagi Memiliki Perkara Haram 


Contohnya, pewakil melantik seseorang untuk merampas, 
mencuri sesuatu atau melakukan jenayah. Pelantikan ini tidak 
sah. 


Jika orang yang dilantik sebagai wakil melakukan jenayah 
tersebut, dia akan bertanggungjawab dengan jenayah yang 
dilakukan kerana hukuman ke atas kesalahan jenayah hanya akan 
dijatuhkan ke atas pelakunya. Ini kerana syarak menghalang setiap 
perlakuan jenayah. 

Setelah semua rukun dan syarat yang ditetapkan untuk 
melantik wakil dipenuhi, wakil yang dilantik berhak menguruskan 
perkara yang diwakilkan kepadanya. Namun demikian, apakah garis 
panduan bagi urusan ini? Perkara ini akan kita bincangkan dalam 
tajuk seterusnya mengikut perkara yang berkaitan dengannya. 


1. Wakil Perbicaraan 


Wakil perbicaraan bermaksud melantik wakil untuk 
menjalankan proses pendakwaan di mahkamah. Hari ini 1a lebih 
dikenali dengan proses guaman. Apabila seorang peguam dilantik 
sebagai wakil untuk menjalankan perbicaraan, peguam tersebut 
berhak menguruskan semua perkara yang membabitkan urusan 
yang perlu untuk membuktikan hak pewakil atau mempertahankan 
pewakil daripada segala tuduhan lawan. 


Walau bagaimanapun, adakah dengan ini peguam berhak 
membuat pengakuan bagi pihak pewakil? 


Jawapan: Peguam tidak mempunyai sebarang hak untuk 
membuat pengakuan bagi pihak pewakil. Kerana dia dilantik 
sebagai wakil dalam perbicaraan untuk berhadapan dengan 
hujah lawan. Ini bermakna pengakuan adalah bertentangan dengan 
maksud perwakilan tersebut kerana ia bererti berkompromi. Oleh 
itu membuat pengakuan terkeluar daripada maksud perwakilan 
tersebut . Dengan ini wakil tidak berhak menjalankannya. 


Setelah wakil berjaya membuktikan hak pewakil dan 
mahkamah mengesahkannya, adakah wakil berhak menerimanya 
bagi pihak pewakil? 


Jawapan: Wakil tidak berhak menerimanya bagi pihak pewakil. 
Ini kerana kebenaran yang diberikan adalah bagi membuktikan 
hak pewakil dan bukan untuk menerima hak tersebut bagi pihak 

pewakil. Perkaitan antara mengesah dan menerima tidak wujud 
dari segi lafaz kontrak atau dari segi amalan. 


Dari segi amalan yang diguna pakai, orang yang diberi 
kebenaran untuk membuktikan hak pewakil tidak semestinya diberi 
kebenaran untuk menerima bagi pihaknya. Malah kebiasaannya 
pewakil akan memilih orang yang paling hebat berdebat dan bijak 
berhujah untuk membuktikan haknya. Tetapi dia mungkin seorang 
yang rendah pegangan agama dan moralnya. 


Sebaliknya, untuk menerima hak tersebut bagi pihaknya, 
pewakil selalunya akan melantik orang yang lebih beramanah dan 
warak. Orang yang sesuai untuk sesuatu perbicaraan mungkin tidak 
sesuai untuk menerima. Pelantikan seseorang untuk menjalankan 
perbicaraan tidak menunjukkan dia membenarkan wakil tersebut 
menerima hak tersebut bagi pihaknya. 


2. Wakil Penerimaan 


Sekiranya pewakil melantik seseorang untuk menerima 
hak yang telah disahkan baginya daripada sifulan, tetapi sifulan 
menafikan bahawa pewakil berhak menerima hak tersebut, 
adakah dalam keadaan ini, wakil yang dilantik mempunyai kuasa 
mengadakan perbicaraan (kuasa berhujah) untuk membuktikan 
hak tadi? Terdapat dua pendapat bagi masalah ini: 


i. Wakil mempunyai hak untuk berbuat demikian kerana melalui 
perbicaraan tersebut (berhujah), dia akan membuktikan hak 
pewakil dan seterusnya menerima perkara yang diwakilkan 
kepadanya. Ini bermakna kebenaran untuk menerima hak 
tersebut sekali gus merupakan kebenaran untuk mengadakan 
perbicaraan (berhujah). 


ii. Wakil tidak mempunyai kuasa untuk mengadakan perbicaraan 
(berhujah) bagi membuktikan hak pewakil. Ini kerana 
kebenaran yang diberikan adalah untuk menerima bukan untuk 
membuktikan. Perkara ini tidak berkaitan sama sekali, sama 
ada dari segi lafaz mahupun dari segi amalan. 


Orang yang dibenarkan untuk menerima mungkin tidak 
dibenarkan untuk melakukan pembuktian. Ini kerana pewakil 
akan memilih orang yang amanah, berpegang kepada agama dan 
warak untuk menjalankan tugas penerimaan. Sedangkan orang 
ini mungkin lemah dari segi berhujah dan berdebat. Mungkin jika 

wakil mengemukakan kes ini di mahkamah, keputusan hakim 
mungkin tidak memihak kepadanya. Pendapat ini lebih tepat. 
Wallahu a'lam. 


3. Wakil Jual Beli 
i. Wakil Jualan 


Apabila seseorang dilantik sebagai wakil untuk menjual 
sesuatu, kuasa wakil mungkin bersifat mutlak dan mungkin terhad. 
Kedua-dua keadaan ini membabitkan hukum yang berbeza: 


Perwakilan Mutlak 


Wakil mutlak ialah wakil yang dilantik untuk menjalankan 
urusan penjualan tanpa sebarang syarat. Dalam keadaan ini wakil 
perlu mengikut garis panduan berikut: 


a. Jual beli hanya boleh dijalankan menggunakan matawang 
tempatan kerana amalan yang diguna pakai dengan sendirinya 
menyekat kebebasan mutlak ini. Jika terdapat dua matawang 
yang digunakan oleh penduduk tempatan, wakil perlu 
menggunakan matawang utama. Jika kedua-dua matawang 
setaraf dari segi penggunaan, wakil perlu menggunakan 
matawang yang paling menguntungkan pewakil. Jika kedua- 
dua matawang sama dari segi keuntungannya, wakil boleh 
menggunakan mana-mana satu yang dikehendakinya. 


b. Jual beli tidak boleh dilakukan secara hutang, iaitu dengan 
ditangguhkan pembayarannya ke suatu tarikh yang tertentu. 
Walaupun jualan secara hutang tersebut dapat menghasilkan 
pulangan yang lebih lumayan. Ini disebabkan kebenaran mutlak 
yang diberikan merujuk kepada jualan tunai kerana ia adalah 
yang biasa diamalkan dalam jual beli. 


Sekiranya wakil diberikan kuasa untuk menjual secara 
hutang, ia perlu dilihat. Jika tempoh tertentu diberikan, wakil 
hanya boleh memberi tempoh hingga ke tarikh yang ditentukan 
sahaja. Namun, jika wakil memberikan tempoh yang lebih singkat 
daripada itu atau jualan dibuat secara tunai, jualan tersebut sah. 
Walau bagaimanapun, jika pewakil akan risiko tertentu jika tempoh 
tersebut dipercepatkan seperti mendapat keuntungan yang rendah, 
keselamatan hasil akan tergugat dan sebagainya, jualan tersebut 
tidak sah. 

Jika tiada tempoh yang ditetapkan, menurut pendapat 
yang paling sahih, perwakilan tersebut sah. Tempoh yang boleh 
diberikan pula ditetapkan mengikut amalan yang diguna pakai. 
Jika tiada amalan yang boleh dijadikan sebagai rujukan, wakil perlu 
mengambil tempoh yang paling menguntungkan pewakil. 


c. Wakil tidak boleh menjual dengan harga yang terlalu rendah 
iaitu di luar daripada kebiasaan. Harga ini mestilah pada paras 
yang dinyatakan oleh penilai. Contohnya, menurut penilai harga 
barangan tersebut ialah antara tujuh hingga sepuluh ringgit. 
Wakil tidak boleh menjualnya dengan harga lima atau enam 
ringgit sahaja. 


Jika wakil yang dilantik melanggar salah satu daripada ketiga- 
tiga syarat ini dan meneruskan penjualan, menurut pendapat yang 
paling sahih, penjualan tersebut tidak sah. Sekiranya wakil telah 
menyerahkan barang tersebut kepada pembeli, dia perlu membayar 
ganti rugi kerana tindakan tersebut dianggap melampaui bidang 
kuasa yang dibenarkan. 


Jika barang tersebut masih wujud, wakil perlu mengambilnya 
semula. Jika tidak, pewakil boleh menuntut nilai sebenar barang 
tersebut sama ada daripada wakil ataupun pembeli. Ganti rugi ini 
akan tetap ditanggung oleh pembeli kerana dia tetap perlu membayar 
nilai tersebut. Kemudiannya, dia boleh menuntut semula bayaran 
yang telah dibuat sekiranya telah diserahkan kepada wakil. 


Perwakilan Terhad 


Perwakilan terhad berlaku apabila pewakil melantik seorang 
wakil untuk menjual sesuatu miliknya dan jualan ini dihadkan 
hanya kepada individu, tempoh, tempat atau harga tertentu. 


Bagi penjualan yang dihadkan hanya kepada individu tertentu. 
Contohnya pewakil berkata: “Jualkan barang ini kepada orang ini.” 
Wakil yang dilantik wajib menjual barang tersebut hanya kepada 
individu yang telah ditetapkan kerana ia mungkin dilakukan atas 
sebab-sebab tertentu. Contohnya, kerana harta orang ini tidak 
diragui. Jika ada petanda yang menunjukkan tujuan pewakil 
mengkhususkan jualan tersebut hanyalah untuk mendapatkan 
keuntungan, wakil yang dilantik dibenarkan menjualkannya kepada 
orang lain selain daripada yang dinyatakan. 


Bagi penjualan yang dihadkan kepada tempoh tertentu, 

contohnya pewakil berkata: “Jualkan barang ini pada hari Jumaat,” 
maka wakil yang dilantik wajib melakukan sebagaimana yang 
ditetapkan. Jualan tersebut tidak boleh dibuat sebelum atau selepas 
tarikh yang ditetapkan. Mungkin pewakil memilih tarikh tersebut atas 
sebab-sebab tertentu dan tidak mahu melakukannya pada hari lain. 


Bagi penjualan yang dihadkan pada tempat tertentu, seperti 
pasar, maka perkara ini perlu dilihat: 


Jika pemilihan tersebut dibuat untuk sesuatu tujuan seperti harga 
yang ditawarkan di tempat itu lebih mahal, atau pembayaran di situ 
lebih baik, penjualan hanya boleh dilakukan di tempat yang dinyatakan. 
Dalam keadaan ini, kehendak pewakil tidak boleh diketepikan. 


Jika pemilihan tersebut dilakukan tanpa tujuan yang pasti, 
contohnya harga yang ditawarkan di tempat tersebut sama sahaja 
dengan tempat lain. Menurut pendapat yang kuat, wakil yang dilantik 
boleh menjual barang tersebut di situ ataupun di tempat lain kerana 
tujuan di sebalik penjualan tersebut boleh dicapai di mana-mana 
sahaja. Kebenaran yang diberikan untuk menjual di tempat tersebut 
adalah seperti memberi keizinan untuk menjual di tempat:laın. 


Bagi penjualan yang dihadkan pada harga tertentu, contohnya 
pewakil berkata: “Jualkan barang ini dengan harga seratus,” maka 
wakil yang dilantik tidak boleh menjual barang tersebut lebih 
rendah daripada harga yang ditetapkan, walaupun harga tersebut 
adalah harga pasaran, atau perbezaannya hanya sedikit. Ini kerana 
tindakan wakil dianggap melanggar kebenaran pewakil. 


Menurut pendapat yang paling sahih, wakil boleh menjual dengan 
harga yang lebih tinggi kerana dari segi amalan, apa yang dimaksudkan 
ialah tidak boleh kurang daripada harga yang ditetapkan. Malah, wakil 
tidak dibenarkan menjual barang tersebut dengan harga yang telah 
ditentukan (seratus) jika ada pihak yang menawarkan harga yang 
lebih tinggi. Ini kerana wakil diperintahkan supaya melakukan apa 
yang lebih menguntungkan untuk pewakil. 


Malahan jika ada pihak yang menawarkan harga yang lebih 
tinggi dalam tempoh khiyar, wakil perlu membatalkan jual beli yang 
sedia ada. Jika jual beli itu tidak dibatalkan, ia dengan sendirinya 
akan terbatal. 


Jika pewakil secara jelas melarang wakil yang dilantik menjual 
lebih daripada harga yang ditetapkan. Contohnya pewakil berkata: 
“Jual barang ini dengan harga seratus dan jangan lebih daripada 

harga itu.” Dalam keadaan ini, wakil yang dilantik tidak dibenarkan 
menjual lebih daripada harga yang ditetapkan. Ini kerana lafaz 
pewakil di sini amat jelas tanpa memerlukan tafsiran. Kata-kata 
pewakil yang jelas tersebut dikira membatalkan pemahaman yang 
biasa difahami. 


Jualan Kepada Pihak yang Terdekat 


Wakil yang dilantik untuk menjual sesuatu barang tidak 
dibenarkan membeli barang tersebut untuk dirinya sendiri. Malah 
dia juga tidak dibenarkan membelinya bagi pihak anak kecilnya 
dan sesiapa sahaja yang berada dalam tanggungannya. Ini kerana 
menurut kebiasaan, barang ini akan dijual kepada orang lain, bukan 
kepada dirinya. Menjual kepada anak kecil atau tanggungannya 
samalah seperti menjualnya kepada diri sendiri. 


Kesemua jualan ini tidak sah walaupun setelah mendapat 
kebenaran daripada pewakil kerana wujud pertembungan antara 
motif penjual dan pembeli. Pembeli sudah tentu mahukan harga 
yang lebih rendah. Sedangkan wakil yang dilantik oleh penjual 
mestilah berusaha mendapatkan harga yang paling tinggi. Di sini, 
penjual dan pembeli adalah orang yang sama. Sudah tentu motif 
jualan ini tidak dapat dicapai. 


Walau bagaimanapun, wakil dibenarkan untuk menjual 
kepada selain daripada pihak yang terdekat tadi. Dengan ini wakil 
dibenarkan menjual kepada isteri, adik-beradik dan seumpama 
dengannya. Ini kerana pihak yang terlibat bukan orang yang sama 
dan motif mereka tidak bertindih. 


Menurut pendapat yang paling sahih, wakil yang dilantik 
dibenarkan untuk menjual kepada bapa, datuk dan seterusnya. 
Malah dia dibenarkan menjualkannya kepada anaknya yang 
telah baligh, cucu-cicit dan seterusnya yang bukan berada dalam 
tanggungannya. Dengan syarat, harga yang ditetapkan tersebut jika 
dijual kepada orang lain mestilah boleh diterima. Dengan ini, tidak 
akan timbul prasangka dan jual beli tersebut dikira sah. Begitulah 
juga jika wakil menjualkan kepada rakannya yang tidak mempunyai 
hubungan kekeluargaan langsung. 


Perwakilan bagi Penjualan yang Tidak Sah 


Jika pewakil melantik seorang wakil untuk menjalankan 
jual beli yang tidak sah. Contohnya, pewakil melantik seseorang 

untuk menjual barang berunsur riba! dan dibayar dengan barang 
yang sama tetapi jumlah yang berbeza, seperti segantang gandum 
dengan dua gantang gandum, ataupun menjual sesuatu barangan 
dan dibayar dengan barang yang diharamkan seperti alat yang 
melalaikan, kontrak seperti ini tidak dibenarkan kerana Allah tidak 
membenarkannya. Malah, pewakil sendiri tidak boleh melakukannya 
apatah lagi untuk diserahkan kepada wakil melakukannya. 


Adakah wakil berhak menjual barang tersebut dengan kontrak 
yang sah? Jawapannya, wakil tidak mempunyai hak untuk melaku- 
kannya kerana pewakil tidak memberikan kebenaran untuk itu. 


ii. Wakil Pembelian 
Perwakilan Mutlak 


Ini berlaku apabila pewakil melantik wakil bagi membeli 
barang yang hanya dinyatakan sifatnya atau barang tertentu tanpa 
ditentukan jenis atau harganya. Contohnya pewakil berkata: “Saya 
wakilkan kepada anda untuk membelikan saya sebuah kereta.” Dalam 
keadaan ini, wakil masih terikat dengan beberapa perkara: 


a. Wakil tidak boleh membeli barang yang mempunyai 
kecacatan kerana kebebasan yang diberikan untuk membeli 
bermaksud barang yang dibeli mestilah tidak mempunyai 
sebarang kecacatan. Tetapi seandainya wakil yang dilantik 
membeli barangan yang mempunyai kecacatan, beberapa 
perkara perlu dilihat: 


Jika wakil mengetahui terdapat kecacatan pada barangan, 
pembelian tersebut dikira untuk dirinya sendiri dan bukan untuk 
pewakil walaupun harganya adalah berpadanan dengan harga bagi 
barang yang cacat seperti itu. Ini adalah menurut pendapat yang 
paling sahih. Ini kerana pewakil tidak membenarkan barang yang 
cacat dibeli. Dengan ini, wakil dianggap cuai. Pewakil pula mungkin 
tidak dapat memulangkan semula barang tersebut kerana penjual 
mungkin telah menghilangkan diri. Ini sudah tentu membebankan 
pewakil. Apatah lagi jika harga yang dibayar tidak berpadanan. 


Jika wakil tidak menyedari kecacatan tersebut, tetapi harga 
yang dibayar berpadanan dengan barang yang cacat tersebut, pembelian 





1 Harta berunsur riba adalah emas, perak, gandum, barli, tamar, garam dan harta-harta 
lain yang dikiaskan kepadanya. pent. 

tersebut dikira untuk pewakil kerana ia tidak membebankannya. Ini 
kerana pewakil mempunyai pilihan sama ada mahu meneruskan 
pembelian (tanpa mengalami kerugian kerana ia telah dibeli dengan 
harga yang sepadan), ataupun memulangkan semula kepada penjual. 


Dalam keadaan ini, wakil didapati tidak cuai kerana dia tidak 
menyedari kecacatan yang ada. Di samping itu, dia juga membelinya 
dengan harga yang tidak melebihi harga yang berpadanan. 


Demikian juga jika harga yang dibayar tidak berpadanan 
dengan harga bagi barang yang cacat seperti itu. Ini menurut 
pendapat yang paling sahih. Kes ini sama jika pewakil sendiri yang 
membeli tanpa menyedari kecacatan yang ada. 


Dalam keadaan ini, hanya pewakil sahaja yang mempunyai 
pilihan untuk memulangkan semula barangan yang dibeli atas alasan 
cacat, jika ia dibeli dengan wangnya sendiri. Kerana dia sendiri terpaksa 
menanggung kerugiannya. Jika pewakil bersetuju, wakil tidak berhak 
memulangkannya (bagi pihak pewakil) kerana pembelian tersebut 
bukan untuknya dan sudah tentu ia tidak membebankannya. 


Jika wakil membelinya secara hutang, wakil turut mempunyai 
hak untuk memulangkannya. Ini kerana kesilapan ini berlaku dalam 
kontrak yang dimeterainya. Oleh itu dia juga semestinya berhak memu- 
langkannya. Kes ini sama jika dia membeli untuk dirinya sendiri. 


Sekiranya pemulangan ini tidak dibenarkan dan pemilik tidak 
bersetuju dengan pembelian ini, sudah tentu akan menyebabkan barang 
ini menjadi hak wakil. Dalam keadaan ini, barang ini mungkin tidak 
dapat dipulangkan kerana pemulangan mestilah dilakukan dengan 
segera atau serta-merta. Ini sudah tentu membebankan wakil. 


b. Wakil mestilah hanya membeli dengan harga yang 
berpadanan dan jika lebih tinggi, harga mestilah dalam 
lingkungan yang dibenarkan pada kebiasaannya. Jika wakil 
membeli dengan harga yang melebihi harga yang biasa ditetapkan 
oleh orang ramai, pembelian tersebut bukan untuk pewakil. 


Wakil Pembelian Terhad 


Sekiranya pewakil melantik seseorang untuk membeli sesuatu 
dan dihadkan jenis atau harganya, wakil perlu patuh kepada syarat 
ni. Jika wakil mengenepikan syarat ini, pembelian tersebut dikira 
untuk wakil dan bukan untuk pewakil. Kecuali jika tindakan 
tersebut untuk kebaikan pewakil. 

Contoh jenis tertentu yang mungkin ditetapkan untuk barang yang 
dibeli, seperti kata pewakil: “Belikan saya sebuah kereta jenis berikut 
dan dibuat pada tahun berikut.” Jika wakil membeli kereta sebagaimana 
ciri yang ditetapkan, pembelian tersebut adalah untuk pewakil. 


Jika wakil membelakangkan syarat ini dan membeli jenis yang 
lain atau tahun ia dibuat tidak sama seperti tahun yang ditetapkan, 
pembelian tersebut adalah untuk wakil dan bukan untuk pewakil. Ini 
kerana wakil telah mengenepikan syarat yang ditetapkan sedangkan 
pewakil mungkin mempunyai motif tersendiri. 


Contoh penetapan harga tertentu, seperti pewakil berkata: 
“Belikan saya sebuah kereta atau rumah dengan harga 
RM100,000.00.” Walau bagaimanapun, wakil telah membeli dengan 
harga RM200,000.00. Dalam keadaan ini, pembelian ini tidak wajib 
dipersetujui oleh pewakil tetapi ia wajib bagi wakil kerana dia telah 
melanggar syarat harga yang ditetapkan. 


Contoh pelanggaran syarat untuk kebaikan pewakil ialah 
apabila pewakil meminta wakil membeli dengan harga RM1,000.00 
dengan ciri-ciri yang dinyatakan, tetapi wakil telah membeli dengan 
harga RM800.00 dengan memenuhi ciri dan syarat yang dinyatakan. 
Pembelian ini wajib diterima oleh pewakil walaupun wakil didapati 
telah melanggar syarat pewakil. Ini kerana perbuatan wakil ini 
adalah demi kebaikan pewakil. 


Demikian juga jika pewakil melantik seorang wakil untuk membeli 
sesuatu barang yang dinyatakan ciri-cirinya dengan harga tertentu. 
Walau bagaimanapun, dengan harga yang ditetapkan, wakil berjaya 
membeli dua barangan tersebut. Iaitu kedua-dua barang tersebut 
menyamai harga yang ditetapkan. Pembelian ini dibenarkan untuk 
pewakil kerana perbuatan wakil ini memberikan keuntungan yang 
lebih kepadanya. Semua ini disokong oleh hadis Urwah sebelum ini. 


Penetapan Khiyar oleh Wakil 


Wakil yang dilantik untuk menjalankan penjualan tidak 
dibenarkan menetapkan khiyar untuk pembeli. Demikian juga 
wakil yang dilantik untuk menjalankan pembelian tidak dibenarkan 
menetapkan khiyar untuk penjual. Ini kerana dalam kedua-dua 
keadaan ini, syarat tersebut tidak menguntungkan pewakil. Namun, 
1a dibolehkan jika dibenarkan oleh pewakil. 


Walau bagaimanapun, wakil boleh menetapkan khiyar untuk 
dirinya atau bagi pihak pewakil, kerana ia memberikan kebaikan 
kepada pewakil dan sebagai langkah berhati-hati. 

KONTRAK PERWAKILAN 


Maksud hak-hak kontrak ialah segala tindakan yang perlu dilakukan 
untuk mencapai tujuan kontrak. Contohnya, penyerahan barang jualan 
dan penerimaan bayaran dalam kontrak jual beli. Demikian juga dengan 
tuntutan mahar dalam akad nikah atau sebagainya. 


Implikasi atau hukum kontrak pula ialah tujuan kontrak, 
contohnya pengesahan hak milik barang yang dijual kepada 
pembeli, keizinan bersetubuh dengan isteri dalam akad nikah atau 
sebagainya. Perbincangan kita di sini ialah siapakah yang memiliki 
hak dan hukum kontrak ini, wakil atau pewakil? 


Jawapan bagi soalan ini adalah seperti berikut: 


Implikasi Kontrak 


Para ulama bersependapat bahawa kontrak ini disahkan bagi 
pewakil dan bukan bagi wakil. Ini kerana wakil bertindak hanya 
sebagai orang tengah atau perantara dalam urusan. Wakil bertindak 
hanya sebagai jurucakap bagi pihak pewakil dan dia memeterai kontrak 
bagi pihak pewakil. 


Kuasa yang ada pada wakil juga hanya diberikan oleh pewakil. 
Seolah-olah orang yang memeterai kontrak di sini sebenarnya adalah 
pewakil. Atas dasar ini, hukum kontrak disahkan bagi pewakil sebaik 
sahaja kontrak disahkan dan dimeterai oleh wakil. 


Hak-hak Kontrak 


Hak-hak kontrak pula terbahagi kepada dua jenis, mengikut 
jenis-jenis kontrak. Oleh itu kontrak yang boleh dijalankan oleh 
wakil ada dua jenis: 


1. Kontrak yang disandarkan oleh wakil kepada dirinya. 


1706 


Hak dan Implikasi Kontrak Perwakilan 


2. Kontrak yang disandarkan oleh wakil kepada pewakilnya. 


1. Kontrak yang Disandarkan Kepada Diri Wakil 


Ia berlaku dalam kontrak seperti jual beli, sewa dan sebagainya. 
Dalam kontrak seperti ini, wakil akan berkata kepada pihak kedua: 
“Saya jual” atau “saya beli” atau “saya sewa”, tanpa menyebut bagi 
pihak pewakil atau untuk pewakil. 


Semua kontrak seperti ini hanya membabitkan wakil tanpa 
memerlukan kehadiran pewakil. Dia melihat barang jualan sebelum 
kontrak adalah sah untuk meneruskan kontrak. Kontrak juga 
akan dikira berkuatkuasa setelah dia berpisah daripada majlis 
kontrak. Begitu juga, dialah yang berhak menuntut barang yang 
dijual atau bayaran yang dibuat. Wakil juga adalah pihak yang 
berhak menerima barang yang dijual daripada pihak penjual dan 
sebagainya. 


Kesemua hak ini dirujuk kepada wakil kerana dia adalah 
pihak yang terbabit secara langsung dalam memeterai kontrak. 
Dalam hal ini, dia tidak perlu melibatkan pewakil dalam kontrak 
yang dimeterai. 


2. Kontrak yang Disandarkan Kepada Pewakil 


Kontrak yang disandarkan kepada pewakil adalah seperti 
perkahwinan, khuluk (a+), rundingan yang membabitkan gisos 
atau sebagainya. Dalam kontrak tersebut, wakil akan berkata: 
“Saya terima nikah anak perempuanmu bagi pihak pewakil saya, si 
fulan,” atau berkata: “Saya menuntut khuluk bagi pihak isterimu, 
si fulan,” atau sebagainya. 


Implikasi kesemua kontrak ini hanya membabitkan pewakil. 
Dengan ini, mahar tidak akan dituntut daripada wakil, sebaliknya 
dituntut daripada pewakil. Demikian juga bayaran khuluk tidak 
akan dituntut daripada wakil sebaliknya dituntut daripada isteri 
yang melantik wakil. 

1. Wakil Melantik Wakil 


Jika wakil yang dilantik boleh menjalankan perkara yang 
diwakilkan dan kerja-kerja tersebut juga mampu dilaksanakan 
oleh orang lain sepertinya, dia tidak berhak mewakilkan perkara 
tersebut kepada orang lain tanpa kebenaran pewakil. Ini kerana 
pewakil hanya membenarkan perkara tersebut diurus oleh wakil 
yang dilantiknya dan bukan orang lain. Tambahan pula, keadaan 
tidak memaksa berbuat demikian. 


Jika wakil tidak dapat menjalankan perkara yang diwakilkan 
kepadanya, mungkin kerana tidak berkemahiran atau tidak 
berkemampuan, dia berhak melantik orang lain sebagai wakilnya. 
Ini kerana pelantikan wakil dalam keadaan ini bermaksud 
supaya wakil mewakilkannya pula kepada orang lain yang boleh 
menjalankan perkara yang diwakilkan tersebut. 


Jika perkara yang diwakilkan tersebut boleh dan mampu 
dijalankan dengan baik tetapi terlalu banyak sehingga menyebab- 
kan wakil gagal menjalankan kesemuanya. Dalam keadaan ini, 
menurut pendapat yang paling sahih, dia dibenarkan mewakilkan 
pula perkara tersebut kerana tindakan ini perlu. 


Oleh kerana wakil dibenarkan melantik orang lain sebagai 
wakil sama ada bagi pihak dirinya atau bagi pihak pewakilnya, 
wakil disyaratkan melantik orang yang dipercayai untuk menjaga 
kepentingan pewakil. Kecuali jika pewakil sendiri menentukan 
seseorang yang tidak amanah supaya dilantik, maka wakil boleh 
melantik orang tersebut kerana mengikut arahan pewakil. 


Adakah wakil kedua yang dilantik ini dikira sebagai wakil 
kepada pewakil atau wakil kepada wakil pertama? 

Jawapan: Sekiranya pewakil berkata: “Lantiklah orang ini bagı 
pihak anda.” Wakil kedua dikira sebagai wakil kepada wakil pertama. 
Ini bermakna, wakil pertama mempunyai kuasa melucutkan kuasa 
wakil kedua ini. Dengan ini juga, kuasa wakil kedua akan terlucut 
sekiranya wakil pertama dilucutkan kuasanya, atau apabila wakil 
pertama melucutkan kuasanya sendiri kerana kuasa wakil kedua 
tertakluk kepada kuasa wakil pertama. 


Jika pewakil berkata: “Lantiklah bagi pihak saya,” atau jika 
pewakil mengizinkannya melantik secara mutlak. Dalam hal ini, 
wakil kedua dikira sebagai wakil kepada pewakil. Oleh itu, kedua- 
dua wakil tidak berhak melucutkan kuasa mana-mana wakil. Hanya 
pewakil yang berhak melucutkan kuasa mana-mana wakil yang 
dikehendakinya. Kuasa wakil kedua juga tidak akan terlucut jika 
wakil pertama dilucutkan kuasanya. 


2. Pelantikan dengan Upah 


Pelantikan wakil sah sama ada pewakil memberikan upah 
sebagai ganjaran kepada kerja yang dilakukan ataupun tidak. 
Rasulullah s.a.w. sendiri pernah melantik seorang wakil tetapi tidak 
memberikannya sebarang upah kepada kerja yang dilakukan. Dalam 
pada itu, Baginda juga pernah melantik wakil pengutip zakat untuk 
mengutip zakat dan Baginda memberikan mereka upah sebagai 
ganjaran kepada kerja yang mereka lakukan. 


Jika pelantikan tersebut menjanjikan upah yang tertentu, 
jumlah upah mestilah dinyatakan dengan jelas. Oleh itu, amalan yang 
biasa diamalkan oleh orang ramai hari ini iaitu memberikan peguam 
mereka peratusan tertentu daripada wang yang diperolehi sebagai 
upah apabila memenangi sesuatu kes adalah tidak dibenarkan. 


Demikian juga dengan upah berdasarkan peratusan yang 
diberikan kepada persatuan-persatuan yang membuat kutipan 
wang. Begitulah juga upah yang diberikan kepada ejen-ejen hartanah 
berdasarkan peratusan nilai hartanah yang dijualkan. 


Apa yang dibenarkan oleh syarak ialah kadar upah mestilah 
ditetapkan berdasarkan jumlah yang dipersetujui sebelum kerja-kerja 
dimulakan pada ketika pelantikan. Upah ini pula mestilah diperolehi 
apabila kerja-kerja yang diwakilkan selesai dilaksanakan. 


3. Status Wakil 
Wakil dianggap memegang amanah (yad amanah) terhadap 

perkara yang diwakilkan kepadanya. Oleh itu, wakil tidak perlu 
membayar ganti rugi (jika berlaku kerosakan) melainkan jika 
disebabkan oleh salah laku. 


Hukum ini termasuklah wakil yang diupah. Ini kerana wakil 
adalah pengganti kepada pewakil untuk menguruskan segala urusan 
yang berkaitan dengannya. Dengan ini, tanggungjawab wakil sama 
seperti pewakil. Oleh kerana pemilik tidak perlu membayar ganti rugi 
jika hak miliknya rosak di tangannya, begitulah juga dengan wakil. 


Selain daripada itu, amalan wakil-mewakil sebenarnya berlandas- 
kan semangat ihsan dan bantu-membantu daripada wakil. Tindakan 
mengenakan bayaran ganti rugi bercanggah dengan semangat ini. 
Malah ini akan menyebabkan orang ramai tidak mahu membantu. 
Sudah tentu sikap ini akan menyulitkan semua pihak. 


Namun sekiranya wakil didapati menyalahgunakan perkara 
yang diwakilkan kepadanya, contohnya dia menggunakan barang 
yang diwakilkan kepadanya supaya dijual atau dibeli, barang tersebut 
hilang dan tidak diketahui bagaimana ia hilang, terlupa di mana 1a 
diletakkan, atau wakil melanggar syarat-syarat pewakil, kesemua ini 
akan menyebabkan pewakil dikenakan membayar ganti rugi. 


4. Pengakuan Wakil 


Jika seseorang datang menemui pemegang sesuatu hak orang 
lain dan dia mendakwa dirinya sebagai wakil pemilik hak tersebut 
serta pemiliknya telah mewakilkannya untuk mengambil semula 
hak tersebut. Kemudian orang tersebut mempercayainya, adakah 
dia wajib menyerahkan hak tersebut kepada wakil? 


Jawapan: Orang tersebut tidak wajib menyerahkannya kerana 
penyerahan ini tidak akan melepaskan tanggungjawabnya. Dia tidak 
diwajibkan menyerahkannya melainkan jika wakil membawa bukti 
yang menyokong dakwaannya. 


Namun sekiranya dia menyerahkan barang tersebut dan wakil 
menerimanya, tindakan ini sah. Apabila pemilik sebenar datang dan 
mengesahkan wakil tersebut dan mengesahkan penerimaannya, 
orang tadi terlepas daripada tanggungannya. 


Namun jika pemilik sebenar menafikan pelantikan wakil 
tersebut, penafian ini akan diterima pakai jika dikuatkan dengan 
sumpah. Ini kerana pada dasarnya pelantikan ini tidak wujud. 
Setelah pemilik bersumpah, beberapa perkara perlu diperhatikan: 

Jika hak tersebut berbentuk benda, pemilik boleh 
mengambilnya jika ia masih ada. Jika ia sudah rosak, dia boleh 
meminta gantinya. Pemilik boleh menuntut benda ini daripada 
mana-mana pihak: pihak yang memegang hak dan menyerahkannya, 
ataupun pihak yang mendakwa sebagai wakil dan menerimanya. 


Ini kerana orang yang menyerahkan barang tersebut telah 
menyerahkannya kepada orang yang tidak mendapat kebenaran 
pemilik untuk menerima bagi pihaknya. Sementara penerima pula 
menerima barang tersebut tanpa mendapat kebenaran pemilik. 


Mana-mana pihak yang dituntut supaya membayar ganti rugi 
tidak berhak menuntut pihak yang satu lagi membayar semula jumlah 
tersebut kepadanya. Ini kerana masing-masing merasakan ganti rugi 
yang dituntut oleh pemilik adalah tidak adil. Oleh itu pihak yang 
membayar ganti rugi tidak boleh menuntut semula ganti rugi tersebut 
semata-mata kerana mahu mengelak ketidakadilan pada dirinya. 


Jika hak tersebut berbentuk hutang, pemilik berhak 
menuntut hutang tersebut daripada penghutang kerana haknya 
masih dalam tanggungan penghutang. Tanggungan ini tidak 
berpindah kepada orang lain. 


Menurut pendapat kebanyakan ulama, pemilik tidak boleh 
menuntut hutang tersebut daripada orang yang menerimanya 
kerana apa yang diterima oleh orang ini bukan hak pemilik. Oleh 
itu dia tidak berhak menuntutnya. 


5. Pewakilan dalam Pembayaran Hutang 


Apabila seorang pewakil mewakilkan seseorang untuk 
membayar hutangnya, wakil perlu melantik seorang saksi bagi 
menyaksikan pembayaran tersebut. Ini kerana wakil diperintahkan 
agar melakukan apa yang terbaik untuk kepentingan pewakil. 


Di antara kepentingan pewakil ialah melantik saksi untuk 
mengesahkan pembayaran hutang telah dilakukan. Langkah ini 
bertujuan memastikan pemiutang tidak menuntut lagi hutang 
tersebut dengan mendakwa pembayaran belum dilakukan. 


Sekiranya wakil membayar hutang tersebut tanpa membawa 
sebarang saksi dan pemiutang menafikan pembayaran telah 
dilakukan, pengakuan wakil tidak akan diterima. Hutang tersebut 
masih ditanggung oleh pewakil. Walau bagaimanapun, bolehkah 
pewakil menuntut wakil membayar ganti rugi tersebut? 

Jawapan: Jika pembayaran dibuat tanpa kehadiran pewakil, 
wakil perlu membayar ganti rugi untuk menanggung bayaran yang 
terpaksa dibuat oleh pewakil. Dalam keadaan ini, wakil dianggap 
cuai kerana tidak melantik sebarang saksi. 


Jika pembayaran dilakukan dengan kehadiran pewakil, wakil 
tidak perlu membayar ganti rugi. Pihak yang dianggap cuai ialah 
pewakil kerana dia tidak melantik saksi untuk menyaksikan 
pembayaran tersebut. Sedangkan saksi tersebut adalah untuk 
kepentingannya sendiri. 


6. Melantik Dua Orang Wakil 


Sekiranya dua orang dilantik untuk menjalankan sesuatu 
urusan, adakah setiap wakil yang dilantik berhak menjalankan 
urusan tersebut secara bersendirian? 


Jika tertera dalam pelantikan bahawa masing-masing berhak 
menjalankan urusan tersebut secara berasingan, tindakan tersebut 
sah. Selain itu, jika pelantikan mereka dilakukan secara berasingan 
dan bukan dalam satu lafaz kontrak, kedua-dua wakil berhak 
menjalankan urusan tersebut tanpa perlu merujuk kepada wakil 
yang seorang lagi. 


Jika pelantikan dilakukan dalam satu lafaz kontrak, keadaan 
berikut perlu diperhatikan: 


Jika urusan tersebut membabitkan pertukaran harta seperti jual 
beli, penerimaan bayaran hutang, nikah, cerai yang membabitkan 
wang, kedua-dua wakil tidak boleh bertindak berasingan. 


Sekiranya sesuatu tindakan telah dilakukan daripada suatu 
pihak, 1a perlu bergantung kepada kebenaran wakil yang satu lagi. 
Ini kerana kesemua urusan ini memerlukan mereka berfikiran 
panjang. Pewakil pula telah bersetuju supaya perkara tersebut 
dilaksanakan berdasarkan fikiran mereka berdua dan bukan seorang 
sahaja. Apatah lagi jika mereka boleh bertemu. Oleh itu, sebarang 
tindakan yang tidak merujuk kepada wakil kedua tidak sah kerana 
pewakil tidak membenarkannya. 


Jika urusan tersebut tidak membabitkan pertukaran harta 
seperti cerai yang tidak membabitkan wang, penyerahan hadiah, 
pembayaran hutang dan sebagainya, kedua-dua wakil boleh 
bertindak bersendirian. Ini kerana kesemua urusan ini tidak 
memerlukan mereka berfikir panjang. 

Oleh itu, pelantikan mereka sebagai wakil dalam keadaan 
ini menunjukkan mereka dibenarkan menguruskannya secara 
berasingan. Demikian juga dengan wakil dalam perbicaraan yang 
diberikan kepada dua orang. Ini kerana tujuan pelantikan ini ialah 
untuk memberitahu hakim tentang hak pewakil. Mungkin kehadiran 
mereka berdua dalam satu masa boleh membantutkan tujuan ini. 


7. Percanggahan antara Pewakil dan Wakil 


Dalam sesetengah keadaan, mungkin timbul percanggahan 
antara pewakil dan wakil. Apakah hukum apabila berlaku percang- 
gahan ini? Beberapa isu yang paling ketara dalam hal ini ialah: 


i. Percanggahan tentang Barang yang Rosak Ketika 
Berada dalam Jagaan Wakil 


Sebagaimana yang kita sedia maklum, wakil adalah seorang 
yang memegang amanah. Oleh itu, dia tidak dikenakan membayar 
ganti rugi jika barang yang diwakilkan kepadanya rosak dalam 
jagaannya, kecuali jika dia didapati cuai atau menyalahgunakan 
barang tersebut. 


Jika wakil yang dilantik mendakwa kemusnahan telah berlaku 
terhadap barang yang diwakilkan kepadanya untuk dijual atau untuk 
dibeli sesuatu dengannya, atau bayaran yang diterima dan sebagainya 
telah musnah ketika dalam jagaannya, tetapi pewakil menafikan 
bahawa barang tersebut telah musnah ketika dalam jagaan wakil, 
dakwaan wakil akan diterima jika disokong oleh sumpah. 


Alasannya, wakil adalah seorang yang beramanah dan pada 
dasarnya dia tidak perlu membayar ganti rugi. Selain itu, punca 
kerosakan sukar untuk dibuktikan. Oleh itu, wakil tidak boleh 
dipertanggungjawabkan dalam keadaan ini. 


Lainlah jika wakil mendakwa kemusnahan berlaku disebabkan 
oleh faktor yang boleh dilihat dengan jelas seperti kebakaran, banjir 
atau rompakan. Dalam keadaan ini, wakil wajib mengemukakan bukti 
kerana semua faktor ini boleh dibuktikan. Jika wakil yang dilantik gagal 
mengemukakan sebarang bukti, dia perlu membayar ganti rugi. 


ii. Percanggahan tentang Salah Guna atau Kecuaian 


Jika kedua-dua pihak, pewakil dan wakil bersetuju bahawa 
kemusnahan telah berlaku tetapi mereka berbeza pendapat sama ada 
telah berlaku salah laku atau tidak. Contohnya pewakil mendakwa 

wakil melanggar syarat-syarat yang ditetapkan, cuai menjaga 
barang, menggunakannya untuk diri sendiri atau sebagainya yang 
boleh dianggap salah laku atau kecuaian. 


Jika wakil menafikannya, pengakuannya diterima jika disokong 
oleh sumpah. Ini kerana pewakil mendakwa sesuatu yang boleh 
menyebabkan wakil membayar ganti rugi. Walau bagaimanapun, 
keputusan akan sentiasa memihak kepada pihak yang menafikan 
jika disokong oleh sumpah. Apabila wakil yang dilantik bersumpah, 
dia tidak perlu membayar ganti rugi. 


iii. Percanggahan tentang Pengurusan 


Contohnya wakil mendakwa dia telah menjual barang yang 
diwakilkan kepadanya untuk dijual, tetapi pewakil menafikannya. 
Contoh lain adalah wakil berkata: “Saya telah jual dan saya telah 
menerima bayaran tetapi bayaran tersebut musnah.” Sementara 
pewakil pula mendakwa: “Anda telah jual tetapi anda belum 
menerima bayaran tersebut.” 


Pengakuan yang akan diterima adalah pengakuan wakil yang 
disokong oleh sumpah kerana tindakannya menjual dan menerima 
bayaran adalah dengan izin pewakil. Pada dasarnya, orang yang 
memiliki hak mengurus juga berhak untuk mengesahkan apa yang 
dilakukannya. 


iv. Percanggahan tentang Pemulangan 


Apabila wakil mendakwa dia telah memulangkan perkara yang 
ada dalam jagaannya kepada pewakil, contohnya dia mendakwa telah 
memulangkan barang yang diwakilkan untuk dijual atau bayaran 
yang diperolehi daripada barang yang dijual. Walau bagaimanapun, 
pewakil menafikannya, kes ini perlu diteliti terlebih dahulu: 


Jika wakil yang dilantik tidak dijanjikan upah, pengakuan yang 
diterima adalah pengakuan wakil berserta sumpahnya. Ini kerana 
dia menerima barang tersebut hanya untuk kepentingan pemiliknya 
sahaja. Oleh itu pengakuannya diterima. 


Jika wakil yang dilantik dijanjikan upah. Dalam keadaan ini 
ada dua pendapat. Pendapat pertama mengatakan pengakuannya 
tidak diterima kerana dia menerima bayaran untuk kepentingan 
dirinya sendiri. 


Pendapat kedua pula mengatakan, pengakuannya diterima 
kerana upah yang diperolehi adalah berdasarkan kerjanya bukan 

berdasarkan bayaran yang diterima bagi pihak pewakil. Pendapat 
ini adalah pendapat yang paling kuat. 


v. Percanggahan tentang Pelantikan 


Sekiranya berlaku percanggahan antara wakil dan pewakil 
tentang pelantikannya sebagai wakil, seperti wakil berkata: “Anda 
telah melantik saya sebagai wakil untuk urusan ini,” tetapi pewakil 
pula berkata: “Saya tidak melantik anda,” maka beberapa perkara 
perlu dilihat: 


Jika percanggahan ini berlaku sebelum urusan dijalankan, 
tiada kes di sini. Masalah ini tidak perlu dihadapkan ke mahkamah 
kerana tiada keperluan untuk berbuat demikian. Dalam keadaan 
ini, penafian pewakil dikira sebagai pemecatan wakil sekiranya 
memang berlaku pelantikan. 


Jika percanggahan berlaku selepas urusan dijalankan, 
pengakuan yang akan diterima ialah pengakuan pewakil berserta 
sumpahnya. Ini kerana pada dasarnya tiada sebarang kebenaran 
dan pelantikan di sini. Wakil mendakwa ada pelantikan sementara 
pewakil menafikannya. Seperti yang kita sedia maklum, pengakuan 
pihak yang membuat penafian berserta sumpah akan diambil kira. 


Pada asalnya, wakil dan pewakil di sini sebenarnya tidak 
wujud, 1a hanya berdasarkan dakwaan pihak yang mendakwa 
adanya pelantikan. 


vi. Percanggahan tentang Ciri-ciri Perwakilan 


Sekiranya pewakil dan wakil bersetuju tentang pelantikan, 
tetapi bercanggah tentang ciri-ciri perwakilan itu, seperti: 


a. wakil berkata: “Anda wakilkan saya untuk menjual barang ini 
secara hutang,” sementara pewakil pula berkata: “Tidak, saya 
wakilkan secara tunai,” atau 


b. wakil berkata: “Anda wakilkan saya untuk membeli barang ini 
bagi pihak anda dengan harga RM1,000.00,” sementara pewakil 
pula berkata: “Tidak, saya mahu dengan harga RM500.00,” atau 


c. wakil berkata: “Anda wakilkan saya untuk membeli sebuah 
kereta,” sementara pewakil pula berkata: “Tidak saya wakilkan 
untuk membeli sebuah rumah,” maka pengakuan pewakil berserta 
sumpahnya akan diterima, kerana dia lebih tahu kebenaran yang 
diberikannya, dan dia lebih tahu apa yang dikatakannya. 

Kontrak wakalah akan berakhir melalui beberapa proses 
seperti berikut: 


1. Pembatalan 


Kontrak wakalah adalah kontrak yang bersifat jaiz (+ : yang 
boleh diteruskan atau dibatalkan oleh kedua-dua pihak). 


Maksudnya, pewakil boleh membatalkan kontrak ini atau 
memecat wakil pada bila-bila masa yang dikehendaki. Mungkin 
kerana dia merasa wakil perlu dipecat demi kepentingannya 
ataupun wakil lain perlu dilantik. Ini kerana pelantikan sebagai 
wakil adalah tanda keizinan untuk menguruskan hak miliknya. Oleh 
itu, dia berhak menarik balik pelantikan ini pada bila-bila masa. 


Dalam masa yang sama, wakil juga berhak membatalkan 
pelantikan dan menarik diri daripada mengurus harta pewakil pada 
bila-bila masa. Mungkin dengan alasan dia tidak berkesempatan 
untuk menjalankan urusan yang diwakilkan kepadanya atau 
pelantikan tersebut tidak sesuai dengan kepentingannya. Jika 
wakil diwajibkan kekal dengan kontrak ini, sudah tentu ia akan 
membebankannya. 


Kebenaran untuk membatalkan kontrak ini diberikan kepada 
wakil yang diupah dan yang tidak diupah. 


Atas dasar ini, apabila pewakil memecat wakil, kontrak tersebut 
dianggap telah tamat. Pemecatan ini boleh berlaku apabila pewakil 
berkata: “Saya batalkan pelantikan anda sebagai wakil,” atau “saya 
keluarkan anda daripada pelantikan ini,” atau “saya pecat wakil 
saya daripada menguruskan urusan ini,” atau pewakil menghantar 
seseorang untuk memberitahu tentang pembatalan ini, atau dia 
menulis surat tentang pemecatannya atau sebagainya. 

Setelah pewakil memecat wakilnya, pemecatan tersebut 
berkuatkuasa serta-merta dan wakil tidak lagi diberi kebenaran 
untuk menguruskan perkara yang diwakilkan sebelum ini. Ini 
berlaku sama ada wakil hadir ketika pemecatan tersebut atau tidak, 
dan sama ada dia menerima berita pemecatannya atau tidak. 


Ini kerana pemecatan bermakna pembatalan kontrak yang 
sedia ada. Proses ini tidak memerlukan persetujuan pihak yang 
dipecat dan tidak tertakluk kepada pengetahuannya. 


Semua urusan yang dijalankan selepas pemecatan walaupun 
tidak dimaklumkan, dianggap tidak sah. 


Demikian juga jika wakil sendiri melucutkan pelantikannya. 
Contohnya wakil berkata: “Saya lucutkan diri saya daripada 
pelantikan ini,” atau “saya serahkan semula pelantikan ini” atau 
sebagainya. Dalam keadaan ini, pelantikan tersebut akan terlucut 
serta-merta walaupun pewakil tidak hadir ketika itu atau tidak 
tahu mengenainya. 


2. Salah Satu Pihak Hilang Kelayakan 


Seperti yang kita sedia maklum, pewakil dan wakil perlu 
memenuhi syarat-syarat tertentu sebelum mereka dibenarkan 
berurusan. Jika salah satu daripada syarat tersebut tidak dipenuhi, 
mereka dikira hilang kelayakan. 


Dengan ini, kontrak wakil tersebut dikira terbatal dan 
tamat. Ini kerana jika syarat-syarat ini tidak dipenuhi ketika 
kontrak dimulakan, sudah tentu kontrak tersebut tidak sah. 
Demikianlah juga jika syarat-syarat ini dilanggar ketika kontrak 
ini berlangsung. Contohnya salah satu pihak disahkan gila atau 
pengsan, bodoh (safih) atau muflis. 


Kontrak wakil juga akan tamat apabila salah satu pihak 
meninggal dunia, walaupun berita kematian ini tidak diketahui 
pihak satu lagi. Ini kerana pewakil hilang kelayakan untuk memberi 
kebenaran selepas meninggal dunia. Demikian juga dengan kematian 
wakil, wakil kehilangan kelayakan untuk mengurus harta. 


3. Perkara yang Diwakilkan Tidak Menjadi Milik 
Pewakil atau Bukan Di bawah Jagaannya Lagi 


Antara sebab berakhirnya kontrak wakil ialah perkara yang 
diuruskan atau diwakilkan terlucut daripada hak milik atau jagaan 


Tee 

pewakil. Dengan itu, kuasa wakil dengan sendirinya terlucut. 


Contoh perkara yang melucutkan hak milik pewakil ialah 
apabila pewakil menjual barang yang diwakilkan untuk dijual, 
menghadiahkannya atau sebagainya. 


Contoh perkara yang melucutkan harta daripada jagaan 
pewakil ialah apabila pewakil mewakilkan kepada seseorang untuk 
menjual harta milik seorang kanak-kanak yang berada dalam 
jagaannya. Tidak lama kemudian kanak-kanak ini meningkat 
usia matang dan segala larangan untuk dia menguruskan sendiri 
hartanya ditarik balik. Dengan ini, kuasa pewakil dikira telah 
berakhir dan kebenaran yang dikeluarkan untuk menguruskan 
harta kanak-kanak ini juga dikira terbatal. 


Contoh lain yang menyebabkan perkara ini terlucut daripada 
hak milik dan jagaan pewakil ialah apabila ia musnah. Contohnya 
pewakil mewakilkan seseorang untuk menjual kereta lalu kereta 
ini dicuri, atau sebuah rumah yang kemudiannya roboh; atau dia 
mewakilkan seseorang untuk menikahkan anak perempuannya, 
lalu anak ini meninggal dunia. 


Dalam semua keadaan ini kontrak wakil tersebut berakhir 
kerana perkara yang diwakilkan tidak lagi wujud. 


4. Perkara yang Diwakilkan Selesai Dilaksanakan 


Apabila wakil selesai menjalankan urusan seperti yang 
diizinkan dan diwakilkan oleh pewakil, kontrak tersebut dikira 
telah tamat. Contohnya pewakil menyerahkan kepada wakil untuk 
menjual rumahnya lalu wakil berjaya menjualnya. Begitu juga jika 
wakil dilantik untuk membeli sesuatu barang dan kemudian dia 
berjaya membelinya. 


Demikian juga sekiranya wakil dilantik untuk mengahwinkan 
seseorang dan perkahwinan tersebut diterima oleh wali perempuan. 
Begitulah seterusnya kerana perkara yang diwakilkan sudah tidak 
lagi wujud dan tidak perlu lagi diuruskan. 


1718 





Bak 42 
Paksaan (Ikrah) 


1719 


PAKSAAN (IKRAH) 


Takrif 


Menurut bahasa Arab, ikrah (55) atau paksaan ialah perbuatan 
mendesak seseorang melakukan sesuatu yang tidak disukainya. 
Dengan kata lain, ia bermaksud memaksa seseorang melakukan 
sesuatu yang bercanggah dengan kesukaan dan kerelaannya. 


Dengan ini, paksaan ialah lawan kepada kesukaan dan 
persetujuan. Firman Allah Taala: 


er oA A 1 pd te 4 G sor Ir ars, KY A gt aes 
ks los rs) Conk 9 Io Bo le le CO 
ža EE “37 


Py 


Boleh jadi kamu benci kepada sesuatu, padahal ia baik bagi 
kamu. Boleh jadi juga kamu suka kepada sesuatu, padahal 


za buruk bagi kamu. 
(Al-Bagarah: 216) 


Dalam bahasa Arab, ikrah juga disebut sebagai ighlag (SL), 
yang bermaksud menutup. Ini kerana orang yang dipaksa telah 
ditutup segala ruang untuk keluar melainkan dengan melakukan 
apa yang dipaksa. 


Menurut istilah syarak pula, paksaan ialah desakan supaya 
melakukan sesuatu kerana tekanan. Asy-Syafie rhm. dalam kitab al- 
Umm pula mentakrifkan paksaan sebagai berada dalam penguasaan 
orang yang tidak mampu dihalangnya. 


Paksaan ini dilakukan dengan melakukan ancaman-ancaman 
seperti akan dipukul, dipenjara atau dirosakan harta. Walau 
bagaimanapun, perkara ini adalah relatif dan tertakluk kepada 
keadaan seseorang. 

Ancaman untuk memalukan orang yang berkedudukan dalam 
masyarakat atau memenjarakannya dalam tempoh yang pendek 
boleh dianggap sebagai suatu paksaan baginya. Namun bagi orang 
lain, ia mungkin tidak dianggap ancaman. 


Begitu juga ancaman untuk dipukul walaupun dengan perlahan 
terhadap orang yang dihormati dan berada mungkin dianggap 
sebagai suatu paksaan. Namun bagi orang lain, ia mungkin tidak 
dianggap ancaman. 


Ancaman dengan cara merosakkan harta, bergantung kepada 
sejauh mana ia menyusahkan orang yang dipaksa. Ancaman untuk 
merosakkan harta terhadap seorang miskin mungkin tidak dianggap 
ancaman bagi seorang kaya. 


Dalam pada itu, ancaman terhadap seseorang, mungkin 
juga akan dianggap sebagai ancaman kepada orang lain. Dalam 
sesetengah keadaan, keselamatan seseorang adalah amat penting 
kepada seseorang yang lain dan dia tidak mahu orang ini berhadapan 
dengan bahaya. Contohnya, bapa atau datuk kepada seseorang, anak 
atau cucu kepada seseorang, saudara-saudara kandung baik lelaki 
mahupun perempuan dan sebagainya. Jika mereka ini diancam 
untuk dibunuh, ia seolah-olah seperti ancaman kepada individu 
itu sendiri. 


Syarat-syarat Terjadinya Paksaan 


Sesuatu tindakan hanya akan dianggap sebagai suatu paksaan 
dan membabitkan implikasi syarak apabila ia memenuhi syarat- 
syarat berikut: 


1. Orang yang memaksa berkemampuan melaksanakan 
ancamannya. Jika tidak, ia hanya dikira sekadar gurauan. Ini 
kerana, kebenaran untuk melakukan perkara yang dipaksa 
kerana darurat hanya diberikan apabila orang yang memaksa 
benar-benar berkuasa. 


2. Orang yang dipaksa merasakan besar kemungkinan orang yang 
memaksa akan melaksanakan apa yang dikatakannya dan apa 
yang diancamnya jika tuntutannya tidak dipenuhi. 


3. Orang yang dipaksa tidak mampu membebaskan diri daripada 
orang yang memaksa dan juga paksaan tersebut. Sama ada 
dengan cara melarikan diri, melawan, meminta bantuan atau 
sebagainya. 

4. Orang yang dipaksa mestilah orang yang tidak dibenarkan 
melakukan apa yang dipaksa sebelum dia menerima paksaan 
tersebut atas sebab-sebab tertentu. Contohnya tindakan 
tersebut mengancam hak miliknya seperti memusnahkan 
hartanya sendiri, atau ia mengancam hak milik orang lain 
seperti memusnahkan harta orang lain, atau kerana hak syarak 
seperti minum arak, berzina dan sebagainya. 


9. Ancaman yang dikenakan mestilah lebih berat bagi orang yang 
dipaksa berbanding perbuatan yang dipaksa. Oleh itu sesiapa 
yang diancam akan ditempeleng sekiranya tidak memusnahkan 
hartanya dalam keadaan ditempeleng adalah lebih ringan 
baginya berbanding memusnahkan hartanya sendiri, maka ia 
tidak dianggap sebagai paksaan. 


Sebaliknya, jika mangsa diancam akan dibunuh jika tidak 
mahu memotong tangannya, ia dikira sebagai paksaan. Ini kerana 
ancaman bunuh adalah lebih berat berbanding perkara yang dipaksa 
iaitu memotong tangan. Dalam keadaan ini, dia boleh memilih 
perkara yang lebih ringan. 


Menurut riwayat yang sahih daripada Aisyah r.a., beliau 
berkata: 


a “a A 
„ef a Pah 


WAY a ee Jaa FU 
Rz je 
Setiap kali Rasulullah s.a.w. diberi pilihan antara dua perkara 
yang mana salah satu daripadanya adalah lebih mudah 
daripada yang satu lagi, Baginda akan memilih yang lebih 
mudah.' 


6. Dengan melakukan perkara yang dipaksa, ia mestilah 
melepaskan orang yang dipaksa daripada ancaman. 


Jika seseorang berkata: “Bunuhlah diri anda, jika tidak saya 
akan bunuh anda,” maka ancaman ini tidak dianggap sebagai paksaan 
kerana dengan membunuh diri, ia tidak melepaskan dirinya daripada 
ancaman. Demikian juga jika seseorang diancam untuk dipotong 
tangannya, jika dia tidak mahu memotong tangannya sendiri. 





1 Al-Bukhari, Manakib, Bab sifat Nabi s.a.w. Muslim, Kelebihan, Bab tindakan Rasulullah 
s.a.w. menjauhi dosa dan memilih perkara yang paling mudah. 

Dalam keadaan ini, orang yang dipaksa tidak boleh melaksana- 
kan paksaan tersebut kerana pada hakikatnya dia sebenarnya tidak 
dipaksa. Ini kerana orang yang dipaksa sebenarnya mestilah terlepas 
daripada ancaman jika dia melakukan apa yang dipaksa. 


Jika dia sendiri membunuh dirinya atau memotong 
tangannya, bahaya sudah pasti berlaku kerana dia sendiri yang 
melaksanakannya. Namun jika dia tidak dilakukannya, ancaman 
tersebut masih belum pasti berlaku. Mungkin orang tersebut hanya 
memaksa tetapi tidak akan melakukannya. 


7. Ancaman tersebut mestilah bersifat serta-merta. Paksaan 
tidak wujud jika ancaman tersebut diberikan tempoh tertentu. 
Ini kerana dengan tempoh yang ada, mungkin orang yang 
dipaksa boleh menyelamatkan dirinya dengan meminta tolong, 
menuntut pelindungan pihak berkuasa atau sebagainya. 


8. Orang yang dipaksa tidak boleh melakukan selain daripada 
perkara yang dipaksa, ataupun melakukan melebihi apa yang 
dipaksa, ataupun melakukan kurang daripada perkara yang 
dipaksa. Ini kerana jika dia melakukan salah satu daripada 
tiga perkara ini, dia dikira sebagai menurut perintah dan bukan 
lagi dipaksa. 


Contohnya, apabila seseorang dipaksa menceraikan 
isterinya, tetapi dia menjual rumahnya. Demikian juga jika dia 
dipaksa menceraikan isterinya dengan talak satu tetapi dia 
menceraikannya dengan talak tiga. Begitu juga jika dia dipaksa 
menceraikan isterinya dengan talak tiga tetapi dia menceraikannya 
dengan talak satu. 


Dalam ketiga-tiga kes di atas, tindakan mereka dianggap 
berkuatkuasa. Ini bermakna dia tertakluk kepada hukum dan 
kesan daripada tindakannya, sama seperti jika dia melakukannya 
dengan pilihannya sendiri. Ini kerana tindakan ini tidak dianggap 
sebagai paksaan. 


9. Perkara yang dipaksa mestilah telah ditentukan dan mestilah 
hanya satu. Jika seseorang dipaksa menceraikan salah seorang 
isterinya atau, membunuh Zaid atau Amru, tindakan ini tidak 
dianggap sebagai paksaan. 


10. Perkara yang diancam mestilah tidak berhak diperlakukan 
sedemikian. Contohnya seorang muflis yang tidak dibenarkan 

menguruskan hartanya dipaksa supaya menjual hartanya. 
Begitu juga orang yang melafazkan ila” kemudian dipaksa 
untuk menceraikan isterinya. 


Demikian juga orang yang membunuh dengan sengaja diugut 
untuk dikenakan qisos. Semua ini sebenarnya bukan paksaan 
kerana paksaan-paksaan ini memang berhak diterima oleh orang 
yang dipaksa. 


11. Perkara yang dipaksa mestilah bukan hak pemaksa yang 
akan digunakan untuk memperolehi sesuatu yang bukan 
hak atau tanggungjawabnya. Contohnya suami mengancam 
isteri bahawa dia akan menceraikannya jika si isteri tidak 
memansuhkan hutangnya pada isterinya itu. Ancaman ini 
bukan suatu paksaan. Jika si isteri melupuskannya, hutang 
tersebut dianggap lupus dan dia tidak berhak menuntutnya 
kembali selepas itu. 


Walau bagaimanapun, sesetengah ulama berpendapat, ancaman 
ini dianggap sebagai suatu paksaan kerana suami mempunyai kuasa 
ke atas isteri. Dengan ini, wujud unsur paksaan. Berdasarkan 
pendapat ini, jika si isteri melupuskan hutang untuk melepaskan 
diri daripada ancaman tersebut, si suami masih bertanggungjawab 
membayar hutang tersebut. Malah si isteri berhak menuntutnya 
selepas itu. 


1 Orang yang melafazkan ila’ialah orang yang bersumpah tidak akan mendekati isterinya 
selama empat bulan atau lebih. Apabila isterinya mengadu kes ini di mahkamah, hakim 
akan memberi tempoh sehingga berakhir empat bulan, kemudian hakim akan memer- 
intahkan orang tersebut menarik balik sumpahnya atau menceraikan isterinya. Jika dia 
engkar memilih salah satu pilihan tersebut, hakim akan menceraikan mereka dengan 
talak satu. Sila rujuk tajuk Ila', jilid 4 buku ini. 

Terdapat dua jenis tindakan yang boleh berlaku paksaan untuk 
melakukannya atau meninggalkannya: Ä 


Pertama: Tindakan yang berkaitan dengan fizikal (Su 
ino), iaitu segala perkara yang dapat diketahui melalui panca- 
indera, sama ada berbentuk percakapan mahupun perbuatan 
seperti makan, minum, membunuh, membinasa, mencaci dan 
kufur. 


Kedua: Tindakan yang berkaitan dengan syarak (&s s 5423), 
iaitu semua perkara yang dapat diketahui melalui syarak. Dalam 
hal ini, syarak telah meletakkan nama dan hukum-hakam tertentu 
bagi tindakan-tindakan tersebut seperti jual beli, nikah, cerai dan 
kontrak-kontrak serta pembatalannya yang lain. 


1. Tindakan yang Berkaitan dengan Fizikal dan Kesan 
Paksaan ke Atasnya 


Terdapat dua jenis hukum yang membabitkan tindakan yang 
berkaitan dengan fizikal (percakapan dan perbuatan): 


a) hukum yang merujuk kepada pembalasan di akhirat, iaitu sama 
ada ia akan dihukum atau tidak. 


b) hukum yang merujuk kepada pembalasan di dunia, 1aitu sama 
ada ia akan dikenakan denda dan hukuman, atau tidak. 


Apakah kesan paksaan terhadap tindakan yang berkaitan 
dengan fizikal ini dari segi hukum-hakam akhirat dan dunia? 


Kesan paksaan terhadap tindakan yang berkaitan dengan 
fizikal bergantung kepada jenis tindakan yang dipaksa. Mungkin 
tindakan ini diharuskan walaupun sebelumnya diharamkan atau 

dilarang. Mungkin juga tindakan ini dibenarkan walaupun ia masih 
kekal dilarang. Mungkin juga tindakan ini tetap diharamkan dan 
tidak diberikan sama sekali keharusan atau keringanan. Ketiga-tiga 
kategori ini akan dibincangkan di bawah: 


Kategori Pertama: Tindakan yang Berkaitan dengan 
Fizikal dan Dibenarkan Apabila Ada Paksaan 


Termasuk dalam kategori ini ialah memakan bangkai, darah 
dan daging babi, minum arak serta perbuatan-perbuatan lain yang 
dilarang. 


Apabila seseorang muslim terpaksa melakukan perkara ini, 
ia diharuskan kerana Allah membenarkannya dalam keadaan 
terdesak. Allah Taala berfirman selepas menyatakan pengharaman 
perkara-perkara ini: 


FOR, 


Kecuali apa yang kamu ae kepadanya 
(Al-An'am: 119) 


Pengecualian yang diberikan selepas pengharaman ini 
menunjukkan ia diharuskan. Allah Taala berfirman: 


E wig PE an „um GA ae 2X 
ache pil Yo ale Ys gb no Gla! yet 
Oleh itu, sesiapa yang terpaksa (memakannya kerana darurah), 
sedangkan dia tidak menginginkannya dan tidak pula 
melampaui batas (pada kadar benda yang dimakan itu), maka 


dia tidaklah berdosa. 
(Al-Bagarah: 173) 


Dengan menafikan perbuatan ini berdosa, sekaligus 
menunjukkan ia dibenarkan. Orang yang dipaksa melakukan 
perkara haram ini termasuk dalam golongan yang terdesak dan 
dengan itu dia termasuk dalam hukum ini. 


Jika orang yang dipaksa enggan melakukannya hingga 
menyebabkan kematian, dia akan dihukum. Ini kerana, keengganan- 
nya itu menyebabkan dia menghumban dirinya ke dalam kebinasaan. 
Sedangkan perbuatan ini dilarang oleh Allah Taala: 


ZER 4. 4 % oars 
ACHTEN 
r En ee y 

Dan janganlah kamu sengaja mencampakkan diri kamu 


kepada kebinasaan (di dunia atau akhirat). 
(Al-Baqarah: 195) 


Perbincangan di atas adalah daripada aspek hukuman akhirat. 


Manakala daripada aspek hukuman di dunia, para ulama 
pernah membincangkan kesan paksaan meminum arak, adakah 
pelakunya dihukum hudud atau tidak? Begitu juga apakah hukuman 
terhadap perkara yang dilakukannya ketika mabuk? 


Menurut para ulama, orang yang dipaksa meminum arak tidak 
akan dikenakan hukuman hudud kerana hudud dilaksanakan untuk 
mencegah perbuatan jenayah ini pada masa hadapan. Sedangkan 
tindakan orang yang dipaksa tidak dianggap sebagai jenayah kerana 
1a diharuskan. Malah ia mungkin diwajibkan kerana jika dia tidak 
melakukan perkara tersebut dan menyebabkannya ditimpa perkara 
yang diancam, dia dikira berdosa. 


Para ulama juga berpendapat bahawa segala tindakan orang 
yang mabuk kerana dipaksa meminum arak tidak akan dihukum. 
Ini kerana segala perbuatan orang mabuk hanya diambil kira ketika 
dia dikira berdosa kerana perbuatan tersebut (iaitu mabuk kerana 
perbuatan sendiri tanpa alasan yang diterima syarak). Ini bertujuan 
untuk menghukumnya dan supaya dia berasa serik serta tidak 
mengulanginya. 


Namun demikian, hukuman keras ini tidak diperlukan 
apabila mangsa dipaksa minum sehingga mabuk kerana tujuan 
hukuman tadi tidak akan tercapai. Ini kerana orang yang dipaksa 
tidak melakukannya dengan kerelaan dan dia juga tidak berdosa 
melakukannya. 


Rujukan bagi perkara ini adalah sabda Rasulullah s.a.w. yang 
secara umum menyatakan: 


EN LA oki 58 255 ail OI 
Sesungguhnya Allah telah menggugurkan daripada umatku 


(dosa yang disebabkan oleh) tersalah (tidak sengaja), lupa 
dan perkara yang mereka dipaksa melakukannnya.' 





1 Ibnu Majah, Talak, Bab talak oleh orang yang dipaksa dan lupa. Hadis ini juga diriwayat- 
kan dengan pelbagai sanad oleh yang lain dengan sedikit perubahan pada hadis. 

Maksudnya, Allah menggugurkan hukum bagi perbuatan serta 
kesan-kesan daripada perbuatan tersebut dan bukannya menggugur- 
kan perbuatan ini daripada berlaku kerana ia memang berlaku. 


Atas dasar ini, semua kesan daripada paksaan tersebut juga 
digugurkan iaitu tidak akan diambil kira. Hadis ini merangkumi 
hukum di dunia dan akhirat. 


Kategori kedua: Tindakan yang Berkaitan dengan 
Fizikal dan Diberikan Kelonggoran Disebabkan Paksaan 


i. Ucapan atau Perbuatan yang Pada Zahirnya 
Menunjukkan Kekufuran 


Contohnya, mengeluarkan kata-kata kufur, mencaci Nabi s.a.w., 
sujud kepada berhala dan mengagungkan sesuatu yang diagungkan 
oleh orang kafir dengan tujuan menyembah dan memuja. Semua 
ucapan dan perbuatan seperti ini diberikan kelonggoran (12) untuk 
dilakukan sekiranya dipaksa (dengan syarat hatinya yakin dengan 
iman). Ini berpandukan firman Allah Taala: 


A aB JLL 
w 2 


ray —_ p Vi za) 1 ‘ys b ac oy 


r 


IM A > et re 25 wae 7 ar 7 ar 2 > A 
a Dito SL CS oF : I ee YL Syke 


- HH SAT 40 

Wa Lie HI Al 3 
Sesiapa yang kufur kepada Allah sesudah dia beriman, (maka 
baginya azab yang dahsyat), kecuali orang yang dipaksa 
(supaya kufur) sedangkan hatinya tenang dengan iman, 
(maka dia tidaklah bersalah). Tetapi sesiapa yang terbuka 
hatinya (dan rela) kepada kekufuran, maka mereka akan 
ditimpa kemurkaan daripada Allah, dan bagi mereka juga 


azab yang besar. 
(An-Nahl: 106) 


Al-Hakim meriwayatkan daripada Muhammad bin Ammar bin 
Yasir daripada bapanya r.a., bahawa beliau berkata: 


Orang-orang musyrikin telah menangkap Ammar bin Yasir. 
Mereka tidak mahu membebaskannya sehingga dia mencaci 
Nabi s.a.w. dan memuji tuhan-tuhan mereka. Kemudian 
mereka membebaskannya. Setelah dia datang menemui 
Rasulullah s.a.w., baginda berkata: “Apakah yang berlaku 
kepada engkau?” Dia menjawab: “Perkara buruk, wahai 


1729 


Kitab Fikah Mazhab Syafie (Jilid 7) 


Rasulullah! Saya tidak dibebaskan sehingga saya mencaci 
Tuan dan memuji tuhan-tuhan mereka.” Baginda bertanya: 
“Bagaimana dengan hatimu?” Dia menjawab: “Hatiku tenang 
dengan iman.” Baginda bersabda: “Jika mereka ulangi lagi, 
lakukan lagi seperti itu.”' 


Mengaku kufur di sini hanyalah satu kelonggoran (rukhsoh). 
Tindakan ini tidak pernah diharuskan. Ini kerana kekufuran tidak 
mungkin dibenarkan sama sekali dalam apa keadaan sekalipun. 
Dengan ini perbuatan ini kekal dengan hukum asalnya iaitu 
haram tetapi hukuman baginya digugurkan kerana wujud unsur 
paksaan. 


Oleh itu, rukhsoh (kelonggoran) yang diberi hanya mengubah 
hukum tindakan yang dilakukan (iaitu kesan tindakan tersebut 
seperti hukuman dan lain-lain), bukannya mengubah hukum 
asalnya iaitu haram. 


Oleh kerana hukum haram masih kekal dan tindakan tersebut 
dibenarkan kerana ia adalah rukhsoh (kelonggoran), bukan kerana ia 
adalah perkara yang harus, maka lebih baik tidak melakukannya. 


Jika keengganan mengambil rukhsoh, menyebabkan orang yang 
dipaksa dibunuh, dia akan diberikan ganjaran pahala orang yang 
berjuang di jalan Allah Taala. Ini kerana dia telah mengorbankan 
diri untuk memartabatkan agama Allah dan menjadi contoh dalam 
menegakkan agamanya. 


Kenyataan ini disokong oleh hadis yang diriwayatkan oleh al- 
Bukhari daripada Khobbab bin al-Aratt r.a. yang berkata: 


Kami telah mengadu kepada Rasulullah s.a.w. ketika 
baginda sedang berbantalkan sehelai kain baginda yang 
bergaris-garis, di bawah bayang Kaabah. Kami berkata 
kepadanya: "Tidakkah Tuan mahu meminta bantuan untuk 
kami? Tidakkah Tuan mahu berdoa kepada Allah untuk 
kami?" Lantas baginda bersabda: “Seorang lelaki pada 
zaman sebelum kamu, digalikan sebuah lubang untuknya, 
lalu dia diletakkan di dalamnya. Setelah itu, dibawa pula 
sebuah gergaji dan diletakkan di atas kepalanya, lalu dia 


1 Menurut al-Hakim, hadis ini sahih menurut syarat al-Bukhari dan Muslim tetapi kedua- 
dua syeikh ini tidak mencatatnya. Rujuk: al-Mustadrak, kitab: tafsir, tafsir surah an-Nahl, 
bab: kisah penahanan Ammar bin Yasir r.huma. di tangan kafir Quraisy, 2/357. 

dibelah dua. Namun itu tidak menghalangnya daripada 
agamanya. Dia juga disikat dengan sikat-sikat besi sehingga 
tercerai daging daripada tulang atau uratnya, tetapi itu 
tetap tidak menghalangnya daripada agamanya. Demi 
Allah, urusan agama ini pasti akan sempurna sehingga 
seorang penunggang boleh berjalan dari Sonaa' (sw) ke 
Hadhramaut tanpa merasa takut kecuali kepada Allah atau 
serigala yang akan menyerang kambingnya. Namun kamu 
terlalu gopoh." ' 


Cara pengambilan dalil daripada hadis ini ialah Rasulullah 
s.a.w. telah menceritakan bagaimana generasi sebelum ini bersabar 
dalam berhadapan dengan paksaan semata-mata kerana Allah 
sehingga mereka terpaksa menerima nasib sedemikian. Mereka 
tidak berpura-pura kufur untuk mengelak daripada diseksa dan 
dibunuh. 


Baginda menceritakan kisah mereka dalam bentuk pujian dan 
menjelaskan kelebihan dan kedudukan mereka di sisi Allah Taala. 
Ini menunjukkan kesabaran dan kesediaan menanggung kesusahan 
adalah lebih baik daripada melepaskan diri dengan mengambil 
rukhsoh. 


Dalam sebuah hadis lain pula, diriwayatkan bahawa: 


Musailimah al-Kazzab telah menangkap dua orang sahabat 
Rasulullah s.a.w., lalu dia bertanya kepada salah seorang 
daripada mereka: “Apakah pendapat engkau tentang 
Muhammad?” Sahabat itu berkata: “Baginda adalah utusan 
Allah.” Musailimah bertanya lagi: “Apakah pendapat 
engkau tentang aku?” Sahabat itu menjawab: “Engkau 
begitu juga.” Lalu Musailimah membebaskannya. Selepas 
itu Musailimah bertanya pula kepada sahabat yang kedua: 
“Apakah pendapat engkau tentang Muhammad?” Sahabat 
itu menjawab: “Baginda adalah utusan Allah.” Dia pun 
bertanya lagi: “Apakah pendapat engkau tentang aku?” 
Sahabat itu menjawab: “Saya pekak. Saya tidak dengar.” 
Musailimah mengulangi soalannya sebanyak tiga kali, 
dan sahabat itu tetap memberikan jawapan yang sama. 
Lalu Musailimah membunuhnya. Berita ini sampai kepada 


1 Al-Bukhari, Manakib, Bab tanda-tanda kenabian, no. 3416. ‘Takutkan serigala menyerang 
kambing' menunjukkan keadaan terlalu aman sehingga manusia tidak takutkan apa-apa 
lagi kecuali Allah dan serigala yang menyerang kambing. (Pent.) 

Rasulullah s.a.w., lalu baginda bersabda: “Adapun orang 
yang pertama, maka sesungguhnya dia telah mengambil 
rukhsoh yang diberikan oleh Allah Taala. Adapun orang 
yang kedua pula, maka sesungguhnya dia telah menyatakan 
kebenaran secara terang-terangan, maka tahniahlah 
untuknya." -+ 


Demikian juga hadis yang diriwayatkan tentang kisah Khubaib 
r.a., di mana: 


Beliau telah ditangkap oleh orang-orang kafir dan mereka 
menjualnya kepada penduduk Mekah. Mereka pun mula 
menyeksanya supaya beliau memburuk-burukkan Nabi 
s.a.w.. Tetapi beliau tidak melakukannya, lalu mereka 
membunuhnya. Berita ini sampai ke pengetahuan Nabi s.a.w. 
dan baginda tidak mempertikaikan kesabaran Khubaib dan 
tindakannya tidak mengambil rukhsoh. 


Malah diriwayatkan bahawa baginda s.a.w. bersabda mengenai 
Khubaib r.a.: 


Bl. ie a 2, ð di 234 

Kl È hed) ee ja 
Dia adalah pemimpin para syuhadak. Dia juga adalah 
temanku di dalam syurga.? 


Apa yang dibincangkan sebelum ini adalah berkenaan hukum- 
hakam di akhirat. 


Mengenai hukuman di dunia kesan daripada paksaan supaya 
kufur, orang yang dipaksa tidak akan dihukum sebagai orang kafir 
dan tidak akan dilayan sebagai orang murtad. 


Menurut Imam asy-Syafie rhm. ketika membincangkan firman 
Allah yang bermaksud: “Kecuali orang yang dipaksa...” katanya: 
“Kekufuran melibatkan beberapa hukum seperti perpisahan dengan 
isteri, dihukum bunuh dan hartanya dirampas. Tetapi apabila Allah 
menggugurkan kesalahan ini,’ ini bermakna segala hukum yang 
berkaitan juga digugurkan. Ini kerana apabila dosa paling besar 


1 Sila lihat Tafsir al-Qurtubi, tafsiran ayat: “Kecuali orang yang dipaksa...” Masalah kelapan 
belas, 10/189. 


2 Sila lihat kisah penahanan dan pembunuhannya dalam hadis al-Bukhari, kitab: 
peperangan, bab: kelebihan para syuhadak Badar. 


3 Maksudnya: apabila Allah menggugurkan dosa orang yang dipaksa supaya kufur. 

telah digugurkan daripada manusia, ini bermakna dosa yang lebih 
kecil dan hukum yang berkaitan dengannya juga digugurkan." 


Paksaan memeluk Islam 


Apabila seseorang dipaksa memeluk Islam dan dia berbuat 
demikian, keislamannya sah dan dia dilayan seperti orang Islam. Ini 
kerana paksaan ini dibuat atas landasan yang benar, terutamanya 
terhadap orang murtad dan kafir harbi. 


Walaupun ada kemungkinan hatinya masih kufur. Ini bertujuan 
mengukuhkan lagi kedudukan Islam kerana dengan ini, agama yang 
benar ini dapat dimartabatkan. Sudah tentu memartabatkan agama 
yang benar adalah wajib. 


ii. Memusnahkan Harta Orang Islam atau Menggugat 
Maruahnya 


Bagi orang yang dipaksa supaya memusnahkan harta orang 
Islam lain, dia diharuskan melakukannya dan apa yang dilakukannya 
itu tidak dikira berdosa. Ini kerana dalam keadaan terdesak seperti 
kebuluran atau sebagainya, seseorang dibenarkan menggunakan 
harta orang Islam lain untuk mengelakkan kematian. Begitulah juga 
ketika dipaksa kerana ia juga adalah salah satu bentuk darurat. 


Demikianlah juga seseorang yang dipaksa mencaci, mengaibkan 
atau melakukan perkara yang seumpamanya terhadap orang Islam 
lain. 


Namun demikian adalah lebih baik jika orang yang dipaksa tadi 
menolak untuk memusnah atau mengaibkan orang lain. Sekiranya 
tindakannya itu menyebabkan dia menerima kesengsaraan, dia 
akan diberikan pahala. Ini kerana kehormatan harta dan maruah 
orang Islam telah diakui oleh Rasulullah s.a.w. apabila Baginda 
bersabda: 


de a a ii JS 
Semua hak seseorang inslim adalah born ke atas 


seseorang muslim yang lain, termasuk darahnya, hartanya 
dan maruahnya.? 


1 Al-Umm, 3/209. 


2 Muslim, kitab: kebajikan, silaturahim dan adab, bab: diharamkan menzalimi, mengkhianati 
dan menghina orang Islam, darah, harta dan maruahnya, no. 2564. 

Oleh itu, semua aspek ini tidak boleh dizalimi pada sebarang 
keadaan. Cuma kelonggaran (rukhsoh) diberikan jika terdapat unsur 
paksaan. Sebagaimana yang kita sedia maklum, kelonggoran (rukhsoh) 
menyebabkan hukuman digugurkan tetapi ia tidak menggugurkan 
hukumnya. Apabila seseorang menolak untuk mengambil rukhsoh 
kerana mengutamakan hak saudara se-Islam berbanding haknya 
sendiri, sudah tentu dia akan diberi pahala dan bukannya dihukum. 


Kenyataan ini dikuatkan lagi dengan sabda Rasulullah s.a.w: 


aa FAV Lt BILA ATG, A Re 

de 468 (Le O93 bd bye 
Sesiapa yang dibunuh kerana mempertahankan hartanya 
adalah syahid.! 


Maksud Baginda ialah orang yang melawan untuk mempertahan- 
kan hartanya lalu dibunuh akan mendapat pahala syahid. 


Hadis ini menunjukkan jika seseorang dipaksa memusnahkan 
hartanya sendiri tetapi dia enggan, itu adalah lebih baik. Jika keeng- 
ganan untuk memusnahkan harta sendiri itu lebih baik, maka menolak 
untuk memusnahkan harta orang lain adalah lebih diutamakan. 


Dari sudut hukuman di dunia, maka menurut para ulama 
fikah, apabila seseorang dipaksa memusnahkan harta orang lain, 
pemilik harta tersebut berhak menuntut ganti rugi daripada orang 
yang memaksa dan dipaksa. Maksudnya, pemilik berhak menuntut 
daripada mana-mana pihak. Ini kerana orang yang memaksa 
menjadi penyebab kepada kemusnahan, sementara orang yang 
dipaksa pula adalah pelaku. 


Penyebab dan pelaku pada dasarnya sama tarafnya. Walau 
bagaimanapun, ganti rugi ini tetap akan ditanggung oleh pemaksa. 
Menurut pendapat yang paling sahih, sekiranya orang yang dipaksa 
dikenakan membayar ganti rugi, dia boleh menuntut semula bayaran 
tersebut daripada orang yang memaksa. 


Kategori Ketiga: Tindakan yang Berkaitan dengan 
Fizikal yang Tidak Dibenarkan 


Terdapat beberapa tindakan yang dilarang oleh syarak dan 


larangan ini turut diakui oleh akal. Oleh itu, tindakan tersebut tidak 


1 Abu Daud, kitab: sunnah, bab: melawan pencuri, no. 4771; dan at-Tirmizi, kitab: diyat, 
bab: hadis mengenai orang yang dibunuh kerana hartanya adalah syahid, no. 1418. 

akan sama sekali dibenarkan atau diberikan kelonggaran dalam apa 
jua keadaan. Contohnya: 


i. Membunuh Orang Islam Tanpa Sebab 


Ini kerana pembunuhan adalah satu kesalahan yang 
diharamkan sama sekali. Perbuatan ini tidak dibenarkan atau 
diberikan kelonggaran (rukhsoh) walaupun disebabkan darurat. 
Firman Allah Taala: 


Cy Les 361 G- Gp 2G ao IR on ee 
dl Men ail a REBEL Lh Ys 
Dan janganlah kamu membunuh jiwa yang telah diharamkan 


Allah (membunuhnya) melainkan dengan cara yang hak. 
(Al-An‘am: 151) 


Rasulullah s.a.w. juga ang bersabda: 


“ 
Ye, 


II Sly edit 9 NI Ay N 


P ai A 


au cry TER os 23 nile ait Jon ee: Si 
GAN EREI 


Darah seseorang muslim yang bersaksi bahawa tiada tuhan 
melainkan Allah dan bahawa aku utusan Allah adalah tidak 
halal kecuali dengan sebab salah satu daripada tiga perkara: 
nyawa dengan nyawa, orang yang sudah berkahwin 
yang berzina, orang yang berpisah daripada agamanya 
dan meninggalkan jemaah orang Islam. 


Maksud “nyawa dengan nyawa” ialah orang yang membunuh 
dengan sengaja tanpa sebarang alasan yang dibenarkan akan 
dihukum bunuh. Maksud “orang yang berpisah daripada agamanya” 
ialah orang murtad. Maksud “yang meninggalkan jemaah orang 
Islam” ialah orang yang menentang jemaah orang Islam serta 
menyimpang daripada panduan dan cara hidup mereka. 


Selain daripada membunuh, antara perbuatan yang diharamkan 
dan tidak diberikan kelonggaran (rukhsoh) ialah memotong anggota 


1 Al-Bukhari, kitab: diyat, bab: firman Allah Taala yang bermaksud: “Sesungguhnya jiwa 
dengan jiwa...,” no. 6484; dan Muslim, kitab: gasamah, bab: apa yang menghalalkan 
darah orang Islam, no. 1676. 

badan orang lain atau memukul dengan pukulan yang kuat hingga 
menyebabkan kecederaan parah. Ini kerana perbuatan ini adalah 
suatu pencerobohan dan ia diharamkan. Firman Allah Taala: 


in DR ar RR za DAT Ar 
ill ya cas, Dis) Da GA 

u at A fay fras kriet CA 

Grá Lha Lge lia | yas 
Orang-orang yang menyakiti orang-orang lelaki dan 
perempuan yang beriman, dengan sebab apa yang tidak 
mereka lakukan (seperti tuduhan zina palsu atau lainnya), 
maka sesungguhnya mereka telah memikul kesalahan 


menuduh secara dusta dan dosa yang nyata. 
(Al-Ahzab: 58) 


Atas dasar ini, sesiapa yang dipaksa melakukan tindakan di 
atas dan dia melaksanakannya, menurut ijmak ulama, dia dianggap 
berdosa di sisi Allah. Ini tanpa mengira bagaimana bentuk paksaan 
yang dikenakan sekalipun. 


Adapun dari segi hukuman di dunia pula, maka menurut pen- 
dapat yang paling sahih, orang yang memaksa dan dipaksa akan 
dikenakan hukuman gisos. Ini kerana orang yang dipaksa adalah orang 
yang melakukan pembunuhan dan dia sendiri yang melaksanakannya. 
Sementara orang yang memaksa pula adalah penyebab kepada 
pembunuhan tersebut. Hukum penyebab dan pelaku adalah sama. 
Oleh itu, kedua-duanya akan dikenakan gisos sebagai amaran keras 
kepada mereka yang cuba menggugat nyawa orang lain. 


ii. Zina 
Perbuatan zina adalah salah satu jenayah yang tidak akan 
dibenarkan dan diberi kelonggaran (rukhsoh) dalam apa jua 


keadaan sekalipun. Ini kerana semua syariat serta akal sendiri 
mengharamkan perbuatan ini kerana kekejiannya. 


Firman Allah Taala: 


de 


FE a ee 4 4% 5 Pa onha arar Fr 
Ob CO Oe La EEE 


Janganlah kamu menghampiri zina. Sesungguhnya zina itu 
adalah satu perbuatan yang keji, dan ia seburuk-buruk jalan 


(yang membawa ke neraka). 
(Al-Isra : 32) 

Apabila seseorang dipaksa berzina, dia tidak diberi kelonggaran 
untuk melakukannya, baik lelaki mahupun perempuan. Jika ia 
dilakukan, dia dianggap bersalah dan akan dihukum oleh Allah. 


Adapun dari segi pelaksanaan hukum hudud ke atas orang 
yang dipaksa berzina, maka menurut para ulama fikah, orang 
yang dipaksa berzina tidak akan dikenakan hukuman hudud, baik 
lelaki mahupun wanita kerana wujud keraguan. Ini disebabkan 
hukuman bagi kesalahan hudud akan digugurkan jika wujud 
keraguan. Maksudnya, hukuman ini akan digugurkan sekiranya 
wujud sebarang keraguan dalam jenayah tersebut. Keraguan di sini 
wujud disebabkan oleh unsur paksaan. 


2. Tindakan yang Berkaitan dengan Syarak dan Kesan 
Paksaan Terhadapnya 


Tindakan-tindakan yang berkaitan dengan syarak berlaku 
sama ada dalam bentuk pengwujudan (U) atau pengesahan 
(igrar). 


Tindakan yang berbentuk pengwujudan (insyaiyyah) 
terbahagi kepada dua jenis: 


1. Tindakan yang tidak boleh dibatalkan atau dipulangkan seperti 
cerai, nikah, penyusuan, rujuk semula, sumpah, nazar, zihar, 
ila’, penarikan semula sumpah ila’ dan pengampunan dalam 
kes qisos. Semua tindakan ini berkuatkuasa serta merta sebaik 
sahaja dimeterai. Kesemua tindakan ini tidak boleh dibatalkan 
atau dipulangkan. 


ll. Tindakan yang boleh dibatalkan atau dipulangkan seperti jual 
beli, sewa, hadiah dan sebagainya. Semua tindakan ini tidak ber- 
kuatkuasa selama-lamanya sebaik kontrak dimeterai. Semua 
tindakan ini boleh dibatalkan dan dipulangkan semula. 


Kesan Paksaan Terhadap Tindakan yang Berbentuk 
Pengwujudan yang Tidak Boleh Dibatalkan 


Menurut ulama fikah, sebarang paksaan yang dilakukan 
ke atas tindakan ini akan membatalkan tindakan tersebut dan 
menyebabkannya tidak diambil kira. Dengan itu, ia tidak memberi 
sebarang kesan dari segi syarak. Unsur paksaan yang ada 
menyebabkan seolah-olah tiada sebarang tindakan yang berlaku 
walaupun ia telah dilakukan oleh orang yang dipaksa. 

Secara umumnya para ulama berdalilkan kepada asas bahawa 
` mengaku kufur dalam keadaan dipaksa tidak akan diambil kira oleh 
syarak dan tiada sebarang kesan selepasnya. Tindakan mengaku 
kufur adalah lebih berat berbanding kesalahan-kesalahan yang lain. 
Sekiranya tindakan yang lebih berat telah digugurkan oleh syarak, 
apatah lagi tindakan yang lebih ringan. Oleh itu, tiada sebarang 
kesan ke atas sebarang tindakan berbentuk percakapan jika 1a 
dilakukan kerana paksaan. 


Sekiranya seseorang dipaksa berkahwin, akad nikah tersebut 
tidak sah. Begitu juga dengan kesan-kesannya seperti kewajipan 
membayar mahar, keharusan bersetubuh dan sebagainya atas 
sebab-sebab yang dinyatakan tadi. 


Pendapat ini berdasarkan riwayat al-Bukhari daripada Khansa' 
binti Khizam al-Ansoriyyah r.anha.: 


Ai: BE 


doeh a A ee - E a 
y al Jg SB NI Ca Sb CS ar al ol 


Sesungguhnya bapanya telah mengahwinkannya (tanpa 
kerelaannya) sedangkan ketika itu beliau janda. Lalu beliau 
tidak menyukai (dan tidak bersetuju dengan) perkahwinan 
itu. Beliau pun datang menemui Rasulullah s.a.w., lalu 
baginda membatalkan perkahwinannya.' 


Pendapat ini juga disokong oleh hadis riwayat an-Nasaie 
daripada Aisyah r.anha. bahawa: 


Seorang gadis telah masuk menemui beliau, lalu berkata: 
“Sesungguhnya bapaku telah mengahwinkanku dengan anak 
saudaranya untuk menghilangkan kehinaan dirinya melalui 
perkahwinanku, sedangkan saya tidak suka.” Aisyah berkata: 
“Duduklah sehingga Rasulullah s.a.w. datang.” Apabila 
Rasulullah s.a.w. datang, Aisyah memberitahunya, lalu baginda 
mengutus seseorang untuk memanggil bapa perempuan itu. 
Kemudian baginda menyerahkan urusan itu kepada gadis itu. 





4 Al-Bukhari, kitab: nikah, bab: apabila lelaki mengahwinkan anak perempuannya sedan- 
gkan anak itu tidak suka, maka perkahwinan itu terbatal, no. 4845: dan an-Nasaie, kitab: 
nikah, bab: janda yang dikahwinkan oleh bapanya sedangkan dia tidak suka, 6/86. 

2. An-Nasaie, kitab: nikah, bab: anak gadis yang dikahwinkan oleh bapanya sedangkan 
dia tidak suka, 6/86. 

Begitu juga jika seseorang dipaksa menceraikan isterinya, 
perceraian itu tidak sah. 


Abu Daud meriwayatkan daripada Aisyah r.anha. bahawa 
beliau berkata: "Saya mendengar Rasulullah s.a.w. bersabda: 


GE d BEI LI 
Tidak sah perceraian atau pemerdekaan hamba dalam 
keadaan dipaksa.’ 


Dalam riwayat Ibnu Majah dan al-Hakim, disebut: 
CER 
Dalam keadaan dipaksa. 


Perkataan ighlaq di sini ditafsirkan sebagai paksaan, kerana 
orang yang dipaksa seolah-olah telah ditutup dan dikunci segala 
urusan dan tindak tanduknya. 


Begitulah juga dengan tindakan-tindakan lain, ia tidak akan 
diambil kira sekiranya dilakukan kerana paksaan. Selain itu, semua 
tindakan ini juga tidak memberikan sebarang implikasi syarak. Ini 
berdasarkan dalil-dalil langsung dan tidak langsung. Contohnya 
hadis yang dinyatakan sebelum ini: 


ALE NR Sal 3 
..dan perbuatan yang dipaksa mereka melakukannya. 


Hadis-hadis ini menunjukkan segala hukuman yang 
membabitkan paksaan akan digugurkan. Pengguguran ini pula 
melibatkan kesemua tindakan yang dilakukan oleh pelaku akibat 
paksaan tadi. 


Walau bagaimanapun, terdapat beberapa pengecualian bagi 
hukum di atas. Contohnya, apabila seorang wanita dipaksa untuk 
menyusu atau seorang suami dipaksa untuk bersetubuh. Unsur 
paksaan di sini tidak diambil kira. Semua perbuatan ini membawa 
kepada implikasi syarak. 


1 Abu Daud, kitab: talak, bab: cerai secara tersalah, no. 2193; Ibnu Majah, kitab: talak, 
bab: cerai orang dipaksa dan lupa, no. 2046; dan al-Hakim dalam al-Mustadrak, kitab: 
talak, bab: tidak sah perceraian dan pemerdekaan melalui paksaan, 2/198. 

Oleh itu, penyusuan di sini boleh menjadi faktor pengharaman 
perkahwinan sekiranya syarat-syarat penyusunan dipenuhi. 
Demikian juga dengan persetubuhan, si suami diwajibkan membayar 
mahar sepenuhnya selepas akad dan tertakluk kepada hukum- 
hakam lain yang berkaitan. 


Kesan Paksaan terhadap Tindakan Berbentuk 
Pengwujudan (insyaiyyah) yang Boleh Dibatalkan 


Menurut para ulama fikah, paksaan akan menyebabkan 
kesemua tindakan ini (seperti jual beli, sewa, hadiah dan lalin-lain) 
dibatalkan. Ini bermakna tidak akan ada sebarang implikasi syarak 
daripada semua tindakan ini. Ini kerana syarat supaya tindakan 
ini disahkan ialah keredaan. Sedangkan keredaan tidak mungkin 
wujud dengan paksaan. Oleh itu, tindakan ini tidak sah dan tidak 
diakui oleh syarak atas alasan ia tidak memenuhi syarat. 


Menurut kitab Mughni al-Muhtaj, kontrak yang membabitkan 
hak milik orang yang dipaksa tidak sah jika dilakukan tanpa 
hak, yakni: tanpa keizinan syarak. Ini berdasarkan firman Allah 
Taala: 


Ea A A Ar, 4G 
> w & - e a S pe gA Mir 
KE, vel) Eng YP LAN Y! 
Kecuali dengan cara perniagaan yang dilakukan secara 


redha-meredhai di antara kamu. 
(An-Nisa`: 29) 


Kontrak yang melibatkan wang ialah kontrak jual beli, sewa, 
hadiah, perpindahan hutang, wakil dan semua kontrak yang ada 
hubungan dengan wang. 


Kesan Paksaan terhadap Tindakan yang Berkaitan 
dengan Syarak dan Berbentuk Pengesahan 


Para ulama bersependapat bahawa sebarang bentuk paksaan 
supaya membuat pengakuan akan menyebabkannya tidak sah dan 
tidak menyebabkan sebarang implikasi syarak. Tidak kira sama 
ada perkara yang diakui itu adalah: 


i. Tindakan yang berkaitan dengan fizikal, seperti orang yang 
dipaksa mengaku berzina, minum arak, bunuh atau sebagainya. 


ii. Tindakan pengwujudan yang tidak boleh dibatalkan seperti 
nikah, cerai dan sebagainya. 

iii. 


Tindakan yang Melibatkan Paksaan serta Kesannya 


Tindakan pengwujudan yang boleh dibatalkan seperti jual beli, 
sewa dan sebagainya. 


Rujukan bagi pendapat ini ialah: 


Pengakuan kufur tidak diterima ketika paksaan dan tidak 
membabitkan sebarang implikasi. Dengan ini, pengakuan 
selainnya sudah tentu tidak diterima dan tidak membabitkan 
implikasi syarak. 


Hadis Rasulullah s.a.w. mengenai paksaan: 


Ale Nya Sa g 
...dan perbuatan yang dipaksa mereka melakukannya. 


Hadis ini datang dalam bentuk umum tanpa meletakkan 
sebarang syarat. Ia menunjukkan semua hukum yang 
membabitkan semua tindakan yang dipaksa telah digugurkan. 
Pengakuan adalah salah satu bentuk tindakan. Oleh itu, 
paksaan telah menggugurkan hukum bagi tindakan ini dan 
tidak menyebabkan sebarang implikasi. 


Pengakuan adalah salah satu bentuk pemberitahuan yang 
mungkin benar dan mungkin palsu. Dalam keadaan ia dibuat 
secara sukarela, kemungkinan ia adalah benar didahulukan 
dan pengakuan tersebut dikira sah. Ini kerana manusia tidak 
akan dituduh menipu diri sendiri. Sementara dalam keadaan 
dipaksa, kemungkinan ia adalah palsu akan didahulukan dan 
pengakuan tersebut dianggap tidak sah. 


Pengakuan termasuk dalam kategori persaksian (syahadah). 
Firman Allah Taala: 


IE, 


FH ATA Lah oS BS Yar ol Ce 


sr 3% 

I AN 

Wahai orang-orang yang beriman! Jadilah orang-orang yang 
sentiasa menegakkan keadilan, lagi menjadi saksi (yang 


menerangkan kebenaran) kerana Allah, sekalipun terhadap 


diri kamu sendiri. 
(An-Nisa : 135) 


Persaksian terhadap diri sendiri sebenarnya adalah pengakuan. 

Oleh itu hukum pengakuan sama seperti persaksian. Persaksian 
akan ditolak dan tidak sah jika wujud keraguan. Begitu juga dengan 
orang yang membuat pengakuan kerana dipaksa, persaksiannya 
diragui. Oleh itu pengakuannya ditolak. 


Kesan Paksaan Terhadap Tindakan yang Diberikan 
Pilihan 


Perbincangan sebelum ini adalah berkenaan paksaan untuk 
melakukan satu perkara tanpa sebarang pilihan. 


Apabila sesuatu paksaan tidak dikhususkan kepada hanya 
melakukan satu perbuatan (iaitu diberi pilihan melakukan salah 
satu), seperti seseorang dipaksa minum arak atau memusnahkan 
harta, dipaksa menceraikan isteri atau melafazkan ila, dipaksa 
menjual atau menyewa, lalu orang yang dipaksa melakukan salah 
satu daripada pilihan tersebut, apakah kesan paksaan terhadap 
tindakan tersebut? 


Jawapan: Seperti yang anda sedia maklum, salah satu syarat 
dalam menentukan kewujudan unsur paksaan ialah perkara yang 
dipaksa mestilah dinyatakan secara khusus. Jika terdapat pilihan 
dalam paksaan tersebut, maka paksaan tidak wujud. Dengan itu, 
bagi tindakan yang diberi pilihan iaitu diberi dua pilihan tanpa 
ditentukan yang mana, unsur paksaan tidak memberi apa-apa kesan 
terhadap tindakan sebegini. 


Apabila orang yang dipaksa melakukan salah satu pilihan yang 
diberikan, tindakannya dianggap sah dan ia membabitkan 1mplikasi 
syarak. Ia seperti jika tindakan tersebut dilakukan secara sukarela. 
Ini kerana apabila dia melakukan salah satu daripada pilihan yang 
diberikan, menunjukkan perbuatannya itu adalah berdasarkan 
pilihannya sendiri dan bukan kerana dipaksa. 


Keadaan ini melibatkan semua bentuk tindakan, sama ada 
tindakan yang berkaitan dengan fizikal, syarak atau sebagainya. 

RAMPASAN (AL-GHASBU) 


Takrif 


Dalam bahasa Arab, al-ghasbu (44) atau rampasan bermaksud 
mengambil sesuatu dengan cara yang salah. 


Menurut istilah syarak pula, rampasan bermaksud menguasai 
sesuatu hak orang lain dengan cara yang salah. 


"Hak orang lain" mencakupi hak dalam bentuk benda seperti 
rumah dan sebagainya, perkhidmatan seperti kediaman rumah, dan 
perkara yang dikhaskan kepada seseorang (ikhtisas) seperti anjing 
pemburu dan sebagainya, hak minum dan sepertinya. 


"Dengan cara yang salah" bermaksud ia dilakukan dengan cara 
pencerobohan dan kezaliman. Maksudnya, tindakan tersebut tidak 
diredai pemilik malah dia dipaksa menerimanya. 


Orang yang makan makanan orang lain tanpa kebenaran atau 
sebarang kontrak adalah perampas.Orang yang mendiami sesebuah 
rumah tanpa persetujuan pemilik juga adalah perampas, walaupun 
dia membayar sewa. Orang yang duduk di bangku orang lain tanpa 
izin juga adalah perampas. Begitulah seterusnya. 


Di sini kami ingin menarik perhatian semua pembaca terhadap 
tindakan sesetengah orang yang mendiami sesebuah rumah 
atau kedai dengan membayar sewa yang tidak dipersetujui oleh 
pemilik. Mereka ini adalah perampas dan tertakluk kepada hukum 
rampasan di dunia dan akhirat. Walaupun mereka merasakan apa 
yang mereka lakukan itu betul kerana mendakwa mereka adalah 
penyewa dan telah membayar sewa sebagai mana yang tertera dalam 
perjanjian lama, namun tindakan mereka ini tidak tertakluk dalam 
hukum sewa. Kerana mereka sebenarnya perampas dan bukannya 
penyewa. 

Pengharamannya 


Perbuatan merampas adalah haram menurut syarak. Malah 
1a dikira sebagai dosa besar. Ini berdasarkan nas yang melarang 
sebarang pencerobohan terhadap harta orang lain dan hukuman 
keras yang akan dikenakan ke atas pelakunya. Nas-nas ini terdapat 


dalam al-Quran serta Sunnah. 


1 


1. Al-Quran 
Firman Allah Taala: 


<4 rts A 


ER Sy G 1355 gusts Ke Kigd Het 
EEE Bt Ut uss Gs Lets 


Janganlah kamu makan (atau mengambil) harta (orang lain) 
di antara kamu dengan cara yang salah. Jangan juga kamu 
menghulurkan harta kamu (sebagai rasuah) kepada hakim- 
hakim supaya kamu dapat memakan (atau mengambil) 
sebahagian daripada harta-benda manusia dengan cara 


dosa, padahal kamu mengetahui (kesalahannya). 
(Al-Baqarah: 188) 


; Ar Z % Z 
SS RESO NIA sae aa 


; EA DL LLL a 

CO) fos Aha ii 

Sesungguhnya orang-orang yang memakan (atau mengambil) 
harta anak-anak yatim secara zalim, sebenarnya mereka mema- 
kan (dan menelan) api ke dalam perut mereka. (Di akhirat kelak), 


mereka akan masuk ke dalam api neraka yang menyala-nyala. 
(An-Nisa'‘: 10) 


GN 
ae 


2. Sunnah 


Rasulullah s.a.w. bersabda: 


> iga Sat; Sirait, Sia 3 


Sesungguhnya segala darah, harta dan maruah kamu diantara 
kamu adalah haram (diceroboh tanpa kebenaran syarak). 


Riwayat al-Bukhari dalam kitab: ilmu, bab: pengharaman darah, maruah dan harta, no: 
. 1679 

Pelbagai Hukum 


P á a Mm 3 u, 
A Colas Y) an LG AI Ju bu Y 
Harta mana-mana orang Islam tidak halal melainkan 
dengan kerelaan hatinya (dalam bentuk jual beli, pemberian 
atau sebagainya).' 


- o as oe or ag" sos Pes Bi x Zo ET or 
a Cpe Kal Ag A3 jay Ai lb NN Ga an JA oy 
Sesiapa yang mengambil sejengkal tanah orang lain secara 
zalim, maka sesungguhnya dia akan dibelenggu lehernya 


dengan tanah itu (atau dia akan dipaksa memikul tanah 
itu) setebal tujuh lapis bumi.? 


Seluruh ulama Islam pada sepanjang zaman semenjak zaman 
para sahabat Rasulullah s.a.w. sehingga hari ini bersependapat 
(berijmak) dalam mengharamkan sebarang bentuk rampasan. 


1 Ad-Daraquthni, jual beli, hadis 91, 3/26. 


2 Al-Bukhari, kitab: permulaan makhluk, bab: hadis mengenai tujuh petala bumi, no. 
3026; dan Muslim, kitab: musagah, bab: haram bertindak zalim, merampas tanah dan 

HUKUMAN RAMPASAN 


Rampasan membabitkan hukuman di akhirat dan hukuman 
di dunia. 


Hukuman di Akhirat 


Hukuman di akhirat bagi rampasan ialah pelakunya dikira 
berdosa dan layak menerima hukuman dan azab di akhirat sekira- 
nya 1a dilakukan dalam keadaan sedar dan sengaja. Ini kerana 
sebagaimana yang anda sedia maklum, kesalahan ini adalah antara 
dosa-dosa besar. Melakukan sesuatu kesalahan secara sedar dan 
sengaja melayakkan seseorang menerima azab dan hukuman 
daripada Allah sekiranya dia tidak sempat bertaubat. 


Hukuman di Dunia 


Hukuman di dunia pula dijalankan seperti berikut: 


1. Pemerintah Mestilah Mendidik Perampas 


Pemerintah hendaklah mengenakan hukuman yang boleh 
memberi pengajaran kepada pesalah dan orang lain supaya 
kesalahan yang sama tidak akan berulang. Ini dilakukan dengan 
merotan, memenjara atau sebagainya. 


Walaupun pihak mangsa telah memaafkan pesalah, hukuman 
masih perlu diteruskan. Ini kerana hukuman ini adalah hak Allah. 
Selain itu, ia juga dikenakan untuk menghentikan kejahatan serta 
menyekat sebarang unsur kezaliman dan pencerobohan. 


2. Memberhentikan Rampasan Serta-merta 


Ini dilakukan dengan mengembalikan semula perkara yang 
dirampas sekiranya berbentuk benda dan masih ada. Kerana 
merampas adalah satu kesalahan dan menghentikan kesalahan 

Hukuman Rampasan 


adalah satu kewajipan yang perlu dilakukan serta-merta dan seboleh 
mungkin. Dalilnya ialah hadis Rasulullah s.a.w.: 


A a- gf 


“ 


hog 235 a eS © ude “Galt oe BS EG. OG 
SAJA 1519 Ley YG lol al ea QS tel Ode bY 
‚als las ‘ld caged Las 


Janganlah sekali-kali seseorang kamu mengambil barang 
saudaranya, sama ada secara bersungguh-sungguh (serius) 
ataupun secara bergurau. Apabila seseorang kamu mengambil 
tongkat saudaranya, maka hendaklah dia memulangkannya 
semula.! 


Barang yang dirampas hendaklah dikembalikan di tempat 
1a diambil dan kos pemulangannya hendaklah ditanggung oleh 
perampas. Ini kerana pemulangan tersebut adalah tanggungjawabnya. 
Jika pemulangan ini hanya dapat dilakukan dengan mengeluarkan 
perbelanjaan, maka perbelanjaan tersebut adalah wajib. Ini kerana 
seperti yang semua sedia maklum, jika sesuatu kewajipan tidak 
dapat ditunaikan melainkan dengan melaku sesuatu perkara maka 
perkara tersebut juga wajib dilakukan. 


Pemulangan barang yang dirampas mestilah dilakukan 
dengan meletakkan barang rampasan di hadapan mangsa sehingga 
mangsa boleh mengambil dan memegangnya. Sementara bagi 
perkara-perkara lain, pemulangan mestilah dilakukan dengan 
mengembalikan hak kepada mangsa dan mengenepikan sebarang 
perkara yang boleh menghalang pemilik menggunakannya. 


Apabila hak yang dirampas telah dipulangkan semula, 
perampas tidak lagi tertakluk kepada hukum rampasan dan dia 
telah terlepas daripada membayar ganti rugi. 


3. Barang yang Dirampas Mestilah Diganti Sekiranya 
Rosak di Tangan Perampas 


Sekiranya barang yang dirampas rosak, perampas perlu 
membayar ganti rugi, tidak kira sama ada ia dilakukan dengan 
sengaja, berlaku dengan sendirinya, disebabkan oleh bencana 
alam atau sebagainya. Ini kerana dia telah melakukan kesalahan 





1 Riwayat at-Tirmizi, kitab al-fitan, bab: hadis mengenai tidak halal seorang muslim 
menakutkan seorang muslim, no. 2161: dan Abu Daud, kitab: adab, bab: orang yang 
mengambill sesuatu secara bergurau, no. 5003. 

apabila mengambil barang tersebut. Rasulullah s.a.w. sendiri pernah 
bersabda: 


ap oe SAFI bai JE 
Tangan (yang mengambil) perlu bertanggungjawab terhadap 


apa yang diambilnya, sehingga dia menyerahkannya (kepada 
pemilik asalnya).! 


Hadis ini dengan jelas menunjukkan bahawa perampas 
bertanggungjawab memulangkan barang yang diambilnya. 
Sekiranya dia gagal memulangkannya kerana barang tersebut 
telah rosak, dia perlu membayar ganti rugi. Dia bertanggungjawab 
memberikan gantinya sama ada barang yang sama atau nilainya. 


Kaedah Pembayaran Ganti rugi 


Jika barang yang dirampas rosak di tangan perampas, dia 
perlu memulangkannya dengan barang yang paling hampir sama 
dengannya. 


Sekiranya barang tersebut adalah barang mitsli? (24), 
maka perampas wajib memulangkan barang yang sama dengannya. 
Ini berpandukan firman Allah Taala: 


Bee By ITA nn 
el Jian als Ze 315 
Jika kamu (mahu) membalas (kejahatan orang lain), maka 


hendaklah kamu membalas dengan perkara yang sama 


seperti apa yang telah dilakukan kepada kamu. 
(An-Nahl: 126) 


Maksudnya, balaslah dengan perbuatan yang sama seperti 
yang dilakukan kepada kamu. 


Barang mitsli ialah barang yang sama yang terdapat dalam 
pasaran dan tidak mempunyai perbezaan yang ketara. Pada masa 
kini, barang seperti ini banyak didapati, terutama barangan kilang 
kerana semuanya dibuat menggunakan mesin yang sama. Contoh 





1 At-Tirmizi, Jual beli, Bab hadis tentang pinjaman yang dipulangkan, no. 1265; Abu Daud, 
Jual beli Dan Sewa, Bab ganti rugi pinjaman, no. 3561; dan Ibnu Majah, Sedekah, Bab 
pinjaman, no. 2400. Hadis ini adalah hadis Ibnu Majah. 


2 Barang mitsli adalah barang yang mudah didapati yang sama sepertinya. Sila lihat: 
Mu'jam Lughah al-Fugaha', ms. 404. pent.. 

barang mitsli yang dijual mengikut sukatan ialah minyak dan sebagai- 
nya. Ada yang dijual mengikut timbangan seperti gula dan sebagai- 
nya. Ada yang dikira dengan bilangan seperti telur dan kelapa. Ada 
yang dijual mengikut ukuran seperti kain dan sebagainya dengan 
syarat barang tersebut daripada jenis yang sama. 


Sekiranya barang yang dirampas merupakan barang 
qimiy (2), iaitu barang yang tidak ada padanan seperti yang 
dinyatakan di atas, atau ada barangan mitsli baginya tetapi tidak 
dapat dipulangkan dengan barang itu, maka barang tersebut akan 
dinilai, dan nilai ini akan menggantikan barang yang dirampas. 


Namun jika barang yang dirampas itu masih ada, ia perlu 
dipulangkan bagi mengelak seboleh mungkin sebarang kesulitan 
kepada mangsa. 


Di antara barang-barang yang dikategorikan sebagai barang 
gimiy ialah haiwan. Walaupun sama jenis, namun haiwan 
mempunyai nilai yang berbeza-beza, kerana terdapat sifat-sifat 
tersendiri yang membezakan haiwan-haiwan ini. Demikian juga 
kereta, rumah dan barangan lain yang mempunyai nilai yang . 
berbeza mengikut ciri-cirinya. | 


Dalam pada itu, barang mitsli juga adakalanya tidak dapat 
dipulangkan kerana tidak wujud dalam pasaran atau tidak ditemui 
setelah usaha mencarinya dijalankan ataupun jika ada, harganya 
terlalu tinggi berbanding biasa. Dalam keadaan ini, perampas tidak 
akan dibebankan membelinya sebaliknya dia diwajibkan membayar 
nilainya. 


Nilai yang Wajib Dipulangkan 


Sekiranya perampas dihukum supaya membayar semula nilai 
barang yang dirampas kerana barang tersebut berupa barang gimiy 
atau mitsli, tetapi tidak dapat digantikan, apakah nilainya? 


Jawapannya: Sekiranya barang yang dirampas berupa 
barangan mitsli, perampas wajib memulangkan nilai tertinggi 
yang dicapai sepanjang tempoh ia dirampas, sehingga tarikh barang 
tersebut tidak dapat ditemui dalam pasaran. Ini adalah jika barang 
yang sama dengannya masih wujud dalam pasaran pada tarikh 
kerosakan berlaku. 


Sekiranya barang tersebut sudah tidak didapati dalam pasaran 
ketika kerosakan berlaku, perampas wajib memulangkan nilai 

tertinggi yang dicapai barang tersebut bermula dari tarikh dirampas 
hingga tarikh kerosakan berlaku. 


Sekiranya barang yang dirampas berupa barang qimiy, 
perampas wajib memulangkan nilai tertinggi yang dicapai bermula 
dari waktu rampasan sehingga tarikh kerosakan. Contohnya, 
sekiranya nilai barang yang dirampas pada ketika rampasan 
ialah RM1,000.00 dan kemudian nilainya turun, perampas wajib 
membayar RM1,000.00. 


Sekiranya nilai pada tarikh dirampas ialah RM500.00, 
kemudian pada hari berikutnya ia meningkat kepada RM1,000.00, 
kemudian turun pula kepada RM700.00, maka perampas wajib 
membayar RM1,000.00. 


Perampas diwajibkan membayar nilai tertinggi yang dicapai 
barang tersebut, kerana pada waktu nilai barangan tersebut 
meningkat, ia berada dalam rampasan perampas. Oleh itu, perampas 
wajib membayar ganti rugi mengikut nilai pada waktu itu. 


Implikasi Terhadap Pembayaran Ganti rugi 


Setelah perampas membayar ganti rugi kepada pemilik, 
implikasinya ialah: 


1. Mangsa akan memiliki ganti rugi yang dibayar kepadanya. 
Dengan ini, semua tindakan mangsa terhadap ganti rugi tersebut 
seperti jual beli, hadiah, sewa dan sebagainya adalah sah. 


1. Barang yang dirampas tidak menjadi milik perampas walaupun 
setelah dibayar ganti rugi. Oleh itu, sekiranya barang yang 
dirampas disangka telah rosak (mungkin kerana hilang 
atau dicuri), perampas dikenakan membayar ganti rugi dan 
memberikannya kepada mangsa. Ini kerana mangsa telah 
dihalang daripada haknya, oleh itu dia berhak mendapat 
gantinya. 


Walau bagaimanapun jika barang tersebut ditemui 
semula, perampas tidak berhak memilikinya. Malah dia wajib 
memulangkannya semula kepada mangsa. Ini kerana pada dasarnya, 
perampas wajib memulangkan barang yang dirampas. Cuma apabila 
ini tidak dapat dilakukan, perampas disuruh menggantikannya. 
Oleh itu, selagi mana barang yang dirampas boleh dipulangkan, 
perampas wajib memulangkannya. Dengan ini jelas barang yang 
dirampas bukan miliknya. 

Setelah barang yang dirampas dipulangkan, mangsa perlu 
memulangkan barang gantian yang diterima daripada perampas 
sebelum itu. Sekiranya wujud pertambahan yang tidak dapat 
dipisahkan seperti kegemukan, ia akan dipulangkan bersama-sama 
barang tadi kerana tidak ada cara lain lagi. 


Sekiranya wujud pertambahan yang boleh dipisahkan seperti 
anak atau sewa rumah, pertambahan ini tidak perlu dipulangkan 
bersama barang gantian kerana pertambahan ini berlaku dalam 
tempoh pemilikannya. 


4. Perampas Mengguna atau Melakukan Sesuatu 
Kontrak terhadap Barang Rampasan 


Sekiranya perampas melakukan sesuatu kontrak terhadap 
barang yang dirampas sama ada dengan cara jual beli, hadiah, sewa, 
pinjam, simpan atau sebagainya, tindakannya itu tidak sah serta 
tidak mempunyai apa-apa implikasi syarak. 


Dengan ini, orang yang menerima barang yang dirampas 
tersebut akan tertakluk kepada hukum barang rampasan dan dia 
dikira bertanggungjawab terhadap barang tersebut, sama seperti 
mana jika ia berada dalam pegangan perampas. Ini kerana kedua- 
dua pihak telah mengambil sesuatu yang bukan milik mereka tanpa 
kebenaran pemilik asal. 


Hukum ini berkuat kuasa walaupun pihak yang menerima tidak 
mengetahui barang tersebut adalah barang rampasan. Ini kerana 
tidak mengetahui perkara tersebut hanya akan menggugurkan 
dosa tetapi tidak menggugurkan tanggungjawab menggantinya. 
Samalah seperti jika dia merosakkan harta milik seseorang secara 
tidak sengaja atau tidak sedar. Dia perlu membayar ganti rugi 
walaupun tidak berdosa. 


Atas dasar ini, sekiranya barang yang dirampas rosak, mangsa 
rampasan berhak menuntut salah satu pihak membayar ganti rugi. 
Sekiranya mangsa menuntut ganti rugi daripada pihak kedua, dia 
berhak menuntut semula ganti rugi tersebut daripada perampas. 
Dengan syarat dia tidak mengetahui barangan tersebut adalah 
barang rampasan. 


Hukum ini berlaku sekiranya kedudukannya dalam urusan 
tersebut adalah sebagai orang yang memegang amanah (Su 46), 
seperti dia adalah penerima simpanan atau orang upahan. 

Namun sekiranya dia adalah orang yang memegang 
tanggungjawab (lez 4), seperti dia adalah peminjam, pembeli, 
penghutang atau sebagainya, maka dia tidak boleh membuat 
tuntutan. Ini kerana dia telah berurusan dengan perampas sebagai 
pihak yang bertanggungjawab. Dengan ini, tiada unsur memperdaya 
oleh perampas terhadapnya. 


Sekiranya dia mengetahui barang tersebut adalah barang 
rampasan, dia juga tidak berhak menuntut semula bayaran kerana 
dia tidak diperdaya dan dia mengetahui orang yang berurusan 
dengannya adalah perampas. 


5. Perubahan pada Barang Rampasan 


Sekiranya berlaku perubahan pada barang yang dirampas 
ketika berada dalam pegangan perampas, beberapa keadaan perlu 
dilihat: 


Sekiranya perubahan tersebut berlaku dengan sendiri, 
contohnya telur yang berubah menjadi anak ayam atau tanaman yang 
berubah menjadi bijirin, mangsa rampasan berhak menuntutnya 
kerana ia adalah barangan yang sama. 


Sekiranya nilai barangan menurun akibat perubahan ini, 
mangsa berhak menuntut perampas membayar kerugian. Ini kerana 
perubahan ini berlaku di tangan perampas. Sekiranya nilai barangan 
meningkat, perampas tidak berhak memperolehi sebarang bayaran 
kerana peningkatan ini berpunca daripada barangan yang dirampas 
dan barangan ini adalah milik pemilik asal. 


Sekiranya perubahan berlaku pada ciri-ciri barangan akibat 
proses yang dilakukan oleh perampas, beberapa perkara perlu 
dilihat: 


Sekiranya perubahan hanya membabitkan kerja sahaja tanpa 
menggunakan bahan tambahan, contohnya baju yang dirampas 
disingkatkan, kain ditenun atau kayu dijadikan pintu, barangan 
ini perlu dipulangkan kepada pemilik kerana ia adalah barang 
yang sama. 


Perampas pula tidak berhak mendapat sebarang bayaran sebagai 
upah kepada kerja yang dilakukannya walaupun kerja tersebut 
menyebabkan nilai barang yang dirampas meningkat. Ini kerana 
proses ini dilakukan tanpa kebenaran pemilik dan ia dianggap sebagai 
kerja sukarela. Oleh itu dia tidak berhak mendapat ganjaran. 

Sekiranya perubahan tersebut membabitkan bahan tambahan, 
contohnya baju yang diwarna, rumah yang dicat atau dibaiki, 
beberapa perkara perlu dilihat: 


Sekiranya perubahan tidak melibatkan peningkatan nilai, 
1a akan dipulangkan kepada mangsa dan perampas tidak berhak 
memperolehi sebarang upah. Ini kerana penambahan yang dilakukan 
tidak memberikan kesan. 


Sekiranya perubahan tersebut menyebabkan nilai barangan 
menurun, perampas perlu membayar ganti rugi kerana penurunan 
berlaku disebabkan oleh kerja yang dilakukan. 


Sekiranya nilai meningkat akibat perubahan, beberapa perkara 
perlu dilihat: 


Sekiranya peningkatan nilai barang tersebut menyamai jumlah 
nilai barang yang dirampas dan nilai barang yang ditambah, mereka 
akan berkongsi harganya mengikut nisbah nilai bahagian masing- 
masing. 


Contohnya, nilai barang yang dirampas RM100.00 dan nilai 
barang yang ditambah RM50.00. Dengan ini, mereka akan berkongsi 
dua nisbah satu daripada harga. Sekiranya nilai setiap satu barang 
tersebut RM100.00, masing-masing akan memperolehi separuh 
daripada nilai barang tersebut. 


Sekiranya peningkatan nilai tidak menyamai jumlah nilai barang 
yang dirampas dan barang yang ditambah, seperti nilai barangan 
tersebut adalah RM150.00, sementara barang yang dirampas bernilai 
RM 100.00 dan barang yang ditambah bernilai RM100.00, maka 
mangsa rampasan akan memperolehi nilai barang rampasannya 
sementara perampas akan menerima selebihnya iaitu perbezaan 
antara nilai barang asal dengan nilai barang yang ditambah. 


Sekiranya nilai barangan adalah lebih tinggi daripada jumlah 
nilai barang yang dirampas dan barang yang ditambah, seperti 
nilainya menjadi RM300.00, maka selain menerima nilai barangan, 
masing-masing berhak memperolehi nilai tambahan ini mengikut 
nisbah pemilikan. 


Sekiranya masing-masing memiliki RM100.00, nilai tambahan 
akan dibahagi dua. Jika salah seorang di antara mereka mempunyai 
nisbah dua kali ganda daripada seorang lagi, nilai tambahan akan 
dibahagi dengan dua nisbah satu. 

Sekiranya barang yang dirampas berubah daripada segi bahan 
dan namanya kerana proses tersebut, seperti tepung yang diuli, 
atau kambing yang disembelih, maka hak miliknya tidak berubah. 
Pemilik boleh menuntut barang tersebut semula. Jika perubahan 
ini menyebabkan nilainya turun, pemilik boleh menuntut kerugian 
tersebut. Ini kerana kerugian ini berlaku akibat perbuatan perampas 
dan dia wajib membayar ganti ruginya. 


Namun, mangsa rampasan tidak berhak menuntut perampas 
menggantikannya dengan barang yang lain kerana barang miliknya 
masih wujud. Oleh itu dia tidak berhak menuntut gantinya. 


6. Penyusutan pada Barang Rampasan 


Penyusutan pada barang yang dirampas mungkin berlaku pada 
fizikal (hissi) atau nilai barang tersebut (maknawi). 


Bagi penyusutan pada fizikal barang, sekiranya ada gantian 
tertentu baginya, ia harus diberikan sebagai ganti rugi. Contohnya, 
penyusutan pada sebahagian barang rampasan, perampas perlu 
membayar ganti rugi bahagian tersebut walaupun nilai barangan 
tidak menurun. 


Contohnya, perampas merampas sesuatu barang mitsli lalu 
sebahagiannya rosak, tetapi nilai barang yang tinggal masih 
menyamai nilai keseluruhan, ataupun perampas merampas 
seekor kambing lalu matanya cacat tetapi nilainya tidak menurun 
dengan sebab kecacatan tersebut. Dalam keadaan ini, perampas 
perlu menggantikan perkara yang dirosakkan dengan yang serupa 
dengannya atau nilainya. 


Sekiranya penyusutan fizikal yang berlaku tidak ada 
gantiannya, perampas akan hanya dikenakan membayar ganti 
rugi sekiranya nilai barang tersebut susut. Contohnya perampas 
menyebabkan seekor kambing yang gemuk menjadi kurus. Jika nilai 
kambing ini menurun, perampas dikehendaki membayar ganti rugi. 
Jika tidak, dia tidak perlu membayarnya. 


Penyusutan pada nilai (maknawi): Penyusutan ini berlaku 
pada nilai tanpa melibatkan penyusutan fizikal barang tersebut. Penyu- 
sutan ini berlaku disebabkan penurunan harga. Dalam keadaan ini, 
perampas tidak dikenakan membayar ganti rugi jika dia memulangkan 
semula barang yang dirampas seperti mana ketika dirampas. Ini 
kerana barang rampasan masih kekal seperti sediakala. 

Perkara yang susut sebenarnya ialah permintaan orang ramai. 
Walau bagaimanapun, jika barang ini rosak keseluruhannya 
atau sebahagiannya, perampas perlu membayar ganti rugi nilai 
keseluruhan atau nilai yang rosak mengikut kadar tertinggi dalam 
tempoh tersebut seperti yang telah diketahui. 


7. Pertambahan pada Barang Rampasan 


Sekiranya berlaku pertambahan pada barang yang dirampas 
ketika berada dalam pegangan perampas, hasil pertambahan 
tersebut dikira sebagai milik mangsa kerana pertambahan ini adalah 
tambahan pada barang miliknya. Pertambahan ini akan tertakluk 
kepada hukum barang rampasan sama seperti barang asal. 


Oleh itu perampas perlu bertanggungjawab padanya sama 
seperti barang yang dirampas. Ini kerana pertambahan ini adalah 
daripada barang asal. Oleh kerana kewujudannya sendiri mengikut 
yang asal maka hukumnya juga hendaklah mengikut yang asal. 


Hukum ini tidak membezakan antara pertambahan yang tidak 
dapat dipisahkan seperti kegemukan dan pertambahan yang dapat 
dipisahkan seperti buah pada pokok dan anak pada haiwan. 


Sekiranya pertambahan yang dapat dipisahkan musnah di 
tangan perampas, dia perlu membayar ganti rugi. Ini sama seperti 
kewajipannya membayar ganti rugi sekiranya berlaku kerosakan 
pada barang yang dirampas. Demikian juga haiwan gemuk yang 
menjadi kurus ketika berada di tangannya, perampas perlu 
membayar ganti rugi berdasarkan perbezaan antara nilai ketika 
gemuk dan nilai ketika kurus. 


8. Manfaat Barang Rampasan 


Sekiranya barang yang dirampas digunakan untuk menawarkan 
perkhidmatan seperti kediaman rumah, tunggangan haiwan atau 
kereta dan sebagainya, perkhidmatan ini terletak dalam tanggungan 
perampas. Tidak kira sama ada perkhidmatan tersebut digunakan 
sendiri olehnya, oleh orang lain atau tidak digunakan langsung. 


Perampas perlu membayar ganti rugi menurut kadar sewa 
tertinggi yang biasa dikenakan. Ia dikira bermula daripada tarikh 
rampasan sehingga pemulangan atau tarikh berlaku kerosakan. 
Dengan syarat, tempoh ini biasanya boleh dinilai dengan kadar 
sewa tertentu. Kerana pada dasarnya segala perkhidmatan diiktiraf 
sebagai harta. 

Pemilik telah dihalang daripada menggunakan perkhidmatan ini 
akibat rampasan tersebut. Dengan itu, perkhidmatan ini juga telah 
dirampas. Oleh itu, perampas perlu memulangkan ganti ruginya 
iaitu kadar sewa yang sepadan dengannya. Perampas dikenakan 
membayar kadar sewa tertinggi kerana tindakan yang dilakukan 
adalah salah. Mungkin akibat rampasan ini, pemiliknya tidak 
berpeluang memperolehi sewa pada harga tertinggi tersebut. 


Kadar sewa yang perlu dibayar ini dikira sebagai ganti rugi 
kepada perkhidmatan yang boleh diperolehi daripada barang 
rampasan. Sekiranya barang tersebut turut musnah, perampas 
turut dikenakan membayar ganti rugi, iaitu ganti rugi barang dan 
juga perkhidmatan. 


9. Membuat Binaan, Menanam Pokok atau Bercucuk 
Tanam di Tanah yang Dirampas 


Sekiranya perampas membuat bangunan atau menanam 
pokok di atas tanah yang dirampas, dia akan diperintahkan supaya 
merobohkan binaan dan menebang pokok tersebut. Seterusnya dia 
dikehendaki meratakan semula tanah yang dirampas. Perampas 
juga perlu membayar susut nilai yang berlaku ke atas tanah. 


Selain itu, perampas juga perlu membayar kadar sewa sepadan. 
Ini kerana apa yang dilakukan ini adalah salah. Rasulullah s.a.w. 
bersabda: 


Br a “ P ot 
(Pemilik) akar (tanaman) yang zalim (yang menanamnya di 
tanah orang lain tanpa izin) tidak ada sebarang hak. 


Sekiranya pemilik tanah mahu memiliki bangunan atau pokok 
tersebut dengan membayar nilainya, perampas tidak semestinya 
menyerahkannya kerana semua itu adalah haknya. Semua initidak 
boleh dimiliki tanpa persetujuannya. Namun sekiranya kedua-dua 
pihak bersetuju, penyerahan tersebut sah. 


Sekiranya bangunan dan pokok yang ada juga telah dirampas 
daripada pemilik tanah dan pemilik bersetuju mengekalkan 
bangunan dan pokok ini, perampas tidak boleh memusnahkannya. 
Perampas tidak akan mendapat pampasan untuk kerja-kerja yang 
telah dilakukan kerana apa yang dilakukannya tidak mendapat 
keizinan. 

Perampas juga tidak perlu membayar sebarang ganti rugi 
sekiranya apa yang telah dilakukan tidak menyebabkan susut nilai 
pada semua harta yang dirampasnya. Sekiranya berlaku susut nilai, 
perampas dikehendaki membayarnya. 


Sekiranya perampas telah bercucuk tanam, pemilik tanah 
berhak memaksa perampas mengambil semula benih yang telah 
ditanam dan meratakan semula tanah. Perampas juga dikehendaki 
membayar susut nilai pada tanah dan membayar sewa sepadan. 


Sekiranya pemilik tanah bersetuju membiarkan benih tersebut 
dengan membayar nilainya, perampas tidak dibenarkan mengambil 
semula benih tersebut kerana biasanya benih ini tidak boleh 
digunakan lagi oleh perampas. 


10. Barang Rampasan Bercampur Aduk 


Sekiranya barang yang dirampas bercampur atau dicampurkan 
dengan yang lain: | 


Sekiranya campuran ini boleh diasingkan, perampas perlu 
mengasingkannya walaupun sukar dilakukan. Sekiranya ia tidak 
dapat diasingkan, barang tersebut dianggap tidak boleh dipulangkan 
dan hukumnya dikira sama seperti barang yang dirosakkan. Pemilik 
asal barang boleh menuntut supaya perampas membayar ganti rugi 
sama ada dalam bentuk barang yang sama atau nilainya. 


Perampas boleh memulangkan barang yang telah bercampur 
aduk sekiranya ia dicampur dengan jenis yang sama atau lebih 
baik kualitinya. Sekiranya kualiti campuran tersebut lebih rendah, 
perampas tidak boleh memulangkan barang tersebut melainkan 
sekiranya dipersetujui oleh pemilik. 


11. Pemulangan Barang Rampasan Mesti Dilakukan 
Walaupun Menyulitkan Perampas 


Sebagaimana yang kita sedia maklum, perampas wajib 
memulangkan serta-merta barang yang dirampas. Dia tidak 
akan terlepas daripada dosa dan kewajipan membayar ganti rugi 
melainkan setelah memulangkan barang yang telah dirampas. 


Sekiranya proses pemulangan ini menyulitkan, perampas tetap 
dipaksa melakukannya. Segala kesulitan yang terpaksa dipikul 
dalam proses pemulangan ini tidak akan diberi perhatian. Ini kerana 
apa yang dilakukan oleh perampas ini zalim dan salah. 

Sekiranya barang yang dirampas berupa kayu papan dan telah 
digunakan pada bangunan atau kapal, perampas wajib menanggalkan 
dan memulangkannya. Walaupun ini bermakna bangunan dan kapal 
tersebut perlu dibinasakan. Perampas juga akan dipaksa menanggung 
susut nilai pada kayu papan dan juga kepada pemilik bangunan atau 
kapal tadi. 


Ini sekiranya bangunan dan kapal tadi bukan milik perampas 
dan mereka tidak mengetahui mengenai barang rampasan ini. 
Perampas juga diwajibkan membayar kadar sewa untuk barang yang 
dirampas jika barang ini biasanya disewa. 


Sekiranya proses pemulangan ini boleh mengakibatkan 
kehilangan nyawa manusia yang tidak berdosa atau kematian 
haiwan yang dilindungi, iaitu haiwan yang tidak diperintah oleh 
syarak supaya dibunuh, atau haiwan yang boleh dimiliki atau 
dipelihara, atau menyebabkan kemusnahan harta orang Islam atau 
zimmi, maka semua barang ini tidak wajib dipulangkan. Sebaliknya 
perampas perlu membayar ganti rugi dengan membayar barang 
yang sama atau nilainya. 


12. Percanggahan antara Perampas dan Mangsa 


Percanggahan antara perampas dan mangsa mungkin berlaku 
dalam beberapa keadaan. Contohnya: 


i. Kemusnahan barang rampasan. Sekiranya perampas mendakwa 
barang yang dirampas telah musnah dan dia terpaksa 
menggantikannya, sementara mangsa pula mendakwa barang 
tersebut masih wujud dan perampas wajib memulangkannya. 


Menurut pendapat yang sahih, pengakuan oleh perampas akan 
diterima sekiranya disokong oleh sumpah. Ini kerana pengakuannya 
mungkin benar dan dia juga tidak dapat membuktikan dakwaannya. 
Ini kerana pada kebiasaannya barang yang telah musnah sukar 
dibuktikan. Juga kerana jika pengakuannya tidak dipercayai, dia 
akan dipenjarakan. 


Selepas perampas bersumpah untuk menyokong dakwaannya, 
menurut pendapat paling sahih dia perlu membayar ganti rugi 
dengan barang yang sama atau nilainya. Ini kerana mangsa tidak 
akan memperolehi barang miliknya semula setelah perampas 
bersumpah. 

1. Nilai barangan. Masalah ini berlaku sekiranya kedua-dua pihak 
bersependapat bahawa barang yang dirampas telah musnah. 
Walau bagaimanapun, mereka mungkin tidak bersependapat 
tentang nilai barang tersebut. Contohnya, pemilik mendakwa 
nilai barang tersebut adalah RM1,000.00. Sementara perampas 
pula mendakwa nilainya RM800.00. Dakwaan perampas akan 
diterima sekiranya disokong oleh sumpah. Ini kerana pemilik 
mendakwa suatu nilai yang melebihi daripada nilai yang 
dipersetujui bersama. 


Dalam contoh ini, kedua-dua pihak bersetuju bahawa barang 
tersebut menjangkau nilai RM800.00, tetapi tidak sependapat 
tentang nilai yang melebihi jumlah tersebut. Dalam keadaan ini, 
pemilik mendakwa dan perampas menafikannya. Mengikut kaedah 
asal, perampas tidak akan bertanggungjawab dengan nilai tambahan 
tersebut. Pengakuan yang diterima ialah pengakuan perampas yang 
disokong oleh sumpahnya. 


Sekiranya pemilik berjaya mengemukakan bukti bahawa nilai 
sebenar barang tersebut melebihi nilai yang didakwa oleh perampas, 
bukti ini diterima. Perampas dihukum supaya membayar nilai 
maksimum sebagaimana yang dinyatakan oleh bukti. Walaupun 
kemungkinan nilai sebenarnya adalah lebih daripada itu. Contohnya, 
bukti menunjukkan nilainya adalah RM1,000.00 atau RM900.00, 
tetapi masih ada kemungkinan ia lebih atau kurang daripada itu. 


ni. Sifat dan kadar barang. Contohnya, mangsa mendakwa 
rumah yang dirampas sebelumnya telah dicat. Sementara 
perampas pula mendakwa sebaliknya. Contoh lain pula, mangsa 
mendakwa perampas telah merampas 20 kilogram gandum. 
Sementara perampas pula mendakwa yang dirampas hanyalah 
10 kilogram sahaja. 


Begitu jugalah dengan contoh-contoh lain yang melibatkan 
percanggahan mengenai kadar barang yang dirampas dan sifat 
sampingan barang itu. Pengakuan yang akan diterima dalam kes 
Ini ialah pengakuan perampas sekiranya disokong oleh sumpah. Ini 
kerana dalam kes ini perampas adalah pihak yang akan membayar 
ganti rugi. 


Mengikut kaedah asal, perampas tidak perlu bertanggungjawab. 
Apatah lagi apabila dia menafikan dakwaan mangsa. Oleh itu, 
pengakuan perampas akan diterima. 

Dalam kes pengakuan perampas dan mangsa bercanggah 
tentang kecacatan pada barangan, contohnya mangsa mendakwa 
barang yang dirampas tidak mempunyai sebarang kecacatan. 
Sementara perampas pula mendakwa wujud kecacatan. 


Dalam kes ini, menurut pendapat yang sahih sekiranya barang 
tersebut telah musnah, dakwaan mangsa yang disokong oleh sumpah 
akan diterima. Ini kerana menurut kaedah, sesuatu barang pada 
asalnya tidak mempunyai kecacatan. Pengakuan yang akan diterima 
ialah pengakuan yang bertepatan dengan kaedah asal ini. 


Sekiranya barang tersebut masih wujud dan perampas 
memulangkannya dalam keadaan cacat, pengakuan perampas 
juga akan diterima jika disokong oleh sumpah. Ini kerana menurut 
kaedah asal, dia tidak perlu membayar ganti rugi melebihi daripada 
sifat yang ada. 


iv. Pemulangan. Sekiranya perampas mendakwa telah 
memulangkan barang yang dirampas kepada mangsa tetapi 
mangsa menafikannya, pengakuan mangsa berserta sumpahnya 
akan diterima. Perampas kemudiannya akan dikira belum 
memulangkan barang yang dirampas. Ini kerana barang 
tersebut berada dalam simpanannya. 


Menurut kaedah, pada asalnya barang ini belum dipulangkan. 
Oleh itu, pengakuan mangsa akan diterima. Dengan ini, perampas 
akan dihukum supaya memulangkan barang yang dirampas atau 
membayar ganti rugi. Wallahu ta'ala a'lam. 


Selesailah sudah jilid ketujuh daripada buku al-Fiqh al-Manhaji, 
Kitab Fikah Mazhab Syafie, dengan pertolongan dan taufiq daripada 
Allah s.w.t.. Insyaallah, ia akan diikuti dengan jilid kelapan yang 
akan menghuraikan mengenai jenayah, jihad, kehakiman dan 
perkara yang berkaitan dengannya. Hanya Allah yang memberikan 
taufiq dan hidayah. 

